Document ID: 32019R0980

Reference:
21.6.2019
HU
Az Európai Unió Hivatalos Lapja
L 166/26
A BIZOTTSÁG (EU) 2019/980 FELHATALMAZÁSON ALAPULÓ RENDELETE
(2019. március 14.)
az (EU) 2017/1129 európai parlamenti és tanácsi rendeletnek az értékpapírokra vonatkozó nyilvános ajánlattételkor vagy értékpapíroknak a szabályozott piacra történő bevezetésekor közzéteendő tájékoztató formátuma, tartalma, ellenőrzése és jóváhagyása tekintetében történő kiegészítéséről, valamint a 809/2004/EK bizottsági rendelet hatályon kívül helyezéséről
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az értékpapírokra vonatkozó nyilvános ajánlattételkor vagy értékpapíroknak a szabályozott piacra történő bevezetésekor közzéteendő tájékoztatóról és a 2003/71/EK irányelv hatályon kívül helyezéséről szóló 2017. június 14-i (EU) 2017/1129 európai parlamenti és tanácsi rendeletre (1) és különösen annak 9. cikke (14) bekezdésére, 13. cikke (1) és (2) bekezdésére, 14. cikke (3) bekezdésére, 15. cikke (2) bekezdésére és 20. cikke (11) bekezdésére,
mivel:
(1)
Az (EU) 2017/1129 rendelet meghatározza azokat a követelményeket, amelyeknek meg kell felelni a tájékoztatók elkészítésekor. Az egyetemes regisztrációs okmány és esetleges módosításainak ellenőrzésére, jóváhagyására, benyújtására és vizsgálatára vonatkozó követelményeket, a tájékoztató, alaptájékoztató és a végleges feltételek formátumára, a tájékoztatóban feltüntetendő egyes információkra, az egyetemes regisztrációs okmányban feltüntetendő minimális információkra, másodlagos kibocsátások esetén az egyszerűsített tájékoztatóban feltüntetendő szűkebb körű információkra, a növekvő vállalatok uniós tájékoztatója csökkentett tartalmára, standardizált formátumára, a benne szereplő információk sorrendjére, az egyedi összefoglaló csökkentett tartalmára és standardizált formátumára, valamint a tájékoztatók ellenőrzésére és jóváhagyására vonatkozó követelményeket mind meg kell határozni.
(2)
A tájékoztató tartalma és formátuma számos tényezőtől függ, így például a kibocsátó típusától, az értékpapír típusától, a kibocsátás típusától, valamint harmadik félnek garanciavállalóként való esetleges részvételétől, és attól, hogy történik-e piacra való bevezetés. Éppen ezért nem helyénvaló ugyanazon követelményeket meghatározni a tájékoztatók valamennyi típusára. Ehelyett egyedi tájékoztatási követelményeket kell meghatározni, és azokat az említett tényezőktől és a tájékoztatók típusától függően kell kombinálni. Ez azonban nem akadályozhatja meg, hogy a kibocsátók, ajánlattevők vagy a szabályozott piacra történő bevezetést kérő személyek a lehető legátfogóbb rendelkezésre álló információkat adják meg a tájékoztatóban.
(3)
A befektetők számára a jogbiztonság biztosítása és az átláthatóság fokozása érdekében a kibocsátóknak egyetemes regisztrációs okmányukban nyilatkozniuk kell arról, hogy az egyetemes regisztrációs okmányt jóváhagyta-e az illetékes hatóság, vagy azt pusztán benyújtották és közzétették előzetes jóváhagyás nélkül.
(4)
A másodlagos kibocsátásokra vonatkozó könnyített tájékoztatási követelményeknek tükrözniük kell a tulajdonviszonyt megtestesítő és a tulajdonviszonyt megtestesítőnek nem minősülő értékpapírok sajátosságait.
(5)
A zárt végű kollektív befektetési formák sajátos befektetési célokat követnek, és ezért egyedi befektetési korlátozások alá eshetnek. E vállalkozások esetében ezért a regisztrációs okmányokra egyedi tájékoztatási követelményeknek kell vonatkozniuk.
(6)
A befektető és a letéti igazolások mögöttes részvényei közötti közvetett kapcsolat miatt fontos, hogy a befektetőt tájékoztassák a mögöttes részvények kibocsátójára vonatkozóan. A letéti igazolások esetében ezért a tájékoztatónak tartalmaznia kell a letéti igazolásokra és a letéti igazolások kibocsátójára vonatkozó információkon túl a mögöttes részvényekre és e részvények kibocsátójára vonatkozó információkat.
(7)
A tulajdonviszonyt megtestesítőnek nem minősülő értékpapírok esetében a tájékoztatóban megadott információkat hozzá kell igazítani az egyes befektetőtípusok ismereteinek és szakértelmének szintjéhez. Ezért azon tulajdonviszonyt megtestesítőnek nem minősülő értékpapírok tájékoztatóira, amelyekbe befektethetnek lakossági befektetők, átfogóbb és megkülönböztetett tájékoztatási követelményeket kell alkalmazni a minősített befektetők részére fenntartott tulajdonviszonyt megtestesítőnek nem minősülő értékpapírok tájékoztatóihoz képest.
(8)
A tájékoztató készítésére vonatkozó kötelezettség vonatkozik a harmadik országok és azok regionális és helyi önkormányzatai által kibocsátott tulajdonviszonyt megtestesítőnek nem minősülő értékpapírokra, amennyiben e szervezetek az értékpapírokra vonatkozó nyilvános ajánlatot kívánnak tenni az Unióban vagy az értékpapírjaikat szabályozott piacra kívánják bevezetni. Ezen közigazgatási intézmények sajátos természete miatt egyedi tájékoztatási követelményeket kell meghatározni.
(9)
A befektetőknek képesnek kell lenniük megérteni egy összetett pénzügyi múlttal rendelkező kibocsátó helyzetét, és a jelentős pénzügyi kötelezettségvállalással járó ügyletek várható hatásait. Ezen kibocsátókat ezért kötelezni kell arra, hogy erre vonatkozó kiegészítő információkat adjanak meg a tájékoztatóban.
(10)
Amennyiben az értékpapírok olyan részvényekre cserélhetők vagy válthatók át, amelyek szabályozott piacra való bevezetése már megtörtént, a részvényesek és a befektetők rendszerint már rendelkeznek információkkal az érintett értékpapírok mögöttes részvényeire vonatkozóan. Ezért elegendő kiegészíteni a tájékoztatót a mögöttes részvény fajtájára vonatkozó nyilatkozattal, és arra vonatkozó információval, hogy hol szerezhető be a mögöttes részvényre vonatkozó információ.
(11)
Előfordulhat, hogy a befektetők olyan értékpapírokba kívánnak befektetni, amelyek ezen értékpapírok kibocsátója vagy ugyanezen kibocsátó csoportjához tartozó szervezet által már kibocsátott vagy a jövőben kibocsátandó olyan részvényekre cserélhetők vagy válthatók át, amelyeket még nem vezettek be szabályozott piacra. Ezeknek a befektetőknek ugyanazokkal az információkkal kell rendelkezniük a mögöttes részvények kibocsátójának tevékenysége folytatására való képességére és tőkeellátottságához viszonyított kötelezettségeire vonatkozóan, mint az érintett részvényekbe közvetlenül befektető befektetőknek. A tájékoztatónak ezért tartalmaznia kell a működő tőkéről szóló nyilatkozatot, valamint a mögöttes részvények kibocsátójának tőkeellátottságáról és kötelezettségeiről szóló nyilatkozatot.
(12)
A származtatott értékpapírok sajátos kockázatot jelentenek a befektetők számára például azért, mert a veszteség nagyobb lehet a befektetett összegnél, és mert a mögöttes eszközt nem minden esetben vezetik be szabályozott piacra, és ezért előfordulhat, hogy nem áll rendelkezésre az érintett mögöttes eszközre vonatkozó információ. Néhány tulajdonviszonyt megtestesítőnek nem minősülő értékpapír, például a strukturált kötvények szintén tartalmazzák a származtatott értékpapírok bizonyos elemeit. Következésképp az értékpapírjegyzéknek kiegészítő információkat kell tartalmaznia a származtatott értékpapír mögöttes eszközére vonatkozóan vagy a tulajdonviszonyt megtestesítőnek nem minősülő értékpapír származtatott komponensére vonatkozóan, és adott esetben egy nyilatkozatot a potenciális veszteségekről, amelyekkel a befektetők szembesülhetnek.
(13)
Amennyiben mögöttes eszközhöz kapcsolt vagy általa fedezett értékpapírokhoz alaptájékoztató készül, ennek az alaptájékoztatónak tartalmaznia kell a mögöttes eszköz fajtájára vonatkozó valamennyi információt, amennyiben a mögöttes eszköz az alaptájékoztató jóváhagyásának időpontjában már ismert. A piaci feltételek hatására azonban változhat a választott mögöttes eszköz a mögöttes eszközök egy kategóriáján belül. Ezért csak az alaptájékoztató végleges feltételeinek kell tartalmaznia az adott mögöttes eszközre vonatkozó konkrét adatokat.
(14)
A garanciák annak biztosítását szolgálják, hogy az értékpapírhoz kapcsolódó kifizetéseket megfelelően teljesítsék. Figyelemmel arra, hogy milyen sokféle garancia lehetséges, világos tájékoztatási követelményeket kell meghatározni a szóban forgó garanciák jellegével és hatályával kapcsolatban.
(15)
A tájékoztató, az alaptájékoztató és a végleges feltételek formátumát annak meghatározásával kell pontosítani, hogy az előírt információkat milyen sorrendben kell közzétenni. Az egyetemes regisztrációs okmány többcélú jellegéből adódóan azonban nagyobb rugalmasságot kell biztosítatni az egyetemes regisztrációs okmányban megadandó információk sorrendjét illetően azon kibocsátók számára, akik úgy döntenek, hogy minden pénzügyi évben készítenek és közzétesznek egy egyetemes regisztrációs okmányt.
(16)
Bár az alaptájékoztatónak az alaptájékoztató elkészítésekor rendelkezésre álló valamennyi információt tartalmaznia kell, lehetővé kell tenni üres helyek kihagyását azon konkrét információkat illetően, amelyek csak a későbbiek során válnak elérhetővé és a végleges feltételekben találhatók, vagy a hiányzó információk jegyzékének elhelyezését.
(17)
Nem mindig kötelező összefoglalót felvenni a tájékoztatóba. Ez azonban nem akadályozhatja meg egy áttekintő rész beillesztését a tájékoztatóba. A befektetők összezavarásának elkerülése érdekében az ilyen áttekintő részt azonban nem szabad összefoglalónak nevezni, kivéve, ha eleget tesz az összefoglalókkal szemben támasztott valamennyi követelménynek.
(18)
A növekvő vállalatok uniós tájékoztatójának célja, hogy enyhítse az adminisztrációs terheket, különösen a kkv-k számára. Ezért indokolt a növekvő vállalatok uniós tájékoztatója elkészítésének egyszerűsítése egy olyan rögzített sorrend meghatározásával, amely szerint az információkat be kell mutatni. Annak biztosítására azonban, hogy az információk koherens és a különböző üzleti modellekkel összeegyeztethető módon kerüljenek bemutatásra, lehetővé kell tenni, hogy a növekvő vállalatok uniós tájékoztatójának egyes szakaszain belül az információk sorrendjét rugalmasan lehessen alakítani.
(19)
A rugalmasság biztosítása és a növekvő vállalatok uniós tájékoztatója használatának ösztönzése érdekében lehetővé kell tenni, hogy a növekvő vállalatok uniós tájékoztatója külön dokumentumokból álljon. Az egymást átfedő információk kockázatának elkerülése érdekében külön részletes tájékoztatási követelményeket kell meghatározni egyrészről az egyedi regisztrációs okmányra, másrészről pedig az egyedi értékpapírjegyzékre vonatkozóan, és azokat az érintett értékpapírok fajtájához kell igazítani, megkülönböztetve a tulajdonviszonyt megtestesítő és a tulajdonviszonyt megtestesítőnek nem minősülő értékpapírokat.
(20)
A növekvő vállalatok uniós tájékoztatója egyedi összefoglalójának olyan kiemelt információkkal kell ellátnia a befektetőket, amelyek annak eldöntéséhez szükségesek, hogy az értékpapírokra vonatkozó melyik ajánlattételeket tanulmányozzák alaposabban a tájékoztató egészének átolvasásával. Ezért ennek rá kell világítania a kibocsátó és a felkínált értékpapírok alapvető jellemzőire és az ezekkel kapcsolatos kockázatokra, továbbá tartalmaznia kell az ajánlattétel általános feltételeit. Mivel azonban az egyedi összefoglaló csak a növekvő vállalatok uniós tájékoztatójának bevezetése, és annak más részeivel együtt értelmezendő, az egyedi összefoglaló tartalmának összhangban kell állnia az említett más részekkel. Annak biztosítása érdekében, hogy az egyedi összefoglaló terjedelme a növekvő vállalatok uniós tájékoztatójának csökkentett terjedelméhez igazodjon, korlátozni kell az összefoglaló hosszát.
(21)
Annak biztosítása érdekében, hogy az illetékes hatóságok az egész Unióban harmonizált előírásokat alkalmazzanak a tájékoztatók és különösen a tájékoztatók tervezetében szereplő információk teljességének, érthetőségének és következetességének ellenőrzése során, meg kell határozni a tájékoztatók ellenőrzésére vonatkozó kritériumokat. Ezeket a kritériumokat az egész tájékoztatótervezetre és annak minden alkotórészére alkalmazni kell, beleértve az egyetemes regisztrációs okmányt és a tájékoztató valamennyi módosítását és kiegészítését.
(22)
Biztosítani kell a befektetők magas szintű védelmét. Az illetékes hatóságoknak ezért lehetővé kell tenni, hogy szükség esetén további kritériumokat vegyenek fontolóra a tájékoztatótervezetek teljességének, következetességének és érthetőségének az ellenőrzéséhez annak érdekében, hogy az ellenőrzést a tájékoztató egyedi jellemzőihez igazítsák.
(23)
Néhány kibocsátó nagyon speciális üzleti tevékenységekben érintett, amelyek az érintett tevékenységek alapos ismeretét teszik szükségessé annak érdekében, hogy teljes mértékben meg lehessen érteni az adott kibocsátók által kibocsátott értékpapírok sajátosságait. Ez lenne alkalmazandó például egy ingatlantársaság esetében, amely számára előírható, hogy tegyen közzé ingatlan-értékbecslési jelentést, amely a lényeges ingatlanok tekintetében az értékelés céljából szükséges minden releváns adatot tartalmaz. Az illetékes hatóságok számára ezért lehetővé kell tenni, hogy arányos megközelítést alkalmazzanak, és adott esetben előírják e különleges kibocsátók számára, hogy a tájékoztatóban a nem különleges kibocsátóktól megkövetelt információkon túlmutató speciális és átdolgozott információkat tüntessenek fel az érintett tevékenységekre vonatkozóan.
(24)
Az értékpapírpiacok gyors fejlődése miatt fennáll annak a lehetősége, hogy az e rendelet mellékleteiben nem szereplő bizonyos értékpapírfajták kerülnek nyilvános ajánlattételre vagy szabályozott piacon bevezetésre. Ilyen esetben ahhoz, hogy a befektetők megalapozott befektetési döntést hozhassanak, az illetékes hatóságoknak a kibocsátóval, ajánlattevővel vagy a szabályozott piacra történő bevezetést kérő személlyel konzultálva kell eldönteniük, hogy mely információkat kell feltüntetni a tájékoztatóban.
(25)
A tájékoztató elkészítési folyamatában hatékonyságra törekedve és a szükségtelen terhek megszüntetése érdekében helyénvaló lehetővé tenni az e rendelet mellékleteiben meghatározott olyan információelemek kihagyását, amelyek a kibocsátó vagy a kínált vagy szabályozott piacra bevezetett értékpapírok szempontjából nem relevánsak.
(26)
A tájékoztatók ellenőrzése és jóváhagyása egy többlépcsős folyamat. Ily módon az illetékes hatóságnak a tájékoztatótervezet jóváhagyására vonatkozó döntése a tájékoztatótervezet több körben történő elemzésével és ezt követően a kibocsátó, az ajánlattevő vagy a szabályozott piacra történő bevezetést kérő személy általi javításával járhat annak biztosítása érdekében, hogy a tájékoztató tervezete megfeleljen a teljességre, érthetőségre és következetességre vonatkozó előírásoknak. A jóváhagyási folyamattal kapcsolatos bizonyosság érdekében meg kell határozni, hogy mely dokumentumokat kell benyújtani az illetékes hatóságoknak a jóváhagyási folyamat különböző szakaszaiban.
(27)
A hatékonyság érdekében az illetékes hatóságokat fel kell jogosítani arra, hogy kevésbé szigorú ellenőrzéseket végezzenek olyan esetekben, ahol a tájékoztató tervezete már ellenőrzött vagy vizsgált információkat tartalmaz.
(28)
Annak érdekében, hogy lehetővé tegyék az illetékes hatóságok számára, hogy konkrét kifejezésekre vagy szavakra keressenek rá a benyújtott dokumentumokban, biztosítva ezzel a tájékoztatók hatékony és időben történő ellenőrzési folyamatát, a tájékoztatótervezeteket és kísérő információkat kereshető elektronikus formátumban az illetékes hatóság számára elfogadható elektronikus úton kell benyújtani.
(29)
A kibocsátók, ajánlattevők vagy értékpapíroknak a szabályozott piacra történő bevezetését kérő személyeknek képesnek kell lenniük bemutatni az illetékes hatóság számára, hogy miként kezelték az adott hatóság által jelzett problémákat. Az illetékes hatóságnak benyújtott tájékoztató minden egyes tervezetének – az első tervezet kivételével – ezért tartalmaznia kell az előzőleg benyújtott tervezet módosításait egyértelműen kiemelő változáskövetéssel ellátott és egy, a kiemelt módosításoktól megtisztított változatot egyaránt.
(30)
Az ellenőrzési folyamat késedelmeinek minimálisra csökkentése érdekében az illetékes hatóságok számára lehetővé kell tenni, hogy gyorsan azonosítsák a nem alkalmazandó vagy nem releváns tájékoztatási követelményeket. E célból az illetékes hatóságokat tájékoztatni kell azokról az információkról, amelyeket nem tartalmaz a tájékoztató tervezete.
(31)
A tájékoztató elkészítésének megkönnyítése és ezáltal az Unióban letelepedett vállalkozások általi tőkebevonás elősegítése érdekében, továbbá a tájékoztatók ellenőrzése és jóváhagyása során egységes előírások alkalmazásának biztosítására a tájékoztatók formátumára, tartalmára, ellenőrzésére és jóváhagyására vonatkozó összes követelményt egyetlen rendeletben kell meghatározni.
(32)
mivel ez a felhatalmazáson alapuló rendelet a 809/2004/EK bizottsági rendelet (2) helyébe lép, utóbbi elavulttá válik, és ezért hatályon kívül kell helyezni.
(33)
A koherencia érdekében e rendelet alkalmazását el kell halasztani az (EU) 2017/1129 rendelet alkalmazása kezdőnapjáig,
ELFOGADTA EZT A RENDELETET:
I. FEJEZET
FOGALOMMEGHATÁROZÁSOK
1. cikk
Fogalommeghatározások
E rendelet alkalmazásában:
a)
„eszközfedezetű értékpapírok”
olyan tulajdonviszonyt megtestesítőnek nem minősülő értékpapírok, amelyek:
i.
eszközökhöz fűződő érdeket testesítenek meg, ideértve azon jogokat is, amelyek biztosítják ezen eszközök visszafizetését, illetve az ezen eszközök alapján fizetett összegeknek az eszközök birtokosa általi átvételét vagy határidőben történő átvételét;
ii.
eszközökkel fedezettek, és az értékpapírok feltételei ezekre az ezen eszközökre hivatkozással kiszámított kifizetéseket biztosítanak;
b)
   
„egyenértékű harmadik országbeli piac”
 olyan harmadik országbeli piac, amelyet egy szabályozott piaccal egyenértékűnek tekintenek a 2014/65/EU európai parlamenti és tanácsi irányelv (3) 25. cikke (4) bekezdésének harmadik és negyedik albekezdésében meghatározott követelményekkel összhangban;
c)
   
„nyereségbecslés”
 olyan pénzügyi időszakra vonatkozó nyereség-előrejelzés, amely már lezárult, de az arra vonatkozó eredményeket még nem tették közzé;
d)
   
„nyereség-előrejelzés”
 olyan nyilatkozat, amely a folyó pénzügyi időszakra vagy jövőbeli pénzügyi időszakokra vonatkozóan kifejezetten vagy utalásként jelzi a nyereség vagy veszteség valószínű mértékét jelentő számot vagy legkisebb és legnagyobb értékeket, vagy olyan adatokat tartalmaz, amelyekből kiszámítható a várható nyereségre vagy veszteségre vonatkozó számadat, még akkor is, ha pontos adatot nem említenek, és nem szerepel abban a „nyereség” szó;
e)
   
„jelentős bruttó változás”
 a kibocsátó vállalkozásának méretét jelző egy vagy több mutató több mint 25 %-kal történő változása.
II. FEJEZET
A TÁJÉKOZTATÓ TARTALMA
1. SZAKASZ
A regisztrációs okmányban feltüntetendő minimális információk
2. cikk
Tulajdonviszonyt megtestesítő értékpapírokra vonatkozó regisztrációs okmány
A tulajdonviszonyt megtestesítő értékpapírok esetében a regisztrációs okmány tartalmazza az e rendelet 1. mellékletében említett információkat, kivéve, ha az okmány az (EU) 2017/1129 rendelet 9., 14. vagy 15. cikkével összhangban készül.
3. cikk
Egyetemes regisztrációs okmány
Az (EU) 2017/1129 rendelet 9. cikkével összhangban készített regisztrációs okmány tartalmazza az e rendelet 2. mellékletében említett információkat.
4. cikk
Tulajdonviszonyt megtestesítő értékpapírok másodlagos kibocsátásaira vonatkozó regisztrációs okmány
Az (EU) 2017/1129 rendelet 14. cikkével összhangban készített, tulajdonviszonyt megtestesítő értékpapírokra vonatkozó egyedi regisztrációs okmány tartalmazza az e rendelet 3. mellékletében említett információkat.
5. cikk
Zárt végű kollektív befektetési formák befektetési jegyeire vonatkozó regisztrációs okmány
A zárt végű kollektív befektetési formák által kibocsátott befektetési jegyek esetében a regisztrációs okmány tartalmazza az e rendelet 4. mellékletében említett információkat.
6. cikk
A részvényekre kibocsátott letéti igazolásokra vonatkozó regisztrációs okmány
A részvényekre kibocsátott letéti igazolások esetében a regisztrációs okmány tartalmazza az 5. mellékletben említett információkat.
7. cikk
Tulajdonviszonyt megtestesítőnek nem minősülő lakossági értékpapírokra vonatkozó regisztrációs okmány
Az e rendelet 8. cikkének (2) bekezdésében említettektől eltérő, tulajdonviszonyt megtestesítőnek nem minősülő értékpapírok esetében a regisztrációs okmány tartalmazza az e rendelet 6. mellékletében említett információkat, kivéve, ha az okmány az (EU) 2017/1129 rendelet 9., 14. vagy 15. cikkével összhangban készül, vagy ha tartalmazza az e rendelet 1. mellékletében említett információkat.
8. cikk
Tulajdonviszonyt megtestesítőnek nem minősülő nagykereskedelmi értékpapírokra vonatkozó regisztrációs okmány
(1)   A (2) bekezdésben említett tulajdonviszonyt megtestesítőnek nem minősülő értékpapírok esetében a regisztrációs okmány tartalmazza az e rendelet 7. mellékletében említett információkat, kivéve, ha a regisztrációs okmány az (EU) 2017/1129 rendelet 9., 14. vagy 15. cikkével összhangban készül, vagy ha tartalmazza az e rendelet 1. vagy 6. mellékletében említett információkat.
(2)   Az (1) bekezdésben említett követelmény azokra a tulajdonviszonyt megtestesítőnek nem minősülő értékpapírokra alkalmazandó, amelyek megfelelnek a következő feltételek egyikének:
a)
azok csak olyan szabályozott piacon vagy annak egy konkrét szegmensében lesznek majd forgalomban, ahol az ezen értékpapírokkal való kereskedés lehetősége kizárólag minősített befektetők előtt áll nyitva;
b)
egységenként legalább 100 000 EUR címletértékűek, vagy amennyiben nincs egyedi címletük, kibocsátáskor csak értékpapíronként legalább 100 000 EUR értékben szerezhetők meg.
9. cikk
Tulajdonviszonyt megtestesítőnek nem minősülő értékpapírok másodlagos kibocsátásaira vonatkozó regisztrációs okmány
Az (EU) 2017/1129 rendelet 14. cikkével összhangban készített, tulajdonviszonyt megtestesítőnek nem minősülő értékpapírokra vonatkozó egyedi regisztrációs okmány tartalmazza az e rendelet 8. mellékletében említett információkat, kivéve, ha az e rendelet 3. mellékletében említett információkat tartalmazza.
10. cikk
Eszközfedezetű értékpapírokra vonatkozó regisztrációs okmány
A 7. és 8. cikktől eltérve, az eszközfedezetű értékpapírokhoz készített regisztrációs okmány tartalmazza a 9. mellékletben említett információkat.
11. cikk
Harmadik országok és azok regionális és helyi hatóságai által kibocsátott tulajdonviszonyt megtestesítőnek nem minősülő értékpapírokra vonatkozó regisztrációs okmány
A 7. és 8. cikktől eltérve, a harmadik országok vagy azok regionális vagy helyi hatóságai által kibocsátott tulajdonviszonyt megtestesítőnek nem minősülő értékpapírokhoz készített regisztrációs okmány tartalmazza a 10. mellékletben említett információkat.
2. SZAKASZ
Az értékpapírjegyzékben feltüntetendő minimális információk
12. cikk
Tulajdonviszonyt megtestesítő értékpapírokra vagy zárt végű kollektív befektetési formák által kibocsátott befektetési jegyekre vonatkozó értékpapírjegyzék
A tulajdonviszonyt megtestesítő értékpapírok vagy zárt végű kollektív befektetési formák által kibocsátott befektetési jegyek esetében az értékpapírjegyzék tartalmazza az e rendelet 11. mellékletében említett információkat, kivéve, ha az értékpapírjegyzék az (EU) 2017/1129 rendelet 14. vagy 15. cikkével összhangban készül.
13. cikk
Tulajdonviszonyt megtestesítő értékpapírok vagy zárt végű kollektív befektetési formák által kibocsátott befektetési jegyek másodlagos kibocsátásaira vonatkozó értékpapírjegyzék
Az (EU) 2017/1129 rendelet 14. cikkével összhangban készített, tulajdonviszonyt megtestesítő értékpapírokra vagy zárt végű kollektív befektetési formák által kibocsátott befektetési jegyekre vonatkozó egyedi értékpapírjegyzék tartalmazza az e rendelet 12. mellékletében említett információkat.
14. cikk
A részvényekre kibocsátott letéti igazolásokra vonatkozó értékpapírjegyzék
A részvényekre kibocsátott letéti igazolások esetében az értékpapírjegyzék tartalmazza a 13. mellékletben említett információkat.
15. cikk
Tulajdonviszonyt megtestesítőnek nem minősülő lakossági értékpapírokra vonatkozó értékpapírjegyzék
Az e rendelet 8. cikkének (2) bekezdésében említettektől eltérő tulajdonviszonyt megtestesítőnek nem minősülő értékpapírok esetében az értékpapírjegyzék tartalmazza az e rendelet 14. mellékletében említett információkat, kivéve, ha az (EU) 2017/1129 rendelet 14. vagy 15. cikkével összhangban egyedi értékpapírjegyzék készül.
16. cikk
Tulajdonviszonyt megtestesítőnek nem minősülő nagykereskedelmi értékpapírokra vonatkozó értékpapírjegyzék
Az e rendelet 8. cikkének (2) bekezdésében említett tulajdonviszonyt megtestesítőnek nem minősülő értékpapírok esetében az értékpapírjegyzék tartalmazza az e rendelet 15. mellékletében említett információkat, kivéve, ha az e rendelet 14. mellékletében említett információkat tartalmazza, vagy kivéve, ha az (EU) 2017/1129 rendelet 14. vagy 15. cikkével összhangban egyedi értékpapírjegyzék készül.
17. cikk
Tulajdonviszonyt megtestesítőnek nem minősülő értékpapírok másodlagos kibocsátásaira vonatkozó értékpapírjegyzék
Az (EU) 2017/1129 rendelet 14. cikkével összhangban készített, tulajdonviszonyt megtestesítőnek nem minősülő értékpapírokra vonatkozó egyedi értékpapírjegyzék tartalmazza az e rendelet 16. mellékletében említett információkat.
3. SZAKASZ
A tájékoztatóban feltüntetendő kiegészítő információk
18. cikk
A tulajdonviszonyt megtestesítő értékpapírok kibocsátóinak összetett pénzügyi múltja és jelentős pénzügyi kötelezettségvállalása
(1)   Amennyiben valamely tulajdonviszonyt megtestesítő értékpapír kibocsátója összetett pénzügyi múlttal rendelkezik vagy jelentős pénzügyi kötelezettségvállalást tett, a tájékoztatóban a (2) bekezdésben említettek szerint fel kell tüntetni az adott kibocsátótól eltérő szervezetre vonatkozó kiegészítő információkat.
(2)   A kibocsátótól eltérő szervezetre vonatkozóan kiegészítő információ az e rendelet 1. és 20. mellékletében említett minden olyan információ, amelyekre a befektetőknek szükségük van ahhoz, hogy az (EU) 2017/1129 rendelet 6. cikkének (1) bekezdésében és 14. cikkének (2) bekezdésében említett megalapozott értékelést elvégezhessék, mintha a szervezet a tulajdonviszonyt megtestesítő értékpapír kibocsátója lenne.
Ezen kiegészítő információk előtt szerepel annak egyértelmű magyarázata, hogy a befektetőknek miért van szükségük ezekre az információkra a megalapozott értékelés elvégzéséhez, és az információk részletezik az összetett pénzügyi múlt vagy a jelentős pénzügyi kötelezettségvállalás által a kibocsátóra vagy a kibocsátó üzletmenetére gyakorolt hatásokat.
(3)   Az (1) bekezdés alkalmazásában a kibocsátó összetett pénzügyi múlttal rendelkezőnek minősül, ha a következő feltételek mindegyike teljesül:
a)
a tájékoztató elkészítésekor a vonatkozó mellékletekben említett információk nem tükrözik pontosan a kibocsátó vállalkozását;
b)
az a) pontban említett pontatlanság befolyásolja a befektetők azon képességét, hogy az (EU) 2017/1129 rendelet 6. cikkének (1) bekezdésében és 14. cikkének (2) bekezdésében említettek szerint megalapozott értékelést végezzenek;
c)
a kibocsátótól eltérő szervezettel kapcsolatos kiegészítő információk az (EU) 2017/1129 rendelet 6. cikkének (1) bekezdésében és 14. cikkének (2) bekezdésében említett megalapozott értékelés elvégzéséhez szükségesek a befektetők számára.
(4)   Az (1) bekezdés alkalmazásában a jelentős pénzügyi kötelezettségvállalás egy kötelező erejű megállapodás egy olyan ügylet végrehajtására, amely valószínűsíthetően a kibocsátó vállalkozásának méretét jelző egy vagy több mutató több mint 25 %-os változását eredményezi.
19. cikk
Részvényekre cserélhető vagy átváltható értékpapírok
(1)   Amennyiben az értékpapírok szabályozott piacra bevezetett részvényekre cserélhetők vagy válthatók át, az értékpapírjegyzék a 17. melléklet 2.2.2. pontjában említett információt tartalmazza kiegészítő információként.
(2)   Amennyiben az értékpapírok olyan részvényekre cserélhetők vagy válthatók át, amelyeket a kibocsátó vagy az adott kibocsátó csoportjához tartozó szervezet bocsátott ki vagy fog kibocsátani, és amelyeket nem vezettek be szabályozott piacra, az értékpapírjegyzék a következő kiegészítő információkat is tartalmazza:
a)
a 11. melléklet 3.1. és 3.2. pontjában említett információk az adott kibocsátóra vagy a kibocsátó csoportjához tartozó szervezetre vonatkozóan;
b)
a 18. mellékletben említett információk a mögöttes részvényre vonatkozóan.
(3)   Amennyiben az értékpapírok olyan részvényekre cserélhetők vagy válthatók át, amelyeket harmadik fél kibocsátó bocsátott ki vagy fog kibocsátani, és amelyeket nem vezettek be szabályozott piacra, az értékpapírjegyzék a 18. mellékletben említett információkat tartalmazza kiegészítő információként.
20. cikk
Mögöttes eszközhöz kapcsolódó fizetési vagy szállítási kötelezettséget keletkeztető értékpapírok
(1)   A 19. cikkben említettektől eltérő olyan értékpapírok esetében, amelyek jogot adnak olyan részvények jegyzésére vagy megszerzésére, amelyeket a kibocsátó vagy a kibocsátó csoportjához tartozó szervezet bocsátott ki vagy fog kibocsátani, és amelyeket szabályozott piacra bevezettek, az értékpapírjegyzék a 17. mellékletben említett információkat tartalmazza kiegészítő információként.
(2)   A 19. cikkben említettektől eltérő olyan értékpapírok esetében, amelyek jogot adnak olyan részvények jegyzésére vagy megszerzésére, amelyeket a kibocsátó vagy a kibocsátó csoportjához tartozó szervezet bocsátott ki vagy fog kibocsátani, és amelyeket nem vezettek be szabályozott piacra, az értékpapírjegyzék a következő kiegészítő információkat is tartalmazza.
a)
a 17. mellékletben említett információk, kivéve a szóban forgó melléklet 2.2.2. pontjában említett információkat;
b)
a 18. mellékletben említett információk a mögöttes részvényre vonatkozóan.
(3)   A 19. cikkben említettektől eltérő olyan értékpapírok esetében, amelyek az e cikk (1) és (2) bekezdésében említett részvényektől eltérő mögöttes eszközhöz kapcsolódnak, az értékpapírjegyzék a 17. mellékletben említett információkat tartalmazza kiegészítő információként.
21. cikk
Eszközfedezetű értékpapírok
Az eszközfedezetű értékpapírok esetében az értékpapírjegyzék a 19. mellékletben említett kiegészítő információkat is tartalmazza.
22. cikk
Garanciák
A garanciát magukban foglaló tulajdonviszonyt megtestesítőnek nem minősülő értékpapírok esetében az értékpapírjegyzék a 21. mellékletben említett kiegészítő információkat is tartalmazza.
23. cikk
Beleegyezés
Amennyiben a kibocsátó vagy a tájékoztató elkészítéséért felelős személy beleegyezik a tájékoztatónak az (EU) 2017/1129 rendelet 5. cikke (1) bekezdésének második albekezdésében említettek szerinti felhasználásába, a tájékoztató a következő kiegészítő információkat tartalmazza:
a)
az e rendelet 22. mellékletének 1. és 2A. pontjában említett információk, amennyiben a beleegyezést egy vagy több meghatározott pénzügyi közvetítőnek adják meg;
b)
az e rendelet 22. mellékletének 1. és 2B. pontjában említett információk, amennyiben a beleegyezést az összes pénzügyi közvetítőnek megadják.
III. FEJEZET
A TÁJÉKOZTATÓ FORMÁTUMA
24. cikk
A tájékoztató formátuma
(1)   Amennyiben a tájékoztató egyetlen dokumentumként készül, az a következő elemeket tartalmazza a következő sorrendben:
a)
tartalomjegyzék;
b)
összefoglaló, amennyiben azt az (EU) 2017/1129 rendelet 7. cikke előírja;
c)
az (EU) 2017/1129 rendelet 16. cikkében említett kockázati tényezők;
d)
az e rendelet mellékleteiben említett bármely más információ, amelynek szerepelnie kell az adott tájékoztatóban.
A kibocsátó, az ajánlattevő vagy a szabályozott piacra való bevezetést kérő személy dönthet a rendelet mellékleteiben említett információk tájékoztatóban való szerepeltetésének sorrendjéről.
(2)   Amennyiben a tájékoztató különálló dokumentumok formájában készül, a regisztrációs okmány és az értékpapírjegyzék a következő elemeket tartalmazza a következő sorrendben:
a)
tartalomjegyzék;
b)
az (EU) 2017/1129 rendelet 16. cikkében említett kockázati tényezők;
c)
az e rendelet mellékleteiben említett bármely más információ, amelynek szerepelnie kell az adott regisztrációs okmányban vagy értékpapírjegyzékben.
A kibocsátó, az ajánlattevő vagy a szabályozott piacra való bevezetést kérő személy dönthet az e rendelet mellékleteiben említett információk regisztrációs okmányban és értékpapírjegyzékben való szerepeltetésének sorrendjéről.
(3)   Amennyiben a regisztrációs okmány egyetemes regisztrációs okmány formájában készül, a kibocsátó szerepeltetheti a (2) bekezdés b) pontjában említett kockázati tényezőket az ugyanezen bekezdés c) pontjában említett információk között, feltéve, hogy a kockázati tényezők továbbra is egyetlen részként azonosíthatók.
(4)   Amennyiben egy egyetemes regisztrációs okmányt az (EU) 2017/1129 rendelet 9. cikke (12) bekezdésének céljára használnak, az érintett egyetemes regisztrációs okmányban szereplő információkat az (EU) 2018/815 felhatalmazáson alapuló bizottsági rendelettel (4) összhangban kell bemutatni.
(5)   Amennyiben az (1) bekezdés d) pontjában és a (2) bekezdés c) pontjában említett információk sorrendje eltér annak sorrendjétől, ahogy az érintett információkat e rendelet mellékletei tartalmazzák, az illetékes hatóságok kérhetik egy kereszthivatkozásokat tartalmazó jegyzék benyújtását, amelyből kiderül, hogy az adott mellékletek mely pontja mely információnak felel meg.
Az első albekezdésben említett kereszthivatkozások jegyzéke az e rendelet mellékleteiben szereplő minden olyan pontot azonosít, amely a kibocsátó, az értékpapírok, az ajánlat vagy a piacra való bevezetés jellege vagy típusa miatt nem szerepel a tájékoztató tervezetében.
(6)   Amennyiben nem kérnek az (5) bekezdés szerinti kereszthivatkozásokat tartalmazó jegyzéket, vagy azt a kibocsátó, az ajánlattevő vagy a szabályozott piacra történő bevezetést kérő személy önkéntesen nem nyújtja be, a tájékoztató tervezetében lapszéli jegyzetben kell jelezni, hogy a tájékoztatótervezetben szereplő információk az e rendelet mellékleteiben meghatározott melyik releváns információs pontoknak felelnek meg.
25. cikk
Az alaptájékoztató formátuma
(1)   Az egyetlen dokumentumként készített alaptájékoztató a következő elemeket tartalmazza a következő sorrendben:
a)
tartalomjegyzék;
b)
az ajánlattételi program általános leírása;
c)
az (EU) 2017/1129 rendelet 16. cikkében említett kockázati tényezők;
d)
az e rendelet mellékleteiben említett bármely más információ, amelynek szerepelnie kell az alaptájékoztatóban.
A kibocsátó, az ajánlattevő vagy a szabályozott piacra való bevezetést kérő személy dönthet az e rendelet mellékleteiben említett információk alaptájékoztatóban való szerepeltetésének sorrendjéről.
(2)   Amennyiben az alaptájékoztató különálló dokumentumok formájában készül, a regisztrációs okmány és értékpapírjegyzék a következő elemeket tartalmazza a következő sorrendben:
a)
tartalomjegyzék;
b)
az értékpapírjegyzékben az ajánlattételi program általános leírása;
c)
az (EU) 2017/1129 rendelet 16. cikkében említett kockázati tényezők;
d)
az e rendelet mellékleteiben említett bármely más információ, amelynek szerepelnie kell a regisztrációs okmányban és az értékpapírjegyzékben.
A kibocsátó, az ajánlattevő vagy a szabályozott piacra való bevezetést kérő személy dönthet az e rendelet mellékleteiben említett információk regisztrációs okmányban és értékpapírjegyzékben való szerepeltetésének sorrendjéről.
(3)   A kibocsátók, ajánlattevők és a szabályozott piacra történő bevezetést kérő személyek két vagy több alaptájékoztatót egyetlen dokumentumban is összeállíthatnak.
(4)   Amennyiben a regisztrációs okmány egyetemes regisztrációs okmány formájában készül, a kibocsátó szerepeltetheti a (2) bekezdés c) pontjában említett kockázati tényezőket az ugyanezen bekezdés d) pontjában említett információk között, feltéve, hogy a kockázati tényezők továbbra is egyetlen részként azonosíthatók.
(5)   Amennyiben egy egyetemes regisztrációs okmányt az (EU) 2017/1129 rendelet 9. cikke (12) bekezdésének céljára használnak, az érintett egyetemes regisztrációs okmányban szereplő információkat az (EU) 2018/815 rendelettel összhangban kell bemutatni.
(6)   Amennyiben az (1) és (2) bekezdés d) pontjában említett információk sorrendje eltér annak sorrendjétől, ahogy az érintett információkat e rendelet mellékletei tartalmazzák, az illetékes hatóságok kérhetik egy kereszthivatkozásokat tartalmazó jegyzék benyújtását, amelyből kiderül, hogy az adott mellékletek mely pontja mely információnak felel meg.
Az első albekezdésben említett kereszthivatkozások jegyzéke az e rendelet mellékleteiben szereplő minden olyan pontot azonosít, amely a kibocsátó, az értékpapírok, az ajánlat vagy a tőzsdére való bevezetés jellege vagy típusa miatt nem szerepel az alaptájékoztató tervezetében.
(7)   Amennyiben nem kérnek a (6) bekezdés szerinti kereszthivatkozásokat tartalmazó jegyzéket, vagy azt a kibocsátó, az ajánlattevő vagy a szabályozott piacra történő bevezetést kérő személy önkéntesen nem nyújtja be, a tájékoztató tervezetében lapszéli jegyzetben kell jelezni, hogy a tájékoztatótervezetben szereplő információk az e rendelet mellékleteiben meghatározott melyik releváns információs pontoknak felelnek meg.
26. cikk
Az alaptájékoztatóban és a végleges feltételekben feltüntetendő információk
(1)   Az e rendelet 14–19. mellékletében és 27. mellékletében „A. kategóriaként” hivatkozott információkat fel kell tüntetni az alaptájékoztatóban.
(2)   Az e rendelet 14–19. mellékletében és 27. mellékletében „B. kategóriaként” hivatkozott információkat fel kell tüntetni az alaptájékoztatóban, kivéve az adott információk olyan részleteit, amelyek nem ismertek az érintett alaptájékoztató jóváhagyásának időpontjában. Az ilyen részleteket a végleges feltételekben kell megadni.
(3)   Az e rendelet 14–19. mellékletében és 27. mellékletében „C. kategóriaként” hivatkozott információkat meg kell adni a végleges feltételekben, kivéve, ha azok az alaptájékoztató jóváhagyásának időpontjában ismertek, mely esetben azok ehelyett beilleszthetők az alaptájékoztatóba.
(4)   Az e cikk (2) és (3) bekezdésében említett információkon kívül a végleges feltételek csak az e rendelet 28. mellékletében említett információkat tartalmazhatják. A végleges feltételek (EU) 2017/1129 rendelet 8. cikke (2) bekezdésének a) pontjában említett sablonja megjelöli, hogy az e rendelet 28. mellékletében említett mely információkat kell meghatározni a végleges feltételekben.
(5)   A végleges feltételek nem mondhatnak ellent az alaptájékoztatóban foglalt információknak
27. cikk
A tájékoztató összefoglalója
(1)   A tájékoztató áttekintő részét csak akkor lehet „összefoglalónak” nevezni, ha az megfelel az (EU) 2017/1129 rendelet 7. cikkében meghatározott követelményeknek.
(2)   Amennyiben egy tájékoztató összefoglalóját ki kell egészíteni az (EU) 2017/1129 rendelet 23. cikkével összhangban, az új információkat az adott tájékoztató összefoglalójába úgy kell beépíteni, hogy a befektetők könnyen azonosíthassák a változásokat. Az új információkat a tájékoztató összefoglalójába vagy új összefoglaló készítésével, vagy az eredeti összefoglaló kiegészítésével lehet beépíteni.
IV. FEJEZET
A NÖVEKVŐ VÁLLALATOK UNIÓS TÁJÉKOZTATÓJA
28. cikk
Növekvő vállalatok uniós regisztrációs okmánya tulajdonviszonyt megtestesítő értékpapírok esetében
Az (EU) 2017/1129 rendelet 15. cikkével összhangban készített, tulajdonviszonyt megtestesítő értékpapírokra vonatkozó egyedi regisztrációs okmány tartalmazza az e rendelet 24. mellékletében említett információkat.
29. cikk
Növekvő vállalatok uniós regisztrációs okmánya tulajdonviszonyt megtestesítőnek nem minősülő értékpapírok esetében
Az (EU) 2017/1129 rendelet 15. cikkével összhangban készített, tulajdonviszonyt megtestesítőnek nem minősülő értékpapírokra vonatkozó egyedi regisztrációs okmány tartalmazza az e rendelet 25. mellékletében említett információkat.
30. cikk
Növekvő vállalatok uniós értékpapírjegyzéke tulajdonviszonyt megtestesítő értékpapírok esetében
Az (EU) 2017/1129 rendelet 15. cikkével összhangban készített, tulajdonviszonyt megtestesítő értékpapírokra vonatkozó egyedi értékpapírjegyzék tartalmazza az e rendelet 26. mellékletében említett információkat.
31. cikk
Növekvő vállalatok uniós értékpapírjegyzéke tulajdonviszonyt megtestesítőnek nem minősülő értékpapírok esetében
Az (EU) 2017/1129 rendelet 15. cikkével összhangban készített, tulajdonviszonyt megtestesítőnek nem minősülő értékpapírokra vonatkozó egyedi értékpapírjegyzék tartalmazza az e rendelet 27. mellékletében említett információkat.
32. cikk
A növekvő vállalatok uniós tájékoztatójának formátuma
(1)   Az egyetlen dokumentumként készített növekvő vállalatok uniós tájékoztatója a következő elemeket tartalmazza a következő sorrendben:
a)
tartalomjegyzék;
b)
adott esetben az (EU) 2017/1129 rendelet 19. cikkével összhangban hivatkozással beépített összes információ;
c)
az egyedi összefoglaló;
d)
amennyiben a növekvő vállalatok uniós tájékoztatója alaptájékoztató formájában készül, az ajánlattételi program általános leírása;
e)
az e rendelet 24. mellékletének 1. szakaszában vagy 25. mellékletének 1. szakaszában említett információk, az értékpapírok fajtájától függően;
f)
az e rendelet 24. mellékletének 2. szakaszában vagy 25. mellékletének 2. szakaszában említett információk, az értékpapírok fajtájától függően;
g)
amennyiben a tulajdonviszonyt megtestesítő értékpapírokat olyan kibocsátó bocsátja ki, amelynek piaci tőkeértéke meghaladja a 200 000 000 EUR-t, az e rendelet 26. mellékletének 2. szakaszában említett információk;
h)
a 24. melléklet 3. szakaszában és a 26. mellékletének 3. szakaszában, vagy a 25. melléklet 3. szakaszában és a 27. melléklet 2. szakaszában említett információk, az értékpapírok fajtájától függően;
i)
az e rendelet 26. mellékletének 4. szakaszában vagy 27. mellékletének 3. szakaszában említett információk, az értékpapírok fajtájától függően;
j)
az e rendelet 26. mellékletének 5. szakaszában vagy 27. mellékletének 4. szakaszában említett információk, az értékpapírok fajtájától függően;
k)
a 24. melléklet 4. szakaszában vagy a 25. melléklet 4. szakaszában említett információk, az értékpapírok fajtájától függően;
l)
az e rendelet 24. mellékletének 5. szakaszában vagy 25. mellékletének 5. szakaszában említett információk, az értékpapírok fajtájától függően;
m)
az e rendelet 24. mellékletének 6. szakaszában vagy 25. mellékletének 6. szakaszában említett információk, az értékpapírok fajtájától függően;
n)
amennyiben a tulajdonviszonyt megtestesítőnek nem minősülő értékpapírok garanciákat tartalmaznak, az e rendelet 27. mellékletének 5. szakaszában említett információk;
o)
az e rendelet 24. mellékletének 7. szakaszában vagy 25. mellékletének 7. szakaszában említett információk, az értékpapírok fajtájától függően.
(2)   Amennyiben a növekvő vállalatok uniós tájékoztatója különálló dokumentumok formájában készül, a növekvő vállalatok uniós regisztrációs okmánya és a növekvő vállalatok uniós értékpapírjegyzéke a következő elemeket tartalmazza a következő sorrendben:
a)
A növekvő vállalatok uniós regisztrációs okmánya:
i.
tartalomjegyzék;
ii.
adott esetben az (EU) 2017/1129 rendelet 19. cikkével összhangban hivatkozással beépített összes információ;
iii.
az e rendelet 24. vagy 25. mellékletében említett minden olyan egyéb információ, amelyet – az értékpapírok fajtájától függően – szerepeltetni kell a növekvő vállalatok uniós regisztrációs okmányában, az említett mellékletek szakaszai alapján meghatározott sorrendben.
b)
Növekvő vállalatok uniós értékpapírjegyzéke:
i.
tartalomjegyzék;
ii.
adott esetben az (EU) 2017/1129 rendelet 19. cikkével összhangban hivatkozással beépített összes információ;
iii.
alaptájékoztató esetében az ajánlattételi program általános leírása;
iv.
az e rendelet 26. vagy 27. mellékletében említett minden olyan egyéb információ, amelyet – az értékpapírok típusától függően – szerepeltetni kell a növekvő vállalatok uniós értékpapírjegyzékében, az említett mellékletek szakaszai alapján meghatározott sorrendben.
(3)   A növekvő vállalatok uniós tájékoztatója, amely egyetlen dokumentumként vagy különálló dokumentumok formájában készült, alaptájékoztató formájában is elkészíthető.
(4)   Az (EU) 2017/1129 rendelet 15. cikkének (1) bekezdésében említett kkv-k, kibocsátók és ajánlattevők az e rendelet mellékleteinek szakaszai alapján meghatározott sorrendet követik. Az egyes szakaszokon belül azonban eltérhetnek az információs elemek sorrendjétől.
33. cikk
A növekvő vállalatok uniós tájékoztatójának egyedi összefoglalója
(1)   A növekvő vállalatok uniós tájékoztatója egyedi összefoglalója biztosítja azokat a kiemelt információkat, amelyekre a befektetőknek szükségük van a kibocsátó, a garanciavállaló és a felkínált értékpapírok jellegének és kockázatainak megértéséhez.
(2)   Az egyedi összefoglaló tartalmának pontosnak, tisztességesnek és egyértelműnek, valamint félrevezetéstől mentesnek kell lennie.
(3)   Az egyedi összefoglalónak összhangban kell lennie a növekvő vállalatok uniós tájékoztatójának többi részével.
(4)   Az egyedi összefoglaló rövid, tömör dokumentumként kell készülnie, maximális terjedelme kinyomtatva hat db A4-es oldal lehet. Az egyedi összefoglaló:
a)
könnyen olvasható megjelenítéssel és elrendezéssel, olvasható méretű karakterek használatával készül;
b)
nyelvezete egyértelmű, nem technikai jellegű, tömör, amely elősegíti az információk megértését és érthetőségét a befektetők számára.
Az első albekezdés alkalmazandó abban az esetben is, ha az információt táblázatos formában tüntetik fel.
(5)   Az egyedi összefoglalónak tartalmaznia kell az e rendelet 23. mellékletében említett információkat.
(6)   Az egyedi összefoglaló nem tartalmazhat a növekvő vállalatok uniós tájékoztatójának egyéb részeire utaló kereszthivatkozásokat, és nem utalhat hivatkozással egyéb információkra.
(7)   Az egyedi összefoglalóban alcímek használhatók az e rendelet 22. mellékletének 2., 3., és 4. szakaszában említett információk bemutatására.
(8)   Az e rendelet 23. mellékletének 2.3.1., 3.3.d) és 3.4.1. pontjában említett és az egyedi összefoglalóban feltüntetett kockázati tényezők teljes száma nem haladhatja meg a tizenötöt.
(9)   Amennyiben az értékpapírok az 1286/2014/EU európai parlamenti és tanácsi rendelet (5) hatálya alá is tartoznak, a kibocsátó szerinti tagállam illetékes hatósága előírhatja az (EU) 2017/1129 rendelet 15. cikkének (1) bekezdésében említett kkv-k, kibocsátók és ajánlattevők számára, hogy az e rendelet 23. mellékletének 3. szakaszában említett információkat helyettesítsék az 1286/2014/EU rendelet 8. cikke (3) bekezdésének c)–i) pontjában szereplő információkkal.
(10)   Amennyiben a kibocsátó szerinti tagállam illetékes hatósága nem írja elő a (9) bekezdésben említett helyettesítést, az (EU) 2017/1129 rendelet 15. cikkének (1) bekezdésében említett kkv-k, kibocsátók és ajánlattevők az e rendelet 23. mellékletének 3. szakaszában említett információkat helyettesíthetik az 1286/2014/EU rendelet 8. cikke (3) bekezdésének c)–i) pontjában szereplő információkkal.
(11)   Amennyiben sor kerül a (9) és (10) bekezdésben említett információk helyettesítésére, azokat az egyedi összefoglalóban külön szakaszban kell megadni, és ezt a szakaszt egyértelműen azonosítani kell, hogy az az 1286/2014/EU rendelet 8. cikke (3) bekezdésének c)–i) pontjában szereplő információkat tartalmazza.
(12)   Az egyedi összefoglaló (4) bekezdésben említett maximális hossza kibővíthető a következőkkel:
a)
egy további A4-es oldal, amennyiben az egyedi összefoglaló az értékpapírokhoz kapcsolódó garanciára vonatkozó információkat tartalmaz;
b)
kettő további A4-es oldal, amennyiben az egyedi összefoglaló több olyan értékpapírra vonatkozik, amelyek csak nagyon korlátozott mértékben, például a kibocsátási ár vagy a lejárat tekintetében különböznek egymástól;
c)
három további A4-es oldal, amennyiben a (9) és (10) bekezdésben említettek szerint sor kerül az információk helyettesítésére.
A c) pont alkalmazásában három további A4-es oldal használható minden egyes értékpapír esetében, amennyiben az egyedi összefoglaló több olyan értékpapírra vonatkozik, amelyek csak nagyon korlátozott mértékben, például a kibocsátási ár vagy a lejárat tekintetében különböznek egymástól.
34. cikk
A növekvő vállalatok uniós tájékoztatója egyedi összefoglalójának kiegészítései
Amennyiben a növekvő vállalatok uniós tájékoztatójának egyedi összefoglalóját ki kell egészíteni az (EU) 2017/1129 rendelet 23. cikkével összhangban, az új információkat az adott növekvő vállalatok uniós tájékoztatójának egyedi összefoglalójába úgy kell beépíteni, hogy a befektetők könnyen azonosíthassák a változásokat. Az új információkat a növekvő vállalatok uniós tájékoztatójának egyedi összefoglalójába vagy új egyedi összefoglaló készítésével, vagy az eredeti egyedi összefoglaló kiegészítésével lehet beépíteni.
V. FEJEZET
A TÁJÉKOZTATÓ ELLENŐRZÉSE ÉS JÓVÁHAGYÁSA, VALAMINT AZ EGYETEMES REGISZTRÁCIÓS OKMÁNY VIZSGÁLATA
35. cikk
Az ellenőrzés hatálya
A tájékoztató ellenőrzésének és az egyetemes regisztrációs okmány vizsgálatának céljából a tájékoztatóra való hivatkozás a tájékoztatót vagy annak bármely alkotórészét jelenti, beleértve az egyetemes regisztrációs okmányt is függetlenül attól, hogy azt jóváhagyásra vagy előzetes jóváhagyás nélkül nyújtották be, továbbá annak minden módosítását, valamint a tájékoztató kiegészítéseit is.
36. cikk
A tájékoztatóban szereplő információk teljessége ellenőrzésének kritériumai
(1)   Egy tájékoztató tervezetében szereplő információk teljességének ellenőrzése céljából az illetékes hatóságok a következők mindegyikét figyelembe veszik:
a)
a tájékoztató tervezete – a kibocsátó típusától, a kibocsátás típusától, az értékpapír fajtájától és az ajánlattétel vagy a piacra való bevezetés típusától függően – az (EU) 2017/1129 rendeletnek és e rendeletnek megfelelően készült-e;
b)
a kibocsátónak van-e a 18. cikkben említett összetett pénzügyi múltja vagy jelentős pénzügyi kötelezettségvállalása.
(2)   Az (1) bekezdés b) pontja alkalmazásában az illetékes hatóság előírhatja a kibocsátó számára, hogy a tájékoztató tervezetében tüntessen fel, módosítson vagy töröljön információkat a következők figyelembevételével:
a)
az értékpapír fajtája;
b)
a tájékoztatóban már szereplő információk és a kibocsátótól eltérő szervezet tájékoztatójában már szereplő információk megléte és tartalma, valamint az alkalmazandó számviteli és könyvvizsgálati elvek;
c)
azoknak az ügyleteknek a gazdasági jellege, amelyek révén a kibocsátó megszerezte vagy elidegenítette vállalkozását vagy annak egy részét, továbbá e vállalkozás sajátos jellege;
d)
az, hogy a kibocsátó észszerű erőfeszítések mellett kaphat-e információkat a kibocsátótól eltérő szervezetről.
37. cikk
A tájékoztatóban szereplő információk érthetősége ellenőrzésének kritériumai
(1)   Egy tájékoztató tervezetében szereplő információk érthetőségének ellenőrzése céljából az illetékes hatóságok a következők mindegyikét figyelembe veszik:
a)
a tájékoztató tervezetében szerepel-e világos és részletes tartalomjegyzék;
b)
a tájékoztató tervezete mentes-e a szükségtelen ismétlésektől;
c)
az egymáshoz kapcsolódó információk csoportosítva vannak-e;
d)
a tájékoztató tervezete könnyen olvasható betűméretet használ-e;
e)
a tájékoztató tervezetének olyan-e a felépítése, amely lehetővé teszi a befektetők számára, hogy megértsék annak tartalmát;
f)
a tájékoztató tervezete meghatározza-e a matematikai képletek alkotóelemeit, és adott esetben egyértelműen ismerteti-e a termék szerkezetét;
g)
a tájékoztató tervezetének nyelvezete közérthető-e;
h)
a tájékoztató tervezete egyértelműen ismerteti-e a kibocsátó működését és fő tevékenységeit;
i)
a tájékoztató tervezete elmagyarázza-e a kereskedelem- vagy ágazat-specifikus kifejezéseket.
Az illetékes hatóságnak azonban nem kötelező figyelembe vennie a g), h) és i) pontokat azokban az esetekben, ahol a tájékoztató tervezete felhasználásának kizárólagos célja olyan tulajdonviszonyt megtestesítőnek nem minősülő értékpapírok szabályozott piacra történő bevezetése, amelyekhez az (EU) 2017/1129 rendelet 7. cikkével összhangban nem kötelező összefoglalót készíteni.
(2)   Az első bekezdés alkalmazásában az illetékes hatóság – eseti alapon és az (EU) 2017/1129 rendelet 7. cikkében és az e rendelet 33. cikkében említett információkon felül – előírhatja, hogy a tájékoztató tervezetében szereplő egyes információk szerepeljenek az összefoglalóban is.
38. cikk
A tájékoztatóban szereplő információk következetessége ellenőrzésének kritériumai
Egy tájékoztató tervezetében szereplő információk következetességének ellenőrzése céljából az illetékes hatóság a következők mindegyikét figyelembe veszi:
a)
a tájékoztató tervezete mentes-e a benne szereplő különböző információk közötti lényeges eltérésektől, beleértve a hivatkozással beépített információkat;
b)
a tájékoztató tervezetének más részeiben közzétett lényeges és egyedi kockázatok szerepelnek-e a kockázati tényezőkre vonatkozó részben;
c)
az összefoglalóban szereplő információk összhangban vannak-e a tájékoztató tervezetének más részeiben szereplő információkkal;
d)
a bevételek felhasználására vonatkozó számadatok megfelelnek-e a megszerzett bevétel összegének, és a bevétel közzétett felhasználása összhangban van-e a kibocsátó közzétett stratégiájával;
e)
a kibocsátó leírása a működési és pénzügyi áttekintésben, a múltbeli pénzügyi információk, a kibocsátó tevékenységének leírása és a kockázati tényezők leírása következetes-e;
f)
a működő tőkéről szóló nyilatkozat összhangban áll-e a kockázati tényezőkkel, a könyvvizsgálói jelentéssel, a bevételek felhasználásával és a kibocsátó közzétett stratégiájával, valamint a stratégia finanszírozásának módjával.
39. cikk
A különleges kibocsátók tájékoztatójában szereplő információk ellenőrzése
Az illetékes hatóságok előírhatják kiegészítő információk feltüntetését a tájékoztatóban a 29. mellékletben meghatározott kategóriák valamelyikébe tartozó különleges kibocsátók tevékenységei alapján.
40. cikk
A tájékoztatóban szereplő információk teljessége, következetessége és érthetősége ellenőrzésének további kritériumai
Amennyiben a befektetők védelme érdekében szükséges, az illetékes hatóság a 36., 37. és 38. cikkben meghatározottakon felül további kritériumokat alkalmazhat a tájékoztató tervezetében szereplő információk teljességének, érthetőségének és következetességének ellenőrzése céljából.
41. cikk
Arányos megközelítés a tájékoztató tervezetének ellenőrzésében és az egyetemes regisztrációs okmány vizsgálatában
(1)   Amennyiben egy illetékes hatósághoz benyújtott tájékoztató első tervezete lényegében hasonló egy, az adott illetékes hatóság által már jóváhagyott tájékoztatóhoz, és az érintett tájékoztatótervezet a jóváhagyott tájékoztatóban tett valamennyi módosítást kiemeli, az illetékes hatóságnak a 36., 37. és 38. cikkben meghatározott kritériumokat csak az adott módosításokra és az általuk érintett egyéb információkra kell alkalmaznia.
(2)   Egy előzetes jóváhagyás nélkül benyújtott, már vizsgált egyetemes regisztrációs okmány vagy annak módosítása ellenőrzésének céljából az illetékes hatóságoknak a 36., 37. és 38. cikkben meghatározott kritériumokat csak az egyetemes regisztrációs okmány vagy annak módosítása azon részeire kell alkalmazniuk, amelyeket még nem vizsgáltak.
(3)   Amennyiben egy tájékoztató első tervezete az (EU) 2017/1129 rendelettel vagy a 2003/71/EK európai parlamenti és tanácsi irányelvet (6) átültető nemzeti rendelkezésekkel összhangban jóváhagyott dokumentumra való hivatkozással beépített információkat tartalmaz, az illetékes hatóságoknak csak az e rendelet 38. cikkében meghatározott kritériumokat kell alkalmazniuk az adott információk ellenőrzéséhez.
(4)   Az (1), (2) vagy (3) bekezdés alkalmazásakor az illetékes hatóságok annak megerősítését kérik a kibocsátótól, ajánlattevőtől vagy a szabályozott piacra történő bevezetést kérő személytől, hogy a tájékoztató végleges tervezetében vagy az egyetemes regisztrációs okmányban szereplő valamennyi információ naprakész, és az e rendelet mellékleteiben említett, az adott tájékoztató vagy egyetemes regisztrációs okmány esetében alkalmazandó összes információt tartalmazza.
(5)   Amennyiben a tájékoztató újabb tervezeteit nyújtják be az illetékes hatósághoz, az illetékes hatóság az újabb tervezetek ellenőrzésekor a 36., 37. és 38. cikkben meghatározott kritériumokat csak az előző tervezetben tett módosítások és az ezen módosítások által érintett egyéb információkra alkalmazza.
42. cikk
Tájékoztató tervezete jóváhagyási kérelmének benyújtása vagy egyetemes regisztrációs okmány vagy annak módosításai benyújtása
(1)   A tájékoztató valamennyi tervezetét elektronikus úton, kereshető elektronikus formátumban kell benyújtani az illetékes hatóságnak.
A tájékoztató első tervezetének benyújtásakor a kibocsátó, az ajánlattevő vagy a szabályozott piacra történő bevezetést kérő személy megad az illetékes hatóságnak egy kapcsolattartó pontot, ahová az illetékes hatóság minden értesítést benyújthat írásban és elektronikus úton.
(2)   A következő információkat szintén be kell nyújtani az illetékes hatóságnak kereshető elektronikus formátumban, elektronikus úton:
a)
a kereszthivatkozások jegyzéke, ha az illetékes hatóság ezt kéri az e rendelet 24. cikke (5) bekezdésével összhangban, vagy ha saját kezdeményezésre benyújtják;
b)
amennyiben nem kérik a kereszthivatkozások jegyzékét, egy olyan dokumentum, amely az e rendelet mellékleteiben meghatározott minden olyan elemet azonosít, amely a kibocsátó, az értékpapírok, az ajánlat vagy a piacra történő bevezetés jellege vagy típusa miatt nem szerepel a tájékoztató tervezetében;
c)
az (EU) 2017/1129 rendelet 19. cikkében említettek szerint a tájékoztatóba hivatkozással beépített minden információ, kivéve, ha az adott információkat ugyanez az illetékes hatóság már jóváhagyta, vagy ahhoz kereshető elektronikus formátumban már benyújtották;
d)
az illetékes hatósághoz intézett minden arra irányuló indokolt kérés, hogy engedélyezze információknak a tájékoztatóból való kihagyását az (EU) 2017/1129 rendelet 18. cikkében említettek szerint;
e)
az illetékes hatósághoz intézett minden arra irányuló kérés, hogy küldjön meg dokumentumokat az (EU) 2017/1129 rendelet 25. cikkének (1) bekezdésében említettek szerint;
f)
az illetékes hatósághoz intézett minden arra irányuló kérés, hogy küldjön meg dokumentumokat az (EU) 2017/1129 rendelet 26. cikkének (2) bekezdésében említettek szerint;
g)
az (EU) 2017/1129 rendelet 26. cikkének (4) bekezdésében említett függelék, kivéve, ha az említett rendelet 7. cikke (1) bekezdésének második albekezdése szerint nincs szükség összefoglalóra;
h)
annak megerősítése, hogy a kibocsátó legjobb ismeretei szerint adott esetben a 2004/109/EK európai parlamenti és tanácsi irányelvet (7) átültető nemzeti rendelkezések és az 596/2014/EU európai parlamenti és tanácsi rendelet (8) alapján kötelezően közzéteendő összes szabályozott információ benyújtásra került és azokat az említett jogi aktusokkal összhangban az elmúlt 18 hónap során vagy a szabályozott információk közzétételére vonatkozó kötelezettség kezdete óta eltelt időszakban (attól függően, hogy melyik a rövidebb időtartam) közzétették, amennyiben a kibocsátó az egyetemes regisztrációs okmány tervezetét jóváhagyásra nyújtja be, vagy egy egyetemes regisztrációs okmányt előzetes jóváhagyás nélkül nyújt be és meg kívánja szerezni a gyakori kibocsátói státuszt;
i)
amennyiben az egyetemes regisztrációs okmányt előzetes jóváhagyás nélkül nyújtják be, arra vonatkozó magyarázat, hogy miként vették figyelembe az egyetemes regisztrációs okmányban az (EU) 2017/1129 rendelet 9. cikke (9) bekezdésének második albekezdésében említett módosítás vagy kiegészítő információk iránti kérelmet;
j)
minden egyéb olyan információ, amelyet az illetékes hatóság kér a tájékoztató ellenőrzése és jóváhagyása, illetve az egyetemes regisztrációs okmány ellenőrzése, vizsgálata és jóváhagyása céljából.
(3)   Amennyiben az előzetes jóváhagyás nélkül benyújtott egyetemes regisztrációs okmányt lapszéli jegyzetekkel látták el a 24. cikk (6) bekezdésének megfelelően, egy olyan azonos változattal együtt kell benyújtani, amely nem tartalmaz lapszéli jegyzeteket.
(4)   Amennyiben az egyetemes regisztrációs okmányt előzetes jóváhagyás nélkül nyújtják be vagy ha az egyetemes regisztrációs okmányt módosítják, a (2) bekezdés a), b), c), d), h) és i) pontjában említett információkat az egyetemes regisztrációs okmány illetékes hatósághoz történő benyújtásakor kell benyújtani, míg a (2) bekezdés j) pontjában említett információkat a vizsgálati folyamat során kell benyújtani. Minden egyéb esetben a (2) bekezdésben említett információkat az illetékes hatósághoz benyújtott tájékoztató első tervezetével együtt vagy az ellenőrzési folyamat során kell benyújtani.
(5)   Amennyiben egy gyakori kibocsátó arról tájékoztatja az illetékes hatóságot, hogy a (EU) 2017/1129 rendelet 20. cikke (6) bekezdése első albekezdése második mondatának megfelelően tájékoztató tervezetének jóváhagyására irányuló kérelmet szándékozik benyújtani, a szóban forgó gyakori kibocsátó ezt írásban és elektronikus úton teszi meg.
Az első albekezdésben említett információ megjelöli e rendeletnek az adott tájékoztatótervezet szempontjából releváns mellékleteit.
43. cikk
A tájékoztató tervezetének módosítása a jóváhagyási folyamat során
(1)   A tájékoztató első tervezetét követően benyújtott minden egyes változatban ki kell emelni az előző tervezethez képest tett módosításokat, és egy jelöletlen tervezettel együtt kell benyújtani. Az illetékes hatóságok elfogadják az előző tájékoztatótervezet jelölésekkel ellátott kivonatait, amennyiben csak korlátozott módosításokra került sor.
(2)   Amennyiben az illetékes hatóságok az e rendelet 45. cikkének (2) bekezdésével összhangban arról értesítették a kibocsátót, az ajánlattevőt vagy a szabályozott piacra történő bevezetést kérő személyt, hogy a tájékoztató tervezete nem felel meg a teljesség, érthetőség és következetesség (EU) 2017/1129 rendelet 20. cikke (4) bekezdésében említett előírásainak, a későbbiekben benyújtott tájékoztatótervezetet egy arra vonatkozó magyarázattal együtt kell benyújtani, hogy miként kezelték az illetékes hatóság által jelzett fennálló problémákat.
(3)   Amennyiben a tájékoztató tervezetének módosításai maguktól értetődnek vagy egyértelműen az illetékes hatóság által jelzett fennálló problémákra nyújtanak megoldást, annak jelzése, hogy hol történtek a fennálló problémákat megoldó módosítások, elegendő magyarázatnak tekintendő a (2) bekezdés céljából.
44. cikk
A tájékoztató végleges tervezetének benyújtása jóváhagyásra
(1)   A tájékoztató végleges tervezetét a 42. cikk (2) bekezdésében említett minden olyan információval együtt kell benyújtani jóváhagyásra, amely az előző benyújtáshoz képest módosult, a szóban forgó cikk a) és h) pontjában említett információk kivételével. A végleges tájékoztatótervezet nem tartalmazhat lapszéli jegyzeteket.
(2)   Amennyiben a 42. cikk (2) bekezdésében említett információk nem módosultak, a kibocsátó, az ajánlattevő vagy a szabályozott piacra történő bevezetést kérő személy ezt írásban és elektronikus úton megerősíti.
45. cikk
A tájékoztatótervezet jóváhagyása iránti kérelem vagy az egyetemes regisztrációs okmány vagy annak módosításának benyújtása átvételének elismerése és a tájékoztatótervezet jóváhagyása iránti kérelem feldolgozása
(1)   Az illetékes hatóságok a tájékoztatótervezet jóváhagyása iránti első kérelem vagy az egyetemes regisztrációs okmány (EU) 2017/1129 rendelet 9. cikke (2) bekezdésének második albekezdésében említettek szerinti benyújtása, vagy az egyetemes regisztrációs okmány módosításának benyújtása átvételét írásban és elektronikus úton a lehető leghamarabb, de legkésőbb a kérelem vagy benyújtás átvételét követő második munkanap végéig elismerik.
A tájékoztatótervezet jóváhagyása iránti első kérelem és az egyetemes regisztrációs okmány vagy annak módosítása benyújtásának kézhezvételét követően az illetékes hatóság tájékoztatja a kibocsátót, az ajánlattevőt vagy a szabályozott piacra történő bevezetést kérő személyt a következőkről:
a)
a kérelem vagy benyújtás hivatkozási száma;
b)
az illetékes hatóságon belüli kapcsolattartó pont, ahová a kérelemmel vagy benyújtással kapcsolatos kérdéseket kell intézni.
(2)   Ha a tájékoztató nem felel meg a jóváhagyásához szükséges teljesség, érthetőség és következetesség előírásainak, vagy ha módosításokra vagy kiegészítő információkra van szükség, az illetékes hatóságok erről írásban és elektronikus úton tájékoztatják a kibocsátót, az ajánlattevőt vagy a szabályozott piacra történő bevezetést kérő személyt.
Ha az (EU) 2017/1129 rendelet 9. cikke (2) bekezdésének második albekezdésében említett egyetemes regisztrációs okmány vagy ennek az egyetemes regisztrációs okmánynak a módosítása nem felel meg a teljesség, érthetőség és következetesség előírásainak, vagy ha módosításokra vagy kiegészítő információkra van szükség, az illetékes hatóságok erről írásban és elektronikus úton tájékoztatják a kibocsátót. Amennyiben a hiányosságokat az (EU) 2017/1129 rendelet 9. cikke (9) bekezdésének harmadik albekezdésében említettek szerint haladéktalan késedelem nélkül kezelni kell, az illetékes hatóság erről tájékoztatja a kibocsátót.
(3)   Az illetékes hatóság írásban és elektronikus úton a lehető legrövidebb időn belül, de legkésőbb annak a napnak a végéig tájékoztatja a kibocsátót, az ajánlattevőt vagy a szabályozott piacra történő bevezetést kérő személyt a tájékoztató tervezetének jóváhagyásával kapcsolatban meghozott döntéséről, amelyen a döntést meghozta.
VI. FEJEZET
ZÁRÓ RENDELKEZÉSEK
46. cikk
Hatályon kívül helyezés
A 809/2004/EK rendelet hatályát veszti.
47. cikk
Hatálybalépés és alkalmazás
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a határozatot 2019. július 21-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2019. március 14-én.
a Bizottság részéről
az elnök
Jean-Claude JUNCKER
(1)  HL L 168., 2017.6.30., 12. o.
(2)  A Bizottság 809/2004/EK rendelete (2004. április 29.) a 2003/71/EK európai parlamenti és tanácsi irányelvnek a tájékoztatókban foglalt információk formátuma, az információk hivatkozással történő beépítése, a tájékoztatók közzététele és a reklámok terjesztése tekintetében történő végrehajtásáról (HL L 149., 2004.4.30., 1. o.).
(3)  Az Európai Parlament és a Tanács 2014/65/EU irányelve (2014. május 15.) a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról (HL L 173., 2014.6.12., 349. o.).
(4)  A Bizottság (EU) 2018/815 felhatalmazáson alapuló rendelete (2018. december 17.) a 2004/109/EK európai parlamenti és tanácsi irányelvnek az egységes elektronikus beszámolási formátumot meghatározó szabályozástechnikai standardok tekintetében történő kiegészítéséről (HL L 143., 2019.5.29., 1. o.).
(5)  Az Európai Parlament és a Tanács 1286/2014/EU rendelete (2014. november 26.) a lakossági befektetési csomagtermékekkel, illetve biztosítási alapú befektetési termékekkel kapcsolatos kiemelt információkat tartalmazó dokumentumokról (HL L 352., 2014.12.9., 1. o.).
(6)  Az Európai Parlament és a Tanács 2003/71/EK irányelve (2003. november 4.) az értékpapírok nyilvános kibocsátásakor vagy piaci bevezetésekor közzéteendő tájékoztatóról és a 2001/34/EK irányelv módosításáról (HL L 345., 2003.12.31., 64. o.).
(7)  Az Európai Parlament és a Tanács 2004/109/EK irányelve (2004. december 15.) a szabályozott piacra bevezetett értékpapírok kibocsátóival kapcsolatos információkra vonatkozó átláthatósági követelmények harmonizációjáról és a 2001/34/EK irányelv módosításáról (HL L 390., 2004.12.31., 38. o.).
(8)  Az Európai Parlament és a Tanács 596/2014/EU rendelete (2014. április 16.) a piaci visszaélésekről (piaci visszaélésekről szóló rendelet), valamint a 2003/6/EK európai parlamenti és tanácsi irányelv és a 2003/124/EK, a 2003/125/EK és a 2004/72/EK bizottsági irányelv hatályon kívül helyezéséről (HL L 173., 2014.6.12., 1. o.).
A MELLÉKLETEK JEGYZÉKE
A. RÉSZ
REGISZTRÁCIÓS OKMÁNYOK
1. melléklet: Tulajdonviszonyt megtestesítő értékpapírokra vonatkozó regisztrációs okmány
2. melléklet: Egyetemes regisztrációs okmány
3. melléklet: Tulajdonviszonyt megtestesítő értékpapírok másodlagos kibocsátásaira vonatkozó regisztrációs okmány
4. melléklet: Zárt végű kollektív befektetési formák befektetési jegyeire vonatkozó regisztrációs okmány
5. melléklet: A részvényekre kibocsátott letéti igazolásokra vonatkozó regisztrációs okmány
6. melléklet: Tulajdonviszonyt megtestesítőnek nem minősülő lakossági értékpapírokra vonatkozó regisztrációs okmány
7. melléklet: Tulajdonviszonyt megtestesítőnek nem minősülő nagykereskedelmi értékpapírokra vonatkozó regisztrációs okmány
8. melléklet: Tulajdonviszonyt megtestesítőnek nem minősülő értékpapírok másodlagos kibocsátásaira vonatkozó regisztrációs okmány
9. melléklet: Eszközfedezetű értékpapírokra vonatkozó regisztrációs okmány
10. melléklet: Harmadik országok és azok regionális és helyi hatóságai által kibocsátott tulajdonviszonyt megtestesítőnek nem minősülő értékpapírokra vonatkozó regisztrációs okmányok
B. RÉSZ
ÉRTÉKPAPÍRJEGYZÉKEK
11. melléklet: Tulajdonviszonyt megtestesítő értékpapírokra vagy zárt végű kollektív befektetési formák által kibocsátott befektetési jegyekre vonatkozó értékpapírjegyzék
12. melléklet: Tulajdonviszonyt megtestesítő értékpapírok vagy zárt végű kollektív befektetési formák által kibocsátott befektetési jegyek másodlagos kibocsátásaira vonatkozó értékpapírjegyzék
13. melléklet: A részvényekre kibocsátott letéti igazolásokra vonatkozó értékpapírjegyzék
14. melléklet: Tulajdonviszonyt megtestesítőnek nem minősülő lakossági értékpapírokra vonatkozó értékpapírjegyzék
15. melléklet: Tulajdonviszonyt megtestesítőnek nem minősülő nagykereskedelmi értékpapírokra vonatkozó értékpapírjegyzék
16. melléklet: Tulajdonviszonyt megtestesítőnek nem minősülő értékpapírok másodlagos kibocsátásaira vonatkozó értékpapírjegyzék
C. RÉSZ
A TÁJÉKOZTATÓBAN FELTÜNTETENDŐ KIEGÉSZÍTŐ INFORMÁCIÓK
17. melléklet: Mögöttes eszközhöz kapcsolódó fizetési vagy szállítási kötelezettséget keletkeztető értékpapírok
18. melléklet: Mögöttes részvény
19. melléklet: Eszközfedezetű értékpapírok
20. melléklet: Előzetes információk
21. melléklet: Garanciák
22. melléklet: Beleegyezés
D. RÉSZ
NÖVEKVŐ VÁLLALATOK UNIÓS TÁJÉKOZTATÓJA
23. melléklet: A növekvő vállalatok uniós tájékoztatójának egyedi összefoglalója
24. melléklet: Növekvő vállalatok uniós regisztrációs okmánya tulajdonviszonyt megtestesítő értékpapírok esetében
25. melléklet: Növekvő vállalatok uniós regisztrációs okmánya tulajdonviszonyt megtestesítőnek nem minősülő értékpapírok esetében
26. melléklet: Növekvő vállalatok uniós értékpapírjegyzéke tulajdonviszonyt megtestesítő értékpapírok esetében
27. melléklet: Növekvő vállalatok uniós értékpapírjegyzéke tulajdonviszonyt megtestesítőnek nem minősülő értékpapírok esetében
E. RÉSZ
AZ INFORMÁCIÓK EGYÉB KATEGÓRIÁI
28. melléklet: A végleges feltételek között közölt kiegészítő információk jegyzéke
29. melléklet: Különleges kibocsátók jegyzéke
1. MELLÉKLET
TULAJDONVISZONYT MEGTESTESÍTŐ ÉRTÉKPAPÍROKRA VONATKOZÓ REGISZTRÁCIÓS OKMÁNY
1. SZAKASZ
FELELŐS SZEMÉLYEK, HARMADIK FÉLTŐL SZÁRMAZÓ INFORMÁCIÓ, SZAKÉRTŐI JELENTÉSEK ÉS AZ ILLETÉKES HATÓSÁG JÓVÁHAGYÁSA
1.1. pont
A regisztrációs okmányban megadott információkért vagy azok egy részéért felelős személyek azonosítása, az utóbbi esetben az érintett részek feltüntetésével. Természetes személyek esetén, ideértve a kibocsátó igazgatási, irányító vagy felügyelő testületeinek tagjait is, meg kell adni a személy nevét és beosztását; jogi személyek esetén fel kell tüntetni a nevet és a bejegyzett székhelyet.
1.2. pont
A regisztrációs okmányért felelős személyek nyilatkozata arról, hogy legjobb tudomásuk szerint a regisztrációs okmányban foglalt információk megfelelnek a tényeknek, és a regisztrációs okmányból nem maradt ki olyan tény, amely befolyásolhatná az abból levonható következtetéseket.
Adott esetben a regisztrációs okmány egyes részeiért felelős személyek nyilatkozata arról, hogy legjobb tudomásuk szerint a regisztrációs okmány azon részeiben foglalt információk, amelyekért felelősek, megfelelnek a tényeknek, és a regisztrációs okmány ezen részeiből nem maradt ki olyan tény, amely befolyásolhatná az azokból levonható következtetéseket.
1.3. pont
Amennyiben a regisztrációs okmány szakértői minőségben közreműködő személy nyilatkozatát vagy jelentését tartalmazza, meg kell adni a személy következő adatait:
a)
név;
b)
üzleti elérhetőség;
c)
szakképesítések;
d)
a kibocsátóban levő jelentős érdekeltség, ha van ilyen.
Ha a nyilatkozat vagy jelentés a kibocsátó kérésére készült, ki kell jelenteni, hogy a nyilatkozat vagy jelentés azon személy beleegyezésével került a regisztrációs okmányba, aki engedélyezte a regisztrációs okmány érintett részének tartalmát a tájékoztató céljára.
1.4. pont
Amennyiben az információk harmadik féltől származnak, meg kell erősíteni, hogy az információkat pontosan vették át, és a kibocsátó tudomása szerint, illetve amilyen mértékben erről a harmadik fél által közzétett információkból megbizonyosodhatott, az átvett információkból nem maradtak ki olyan tények, amelyek azokat pontatlanná vagy félrevezetővé tennék. Ezenfelül meg kell adni az információforrás(oka)t is.
1.5. pont
A következőkre vonatkozó nyilatkozat:
a)
a [regisztrációs okmányt/tájékoztatót] jóváhagyta a(z) [az illetékes hatóság neve] mint az (EU) 2017/1129 rendelet szerinti illetékes hatóság;
b)
a(z) [az illetékes hatóság neve] ezt a [regisztrációs okmányt/tájékoztatót] csak az (EU) 2017/1129 rendeletben a teljességre, érthetőségre és következetességre vonatkozóan meghatározott előírásoknak való megfelelés szempontjából hagyja jóvá;
c)
az ilyen jóváhagyás nem tekinthető az e [regisztrációs okmány/tájékoztató] tárgyát képező kibocsátó jóváhagyásaként.
2. SZAKASZ
JOGSZABÁLY SZERINT ENGEDÉLYEZETT KÖNYVVIZSGÁLÓK
2.1. pont
A kibocsátó könyvvizsgálóinak neve és címe (valamint szakmai testületekben való tagsága) a múltbeli pénzügyi információk által lefedett időszakra vonatkozóan.
2.2. pont
Amennyiben könyvvizsgálók a múltbeli pénzügyi információk által lefedett időszakban lemondtak, leváltották őket vagy megbízásukat nem újították meg, ennek részletei, ha lényegesek.
3. SZAKASZ
KOCKÁZATI TÉNYEZŐK
3.1. pont
A kibocsátóra jellemző lényeges kockázatok bemutatása, korlátozott számú kategóriában, a „Kockázati tényezők” című részben.
Minden egyes kategóriában a kibocsátó, az ajánlattevő vagy a szabályozott piacra való bevezetést kérő személy által végzett értékelés alapján a leglényegesebb kockázatokat – figyelemmel a kibocsátóra gyakorolt negatív hatásokra és az előfordulásuk valószínűségére – kell először feltüntetni. A kockázatokat alá kell támasztania a regisztrációs okmány tartalmának.
4. SZAKASZ
A KIBOCSÁTÓRA VONATKOZÓ INFORMÁCIÓK
4.1. pont
A kibocsátó hivatalos és kereskedelmi neve.
4.2. pont
A kibocsátó cégbejegyzésének helye, cégjegyzékszáma és jogalany-azonosítója („LEI”).
4.3. pont
A kibocsátó bejegyzésének időpontja és tevékenységének időtartama, kivéve, ha határozatlan időre hozták létre.
4.4. pont
A kibocsátó székhelye és jogi formája, a működésére irányadó jogszabályok, az az ország, amelyben bejegyezték, bejegyzett székhelyének (vagy – amennyiben az eltér a bejegyzett székhelyétől – tevékenysége elsődleges helyének) címe, telefonszáma, valamint a kibocsátó weboldala, ha van ilyen, azzal a felelősségkizáró nyilatkozattal, hogy a weboldalon szereplő információk nem képezik a tájékoztató részét, kivéve, ha az érintett információk hivatkozás útján beépítésre kerültek a tájékoztatóba.
5. SZAKASZ
ÜZLETI ÁTTEKINTÉS
5.1. pont
Fő tevékenységek
5.1.1. pont
A kibocsátó működése és fő tevékenységei jellegének, valamint az ahhoz kapcsolódó kulcstényezőknek a bemutatása, az értékesített termékek és/vagy nyújtott szolgáltatások főbb kategóriái a múltbeli pénzügyi információk által lefedett időszak minden egyes pénzügyi évében;
5.1.2. pont
A már bevezetett jelentős új termékek és/vagy szolgáltatások feltüntetése, és olyan mértékben, amennyire az új termékek vagy szolgáltatások fejlesztését nyilvánosságra hozták, a fejlesztésük helyzetének bemutatása.
5.2. pont
Legfontosabb piacok
Azon főbb piacok bemutatása, amelyeken a kibocsátó verseng, ideértve a teljes bevétel működési szegmensenkénti és földrajzi piaconkénti bontását a múltbeli pénzügyi információk által lefedett időszak minden egyes pénzügyi évében.
5.3. pont
A kibocsátó üzleti tevékenységének alakulásában bekövetkezett fontosabb események.
5.4. pont
Stratégia és célok
A kibocsátó pénzügyi és nem pénzügyi (ha van ilyen) stratégiájának és céljainak bemutatása. Ennek a leírásnak figyelembe kell vennie a kibocsátó jövőbeli kihívásait és kilátásait.
5.5. pont
Amennyiben a kibocsátó üzleti tevékenysége vagy jövedelmezősége szempontjából jelentőséggel bír, összefoglaló adatok arról, hogy a kibocsátó milyen mértékben függ szabadalmaktól, engedélyektől, ipari, kereskedelmi vagy pénzügyi szerződésektől vagy új gyártási eljárásoktól.
5.6. pont
A kibocsátó által a saját versenyhelyzetéről tett bármely megállapítás alapjául szolgáló adatok.
5.7. pont
Beruházások
5.7.1. pont
A kibocsátó lényeges beruházásainak bemutatása (az összeg feltüntetésével), a múltbeli pénzügyi információk által lefedett időszak minden egyes pénzügyi évében, a regisztrációs okmány keltéig.
5.7.2. pont
A kibocsátó folyamatban levő azon lényeges beruházásainak bemutatása, amelyek tekintetében már vállalt biztos elkötelezettséget, ideértve a befektetések földrajzi megoszlását (belföldi és külföldi) és a finanszírozás módját (belső vagy külső forrásokból).
5.7.3. pont
Azon vegyes vállalatokra és vállalkozásokra vonatkozó információk, amelyek tőkéjében a kibocsátó részesedéssel rendelkezik, és amelyek valószínűleg jelentősen befolyásolják a kibocsátó saját eszközeinek, forrásainak, pénzügyi helyzetének valamint eredményének értékelését.
5.7.4. pont
Azon környezetvédelmi kérdések bemutatása, amelyek a kibocsátó tárgyi eszközeinek felhasználását érinthetik.
6. SZAKASZ
SZERVEZETI FELÉPÍTÉS
6.1. pont
Amennyiben a kibocsátó egy csoport tagja, a csoport és a kibocsátó csoporton belüli pozíciójának rövid ismertetése. Ez készülhet a szervezeti felépítést bemutató ábra formájában – vagy a leíráshoz mellékelhető ilyen ábra –, ha az segíti a szervezeti felépítés tisztázását.
6.2. pont
A kibocsátó jelentős leányvállalatainak felsorolása, ideértve a leányvállalat nevét, a bejegyzés vagy székhely szerinti országot, a tulajdonosi jogokban való részesedést és a szavazati jogokban való részesedést, ha az nem egyezik meg az előbbivel.
7. SZAKASZ
AZ ÜZLETI TEVÉKENYSÉG ÉS A PÉNZÜGYI HELYZET ÁTTEKINTÉSE
7.1. pont
Pénzügyi helyzet
7.1.1. pont
Amennyiben a regisztrációs okmány máshol nem ismerteti, és amennyiben az szükséges a kibocsátó vállalkozása egészének megértéséhez, a kibocsátó vállalkozása fejlődésének és teljesítményének, valamint helyzetének megbízható bemutatása az egyes évek és évközi időszakok vonatkozásában, amelyek a múltbeli pénzügyi információk szempontjából relevánsak, beleértve a lényeges változások okainak bemutatását is.
Az áttekintésnek a kibocsátó vállalkozásának alakulásáról és teljesítményéről, illetve a vállalkozás helyzetéről kiegyensúlyozott és átfogó, az üzleti tevékenység nagyságrendjével és összetettségével összhangban álló elemzést kell nyújtania.
A kibocsátó fejlődésének, teljesítményének vagy helyzetének megértéséhez szükséges mértékben az elemzésnek tartalmaznia kell a pénzügyi és adott esetben azon kulcsfontosságú, nem pénzügyi jellegű teljesítménymutatókat, amelyek lényegesek az adott üzleti tevékenység szempontjából. Az elemzésnek adott esetben hivatkoznia kell az éves pénzügyi kimutatásokban szereplő összegekre, valamint kiegészítő magyarázatokat kell tartalmaznia azokra vonatkozóan.
7.1.2. pont
Amennyiben a regisztrációs okmány máshol nem ismerteti, és amennyiben az szükséges a kibocsátó vállalkozása egészének megértéséhez, az áttekintés nyújtson tájékoztatást a következőkről is:
a)
a kibocsátó várható jövőbeli fejlődése;
b)
a kutatás és fejlesztés területén folytatott tevékenységek.
A 7.1. pontban megállapított követelmények teljesíthetők a vezetés 2013/34/EU európai parlamenti és tanácsi irányelv (1) 19. és 29. cikkében említett beszámolójával.
7.2. pont
Üzleti eredmény
7.2.1. pont
A kibocsátó üzleti tevékenységből származó eredményét jelentősen befolyásoló lényeges tényezők bemutatása, ideértve a szokatlan vagy ritka eseményeket vagy új fejleményeket is, továbbá azt is, hogy ezek milyen mértékben befolyásolták az eredményt.
7.2.2. pont
Amennyiben a múltbeli pénzügyi információk a nettó értékesítés vagy nettó bevétel jelentős változását mutatják, a változások okainak szöveges magyarázata.
8. SZAKASZ
TŐKEFORRÁSOK
8.1. pont
A kibocsátó saját tőkeforrásaira vonatkozó adatok (mind rövid, mind pedig hosszú távon).
8.2. pont
A kibocsátó pénzforgalmának (cash flow) forrásai és összege, valamint szöveges bemutatása.
8.3. pont
A kibocsátó hitelszükségletének és finanszírozási szerkezetének bemutatása.
8.4. pont
Információk a tőkeforrások felhasználásának bármely korlátozásáról, ami közvetve vagy közvetlenül jelentősen befolyásolja vagy befolyásolhatja a kibocsátó üzleti tevékenységét.
8.5. pont
Az 5.7.2. pontban említett kötelezettségvállalás teljesítéséhez szükséges finanszírozás várható forrásai.
9. SZAKASZ
SZABÁLYOZÁSI KÖRNYEZET
9.1. pont
Annak a szabályozási környezetnek a bemutatása, amelyben a kibocsátó működik, és amely jelentősen befolyásolhatja üzleti tevékenységét, minden olyan kormányzati, gazdasági, költségvetési, monetáris vagy politikai intézkedésre vagy tényezőre vonatkozó információval együtt, amely közvetve vagy közvetlenül jelentősen befolyásolta vagy befolyásolhatja a kibocsátó üzleti tevékenységét.
10. SZAKASZ
TRENDEK
10.1. pont
A következők ismertetése:
a)
a gyártásra, értékesítésre és készletekre, a költségekre és értékesítési árakra vonatkozó legjelentősebb közelmúltbeli trendek az utolsó pénzügyi év vége és a regisztrációs okmány dátuma közötti időszakban;
b)
a csoport pénzügyi teljesítményében az utolsó olyan pénzügyi időszak vége óta a regisztrációs okmány közzétételének napjáig bekövetkezett jelentős változások bemutatása, amelyre vonatkozóan pénzügyi információkat tettek közzé, vagy pedig nyilatkozni kell ezek hiányáról.
10.2. pont
Az ismert trendek, a bizonytalansági tényezők, a kereslet, a kötelezettségvállalások vagy események bemutatása, amelyek valószínűleg jelentős hatást gyakorolhatnak a kibocsátó üzleti kilátásaira legalább a folyó pénzügyi évben.
11. SZAKASZ
NYERESÉG-ELŐREJELZÉS VAGY -BECSLÉS
11.1. pont
Amennyiben a kibocsátó nyereség-előrejelzést vagy nyereségbecslést tett közzé (amely még mindig fennáll és érvényes), a regisztrációs okmánynak tartalmaznia kell ezt a nyereség-előrejelzést vagy -becslést. Amennyiben a közzétett nyereség-előrejelzés vagy -becslés fennáll, de már nem érvényes, nyilatkozni kell erről, valamint magyarázatot kell adni arra vonatkozóan, hogy az előrejelzés vagy becslés miért nem érvényes már. Az ilyen érvénytelen nyereség-előrejelzésre vagy -becslésre nem vonatkoznak a 11.2. és 11.3. pontban foglalt követelmények.
11.2. pont
Amennyiben a kibocsátó úgy dönt, hogy új nyereség-előrejelzést vagy új nyereségbecslést, vagy a 11.1. pont értelmében korábban közzétett nyereség-előrejelzést vagy korábban közzétett nyereségbecslést nyújt be, a nyereség-előrejelzésnek vagy -becslésnek világosnak és egyértelműnek kell lennie, és tartalmaznia kell egy nyilatkozatot azokról a főbb feltételezésekről, amelyeken a kibocsátó előrejelzése vagy becslése alapul.
Az előrejelzésnek vagy becslésnek meg kell felelnie a következő elveknek:
a)
egyértelműen meg kell különböztetni az azokra a tényezőkre vonatkozó feltételezéseket, amelyeket az igazgatási, irányító vagy felügyelő testületek tagjai befolyásolni tudnak, és az azokra a tényezőkre vonatkozó feltételezéseket, amelyek egyértelműen az igazgatási, irányító vagy felügyelő testületek tagjainak a hatáskörén kívül esnek;
b)
a feltételezéseknek észszerűnek, a befektetők számára könnyen érthetőnek, egyedinek és pontosnak kell lenniük, és nem vonatkozhatnak az előrejelzések alapjául szolgáló becslések általános pontosságára;
c)
előrejelzés esetén a feltételezéseknek fel kell hívniuk a befektetők figyelmét azokra a bizonytalan tényezőkre, amelyek lényegesen módosíthatják az előrejelzés kimenetét.
11.3. pont
A tájékoztatónak tartalmaznia kell egy nyilatkozatot arra vonatkozóan, hogy a nyereség-előrejelzés vagy -becslés összeállítása és elkészítése oly módon történt, amely egyszerre:
a)
összehasonlítható a múltbeli pénzügyi információkkal;
b)
összhangban van a kibocsátó számviteli politikájával.
12. SZAKASZ
IGAZGATÁSI, IRÁNYÍTÓ ÉS FELÜGYELŐ TESTÜLETEK ÉS VEZETŐ TISZTSÉGVISELŐK
12.1. pont
A következő személyek neve, üzleti elérhetősége és beosztása a kibocsátón belül, valamint az említett kibocsátón kívül általuk ellátott főbb tevékenységek, amennyiben ezek a kibocsátó szempontjából lényegesek:
a)
az igazgatási, irányító vagy felügyelő testületek tagjai;
b)
betéti részvénytársaság korlátlan felelősségű tagjai;
c)
alapítók, ha a kibocsátó kevesebb mint öt éve alakult meg;
d)
bármely vezető tisztségviselő, akinek személye hozzájárulhat annak megállapításához, hogy a kibocsátó megfelelő szakértelemmel és tapasztalattal rendelkezik a kibocsátó üzleti tevékenységének vezetéséhez.
Az a)–d) pontban említett bármely személyek közötti családi kapcsolatok jellegének részletei.
A kibocsátó igazgatási, irányító vagy felügyelő testületének minden tagja esetében, továbbá az első albekezdés b) és d) pontjában említett személyek esetében részletezni kell az adott személy vezetői szakértelmét és tapasztalatát, valamint a következő információkat:
a)
minden olyan társaság és partnerség neve, amelynél az említett személyek az elmúlt öt évben bármikor az igazgatási, irányító vagy felügyelő testület tagjai vagy partnerek voltak, jelezve azt is, hogy az adott személy még mindig rendelkezik-e tagsággal vagy partnerséggel az említett testületekben. Nem szükséges felsorolni a kibocsátó összes olyan leányvállalatát, ahol a személy szintén tagja az igazgatási, irányító vagy felügyelő testületnek;
b)
ha a személyt csalárd bűncselekmény miatt elítélték, annak részletei legalább az elmúlt öt évre vonatkozóan;
c)
minden olyan csődeljárás, csődgondnokság, felszámolás vagy a társaság felügyelet alá vonásának részletei az első albekezdés a) és d) pontjában bemutatott azon személy vonatkozásában, aki egy vagy több fenti minőségből eredően annak részese volt, legalább az előző öt évre vonatkozóan;
d)
törvényben meghatározott hatóság vagy szabályozó szerv (ideértve a kijelölt szakmai szervezeteket is) által indított olyan hivatalos vádemelés és/vagy szankciók ismertetése, amelyben a fenti személy érintett volt; annak ismertetése, hogy az érintett személyt bírósági ítélettel eltiltották-e valamely kibocsátó igazgatási, irányító vagy felügyelő testületében betöltött tagságától, vagy bármely kibocsátó üzleti tevékenységének irányításától vagy ügyeinek vitelétől legalább az elmúlt öt évben.
Amennyiben nincs ilyen jellegű, kötelezően nyilvánosságra hozandó információ, erről nyilatkozatot kell tenni.
12.2. pont
Az igazgatási, irányító és felügyelő testületek és a vezető tisztségviselők összeférhetetlensége
A 12.1. pontban említett személyek által a kibocsátó számára végzett feladatok, az említett személyek magánérdeke és/vagy más feladatai közötti potenciális összeférhetetlenséget egyértelműen közölni kell. Amennyiben nem áll fenn összeférhetetlenség, erről nyilatkozatot kell tenni.
Meg kell nevezni a főrészvényesekkel, ügyfelekkel, szállítókkal vagy egyéb személyekkel kötött megállapodásokat vagy egyezségeket, amelyek alapján a 12.1. pontban említett személyeket igazgatási, irányító vagy felügyelő testületek tagjává vagy vezető tisztségviselővé választották.
A 12.1. pontban említett személyekkel kötött olyan megállapodások ismertetése, amelyek értelmében meghatározott időtartamra korlátozzák a kibocsátó értékpapírjaiban való részesedésük elidegenítését.
13. SZAKASZ
JAVADALMAZÁS ÉS JUTTATÁSOK
A 12.1. pont első albekezdésének a) és d) pontjában említett személyek számára az utolsó teljes pénzügyi év tekintetében:
13.1. pont
A kibocsátó és leányvállalatai által a kibocsátó és leányvállalatai számára bármely személy által bármely minőségben végzett szolgáltatásért az érintett személyeknek fizetett javadalmazás (ideértve a sikerdíjakat és utólagos javadalmazást is) és természetbeni juttatások összege.
Ezt az információt egyénenkénti alapon kell megadni, kivéve, ha a kibocsátó székhelye szerinti országban nincs ilyen kötelezettség, illetve a kibocsátó más módon nem teszi nyilvánossá ezeket az információkat.
13.2. pont
A kibocsátó vagy leányvállalatai által nyugdíj, öregségi nyugdíj vagy más hasonló juttatás kifizetése céljából elhatárolt vagy felhalmozott teljes összegek.
14. SZAKASZ
TESTÜLETI TAGSÁGGAL KAPCSOLATOS GYAKORLAT
Eltérő rendelkezés hiányában a kibocsátó utolsó teljes pénzügyi évére vonatkozóan a 12.1. pont első albekezdésének a) pontjában említett személyek tekintetében a következő adatokat kell megadni:
14.1. pont
A jelenlegi megbízás lejártának időpontja, ha van ilyen, és a személy által a megbízás keretében eltöltött szolgálati idő.
14.2. pont
Az igazgatási, irányító vagy felügyelő testületek tagjai és a kibocsátó vagy leányvállalatai között létrejött azon munkaszerződések ismertetése, amelyek a munkaviszony megszűnésekor juttatásokat írnak elő, illetve egy megfelelő nyilatkozat arról, hogy nincsenek ilyen juttatások.
14.3. pont
Információk a kibocsátó könyvvizsgálattal és javadalmazással foglalkozó bizottságáról, ideértve a bizottsági tagok nevét és a bizottság működési szabályainak összefoglalóját.
14.4. pont
Nyilatkozat arról, hogy a kibocsátó teljesíti-e a kibocsátóra alkalmazandó vállalatirányítási rendszer(ek) követelményeit. Amennyiben a kibocsátó nem teljesíti a rendszer követelményeit, erről indoklással ellátott nyilatkozatot kell mellékelni.
14.5. pont
A vállalatirányításra gyakorolt esetleges lényeges hatások, beleértve az igazgatóság és a bizottságok összetételének jövőbeli változásait (amennyiben arról már döntött az igazgatóság és/vagy a részvényesek közgyűlése).
15. SZAKASZ
ALKALMAZOTTAK
15.1. pont
Az alkalmazottak létszáma az időszak végén, vagy a múltbeli pénzügyi információk által lefedett időszakban a regisztrációs okmány dátumáig minden egyes pénzügyi évre vonatkozóan az alkalmazottak átlagos létszáma (és e számok változása, amennyiben jelentőséggel bír), továbbá, ha lehetséges és jelentőséggel bír, az alkalmazottak megoszlása fő tevékenységi körönként és földrajzilag. Amennyiben a kibocsátó jelentős számban foglalkoztat ideiglenes alkalmazottat, nyilatkozni kell az ideiglenes alkalmazottak átlagos létszámáról a legutolsó pénzügyi évben.
15.2. pont
Részvénytulajdon és részvényopciók
A 12.1. pont első albekezdésének a) és d) pontjában említett minden személy tekintetében a lehető legfrissebb információkat kell megadni az említett személyeknek a kibocsátó részvényeiből való részesedéséről és a részvényekhez kapcsolódó opciókról.
15.3. pont
Azon megállapodások ismertetése, amelyek révén az alkalmazottak részesedhetnek a kibocsátó tőkéjéből.
16. SZAKASZ
FŐRÉSZVÉNYESEK
16.1. pont
Amennyiben a kibocsátó számára ismert – az igazgatási, irányító vagy felügyelő testület tagjain kívül – azon személyek neve, akik a regisztrációs okmány keltének napján közvetlenül vagy közvetve olyan érdekeltséggel rendelkeznek a kibocsátó tőkéjében vagy szavazati jogai tekintetében, amely a kibocsátóra irányadó nemzeti jog alapján bejelentési kötelezettséget von maga után, az egyes ilyen személyek érdekeltségének megfelelő összeg feltüntetésével; amennyiben nincs ilyen személy, erre vonatkozóan nyilatkozni kell.
16.2. pont
A kibocsátó fő részvényesei eltérő szavazati jogokkal rendelkeznek-e, vagy nyilatkozni kell arról, hogy nincsenek ilyen szavazati jogok.
16.3. pont
Amennyiben a kibocsátó számára ismert, tájékoztatás arról, hogy a kibocsátó közvetlenül vagy közvetve más személy tulajdonában vagy ellenőrzése alatt van-e, e más személy megnevezése, az ellenőrzés jellegének és az azzal való visszaélés megakadályozására hozott intézkedéseknek a leírása.
16.4. pont
A kibocsátó által ismert azon megállapodások bemutatása, amelyek végrehajtása egy későbbi időpontban a kibocsátó feletti ellenőrzés módosulásához vezethet.
17. SZAKASZ
KAPCSOLT FELEKKEL FOLYTATOTT ÜGYLETEK
17.1. pont
A kapcsolt felekkel folytatott azon ügyletek adatait (ebben az összefüggésben az 1606/2002/EK európai parlamenti és tanácsi rendelettel (2) összhangban elfogadott standardokban meghatározott információk), amelyeket a kibocsátó a múltbeli pénzügyi információk által lefedett időszakban a regisztrációs okmány dátumáig hajtott végre, az 1606/2002/EK rendelet alapján elfogadott, megfelelő standarddal összhangban kell közölni.
Amennyiben az említett standardok nem vonatkoznak a kibocsátóra, a következő információkat kell megadni:
a)
a kibocsátó számára – ügyletenként vagy összességükben – jelentőséggel bíró ügyletek jellege és terjedelme. Amennyiben a kapcsolt felekkel folytatott ügyletek nem piaci alapon jöttek létre, indokolni kell ennek okát. Visszafizetetlen kölcsön esetén, beleértve a bármely jellegű garanciát is, meg kell adni a hátralékos összeget;
b)
a kapcsolt felekkel folytatott ügyletek mekkora összeget, illetve százalékos arányt képviselnek a kibocsátó forgalmában.
18. SZAKASZ
A KIBOCSÁTÓ ESZKÖZEIRE, FORRÁSAIRA, PÉNZÜGYI HELYZETÉRE ÉS EREDMÉNYÉRE VONATKOZÓ PÉNZÜGYI INFORMÁCIÓK
18.1. pont
Múltbeli pénzügyi információk
18.1.1. pont
A három utolsó pénzügyi évre (illetve rövidebb időszakra, ha a kibocsátó rövidebb ideje működik) vonatkozó auditált múltbeli pénzügyi információk, továbbá könyvvizsgálói jelentés mindegyik évre.
18.1.2. pont
A mérlegfordulónap változása
Ha a kibocsátó a múltbeli pénzügyi információk szempontjából releváns időszakban megváltoztatta mérlegfordulónapját, az auditált múltbeli pénzügyi információknak legalább 36 hónapot, vagy a kibocsátó tevékenységének teljes időszakát le kell fedniük, attól függően, hogy melyik időszak a rövidebb.
18.1.3. pont
Számviteli standardok
A pénzügyi információkat az Unió által az 1606/2002/EK rendelet alapján átvett nemzetközi pénzügyi beszámolási standardokkal összhangban kell összeállítani.
Amennyiben az 1606/2002/EK rendelet nem alkalmazandó, a pénzügyi információkat a következőkkel összhangban kell összeállítani:
a)
a tagállam EGT-beli kibocsátókra vonatkozó nemzeti számviteli standardjai a 2013/34/EU irányelvben előírtak szerint;
b)
harmadik ország 1606/2002/EK rendelettel egyenértékű nemzeti számviteli standardjai a harmadik országbeli kibocsátókra vonatkozóan. Amennyiben a harmadik ország nemzeti számviteli standardjai nem egyenértékűek az 1606/2002/EK rendelettel, a pénzügyi kimutatásokat az említett rendeletnek megfelelően ismételten el kell készíteni.
18.1.4. pont
A számviteli keret változása
A legutóbbi auditált múltbeli pénzügyi információkat, amelyek tartalmazzák az előző évre vonatkozó összehasonlító adatokat, a kibocsátó legközelebb közzéteendő éves pénzügyi beszámolójában elfogadott számviteli keretnek megfelelő formában kell összeállítani és benyújtani, figyelembe véve az éves pénzügyi beszámolóra alkalmazandó számviteli standardokat, politikát és jogszabályokat.
A kibocsátóra alkalmazandó számviteli kereten belüli változások nem teszik szükségessé az auditált pénzügyi kimutatások kizárólag a tájékoztató céljára történő ismételt elkészítését. Amennyiben azonban a kibocsátó új számviteli keret elfogadását tervezi a következő közzétett pénzügyi kimutatásaiban, legalább egy teljeskörű pénzügyi kimutatást (az 1606/2002/EK rendeletben meghatározott IAS 1 „Pénzügyi kimutatások prezentálása” standard definíciója szerint), beleértve az összehasonlító adatokat is, a kibocsátó legközelebb közzéteendő éves pénzügyi beszámolójában elfogadott formában kell elkészíteni, figyelembe véve az éves pénzügyi beszámolóra alkalmazandó számviteli standardokat, politikát és jogszabályokat.
18.1.5. pont
Amennyiben az auditált pénzügyi információkat a nemzeti számviteli standardok szerint állították össze, annak legalább a következőket kell tartalmaznia:
a)
a mérleg;
b)
az eredménykimutatás;
c)
kimutatás a saját tőke összes változásáról, vagy kimutatás a saját tőke azon változásairól, amelyek a tulajdonosokkal folytatott tőkeműveletektől vagy a tulajdonosoknak történt osztalékfizetésektől eltérő okok miatt következtek be;
d)
nyilatkozat a pénzforgalomról (cash flow);
e)
számviteli politika és kiegészítő mellékletek.
18.1.6. pont
Konszolidált pénzügyi kimutatások
Amennyiben a kibocsátó külön éves beszámolót és konszolidált éves beszámolót is készít, a regisztrációs okmányban szerepelnie kell legalább a konszolidált éves beszámolónak.
18.1.7. pont
A pénzügyi információ dátuma
Az utolsó évi auditált pénzügyi információk mérlegfordulónapja nem lehet régebbi a következők egyikénél:
a)
a regisztrációs okmány dátumától számított 18 hónap, ha a kibocsátó auditált évközi pénzügyi kimutatást közöl a regisztrációs okmányban;
b)
a regisztrációs okmány dátumától számított 16 hónap, ha a kibocsátó nem auditált évközi pénzügyi kimutatást közöl a regisztrációs okmányban.
18.2. pont
Évközi és egyéb pénzügyi információk
18.2.1. pont
Amennyiben a kibocsátó az utolsó auditált pénzügyi kimutatásainak időpontja óta negyedévente vagy félévente pénzügyi információkat tett közzé, ezeket fel kell tüntetni a regisztrációs okmányban. Amennyiben a negyedéves vagy féléves pénzügyi információkat auditálták vagy felülvizsgálták, a könyvvizsgálói vagy felülvizsgálati jelentést is közölni kell. Amennyiben a negyedéves vagy féléves pénzügyi információkat nem auditálták vagy nem vizsgálták felül, ezt is jelezni kell.
Amennyiben a regisztrációs okmány az utolsó auditált pénzügyi kimutatások keltét követően több mint kilenc hónappal később készült, annak olyan évközi pénzügyi információkat kell tartalmaznia, amelyeket adott esetben nem auditáltak (ebben az esetben jelezni kell ezt a tényt), és amelyek a pénzügyi év legalább első hat hónapjára kiterjednek.
Az 1606/2002/EK rendelet követelményeivel összhangban összeállított évközi pénzügyi információk.
Az 1606/2002/EK rendelet hatálya alá nem tartozó kibocsátók esetében az évközi pénzügyi információknak az előző pénzügyi év azonos időszakára vonatkozó összehasonlító kimutatást is tartalmazniuk kell, azzal a kivétellel, hogy az összehasonlító mérlegadatokra vonatkozó követelmény az év végi mérleg benyújtásával teljesíthető az alkalmazandó pénzügyi beszámolási keretnek megfelelően.
18.3. pont
A múltbeli éves pénzügyi információk könyvvizsgálata
18.3.1. pont
A múltbeli éves pénzügyi információkat függetlenül kell auditálni. A könyvvizsgálói jelentést a 2014/56/EU európai parlamenti és tanácsi irányelvvel (3) és az 537/2014/EU európai parlamenti és tanácsi rendelettel (4) összhangban kell elkészíteni.
Amennyiben a 2014/56/EU irányelv és az 537/2014/EU rendelet nem alkalmazandó:
a)
a múltbeli éves pénzügyi információkat az adott tagállamban alkalmazandó könyvvizsgálati standardokkal, illetve azokkal egyenértékű standardokkal összhangban kell ellenőriztetni, illetve véleményeztetni annak megállapítása céljából, hogy a regisztrációs okmány céljának megfelelő valós és megbízható képet adnak-e;
b)
amennyiben a jogszabály szerint engedélyezett könyvvizsgálók megtagadják a múltbeli pénzügyi információkra vonatkozó könyvvizsgálói jelentés elkészítését, illetve a jelentés fenntartásokat, véleménymódosítást, felelősségkizárást vagy figyelemfelhívó megjegyzést tartalmaz, a fenntartásokat, véleménymódosítást, felelősségkizárást vagy figyelemfelhívó megjegyzést indoklással ellátva teljes egészében ismertetni kell.
18.3.2. pont
Utalás a regisztrációs okmányban található olyan további információkra, amelyeket a könyvvizsgálók auditáltak.
18.3.3. pont
Amennyiben a regisztrációs okmányban közölt pénzügyi információk nem a kibocsátó auditált pénzügyi kimutatásaiból származnak, jelezni kell az információk forrását, és azt, hogy az információkat nem ellenőrizték.
18.4. pont
Előzetes pénzügyi információk
18.4.1. pont
Jelentős bruttó változás esetén annak bemutatása, hogy az ügylet milyen hatást gyakorolhatott volna a kibocsátó eszközeire, forrásaira és bevételeire, ha azt a jelentés szerinti időszak kezdetén vagy a jelentési napon hajtották volna végre.
Ez a követelmény általában előzetes pénzügyi információk megadásával teljesíthető. Az előzetes pénzügyi információkat a 20. mellékletben megállapított módon kell bemutatni, és az ott előírt adatokat kell tartalmazniuk.
Az előzetes pénzügyi információkhoz mellékelni kell független könyvelő vagy könyvvizsgáló jelentését.
18.5. pont
Osztalékpolitika
18.5.1. pont
A kibocsátó osztalékfizetéssel és az arra vonatkozó korlátozásokkal kapcsolatos politikája. Ha a kibocsátó nem rendelkezik ilyen politikával, megfelelően nyilatkozni kell erről.
18.5.2. pont
A múltbeli pénzügyi információk által lefedett időszak minden egyes pénzügyi éve tekintetében az egy részvényre jutó osztalék összege; amennyiben a kibocsátó részvényeinek száma megváltozott, az összehasonlíthatóság érdekében ennek megfelelően ki kell igazítani az összeget.
18.6. pont
Bírósági és választott bírósági eljárások
18.6.1. pont
Kormányzati, bírósági vagy választott bírósági eljárásra vonatkozó információk (ideértve a függőben lévő, illetve a kibocsátó tudomása szerint a jövőben megindítandó eljárásokat is) az elmúlt legalább 12 hónapos időszakra vonatkozóan, amelyek jelentős hatást gyakorolhatnak, vagy a közelmúltban azt gyakoroltak a kibocsátó és/vagy a csoport pénzügyi helyzetére vagy jövedelmezőségére; vagy pedig nyilatkozni kell ezek hiányáról.
18.7. pont
A kibocsátó pénzügyi helyzetében bekövetkezett jelentős változás
18.7.1. pont
A csoport pénzügyi helyzetében az utolsó olyan pénzügyi időszak vége óta bekövetkezett jelentős változás bemutatása, amelyre vonatkozóan vagy auditált pénzügyi kimutatásokat vagy évközi pénzügyi információkat tettek közzé; amennyiben ilyen változás nem következett be, erről nyilatkozni kell.
19. SZAKASZ
KIEGÉSZÍTŐ INFORMÁCIÓK
19.1. pont
Alaptőke
A 19.1.1–19.1.7. pontban szereplő információk a legutolsó mérleg időpontjában érvényes múltbeli pénzügyi információkban:
19.1.1. pont
A jegyzett tőke összege, és az alaptőke minden osztálya tekintetében a következők:
a)
a kibocsátó engedélyezett alaptőkéje összesen;
b)
a kibocsátott és teljesen befizetett részvények, illetve a kibocsátott, de nem teljesen befizetett részvények száma;
c)
a részvények névértéke, illetve nyilatkozat arról, hogy a részvényeknek nincs névértékük; valamint
d)
az év elején és végén forgalomban levő részvények számának egyeztetése.
Amennyiben a tőke több mint 10 %-át nem készpénzzel fizették be a múltbeli pénzügyi információk által lefedett időszakban, ezt a körülményt jelezni kell.
19.1.2. pont
Amennyiben léteznek olyan részvények, amelyek nem képviselnek tőkét, meg kell adni ezek számát és fő jellemzőit.
19.1.3. pont
A kibocsátó által, annak nevében vagy a leányvállalatai által birtokolt kibocsátói részvények száma, könyv szerinti értéke és névértéke.
19.1.4. pont
Az átváltható értékpapírok, cserélhető értékpapírok vagy opciós utalványok mennyisége az irányadó feltételek és az átváltási, cserélési vagy jegyzési eljárások ismertetésével.
19.1.5. pont
A jóváhagyott, de ki nem bocsátott alaptőke megszerzési jogára és/vagy az ezzel kapcsolatos kötelezettségekre, illetve a tőkeemeléssel kapcsolatos kötelezettségvállalásra vonatkozó információk és feltételek.
19.1.6. pont
Információ a csoport bármelyik tagjának tőkéjéről, amelyre opciós jog vonatkozik, illetve feltételes vagy feltétel nélküli megállapodás alapján opciós joghoz köthető, továbbá az opciós jog részletes ismertetése, ideértve azon személyeket is, akikhez az opciós jog kapcsolódik.
19.1.7. pont
Az alaptőke előtörténete a múltbeli pénzügyi információk által lefedett időszakban, kiemelve az esetleges változásokat.
19.2. pont
A társaság alapító okirata és alapszabálya
19.2.1. pont
A cégjegyzék és adott esetben a cégjegyzékszám, a kibocsátó célkitűzéseinek rövid bemutatása, és annak megjelölése, hogy ezek hol kerültek rögzítésre az aktuális alapító okiratban és az alapszabályban.
19.2.2. pont
Amennyiben a meglévő részvényeknek egynél több osztálya létezik, az egyes osztályokhoz kapcsolódó jogok, elsőbbségi jogok és korlátozások bemutatása.
19.2.3. pont
Azoknak a kibocsátó alapszabályában, alapító okiratában, társasági szerződésében vagy belső szabályzatában rögzített rendelkezéseknek a rövid bemutatása, amelyek adott esetben késleltetik, elhalasztják vagy akár megakadályozzák a kibocsátó fölötti ellenőrzés megváltoztatását.
20. SZAKASZ
LÉNYEGES SZERZŐDÉSEK
20.1. pont
A szokásos üzletmenet során kötött szerződéseken kívül minden olyan fontosabb szerződés összefoglalása, amelyben a regisztrációs okmány közzétételét közvetlenül megelőző két évben a kibocsátó vagy a csoport bármely tagja szerződő félként szerepel.
A szokásos üzletmenet során kötött szerződéseken kívül a csoport bármelyik tagja által kötött, a regisztrációs okmány időpontjában fennálló azon szerződések összefoglalása, amelyek rendelkezései értelmében a csoport bármelyik tagját a csoport szempontjából jelentőséggel bíró kötelezettség terheli, illetve ilyen jogosultság illeti meg.
21. SZAKASZ
RENDELKEZÉSRE ÁLLÓ DOKUMENTUMOK
21.1. pont
Nyilatkozat arról, hogy a regisztrációs okmány érvényessége alatt a következő dokumentumokba adott esetben be lehet tekinteni:
a)
a kibocsátó aktuális alapító okirata és alapszabálya;
b)
az összes jelentés, levél és más dokumentum, a kibocsátó kérésére szakértő által készített értékelés vagy nyilatkozat, amelynek egyes részeit a regisztrációs okmány tartalmazza, vagy hivatkozik rá.
Azon weboldal feltüntetése, amelyen a dokumentumok megtekinthetők.
(1)  Az Európai Parlament és a Tanács 2013/34/EU irányelve (2013. június 26.) a meghatározott típusú vállalkozások éves pénzügyi kimutatásairól, összevont (konszolidált) éves pénzügyi kimutatásairól és a kapcsolódó beszámolókról, a 2006/43/EK európai parlamenti és tanácsi irányelv módosításáról, valamint a 78/660/EGK és a 83/349/EGK tanácsi irányelv hatályon kívül helyezéséről (HL L 182., 2013.6.29., 19. o.).
(2)  Az Európai Parlament és a Tanács 1606/2002/EK rendelete (2002. július 19.) a nemzetközi számviteli standardok alkalmazásáról (HL L 243., 2002.9.11., 1. o.).
(3)  Az Európai Parlament és a Tanács 2014/56/EU irányelve (2014. április 16.) az éves és összevont (konszolidált) éves beszámolók jog szerinti könyvvizsgálatáról szóló 2006/43/EK irányelv módosításáról (HL L 158., 2014.5.27., 196. o.).
(4)  Az Európai Parlament és a Tanács 537/2014/EU rendelete (2014. április 16.) a közérdeklődésre számot tartó gazdálkodó egységek jogszabályban előírt könyvvizsgálatára vonatkozó egyedi követelményekről, valamint a 2005/909/EK bizottsági határozat hatályon kívül helyezéséről (HL L 158., 2014.5.27., 77. o.).
2. MELLÉKLET
EGYETEMES REGISZTRÁCIÓS OKMÁNY
1. SZAKASZ
A KIBOCSÁTÓRÓL KÖZZÉTEENDŐ INFORMÁCIÓK
1.1. pont
A kibocsátónak az 1. mellékletben a tulajdonviszonyt megtestesítő értékpapírokra vonatkozó regisztrációs okmányra vonatkozó közzétételi követelményeknek megfelelő információkat kell közzétennie.
1.2. pont
Amennyiben az egyetemes regisztrációs okmány jóváhagyása megtörtént, az 1. melléklet 1.5. pontját ki kell egészíteni egy arra vonatkozó nyilatkozattal, hogy az egyetemes regisztrációs okmány felhasználható értékpapírokra vonatkozó nyilvános ajánlattételhez vagy az értékpapírok szabályozott piacra történő bevezetéséhez, ha azt – adott esetben – kiegészítik módosításokkal, értékpapírjegyzékkel és az (EU) 2017/1129 rendelettel összhangban jóváhagyott összefoglalóval.
Amennyiben az egyetemes regisztrációs okmányt előzetes jóváhagyás nélkül nyújtják be és teszik közzé, az 1. melléklet 1.5. pontját egy arra vonatkozó nyilatkozat váltja fel, hogy:
a)
az egyetemes regisztrációs okmányt az (EU) 2017/1129 rendelet 9. cikke szerint előzetes jóváhagyás nélkül nyújtották be a(z) [az illetékes hatóság neve]-nak, mint az (EU) 2017/1129 rendelet szerinti illetékes hatóságnak;
b)
az egyetemes regisztrációs okmány felhasználható értékpapírokra vonatkozó nyilvános ajánlattételhez vagy értékpapírok szabályozott piacra történő bevezetéséhez, ha azt jóváhagyja a(z) [illessze be az illetékes hatóság nevét] az esetleges módosításokkal – adott esetben –, értékpapírjegyzékkel és az (EU) 2017/1129 rendelettel összhangban jóváhagyott összefoglalóval.
3. MELLÉKLET
TULAJDONVISZONYT MEGTESTESÍTŐ ÉRTÉKPAPÍROK MÁSODLAGOS KIBOCSÁTÁSAIRA VONATKOZÓ REGISZTRÁCIÓS OKMÁNY
1. SZAKASZ
FELELŐS SZEMÉLYEK, HARMADIK FÉLTŐL SZÁRMAZÓ INFORMÁCIÓ, SZAKÉRTŐI JELENTÉSEK ÉS AZ ILLETÉKES HATÓSÁG JÓVÁHAGYÁSA
1.1. pont
A regisztrációs okmányban megadott információkért vagy azok egy részéért felelős személyek azonosítása, az utóbbi esetben az érintett részek feltüntetésével. Természetes személyek esetén, ideértve a kibocsátó igazgatási, irányító vagy felügyelő testületeinek tagjait is, meg kell adni a személy nevét és beosztását; jogi személyek esetén fel kell tüntetni a nevet és a bejegyzett székhelyet.
1.2. pont
A regisztrációs okmányért felelős személyek nyilatkozata arról, hogy legjobb tudomásuk szerint a regisztrációs okmányban foglalt információk megfelelnek a tényeknek, és a regisztrációs okmányból nem maradt ki olyan tény, amely befolyásolhatná az abból levonható következtetéseket.
Adott esetben a regisztrációs okmány egyes részeiért felelős személyek nyilatkozata arról, hogy legjobb tudomásuk szerint a regisztrációs okmány azon részeiben foglalt információk, amelyekért felelősek, megfelelnek a tényeknek, és a regisztrációs okmány ezen részeiből nem maradt ki olyan tény, amely befolyásolhatná az azokból levonható következtetéseket.
1.3. pont
Amennyiben a regisztrációs okmány szakértői minőségben közreműködő személy nyilatkozatát vagy jelentését tartalmazza, meg kell adni a személy következő adatait:
a)
név;
b)
üzleti elérhetőség;
c)
szakképesítések;
d)
a kibocsátóban levő jelentős érdekeltség, ha van ilyen.
Ha a nyilatkozat vagy jelentés a kibocsátó kérésére készült, ki kell jelenteni, hogy a nyilatkozat vagy jelentés azon személy beleegyezésével került a regisztrációs okmányba, aki engedélyezte a regisztrációs okmány érintett részének tartalmát a tájékoztató céljára.
1.4. pont
Amennyiben az információk harmadik féltől származnak, meg kell erősíteni, hogy az információkat pontosan vették át, és a kibocsátó tudomása szerint, illetve amilyen mértékben erről a harmadik fél által közzétett információkból megbizonyosodhatott, az átvett információkból nem maradtak ki olyan tények, amelyek azokat pontatlanná vagy félrevezetővé tennék. Ezenfelül meg kell adni az információforrás(oka)t is.
1.5. pont
A következőkre vonatkozó nyilatkozat:
a)
a [regisztrációs okmányt/tájékoztatót] jóváhagyta a(z) [az illetékes hatóság neve] mint az (EU) 2017/1129 rendelet szerinti illetékes hatóság;
b)
a(z) [az illetékes hatóság neve] ezt a [regisztrációs okmányt/tájékoztatót] csak az (EU) 2017/1129 rendeletben a teljességre, érthetőségre és következetességre vonatkozóan meghatározott előírásoknak való megfelelés szempontjából hagyja jóvá;
c)
az ilyen jóváhagyás nem tekinthető az e [regisztrációs okmány/tájékoztató] tárgyát képező kibocsátó jóváhagyásaként;
d)
a [regisztrációs okmány/tájékoztató] egy egyszerűsített tájékoztató részeként készült az (EU) 2017/1129 rendelet 14. cikkével összhangban.
2. SZAKASZ
JOGSZABÁLY SZERINT ENGEDÉLYEZETT KÖNYVVIZSGÁLÓK
2.1. pont
A kibocsátó könyvvizsgálóinak neve (valamint szakmai testületekben való tagsága) a múltbeli pénzügyi információk által lefedett időszakra vonatkozóan.
3. SZAKASZ
KOCKÁZATI TÉNYEZŐK
3.1. pont
A kibocsátóra jellemző lényeges kockázatok bemutatása, korlátozott számú kategóriában, a „Kockázati tényezők” című részben.
Minden egyes kategóriában a kibocsátó, az ajánlattevő vagy a szabályozott piacra való bevezetést kérő személy által végzett értékelés alapján a leglényegesebb kockázatokat – figyelemmel a kibocsátóra gyakorolt negatív hatásokra és az előfordulásuk valószínűségére – kell először feltüntetni. A kockázatokat alá kell támasztania a regisztrációs okmány tartalmának.
4. SZAKASZ
A KIBOCSÁTÓRA VONATKOZÓ INFORMÁCIÓK
4.1. pont
A kibocsátó hivatalos és kereskedelmi neve.
4.2. pont
A kibocsátó székhelye és jogi formája, jogalany-azonosítója („LEI”), a működésére irányadó jogszabályok, az az ország, amelyben bejegyezték, bejegyzett székhelyének (vagy – amennyiben az eltér a bejegyzett székhelyétől – tevékenysége elsődleges helyének) címe, telefonszáma, valamint a kibocsátó weboldala, ha van ilyen, azzal a felelősségkizáró nyilatkozattal, hogy a weboldalon szereplő információk nem képezik a tájékoztató részét, kivéve, ha az érintett információk hivatkozás útján beépítésre kerültek a tájékoztatóba.
5. SZAKASZ
ÜZLETI ÁTTEKINTÉS
5.1. pont
A következők rövid ismertetése:
a)
a kibocsátó fő tevékenységei;
b)
a kibocsátó működését és fő tevékenységeit a legutóbbi közzétett auditált pénzügyi kimutatások által lefedett időszak vége óta ért jelentős változások, beleértve a következőket:
i.
a már bevezetett jelentős új termékek és szolgáltatások feltüntetése;
ii.
az új termékek és szolgáltatások fejlesztése helyzetének bemutatása olyan mértékben, amennyire azt nyilvánosságra hozták;
iii.
a kibocsátó szabályozási környezetében a legutóbbi közzétett auditált pénzügyi kimutatások által lefedett időszak vége óta bekövetkezett lényeges változások.
5.2. pont
Beruházások
5.2.1. pont
A kibocsátó lényeges beruházásai a legutóbbi közzétett pénzügyi kimutatások által dátuma óta, illetve a folyamatban lévő beruházások és/vagy olyan beruházások, amelyek tekintetében már vállalt biztos elkötelezettséget, a finanszírozás várható forrásainak megjelölése mellett.
6. SZAKASZ
TRENDEK
6.1. pont
A következők ismertetése:
a)
a gyártásra, értékesítésre és készletekre, a költségekre és értékesítési árakra vonatkozó legjelentősebb közelmúltbeli trendek az utolsó pénzügyi év vége és a regisztrációs okmány dátuma közötti időszakban;
b)
a csoport pénzügyi teljesítményében az utolsó olyan pénzügyi időszak vége óta a regisztrációs okmány közzétételének napjáig bekövetkezett jelentős változások bemutatása, amelyre vonatkozóan pénzügyi információkat tettek közzé, vagy pedig nyilatkozni kell ezek hiányáról;
c)
az ismert trendek, a bizonytalansági tényezők, a kereslet, a kötelezettségvállalások vagy események bemutatása, amelyek valószínűleg jelentős hatást gyakorolhatnak a kibocsátó üzleti kilátásaira legalább a folyó pénzügyi évben.
7. SZAKASZ
NYERESÉG-ELŐREJELZÉS VAGY -BECSLÉS
7.1. pont
Amennyiben a kibocsátó nyereség-előrejelzést vagy nyereségbecslést tett közzé (amely még mindig fennáll és érvényes), a regisztrációs okmánynak tartalmaznia kell ezt a nyereség-előrejelzést vagy -becslést. Amennyiben a közzétett nyereség-előrejelzés vagy -becslés fennáll, de már nem érvényes, nyilatkozni kell erről, valamint magyarázatot kell adni arra vonatkozóan, hogy az előrejelzés vagy becslés miért nem érvényes már. Az ilyen érvénytelen nyereség-előrejelzésre vagy -becslésre nem vonatkoznak a 7.2. és 7.3. pontban foglalt követelmények.
7.2. pont
Amennyiben a kibocsátó úgy dönt, hogy új nyereség-előrejelzést vagy új nyereségbecslést nyújt be, vagy a kibocsátó a 7.1. pont értelmében korábban közzétett nyereség-előrejelzést vagy korábban közzétett nyereségbecslést nyújt be, a nyereség-előrejelzésnek vagy -becslésnek világosnak és egyértelműnek kell lennie, és tartalmaznia kell egy nyilatkozatot azokról a főbb feltételezésekről, amelyeken a kibocsátó előrejelzése vagy becslése alapul.
Az előrejelzésnek vagy becslésnek meg kell felelnie a következő elveknek:
a)
egyértelműen meg kell különböztetni az azokra a tényezőkre vonatkozó feltételezéseket, amelyeket az igazgatási, irányító vagy felügyelő testületek tagjai befolyásolni tudnak, és az azokra a tényezőkre vonatkozó feltételezéseket, amelyek egyértelműen az igazgatási, irányító vagy felügyelő testületek tagjainak a hatáskörén kívül esnek;
b)
a feltételezéseknek észszerűnek, a befektetők számára könnyen érthetőnek, egyedinek és pontosnak kell lenniük, és nem vonatkozhatnak az előrejelzések alapjául szolgáló becslések általános pontosságára;
c)
előrejelzés esetén a feltételezéseknek fel kell hívniuk a befektetők figyelmét azokra a bizonytalan tényezőkre, amelyek lényegesen módosíthatják az előrejelzés kimenetét.
7.3. pont
A tájékoztatónak tartalmaznia kell egy nyilatkozatot arra vonatkozóan, hogy a nyereség-előrejelzés vagy -becslés összeállítása és elkészítése oly módon történt, amely egyszerre:
a)
összehasonlítható a múltbeli pénzügyi információkkal;
b)
összhangban van a kibocsátó számviteli politikájával.
8. SZAKASZ
IGAZGATÁSI, IRÁNYÍTÓ ÉS FELÜGYELŐ TESTÜLETEK ÉS VEZETŐ TISZTSÉGVISELŐK
8.1. pont
A következő személyek neve, üzleti elérhetősége és beosztása a kibocsátón belül, valamint az említett kibocsátón kívül általuk ellátott főbb tevékenységek, amennyiben ezek a kibocsátó szempontjából lényegesek:
a)
az igazgatási, irányító vagy felügyelő testületek tagjai;
b)
betéti részvénytársaság korlátlan felelősségű tagjai;
c)
alapítók, ha a kibocsátó kevesebb mint öt éve alakult meg;
d)
bármely vezető tisztségviselő, akinek személye hozzájárulhat annak megállapításához, hogy a kibocsátó megfelelő szakértelemmel és tapasztalattal rendelkezik a kibocsátó üzleti tevékenységének vezetéséhez.
Az a)–d) pontban említett bármely személyek közötti családi kapcsolatok jellegének részletei.
Amennyiben még nem tették közzé, és a kibocsátó igazgatási, irányító vagy felügyelő testületeinek új tagjai (az utolsó auditált éves pénzügyi kimutatások kelte óta), valamint az első albekezdés b) és d) pontjában szereplő minden személy esetében a következő információk:
a)
minden olyan társaság és partnerség neve, amelynél az említett személyek az elmúlt öt évben bármikor az igazgatási, irányító vagy felügyelő testület tagjai vagy partnerek voltak, jelezve azt is, hogy az adott személy még mindig rendelkezik-e tagsággal vagy partnerséggel az említett testületekben. Nem szükséges felsorolni a kibocsátó összes olyan leányvállalatát, ahol a személy szintén tagja az igazgatási, irányító vagy felügyelő testületnek;
b)
ha a személyt csalárd bűncselekmény miatt elítélték, annak részletei legalább az elmúlt öt évre vonatkozóan;
c)
minden olyan csődeljárás, csődgondnokság, felszámolás vagy a társaság felügyelet alá vonásának részletei az első albekezdés a) és d) pontjában bemutatott azon személy vonatkozásában, aki egy vagy több fenti minőségből eredően annak részese volt, legalább az előző öt évre vonatkozóan;
d)
törvényben meghatározott hatóság vagy szabályozó szerv (ideértve a kijelölt szakmai szervezeteket is) által indított olyan hivatalos vádemelés és/vagy szankciók ismertetése, amelyben a fenti személy érintett volt; annak ismertetése, hogy az érintett személyt bírósági ítélettel eltiltották-e valamely kibocsátó igazgatási, irányító vagy felügyelő testületében betöltött tagságától, vagy bármely kibocsátó üzleti tevékenységének irányításától vagy ügyeinek vitelétől legalább az elmúlt öt évben.
Amennyiben nincs ilyen jellegű, kötelezően nyilvánosságra hozandó információ, erről nyilatkozatot kell tenni.
8.2. pont
A 8.1. pontban említett személyek által a kibocsátó javára végzett feladatok, az említett személyek magánérdeke vagy más feladatai közötti potenciális összeférhetetlenséget egyértelműen közölni kell. Amennyiben nem áll fenn összeférhetetlenség, erről nyilatkozatot kell tenni.
Meg kell nevezni a főrészvényesekkel, ügyfelekkel, szállítókkal vagy egyéb személyekkel kötött megállapodásokat vagy egyezségeket, amelynek alapján a 8.1. pontban említett személyeket igazgatási, irányító vagy felügyelő testületek tagjává vagy vezető tisztségviselővé választották.
A 8.1. pontban említett személyekkel kötött olyan megállapodások ismertetése, amelyek értelmében meghatározott időtartamra korlátozzák a kibocsátó társaság értékpapírjaiban való részesedésük elidegenítését.
9. SZAKASZ
FŐRÉSZVÉNYESEK
9.1. pont
Amennyiben a kibocsátó számára ismert– az igazgatási, irányító vagy felügyelő testület tagjain kívül – azon személyek neve, akik a regisztrációs okmány keltének napján közvetlenül vagy közvetve olyan érdekeltséggel rendelkeznek a kibocsátó tőkéjében vagy szavazati jogai tekintetében, amely a kibocsátóra irányadó nemzeti jog alapján bejelentési kötelezettséget von maga után, az egyes ilyen személyek érdekeltségének megfelelő összeg feltüntetésével; amennyiben nincs ilyen személy, erre vonatkozóan nyilatkozni kell.
9.2. pont
A kibocsátó fő részvényesei eltérő szavazati jogokkal rendelkeznek-e, vagy nyilatkozni kell arról, hogy nincsenek ilyen szavazati jogok.
9.3. pont
Amennyiben a kibocsátó számára ismert, tájékoztatás arról, hogy a kibocsátó közvetlenül vagy közvetve más személy tulajdonában vagy ellenőrzése alatt van-e, e más személy megnevezése, az ellenőrzés jellegének és az azzal való visszaélés megakadályozására hozott intézkedéseknek a leírása.
9.4. pont
A kibocsátó által ismert azon megállapodások bemutatása, amelyek végrehajtása egy későbbi időpontban a kibocsátó feletti ellenőrzés módosulásához vezethet.
10. SZAKASZ
KAPCSOLT FELEKKEL FOLYTATOTT ÜGYLETEK
10.1. pont
A kapcsolt felekkel folytatott azon ügyletek adatait (ebben az összefüggésben az 1606/2002/EK rendelettel összhangban elfogadott standardokban meghatározott információk), amelyeket a kibocsátó az utolsó pénzügyi kimutatások dátuma óta hajtott végre, az 1606/2002/EK rendelet alapján elfogadott, megfelelő standarddal összhangban kell közölni.
Amennyiben az említett standardok nem vonatkoznak a kibocsátóra, a következő információkat kell megadni:
a)
a kibocsátó számára – ügyletenként vagy összességükben – jelentőséggel bíró ügyletek jellege és terjedelme. Amennyiben a kapcsolt felekkel folytatott ügyletek nem piaci alapon jöttek létre, indokolni kell ennek okát. Visszafizetetlen kölcsön esetén, beleértve a bármely jellegű garanciát is, meg kell adni a hátralékos összeget;
b)
a kapcsolt felekkel folytatott ügyletek mekkora összeget, illetve százalékos arányt képviselnek a kibocsátó forgalmában.
11. SZAKASZ
A KIBOCSÁTÓ ESZKÖZEIRE, FORRÁSAIRA, PÉNZÜGYI HELYZETÉRE ÉS EREDMÉNYÉRE VONATKOZÓ PÉNZÜGYI INFORMÁCIÓK
11.1. pont
Pénzügyi kimutatások
Közzé kell tenni tájékoztató jóváhagyása előtti 12 hónapos időszakot lefedő (éves és féléves) pénzügyi kimutatásokat.
Amennyiben éves és féléves pénzügyi kimutatásokat is közzétettek, csak az éves pénzügyi kimutatásokra van szükség, amennyiben azok kelte későbbi, mint a féléves kimutatásoké.
11.2. pont
Éves pénzügyi információk könyvvizsgálata
11.2.1. pont
A könyvvizsgálói jelentés
Az éves pénzügyi kimutatások tekintetében független könyvvizsgálatot kell végezni. A könyvvizsgálói jelentést a 2014/56/EU irányelvvel és az 537/2014/EU rendelettel összhangban kell elkészíteni.
Amennyiben a 2014/56/EU irányelv és az 537/2014/EU rendelet nem alkalmazandó:
a)
az éves pénzügyi kimutatásokat az adott tagállamban alkalmazandó könyvvizsgálati standardokkal, illetve azokkal egyenértékű standardokkal összhangban kell ellenőriztetni, illetve véleményeztetni annak megállapítása céljából, hogy a regisztrációs okmány céljának megfelelő valós és megbízható képet adnak-e. Egyéb esetben a regisztrációs okmánynak a következő információkat kell tartalmaznia:
i.
jól látható nyilatkozat arról, hogy milyen könyvvizsgálati standardokat alkalmaztak;
ii.
a nemzetközi könyvvizsgálati standardoktól való lényeges eltérések magyarázata;
b)
amennyiben az éves pénzügyi kimutatásokra vonatkozó könyvvizsgálói jelentés fenntartásokat, véleménymódosítást, felelősségkizárást vagy figyelemfelhívó megjegyzést tartalmaz, a fenntartásokat, véleménymódosítást, felelősségkizárást vagy figyelemfelhívó megjegyzést indoklással ellátva teljes egészében ismertetni kell.
11.2.2. pont
Utalás a regisztrációs okmányban található olyan további információkra, amelyeket a könyvvizsgálók auditáltak.
11.2.3. pont
Amennyiben a regisztrációs okmányban közölt pénzügyi információk nem a kibocsátó auditált pénzügyi kimutatásaiból származnak, jelezni kell az adatok forrását, és azt, hogy az adatokat nem ellenőrizték.
11.3. pont
Bírósági és választott bírósági eljárások
Kormányzati, bírósági vagy választott bírósági eljárásra vonatkozó információk (ideértve a függőben lévő, illetve a kibocsátó tudomása szerint a jövőben megindítandó eljárásokat is) az elmúlt legalább 12 hónapos időszakra vonatkozóan, amelyek jelentős hatást gyakorolhatnak, vagy a közelmúltban azt gyakoroltak a kibocsátó és/vagy a csoport pénzügyi helyzetére vagy jövedelmezőségére; vagy pedig nyilatkozni kell ezek hiányáról.
11.4. pont
A kibocsátó pénzügyi helyzetében bekövetkezett jelentős változás
A csoport pénzügyi helyzetében az utolsó olyan pénzügyi időszak vége óta bekövetkezett jelentős változás bemutatása, amelyre vonatkozóan vagy auditált pénzügyi kimutatásokat vagy évközi pénzügyi információkat tettek közzé; amennyiben ilyen változás nem következett be, erről nyilatkozni kell.
11.5. pont
Előzetes pénzügyi információk
Jelentős bruttó változás esetén annak bemutatása, hogy az ügylet milyen hatást gyakorolhatott volna a kibocsátó eszközeire, forrásaira és bevételeire, ha azt a jelentés szerinti időszak kezdetén vagy a jelentési napon hajtották volna végre.
Ez a követelmény általában előzetes pénzügyi információk megadásával teljesíthető. Az előzetes pénzügyi információkat a 20. mellékletben megállapított módon kell bemutatni, és az ott előírt adatokat kell tartalmazniuk.
Az előzetes pénzügyi információkhoz mellékelni kell független könyvelő vagy könyvvizsgáló jelentését.
11.6. pont
Osztalékpolitika
A kibocsátó osztalékfizetéssel és az arra vonatkozó korlátozásokkal kapcsolatos politikája.
11.6.1. pont
Az utolsó pénzügyi év tekintetében az egy részvényre jutó osztalék összegét, amennyiben a kibocsátó részvényeinek száma megváltozott, az összehasonlíthatóság érdekében kell igazítani.
12. SZAKASZ
KIEGÉSZÍTŐ INFORMÁCIÓK
12.1. pont
Alaptőke
A 12.1.1. és a 12.1.2. pontban szereplő információk a legutolsó mérleg időpontjában érvényes éves pénzügyi kimutatásokban.
12.1.1. pont
Az átváltható értékpapírok, cserélhető értékpapírok vagy opciós utalványok mennyisége az irányadó feltételek és az átváltási, cserélési vagy jegyzési eljárások ismertetésével.
12.1.2. pont
A jóváhagyott, de ki nem bocsátott alaptőke megszerzési jogára és/vagy az ezzel kapcsolatos kötelezettségekre, illetve a tőkeemeléssel kapcsolatos kötelezettségvállalásra vonatkozó információk és feltételek.
13. SZAKASZ
SZABÁLYOZÁSI KÖZZÉTÉTELEK
13.1. pont
Az 596/2014/EU rendelet alapján az elmúlt 12 hónap során közzétett és a tájékoztató dátumán releváns információk összefoglalása. Az összefoglalót könnyen elemezhető, tömör és érthető formában kell összeállítani, és nem lehet az 596/2014/EU rendelet alapján már közzétett információk megismétlése.
Az összefoglaló korlátozott számú kategóriából álljon, azok tárgyától függően.
14. SZAKASZ
LÉNYEGES SZERZŐDÉSEK
14.1. pont
A szokásos üzletmenet során kötött szerződéseken kívül minden olyan fontosabb szerződés rövid összefoglalása, amelyben a regisztrációs okmány közzétételét közvetlenül megelőző két évben a kibocsátó vagy a csoport bármely tagja szerződő félként szerepel.
A szokásos üzletmenet során kötött szerződéseken kívül a csoport bármelyik tagja által kötött, a regisztrációs okmány időpontjában fennálló azon szerződések rövid összefoglalása, amelyek rendelkezései értelmében a csoport bármelyik tagját a csoport szempontjából jelentőséggel bíró kötelezettség terheli, illetve ilyen jogosultság illeti meg.
15. SZAKASZ
RENDELKEZÉSRE ÁLLÓ DOKUMENTUMOK
15.1. pont
Nyilatkozat arról, hogy a regisztrációs okmány érvényessége alatt a következő dokumentumokba adott esetben be lehet tekinteni:
a)
a kibocsátó aktuális alapító okirata és alapszabálya;
b)
az összes jelentés, levél és más dokumentum, a kibocsátó kérésére szakértő által készített értékelés vagy nyilatkozat, amelynek egyes részeit a regisztrációs okmány tartalmazza, vagy hivatkozik rá.
Azon weboldal feltüntetése, amelyen a dokumentumok megtekinthetők.
4. MELLÉKLET
ZÁRT VÉGŰ KOLLEKTÍV BEFEKTETÉSI FORMÁK BEFEKTETÉSI JEGYEIRE VONATKOZÓ REGISZTRÁCIÓS OKMÁNY
Az ebben a mellékletben előírt információkon felül a kollektív befektetési formáknak meg kell adniuk az 1. melléklet 1., 2., 3., 4., 6., 7.1., 7.2.1., 8.4., 9. (bár elegendő, ha annak a szabályozási környezetnek a bemutatása, amelyben a kibocsátó működik, csak a kibocsátó beruházásainak szempontjából releváns szabályozási környezetre vonatkozik), 11., 12., 13., 14., 15.2., 16., 17., 18. (az előzetes pénzügyi információk kivételével), 19., 20., 21. szakaszában, illetve pontjában előírt információkat is, vagy ha a kollektív befektetési forma teljesíti az (EU) 2017/1129 rendelet 14. cikke (1) bekezdésének előírásait, a 3. melléklet 1., 2., 3., 4., 7., 8., 9., 10., 11., 12., 13. és 14. szakasza, illetve pontja alapján előírt információkat.
Amennyiben a kollektív befektetési formát alapkezelő társaság által kezelt közös alapként alapították, az 1. melléklet 6., 12., 13., 14., 15.2., 16. és 20. szakaszában, illetve pontjában előírt információkat az alapkezelő vonatkozásában kell közzétenni, míg az 1. melléklet 2., 4. és 18. pontjában előírt információkat az alap és az alapkezelő vonatkozásában is közzé kell tenni.
1. SZAKASZ
BEFEKTETÉSI CÉL ÉS POLITIKA
1.1. pont
a)
a kollektív befektetési forma befektetési politikájának, stratégiájának és céljainak bemutatása;
b)
információ arra vonatkozóan, hogy hol alapították a mögöttes kollektív befektetési formá(ka)t, ha a kollektív befektetési forma egy alapokból álló alap;
c)
azon eszközök típusai, amelyekbe a kollektív befektetési forma befektethet;
d)
az általa alkalmazható módszerek és minden vonatkozó kockázat, azon körülményekkel együtt, amelyek esetén a kollektív befektetési forma tőkeáttételt alkalmazhat;
e)
a megengedett tőkeáttétel-típusok és -források és azok kockázatai;
f)
a tőkeáttétel alkalmazásának esetleges korlátai, és a biztosítékok és eszközök újbóli felhasználására vonatkozó esetleges megállapodások;
g)
a kollektív befektetési forma javára alkalmazható tőkeáttétel legnagyobb mértéke.
1.2. pont
Azoknak az eljárásoknak a bemutatása, amelyekkel a kollektív befektetési forma megváltoztathatja befektetési stratégiáját, befektetési politikáját, vagy mindkettőt.
1.3. pont
A kollektív befektetési forma tőkeáttételének korlátai. Amennyiben nincsenek ilyen korlátok, erre vonatkozóan nyilatkozatot kell tenni.
1.4. pont
A kollektív befektetési forma szabályozási státusza, a szabályozó hatóság megnevezése a bejegyzés országában.
1.5. pont
A tipikus befektetők bemutatása, amelyeket a kollektív befektetési forma megcéloz.
1.6. pont
A következőket megerősítő nyilatkozat:
a)
a [regisztrációs okmányt/tájékoztatót] jóváhagyta a(z) [az illetékes hatóság neve] mint az (EU) 2017/1129 rendelet szerinti illetékes hatóság;
b)
a(z) [az illetékes hatóság neve] ezt a [regisztrációs okmányt/tájékoztatót] csak az (EU) 2017/1129 rendeletben a teljességre, érthetőségre és következetességre vonatkozóan meghatározott előírásoknak való megfelelés szempontjából hagyja jóvá;
c)
az ilyen jóváhagyás nem tekinthető az e [regisztrációs okmány/tájékoztató] tárgyát képező kibocsátó jóváhagyásaként.
2. SZAKASZ
BEFEKTETÉSI KORLÁTOZÁSOK
2.1. pont
A kollektív befektetési formára vonatkozó befektetési korlátozásokról – ha vannak ilyenek – szóló nyilatkozat, az értékpapír-tulajdonosok tájékoztatásának módja a korlátozások megszegése esetén az alapkezelő által hozandó intézkedésekről.
2.2. pont
Egyes információkat közzé kell tenni, amennyiben bármely kollektív befektetési forma bruttó eszközeinek több mint 20 %-a (kivéve, ha a regisztrációs okmányt a 2.3. vagy 2.5. pont alkalmazása következtében készítik egy szervezet számára):
a)
közvetlenül vagy közvetve befektethető egyetlen mögöttes eszközbe, illetve ezen eszköz kibocsátójának kölcsönözhető (ideértve a mögöttes kibocsátó leányvállalatait és kapcsolt vállalatait);
b)
befektethető egy vagy több olyan kollektív befektetési formába, amely saját bruttó eszközeinek 20 %-át meghaladó mértékben fektethet be más (nyílt és/vagy zárt végű) kollektív befektetési formába;
c)
kockáztatható egy másik fél (ideértve annak leányvállalatait és kapcsolt vállalatait) hitelképessége vagy fizetőképessége alapján;
A bevezető mondatban említett információnak tartalmaznia kell a következőket a következő körülmények bármelyike között:
i.
amennyiben a mögöttes értékpapírokat nem vezették be valamely szabályozott piacra vagy egyenértékű harmadik országbeli piacra vagy egy kkv-tőkefinanszírozási piacra, az egyes mögöttes kibocsátókra/kollektív befektetési formákra/másik felekre vonatkozó információk olyan módon, mintha ők lennének a kibocsátók (az a) pont esetében) a tulajdonviszonyt megtestesítő kibocsátott értékpapírokra vonatkozó regisztrációs okmány minimális közzétételi követelményei céljából, vagy (a b) pont esetében) a zárt végű kollektív befektetési formák által kibocsátott befektetési jegyekre vonatkozó regisztrációs okmány minimális közzétételi követelményei céljából, vagy (a c) pont esetében) a tulajdonviszonyt megtestesítőnek nem minősülő nagykereskedelmi értékpapírokra vonatkozó regisztrációs okmány minimális közzétételi követelménye céljából;
ii.
amennyiben a mögöttes kibocsátó/kollektív befektetési forma/másik fél által kibocsátott értékpapírokat már bevezették szabályozott vagy azzal egyenértékű harmadik országbeli piacra vagy egy kkv-tőkefinanszírozási piacra, illetve a kötelezettségekre szabályozott vagy azzal egyenértékű piacon vagy kkv-tőkefinanszírozási piacon kereskedő szervezet vállalt garanciát, a szervezet neve, címe, a bejegyzés országa, az üzleti tevékenység jellege és annak a piacnak a megnevezése, amelyre a szervezet értékpapírjait bevezették.
Az i. és ii. pontokban foglalt közzétételi követelményt nem kell alkalmazni, ha a 20 %-os küszöbérték túllépésének oka fel- vagy leértékelődés, devizaárfolyam-változás, jogok, prémium vagy juttatások tőke formájában történő megszerzése, illetve bármely más intézkedés, amely a szóban forgó befektetés minden tulajdonosát érinti, feltéve, hogy az alapkezelő a befektetési portfólió változtatásakor figyelembe veszi a küszöbértéket.
Amennyiben a kollektív befektetési forma észszerűen igazolni tudja az illetékes hatóság felé, hogy részben vagy egészben képtelen beszerezni az i. pontban előírt információkat, a kollektív befektetési formának minden olyan információt közzé kell tennie, amelyet be tud szerezni, amelyről tudomása van, és/vagy amelyről a mögöttes kibocsátó/kollektív befektetési forma/másik fél által közzétett információból megbizonyosodhatott, annak érdekében, hogy – amennyire csak lehetséges – eleget tegyen az i. pontban meghatározott követelményeknek. Ebben az esetben a tájékoztatónak jól látható figyelmeztetést kell tartalmaznia arra vonatkozóan, hogy a kollektív befektetési forma nem tudott beszerezni egyes információkat, amelyeket egyébként a tájékoztatónak tartalmaznia kellene, és ezért a közzététel szintje alacsonyabb egy adott mögöttes kibocsátó, kollektív befektetési forma vagy másik fél vonatkozásában.
2.3. pont
Amennyiben a kollektív befektetési forma bruttó eszközeinek 20 %-át meghaladó mértékben fektet be más (nyílt és/vagy zárt végű) kollektív befektetési formába, közzé kell tenni befektetés leírását és annak bemutatását, hogy a befektetések között miként oszlik meg a kockázat. Továbbá a kollektív befektetési forma összes mögöttes befektetésére a 2.2. pontot kell alkalmazni, olyan módon, mintha azok közvetlen befektetések lennének.
2.4. pont
Amennyiben a 2.2. c) pont tekintetében a kollektív befektetési forma a másik féllel szembeni kitettségének a bruttó eszközei 20 %-át meghaladó részét biztosítékkal fedezi, a biztosítéki megállapodás részletes ismertetése.
2.5. pont
Amennyiben a kollektív befektetési forma bruttó eszközeinek 40 %-át meghaladó mértékben fektet be másik kollektív befektetési formába, a következő információk egyikét kell közölni:
a)
az egyes mögöttes kollektív befektetési formákra vonatkozó információ olyan módon, mintha az e mellékletben meghatározott minimális közzétételi követelmények szerinti kibocsátó lenne;
b)
amennyiben egy mögöttes kollektív befektetési forma által kibocsátott értékpapírokat már bevezették szabályozott vagy azzal egyenértékű harmadik országbeli piacra vagy egy kkv-tőkefinanszírozási piacra, illetve a kötelezettségekre szabályozott vagy azzal egyenértékű piacon vagy kkv-tőkefinanszírozási piacon kereskedő szervezet vállalt garanciát, akkor a szervezet neve, címe, a bejegyzés országa, az üzleti tevékenység jellege és annak a piacnak a megnevezése, amelyen a szervezet értékpapírjait bevezették.
Amennyiben a kollektív befektetési forma észszerűen igazolni tudja az illetékes hatóság felé, hogy részben vagy egészben képtelen beszerezni az i. pontban előírt információkat, a kollektív befektetési formának minden olyan információt közzé kell tennie, amelyet be tud szerezni, amelyről tudomása van, és/vagy amelyről a mögöttes kibocsátó/kollektív befektetési forma/másik fél által közzétett információból megbizonyosodhatott, annak érdekében, hogy – amennyire csak lehetséges – eleget tegyen az a) pontban meghatározott követelményeknek. Ebben az esetben a tájékoztatónak jól látható figyelmeztetést kell tartalmaznia arra vonatkozóan, hogy a kollektív befektetési forma nem tudott beszerezni egyes információkat, amelyeket egyébként a tájékoztatónak tartalmaznia kellene, és ezért a közzététel szintje alacsonyabb egy adott mögöttes kibocsátó, kollektív befektetési forma vagy másik fél vonatkozásában.
2.6. pont
Fizikai áruk
Amennyiben a kollektív befektetési forma közvetlenül fizikai árukba fektet be, közölni kell ezt a tényt és az ilyen módon befektetett bruttó eszközök százalékos arányát.
2.7. pont
Kollektív ingatlanbefektetési forma
Amennyiben a kollektív befektetési forma befektetési célja részeként ingatlant birtokol, közölni kell a portfóliónak az ingatlanba befektetendő százalékos arányát, az ingatlan bemutatását, valamint az ingatlan megszerzésével és birtoklásával kapcsolatos jelentősebb költségeket. Ezenkívül be kell nyújtani az ingatlan értékbecsléséről szóló jelentést is.
A 4.1. pontban meghatározott közzétételi követelmények a következőkre vonatkoznak:
a)
az értékbecslési jelentést készítő szervezet;
b)
az ingatlankezelésért felelős egyéb szervezet.
2.8. pont
Származtatott pénzügyi eszközök/pénzpiaci eszközök/deviza
Amennyiben a kollektív befektetési forma származtatott eszközökbe, pénzügyi instrumentumokba, pénzpiaci eszközökbe vagy devizába fektet be, és a befektetés célja nem a hatékony portfóliókezelés, hanem kizárólag a kollektív befektetési forma mögöttes befektetéseiben lévő kockázatok csökkentése, átruházása vagy megszüntetése, ideértve az árfolyam- és hitelkockázatok elleni védelmet biztosító módszereket vagy eszközöket is, nyilatkozni kell arról, hogy az említett befektetések célja fedezet biztosítása vagy befektetés-e, valamint ismertetni kell, hogy a befektetések között hol és miként oszlik meg a kockázat.
2.9. pont
A 2.2. pont nem vonatkozik egy tagállam kormánya, kormányzati vagy állami szervei, regionális vagy helyi hatóságai vagy bármely OECD-tagállam által kibocsátott vagy garantált értékpapírokba való befektetésre.
2.10. pont
A 2.2. a) pont nem alkalmazandó az olyan kollektív befektetési formára, amelynek befektetési célja az, hogy lényeges változtatás nélkül kövessen egy több értékpapíron alapuló, elismert és közzétett indexet. A tájékoztatóban meg kell adni az indexszel kapcsolatos információ fellelhetőségének részleteit.
3. SZAKASZ
A KÉRELMEZŐ SZOLGÁLTATÓI
3.1. pont
Minden olyan jelentős díj valós vagy becsült maximális összege, amelyeket a kollektív befektetési formának közvetlenül vagy közvetve fizetnie kell a regisztrációs okmány időpontjában vagy azt megelőzően kötött megállapodások keretében nyújtott szolgáltatásokért, valamint a díjak kiszámításának módja.
3.2. pont
A kollektív befektetési forma által közvetlenül vagy közvetve fizetendő díjak, amelyek a 3.1. pont alapján nem számszerűsíthetők, de jelentősek vagy jelentősek lehetnek.
3.3. pont
Amennyiben a kollektív befektetési formának szolgáltatást nyújtó fél (a kollektív befektetési formától eltérő) harmadik féltől juttatásban részesül a kollektív befektetési formának nyújtott szolgáltatásért, és az említett juttatás nem rendelhető a kollektív befektetési formához, nyilatkozni kell erről a tényről, és amennyiben ismert, közölni kell a harmadik fél nevét, és be kell mutatni a juttatás jellegét.
3.4. pont
A szolgáltatók megnevezése és feladataiknak, valamint a befektetők jogainak bemutatása.
3.5. pont
A kollektív befektetési formának szolgáltatást nyújtó felek bármely jelentős potenciális összeférhetetlenségének bemutatása, amely a kollektív befektetési forma számára végzett feladataik, harmadik fél számára végzett feladataik és más érdekeik között fennállhatnak. Minden olyan megállapodás bemutatása, amelyek az ilyen esetleges összeférhetetlenségek kezelését szolgálják.
4. SZAKASZ
ALAPKEZELŐ/TANÁCSADÓK
4.1. pont
Az alapkezelő tekintetében az 1. melléklet 4.1–4.4. pontjában előírt információkat kell közzétenni, valamint, ha jelentőséggel bír, az 5.3. pontjában előírt információkat, az alapkezelő szabályozási státuszának és tapasztalatának bemutatásával.
4.2. pont
A kollektív befektetési forma eszközeivel kapcsolatban befektetési tanácsot adó szervezet tekintetében e szervezet neve és rövid bemutatása.
5. SZAKASZ
LETÉTI ŐRZÉS
5.1. pont
Teljeskörű tájékoztatás arról, hogy a kollektív befektetési forma eszközeit ki és hogyan őrzi, a kollektív befektetési forma és bármely harmadik fél között fennálló, letéti őrzéssel kapcsolatos bizalmi vagy más kapcsolat:
Amennyiben letétkezelőt, vagyonkezelőt vagy más vagyongondnokot jelöltek ki, a következő információkat kell megadni:
a)
az 1. melléklet 4.1–4.4. pontjában előírt információk, valamint, ha jelentőséggel bír, az 5.3. pontjában előírt információk;
b)
az egyes feleknek a letéti vagy hasonló megállapodás értelmében fennálló kötelezettségei;
c)
átruházott letéti őrzési megállapodások;
d)
az egyes feleknek és megbízottjaiknak a szabályozási státusza.
5.2. pont
Amennyiben a kollektív befektetési forma eszközei az 5.1. pontban említett szervezetektől eltérő szervezet birtokában vannak, ismertetni kell az eszközök letéti őrzésének módját és az ezzel járó esetleges további kockázatokat.
6. SZAKASZ
ÉRTÉKELÉS
6.1. pont
Az értékelési eljárás és az eszközök értékelésére használt árazási módszertan bemutatása.
6.2. pont
Az értékelés lehetséges felfüggesztésének körülményei, nyilatkozat arról, hogy a befektetők miként kapnak tájékoztatást, illetve miként szerezhetnek tudomást a felfüggesztésről.
7. SZAKASZ
KÖLCSÖNÖS KÖTELEZETTSÉGEK
7.1. pont
Kollektív befektetési formákba befektető kollektív befektetési forma esetében nyilatkozat a más kollektív befektetési formába való befektetések fajtái között adott esetben megjelenő kölcsönös kötelezettségekről, továbbá az ilyen jellegű kötelezettségek korlátozására hozott intézkedések.
8. SZAKASZ
PÉNZÜGYI INFORMÁCIÓK
8.1. pont
Amennyiben a kollektív befektetési forma az alapítás vagy bejegyzés óta a regisztrációs okmány dátumáig nem kezdte meg üzleti tevékenységét, és nem készített pénzügyi kimutatást, az erről szóló nyilatkozat.
Amennyiben a kollektív befektetési forma megkezdte működését, az 1. melléklet 18. szakaszának rendelkezései, vagy adott esetben a 3. melléklet 11. szakaszának rendelkezései alkalmazandók.
8.2. pont
Teljeskörű és érdemi elemzés a kollektív befektetési forma portfóliójáról. Amennyiben a portfólió nem ellenőrzött, ezt egyértelműen jelezni kell.
8.3. pont
A kollektív befektetési forma legfrissebb nettó eszközértékének vagy a kollektív befektetési forma befektetési jegye vagy részvénye legfrissebb piaci árának feltüntetése. Amennyiben a nettó eszközérték vagy a befektetési jegy vagy részvény legfrissebb piaci ára nem ellenőrzött, ezt egyértelműen jelezni kell.
5. MELLÉKLET
A RÉSZVÉNYEKRE KIBOCSÁTOTT LETÉTI IGAZOLÁSOKRA VONATKOZÓ REGISZTRÁCIÓS OKMÁNY
1. SZAKASZ
A MÖGÖTTES RÉSZVÉNYEK KIBOCSÁTÓJÁRA VONATKOZÓ INFORMÁCIÓK
A részvényekre kibocsátott letéti igazolások esetében meg kell adni a mögöttes részvény kibocsátójára vonatkozó információkat az e rendelet 1. mellékletével összhangban.
Az (EU) 2017/1129 rendelet 14. cikke (1) bekezdésének követelményeit teljesítő, részvényekre kibocsátott letéti igazolások esetében meg kell adni a mögöttes részvény kibocsátójára vonatkozó információkat az e rendelet 3. mellékletével összhangban.
2. SZAKASZ
A LETÉTI IGAZOLÁSOK KIBOCSÁTÓJÁRA VONATKOZÓ INFORMÁCIÓK
Elsődleges kibocsátás
Másodlagos kibocsátás
2.1. pont
Név, bejegyzett székhely, jogalany-azonosító („LEI”) és a központi ügyintézés helye, ha az eltér a bejegyzett székhelytől.
√
√
2.2. pont
A kibocsátó bejegyzésének időpontja és tevékenységének időtartama, kivéve, ha határozatlan időre hozták létre.
√
√
2.3. pont
A kibocsátó működésére irányadó jogszabályok, és az említett jogszabályok alapján elfogadott társasági forma.
√
√
6. MELLÉKLET
TULAJDONVISZONYT MEGTESTESÍTŐNEK NEM MINŐSÜLŐ LAKOSSÁGI ÉRTÉKPAPÍROKRA VONATKOZÓ REGISZTRÁCIÓS OKMÁNY
1. SZAKASZ
FELELŐS SZEMÉLYEK, HARMADIK FÉLTŐL SZÁRMAZÓ INFORMÁCIÓ, SZAKÉRTŐI JELENTÉSEK ÉS AZ ILLETÉKES HATÓSÁG JÓVÁHAGYÁSA
1.1. pont
A regisztrációs okmányban megadott információkért vagy azok egy részéért felelős személyek azonosítása, az utóbbi esetben az érintett részek feltüntetésével. Természetes személyek esetén, ideértve a kibocsátó igazgatási, irányító vagy felügyelő testületeinek tagjait is, meg kell adni a személy nevét és beosztását; jogi személyek esetén fel kell tüntetni a nevet és a bejegyzett székhelyet.
1.2. pont
A regisztrációs okmányért felelős személyek nyilatkozata arról, hogy legjobb tudomásuk szerint a regisztrációs okmányban foglalt információk megfelelnek a tényeknek, és a regisztrációs okmányból nem maradt ki olyan tény, amely befolyásolhatná az abból levonható következtetéseket.
Adott esetben a regisztrációs okmány egyes részeiért felelős személyek nyilatkozata arról, hogy legjobb tudomásuk szerint a regisztrációs okmány azon részeiben foglalt információk, amelyekért felelősek, megfelelnek a tényeknek, és a regisztrációs okmány ezen részeiből nem maradt ki olyan tény, amely befolyásolhatná az azokból levonható következtetéseket.
1.3. pont
Amennyiben a regisztrációs okmány szakértői minőségben közreműködő személy nyilatkozatát vagy jelentését tartalmazza, a következő adatokat kell megadni az adott személy vonatkozásában:
a)
név;
b)
üzleti elérhetőség;
c)
szakképesítések;
d)
a kibocsátóban levő jelentős érdekeltség, ha van ilyen.
Ha a nyilatkozat vagy jelentés a kibocsátó kérésére készült, ki kell jelenteni, hogy a nyilatkozat vagy jelentés azon személy beleegyezésével került a regisztrációs okmányba, aki engedélyezte a regisztrációs okmány érintett részének tartalmát a tájékoztató céljára.
1.4. pont
Amennyiben az információk harmadik féltől származnak, meg kell erősíteni, hogy az információkat pontosan vették át, és a kibocsátó tudomása szerint, illetve amilyen mértékben erről a harmadik fél által közzétett információkból megbizonyosodhatott, az átvett információkból nem maradtak ki olyan tények, amelyek azokat pontatlanná vagy félrevezetővé tennék. Ezenfelül meg kell adni az információforrás(oka)t is.
1.5. pont
A következőkre vonatkozó nyilatkozat:
a)
a [regisztrációs okmányt/tájékoztatót] jóváhagyta a(z) [az illetékes hatóság neve] mint az (EU) 2017/1129 rendelet szerinti illetékes hatóság;
b)
a(z) [az illetékes hatóság neve] ezt a [regisztrációs okmányt/tájékoztatót] csak az (EU) 2017/1129 rendeletben a teljességre, érthetőségre és következetességre vonatkozóan meghatározott előírásoknak való megfelelés szempontjából hagyja jóvá;
c)
az ilyen jóváhagyás nem tekinthető az e [regisztrációs okmány/tájékoztató] tárgyát képező kibocsátó jóváhagyásaként.
2. SZAKASZ
JOGSZABÁLY SZERINT ENGEDÉLYEZETT KÖNYVVIZSGÁLÓK
2.1. pont
A kibocsátó könyvvizsgálóinak neve és címe (valamint szakmai testületekben való tagsága) a múltbeli pénzügyi információk által lefedett időszakra vonatkozóan.
2.2. pont
Amennyiben könyvvizsgálók a múltbeli pénzügyi információk által lefedett időszakban lemondtak, leváltották őket vagy megbízásukat nem újították meg, ennek részletei, ha lényegesek.
3. SZAKASZ
KOCKÁZATI TÉNYEZŐK
3.1. pont
A kibocsátóra jellemző azon lényeges kockázatok bemutatása, amelyek befolyásolhatják a kibocsátó értékpapírok alapján fennálló kötelezettségeinek teljesítésére irányuló képességét, korlátozott számú kategóriában, a „Kockázati tényezők” című részben.
Minden egyes kategóriában a kibocsátó, az ajánlattevő vagy a szabályozott piacra történő bevezetést kérő személy értékelése alapján leglényegesebb kockázatokat – figyelemmel a kibocsátóra gyakorolt negatív hatásokra és az előfordulásuk valószínűségére – kell először feltüntetni. A kockázati tényezőket alá kell támasztania a regisztrációs okmány tartalmának.
4. SZAKASZ
A KIBOCSÁTÓRA VONATKOZÓ INFORMÁCIÓK
4.1. pont
A kibocsátó története és fejlődése.
4.1.1. pont
A kibocsátó hivatalos és kereskedelmi neve.
4.1.2. pont
A kibocsátó cégbejegyzésének helye, cégjegyzékszáma és jogalany-azonosítója („LEI”).
4.1.3. pont
A kibocsátó bejegyzésének időpontja és tevékenységének időtartama, kivéve, ha határozatlan időre hozták létre.
4.1.4. pont
A kibocsátó székhelye és jogi formája, a működésére irányadó jogszabályok, az az ország, amelyben bejegyezték, bejegyzett székhelyének (vagy – amennyiben az eltér a bejegyzett székhelyétől – tevékenysége elsődleges helyének) címe, telefonszáma, valamint a kibocsátó weboldala, ha van ilyen, azzal a felelősségkizáró nyilatkozattal, hogy a weboldalon szereplő információk nem képezik a tájékoztató részét, kivéve, ha az érintett információk hivatkozás útján beépítésre kerültek a tájékoztatóba.
4.1.5. pont
A kibocsátót érintő közelmúltbeli azon események bemutatása, amelyek jelentős mértékben befolyásolhatják a kibocsátó fizetőképességének értékelését.
4.1.6. pont
A kibocsátónak a kibocsátó kérésére vagy a hitelminősítési eljárásban való közreműködésével készített hitelminősítése. A minősítések jelentésének rövid magyarázata, ha ezt a hitelminősítést végző szervezet korábban már közzétette.
4.1.7. pont
Információ a kibocsátó hitelfelvételi és finanszírozási szerkezetében az utolsó pénzügyi év óta beállt lényeges változásokról.
4.1.8. pont
A kibocsátó tevékenységei várható finanszírozásának leírása.
5. SZAKASZ
ÜZLETI ÁTTEKINTÉS
5.1. pont
Fő tevékenységek
5.1.1. pont
A kibocsátó fő tevékenységeinek ismertetése, beleértve a következőket:
a)
az értékesített termékek és/vagy a nyújtott szolgáltatások fő kategóriái;
b)
a jelentős új termékek vagy tevékenységek feltüntetése;
c)
azon főbb piacok, amelyeken a kibocsátó verseng.
5.2. pont
A kibocsátó által a saját versenyhelyzetéről tett bármely megállapítás alapjául szolgáló adatok.
6. SZAKASZ
SZERVEZETI FELÉPÍTÉS
6.1. pont
Amennyiben a kibocsátó egy csoport tagja, a csoport és a kibocsátó csoporton belüli pozíciójának rövid ismertetése. Ez készülhet a szervezeti felépítést bemutató ábra formájában – vagy a leíráshoz mellékelhető ilyen ábra –, ha az segíti a szervezeti felépítés tisztázását.
6.2. pont
Amennyiben a kibocsátó a csoporton belüli más szervezetektől függ, ezt egyértelműen jelezni kell, és meg kell magyarázni a függőségi helyzet mibenlétét.
7. SZAKASZ
TRENDEK
7.1. pont
A következők ismertetése:
a)
a legutóbbi auditált pénzügyi kimutatások közzététele óta bekövetkezett, a kibocsátó kilátásai szempontjából jelentős hátrányos változások;
b)
a csoport pénzügyi teljesítményében az utolsó olyan pénzügyi időszak vége óta a regisztrációs okmány közzétételének napjáig bekövetkezett jelentős változások bemutatása, amelyre vonatkozóan pénzügyi információkat tettek közzé.
Amennyiben a fentiek egyike sem alkalmazandó, a kibocsátó megfelelő nyilatkozatot tesz arra vonatkozóan, hogy ilyen változások nem történtek.
7.2. pont
Az ismert trendek, a bizonytalansági tényezők, a kereslet, a kötelezettségvállalások vagy események bemutatása, amelyek valószínűleg jelentős hatást gyakorolhatnak a kibocsátó üzleti kilátásaira legalább a folyó pénzügyi évben.
8. SZAKASZ
NYERESÉG-ELŐREJELZÉS VAGY -BECSLÉS
8.1. pont
Amennyiben a kibocsátó önkéntes alapon nyereség-előrejelzést vagy nyereségbecslést tesz közzé (amely még mindig fennáll és érvényes), a regisztrációs okmányban szereplő előrejelzésnek vagy becslésnek tartalmaznia kell a 8.2. és 8.3. pontban meghatározott információkat. Amennyiben a közzétett nyereség-előrejelzés vagy -becslés fennáll, de már nem érvényes, nyilatkozni kell erről, valamint magyarázatot kell adni arra vonatkozóan, hogy a nyereség-előrejelzés vagy -becslés miért nem érvényes már. Az ilyen érvénytelen nyereség-előrejelzésre vagy -becslésre nem vonatkoznak a 8.2. és 8.3. pontban foglalt követelmények.
8.2. pont
Amennyiben a kibocsátó úgy dönt, hogy új nyereség-előrejelzést vagy új nyereségbecslést nyújt be, vagy a kibocsátó a 8.1. pont értelmében korábban közzétett nyereség-előrejelzést vagy korábban közzétett nyereségbecslést nyújt be, a nyereség-előrejelzésnek vagy -becslésnek világosnak és egyértelműnek kell lennie, és tartalmaznia kell egy nyilatkozatot azokról a főbb feltételezésekről, amelyeken a kibocsátó előrejelzése vagy becslése alapul.
Az előrejelzésnek vagy becslésnek meg kell felelnie a következő elveknek:
a)
egyértelműen meg kell különböztetni az azokra a tényezőkre vonatkozó feltételezéseket, amelyeket az igazgatási, irányító vagy felügyelő testületek tagjai befolyásolni tudnak, és az azokra a tényezőkre vonatkozó feltételezéseket, amelyek egyértelműen az igazgatási, irányító vagy felügyelő testületek tagjainak a hatáskörén kívül esnek;
b)
a feltételezéseknek észszerűnek, a befektetők számára könnyen érthetőnek, egyedinek és pontosnak kell lenniük, és nem vonatkozhatnak az előrejelzések alapjául szolgáló becslések általános pontosságára; valamint
c)
előrejelzés esetén a feltételezéseknek fel kell hívniuk a befektetők figyelmét azokra a bizonytalan tényezőkre, amelyek lényegesen módosíthatják az előrejelzés kimenetét.
8.3. pont
A tájékoztatónak tartalmaznia kell egy nyilatkozatot arra vonatkozóan, hogy a nyereség-előrejelzés vagy -becslés összeállítása és elkészítése oly módon történt, amely egyszerre:
a)
összehasonlítható a múltbeli pénzügyi információkkal;
b)
összhangban van a kibocsátó számviteli politikájával.
9. SZAKASZ
IGAZGATÁSI, IRÁNYÍTÓ ÉS FELÜGYELŐ TESTÜLETEK
9.1. pont
A következő személyek neve, üzleti elérhetősége és beosztása a kibocsátón belül, valamint az említett kibocsátón kívül általuk ellátott főbb tevékenységek, amennyiben ezek a kibocsátó szempontjából lényegesek:
a)
az igazgatási, irányító vagy felügyelő testületek tagjai;
b)
betéti részvénytársaság korlátlan felelősségű tagjai.
9.2. pont
Az igazgatási, irányító és felügyelő testületek tagjainak összeférhetetlensége
A 9.1. pontban említett személyek által a kibocsátó számára végzett feladatok, az említett személyek magánérdeke és/vagy más feladatai közötti potenciális összeférhetetlenséget egyértelműen közölni kell. Amennyiben nem áll fenn összeférhetetlenség, erről nyilatkozatot kell tenni.
10. SZAKASZ
FŐRÉSZVÉNYESEK
10.1. pont
Amennyiben a kibocsátó számára ismert, tájékoztatás arról, hogy a kibocsátó közvetlenül vagy közvetve más személy tulajdonában vagy ellenőrzése alatt van-e, e más személy megnevezése, az ellenőrzés jellegének és az azzal való visszaélés megakadályozására hozott intézkedéseknek a leírása.
10.2. pont
A kibocsátó által ismert azon megállapodások bemutatása, amelyek végrehajtása egy későbbi időpontban a kibocsátó feletti ellenőrzés módosulásához vezethet.
11. SZAKASZ
A KIBOCSÁTÓ ESZKÖZEIRE, FORRÁSAIRA, PÉNZÜGYI HELYZETÉRE ÉS EREDMÉNYÉRE VONATKOZÓ PÉNZÜGYI INFORMÁCIÓK
11.1. pont
Múltbeli pénzügyi információk
11.1.1. pont
A két utolsó pénzügyi évre (illetve rövidebb időszakra, ha a kibocsátó rövidebb ideje működik) vonatkozó auditált múltbeli pénzügyi információk, továbbá könyvvizsgálói jelentés mindegyik évre.
11.1.2. pont
A mérlegfordulónap változása
Ha a kibocsátó a múltbeli pénzügyi információk szempontjából releváns időszakban megváltoztatta mérlegfordulónapját, az auditált múltbeli pénzügyi információknak legalább 24 hónapot, vagy a kibocsátó tevékenységének teljes időszakát le kell fedniük, attól függően, hogy melyik időszak a rövidebb.
11.1.3. pont
Számviteli standardok
A pénzügyi információkat az Unió által az 1606/2002/EK rendelet alapján átvett nemzetközi pénzügyi beszámolási standardokkal összhangban kell összeállítani.
Amennyiben az 1606/2002/EK rendelet nem alkalmazandó, a pénzügyi információkat a következők valamelyikével összhangban kell összeállítani:
a)
a tagállam EGT-beli kibocsátókra vonatkozó nemzeti számviteli standardjai a 2013/34/EU irányelvben előírtak szerint;
b)
harmadik ország 1606/2002/EK rendelettel egyenértékű nemzeti számviteli standardjai a harmadik országbeli kibocsátókra vonatkozóan. Amennyiben a harmadik ország nemzeti számviteli standardjai nem egyenértékűek az 1606/2002/EK rendelettel, a pénzügyi kimutatásokat az említett rendeletnek megfelelően ismételten el kell készíteni.
11.1.4. pont
A számviteli keret változása
A legutóbbi auditált múltbeli pénzügyi információkat, amelyek tartalmazzák az előző évre vonatkozó összehasonlító adatokat, a kibocsátó legközelebb közzéteendő éves pénzügyi beszámolójában elfogadott számviteli keretnek megfelelő formában kell összeállítani és benyújtani.
A kibocsátó meglévő számviteli keretén belüli változások miatt nem kell ismételten elkészíteni a már auditált pénzügyi kimutatásokat. Amennyiben azonban a kibocsátó új számviteli keret elfogadását tervezi a következő közzétett pénzügyi kimutatásaiban, a legutolsó évre vonatkozó pénzügyi kimutatásokat az új keretnek megfelelően kell elkészíteni és auditálni.
11.1.5. pont
Amennyiben az auditált pénzügyi információkat nemzeti számviteli standardok szerint állították össze, az e pontban előírt pénzügyi információk között a legalább a következőknek szerepelnie kell:
a)
a mérleg;
b)
az eredménykimutatás;
c)
nyilatkozat a pénzforgalomról (cash flow);
d)
számviteli politika és kiegészítő mellékletek.
11.1.6. pont
Konszolidált pénzügyi kimutatások
Amennyiben a kibocsátó külön éves beszámolót és konszolidált éves beszámolót is készít, a regisztrációs okmányban szerepelnie kell legalább a konszolidált éves beszámolónak.
11.1.7. pont
A pénzügyi információ dátuma
Az auditált pénzügyi kimutatások szerinti utolsó év mérlegfordulója nem lehet régebbi a regisztrációs okmány dátumától számított 18 hónapnál.
11.2. pont
Évközi és egyéb pénzügyi információk
11.2.1. pont
Amennyiben a kibocsátó az utolsó auditált pénzügyi kimutatásainak időpontja óta negyedévente vagy félévente pénzügyi információkat tett közzé, ezeket fel kell tüntetni a regisztrációs okmányban. Amennyiben a negyedéves vagy féléves pénzügyi információkat felülvizsgálták vagy auditálták, a könyvvizsgálói vagy felülvizsgálati jelentést is közölni kell. Amennyiben a negyedéves vagy féléves pénzügyi információkat nem auditálták vagy nem vizsgálták felül, ezt is jelezni kell.
Amennyiben a regisztrációs okmány az utolsó auditált pénzügyi kimutatások keltét követően több mint kilenc hónappal később készült, annak olyan évközi pénzügyi információkat kell tartalmaznia, amelyeket adott esetben nem auditáltak (ebben az esetben jelezni kell ezt a tényt), és amelyek a pénzügyi év legalább első hat hónapjára kiterjednek.
A 2013/34/EU irányelv vagy adott esetben az 1606/2002/EK rendelet követelményeivel összhangban összeállított évközi pénzügyi információk.
A 2013/34/EU irányelv vagy az 1606/2002/EK rendelet hatálya alá nem tartozó kibocsátók esetében az évközi pénzügyi információknak az előző pénzügyi év azonos időszakára vonatkozó összehasonlító kimutatást is tartalmazniuk kell, azzal a kivétellel, hogy az összehasonlító mérlegadatokra vonatkozó követelmény az év végi mérleg benyújtásával teljesíthető.
11.3. pont
A múltbeli éves pénzügyi információk könyvvizsgálata
11.3.1. pont
A múltbeli éves pénzügyi információkat függetlenül kell auditálni. A könyvvizsgálói jelentést a 2014/56/EU irányelvvel és az 537/2014/EU rendelettel összhangban kell elkészíteni.
Amennyiben a 2014/56/EU irányelv és az 537/2014/EU rendelet nem alkalmazandó:
a)
a múltbeli pénzügyi információkat az adott tagállamban alkalmazandó könyvvizsgálati standardokkal, illetve azokkal egyenértékű standardokkal összhangban kell ellenőriztetni, illetve véleményeztetni annak megállapítása céljából, hogy a regisztrációs okmány céljának megfelelő valós és megbízható képet adnak-e.
b)
amennyiben a múltbeli pénzügyi információkra vonatkozó könyvvizsgálói jelentés fenntartásokat, véleménymódosítást, felelősségkizárást vagy figyelemfelhívó megjegyzést tartalmaz, a fenntartásokat, véleménymódosítást, felelősségkizárást vagy figyelemfelhívó megjegyzést indoklással ellátva teljes egészében ismertetni kell.
11.3.2. pont
Utalás a regisztrációs okmányban található olyan további információkra, amelyeket a könyvvizsgálók auditáltak.
11.3.3. pont
Amennyiben a regisztrációs okmányban közölt pénzügyi információk nem a kibocsátó auditált pénzügyi kimutatásaiból származnak, jelezni kell az adatok forrását, és azt, hogy az adatokat nem ellenőrizték.
11.4. pont
Bírósági és választott bírósági eljárások
11.4.1. pont
Kormányzati, bírósági vagy választott bírósági eljárásra vonatkozó információk (ideértve a függőben lévő, illetve a kibocsátó tudomása szerint a jövőben megindítandó eljárásokat is) az elmúlt legalább 12 hónapos időszakra vonatkozóan, amelyek jelentős hatást gyakorolhatnak, vagy a közelmúltban azt gyakoroltak a kibocsátó és/vagy a csoport pénzügyi helyzetére vagy jövedelmezőségére; vagy pedig nyilatkozni kell ezek hiányáról.
11.5. pont
A kibocsátó pénzügyi helyzetében bekövetkezett jelentős változás
11.5.1. pont
A csoport pénzügyi helyzetében az utolsó olyan pénzügyi időszak vége óta bekövetkezett jelentős változások bemutatása, amelyre vonatkozóan vagy auditált pénzügyi információkat vagy évközi pénzügyi információkat tettek közzé; amennyiben ilyen változás nem következett be, erről nyilatkozni kell.
12. SZAKASZ
KIEGÉSZÍTŐ INFORMÁCIÓK
12.1. pont
Alaptőke
A jegyzett tőke összege, az azt alkotó részvények száma és osztályai, főbb jellemzőik, a jegyzett tőke befizetetlen része, a nem teljesen befizetett részvények számának vagy teljes névértékének és fajtájának megadásával, adott esetben a befizetés mértéke szerinti bontásban.
12.2. pont
A társaság alapító okirata és alapszabálya
A cégjegyzék és adott esetben a cégjegyzékszám, a kibocsátó célkitűzéseinek bemutatása, és annak megjelölése, hogy ezek hol kerültek rögzítésre az alapító okiratban és az alapszabályban.
13. SZAKASZ
LÉNYEGES SZERZŐDÉSEK
13.1. pont
A kibocsátó szokásos üzletmenete során kötött szerződéseken kívül minden olyan fontosabb szerződés rövid összefoglalása, amelyek értelmében a csoport bármelyik tagját olyan kötelezettség terheli, illetve olyan jogosultsággal rendelkezik, ami jelentőséggel bír abból a szempontból, hogy a kibocsátó teljesíteni tudja-e a kibocsátandó értékpapírok tekintetében az értékpapír-tulajdonosokkal szembeni kötelezettségeit.
14. SZAKASZ
RENDELKEZÉSRE ÁLLÓ DOKUMENTUMOK
14.1. pont
Nyilatkozat arról, hogy a regisztrációs okmány érvényessége alatt a következő dokumentumokba adott esetben be lehet tekinteni:
a)
a kibocsátó aktuális alapító okirata és alapszabálya;
b)
az összes jelentés, levél és más dokumentum, a kibocsátó kérésére szakértő által készített értékelés vagy nyilatkozat, amelynek egyes részeit a regisztrációs okmány tartalmazza, vagy hivatkozik rá.
Azon weboldal feltüntetése, amelyen a dokumentumok megtekinthetők.
7. MELLÉKLET
TULAJDONVISZONYT MEGTESTESÍTŐNEK NEM MINŐSÜLŐ NAGYKERESKEDELMI ÉRTÉKPAPÍROKRA VONATKOZÓ REGISZTRÁCIÓS OKMÁNY
1. SZAKASZ
FELELŐS SZEMÉLYEK, HARMADIK FÉLTŐL SZÁRMAZÓ INFORMÁCIÓ, SZAKÉRTŐI JELENTÉSEK ÉS AZ ILLETÉKES HATÓSÁG JÓVÁHAGYÁSA
1.1. pont
A regisztrációs okmányban megadott információkért vagy azok egy részéért felelős személyek azonosítása, az utóbbi esetben az érintett részek feltüntetésével. Természetes személyek esetén, ideértve a kibocsátó igazgatási, irányító vagy felügyelő testületeinek tagjait is, meg kell adni a személy nevét és beosztását; jogi személyek esetén fel kell tüntetni a nevet és a bejegyzett székhelyet.
1.2. pont
A regisztrációs okmányért felelős személyek nyilatkozata arról, hogy legjobb tudomásuk szerint a regisztrációs okmányban foglalt információk megfelelnek a tényeknek, és a regisztrációs okmányból nem maradt ki olyan tény, amely befolyásolhatná az abból levonható következtetéseket.
Adott esetben a regisztrációs okmány egyes részeiért felelős személyek nyilatkozata arról, hogy legjobb tudomásuk szerint a regisztrációs okmány azon részeiben foglalt információk, amelyekért felelősek, megfelelnek a tényeknek, és a regisztrációs okmány ezen részeiből nem maradt ki olyan tény, amely befolyásolhatná az azokból levonható következtetéseket.
1.3. pont
Amennyiben a regisztrációs okmány szakértői minőségben közreműködő személy nyilatkozatát vagy jelentését tartalmazza, a következő adatokat kell megadni az adott személy vonatkozásában:
a)
név;
b)
üzleti elérhetőség;
c)
szakképesítések;
d)
a kibocsátóban levő jelentős érdekeltség, ha van ilyen.
Ha a nyilatkozat vagy jelentés a kibocsátó kérésére készült, ki kell jelenteni, hogy a nyilatkozat vagy jelentés azon személy beleegyezésével került a regisztrációs okmányba, aki engedélyezte a regisztrációs okmány érintett részének tartalmát a tájékoztató céljára.
1.4. pont
Amennyiben az információk harmadik féltől származnak, meg kell erősíteni, hogy az információkat pontosan vették át, és a kibocsátó tudomása szerint, illetve amilyen mértékben erről a harmadik fél által közzétett információkból megbizonyosodhatott, az átvett információkból nem maradtak ki olyan tények, amelyek azokat pontatlanná vagy félrevezetővé tennék. Ezenfelül meg kell adni az információforrás(oka)t is.
1.5. pont
A következőkre vonatkozó nyilatkozat:
a)
a [regisztrációs okmányt/tájékoztatót] jóváhagyta a(z) [az illetékes hatóság neve] mint az (EU) 2017/1129 rendelet szerinti illetékes hatóság;
b)
a(z) [az illetékes hatóság neve] ezt a [regisztrációs okmányt/tájékoztatót] csak az (EU) 2017/1129 rendeletben a teljességre, érthetőségre és következetességre vonatkozóan meghatározott előírásoknak való megfelelés szempontjából hagyja jóvá;
c)
az ilyen jóváhagyás nem tekinthető az e [regisztrációs okmány/tájékoztató] tárgyát képező kibocsátó jóváhagyásaként.
2. SZAKASZ
JOGSZABÁLY SZERINT ENGEDÉLYEZETT KÖNYVVIZSGÁLÓK
2.1. pont
A kibocsátó könyvvizsgálóinak neve és címe (valamint szakmai testületekben való tagsága) a múltbeli pénzügyi információk által lefedett időszakra vonatkozóan.
2.2. pont
Amennyiben könyvvizsgálók a múltbeli pénzügyi információk által lefedett időszakban lemondtak, leváltották őket vagy megbízásukat nem újították meg, ennek részletei, ha lényegesek.
3. SZAKASZ
KOCKÁZATI TÉNYEZŐK
3.1. pont
A kibocsátóra jellemző azon lényeges kockázatok bemutatása, amelyek befolyásolhatják a kibocsátó értékpapírok alapján fennálló kötelezettségeinek teljesítésére irányuló képességét, korlátozott számú kategóriában, a „Kockázati tényezők” című részben.
Minden egyes kategóriában a kibocsátó, az ajánlattevő vagy a szabályozott piacra történő bevezetést kérő személy értékelése alapján leglényegesebb kockázatokat – figyelemmel a kibocsátóra gyakorolt negatív hatásokra és az előfordulásuk valószínűségére – kell először feltüntetni. A kockázati tényezőket alá kell támasztania a regisztrációs okmány tartalmának.
4. SZAKASZ
A KIBOCSÁTÓRA VONATKOZÓ INFORMÁCIÓK
4.1. pont
A kibocsátó története és fejlődése.
4.1.1. pont
A kibocsátó hivatalos és kereskedelmi neve.
4.1.2. pont
A kibocsátó cégbejegyzésének helye, cégjegyzékszáma és jogalany-azonosítója („LEI”).
4.1.3. pont
A kibocsátó bejegyzésének időpontja és tevékenységének időtartama, kivéve, ha határozatlan időre hozták létre.
4.1.4. pont
A kibocsátó székhelye és jogi formája, a működésére irányadó jogszabályok, az az ország, amelyben bejegyezték, bejegyzett székhelyének (vagy – amennyiben az eltér a bejegyzett székhelyétől – tevékenysége elsődleges helyének) címe, telefonszáma, valamint a kibocsátó weboldala, ha van ilyen, azzal a felelősségkizáró nyilatkozattal, hogy a weboldalon szereplő információk nem képezik a tájékoztató részét, kivéve, ha az érintett információk hivatkozás útján beépítésre kerültek a tájékoztatóba.
4.1.5. pont
A kibocsátót érintő közelmúltbeli események, amelyek jelentős mértékben befolyásolhatják a kibocsátó fizetőképességének értékelését.
4.1.6. pont
A kibocsátónak a kibocsátó kérésére vagy a hitelminősítési eljárásban való közreműködésével készített hitelminősítése.
5. SZAKASZ
ÜZLETI ÁTTEKINTÉS
5.1. pont
Fő tevékenységek
5.1.1. pont
A kibocsátó fő tevékenységeinek, az értékesített termékek és/vagy nyújtott szolgáltatások főbb kategóriáinak bemutatása.
5.1.2. pont
A kibocsátó által a saját versenyhelyzetéről tett bármely megállapítás alapjául szolgáló adatok.
6. SZAKASZ
SZERVEZETI FELÉPÍTÉS
6.1. pont
Amennyiben a kibocsátó egy csoport tagja, a csoport és a kibocsátó csoporton belüli pozíciójának rövid ismertetése. Ez készülhet a szervezeti felépítést bemutató ábra formájában – vagy a leíráshoz mellékelhető ilyen ábra –, ha az segíti a szervezeti felépítés tisztázását.
6.2. pont
Amennyiben a kibocsátó a csoporton belüli más szervezetektől függ, ezt egyértelműen jelezni kell, és meg kell magyarázni a függőségi helyzet mibenlétét.
7. SZAKASZ
TRENDEK
7.1. pont
A következők ismertetése:
a)
a legutóbbi auditált pénzügyi kimutatások közzététele óta bekövetkezett, a kibocsátó kilátásai szempontjából jelentős hátrányos változások; valamint
b)
a csoport pénzügyi teljesítményében az utolsó olyan pénzügyi időszak vége óta a regisztrációs okmány közzétételének napjáig bekövetkezett jelentős változások bemutatása, amelyre vonatkozóan pénzügyi információkat tettek közzé.
Amennyiben a fentiek egyike sem alkalmazandó, a kibocsátónak erre vonatkozóan megfelelően nyilatkoznia kell.
8. SZAKASZ
NYERESÉG-ELŐREJELZÉS VAGY -BECSLÉS
8.1. pont
Amennyiben a kibocsátó önkéntes alapon nyereség-előrejelzést vagy nyereségbecslést nyújt be, a nyereség-előrejelzésnek vagy -becslésnek világosnak és egyértelműnek kell lennie, és tartalmaznia kell egy nyilatkozatot azokról a főbb feltételezésekről, amelyeken a kibocsátó előrejelzése vagy becslése alapul.
Az előrejelzésnek vagy becslésnek meg kell felelnie a következő elveknek:
a)
egyértelműen meg kell különböztetni az azokra a tényezőkre vonatkozó feltételezéseket, amelyeket az igazgatási, irányító vagy felügyelő testületek tagjai befolyásolni tudnak, és az azokra a tényezőkre vonatkozó feltételezéseket, amelyek egyértelműen az igazgatási, irányító vagy felügyelő testületek tagjainak a hatáskörén kívül esnek;
b)
a feltételezéseknek észszerűnek, a befektetők számára könnyen érthetőnek, egyedinek és pontosnak kell lenniük, és nem vonatkozhatnak az előrejelzések alapjául szolgáló becslések általános pontosságára;
c)
előrejelzés esetén a feltételezéseknek fel kell hívniuk a befektetők figyelmét azokra a bizonytalan tényezőkre, amelyek lényegesen módosíthatják az előrejelzés kimenetét.
8.2. pont
A tájékoztatónak tartalmaznia kell egy nyilatkozatot arra vonatkozóan, hogy a nyereség-előrejelzés vagy -becslés összeállítása és elkészítése oly módon történt, amely egyszerre:
a)
összehasonlítható a múltbeli pénzügyi információkkal;
b)
összhangban van a kibocsátó számviteli politikájával.
9. SZAKASZ
IGAZGATÁSI, IRÁNYÍTÓ ÉS FELÜGYELŐ TESTÜLETEK
9.1. pont
A következő személyek neve, üzleti elérhetősége és beosztása a kibocsátón belül, valamint az említett kibocsátón kívül általuk ellátott főbb tevékenységek, amennyiben ezek a kibocsátó szempontjából lényegesek:
a)
az igazgatási, irányító vagy felügyelő testületek tagjai;
b)
betéti részvénytársaság korlátlan felelősségű tagjai.
9.2. pont
Az igazgatási, irányító és felügyelő testületek tagjainak összeférhetetlensége
A 9.1. pontban említett személyek által a kibocsátó számára végzett feladatok, az említett személyek magánérdeke és/vagy más feladatai közötti potenciális összeférhetetlenséget egyértelműen közölni kell. Amennyiben nem áll fenn összeférhetetlenség, erről nyilatkozatot kell tenni.
10. SZAKASZ
FŐRÉSZVÉNYESEK
10.1. pont
Amennyiben a kibocsátó számára ismert, tájékoztatás arról, hogy a kibocsátó közvetlenül vagy közvetve más személy tulajdonában vagy ellenőrzése alatt van-e, e más személy megnevezése, az ellenőrzés jellegének és az azzal való visszaélés megakadályozására hozott intézkedéseknek a leírása.
10.2. pont
A kibocsátó által ismert azon megállapodások bemutatása, amelyek végrehajtása egy későbbi időpontban a kibocsátó feletti ellenőrzés módosulásához vezethet.
11. SZAKASZ
A KIBOCSÁTÓ ESZKÖZEIRE, FORRÁSAIRA, PÉNZÜGYI HELYZETÉRE ÉS EREDMÉNYÉRE VONATKOZÓ PÉNZÜGYI INFORMÁCIÓK
11.1. pont
Múltbeli pénzügyi információk
11.1.1. pont
A két legutóbbi pénzügyi évre (legalább 24 hónapra), illetve ha a kibocsátó rövidebb ideje működik, rövidebb időszakra vonatkozó múltbeli pénzügyi információk, továbbá könyvvizsgálói jelentés mindegyik évre.
11.1.2. pont
A mérlegfordulónap változása
Ha a kibocsátó a múltbeli pénzügyi információk szempontjából releváns időszakban megváltoztatta mérlegfordulónapját, az auditált múltbeli pénzügyi információknak legalább 24 hónapot, vagy a kibocsátó tevékenységének teljes időszakát le kell fedniük, attól függően, hogy melyik időszak a rövidebb.
11.1.3. pont
Számviteli standardok
A pénzügyi információkat az Unió által az 1606/2002/EK rendelet alapján átvett nemzetközi pénzügyi beszámolási standardokkal összhangban kell összeállítani.
Amennyiben az 1606/2002/EK rendelet nem alkalmazandó, a pénzügyi kimutatásokat a következőkkel összhangban kell összeállítani:
a)
a tagállam EGT-beli kibocsátókra vonatkozó nemzeti számviteli standardjai a 2013/34/EU irányelvben előírtak szerint;
b)
harmadik ország 1606/2002/EK rendelettel egyenértékű nemzeti számviteli standardjai a harmadik országbeli kibocsátókra vonatkozóan.
Egyéb esetben a regisztrációs okmánynak a következő információkat kell tartalmaznia:
a)
jól látható nyilatkozat arról, hogy a regisztrációs okmányban foglalt pénzügyi információkat nem az Unió által az 1606/2002/EK rendelet alapján átvett nemzetközi pénzügyi beszámolási standardokkal összhangban állították össze, és a pénzügyi információk jelentősen eltérhetnek, ha az 1606/2002/EK rendeletet alkalmazták volna a múltbeli pénzügyi információkra;
b)
szöveges ismertetés közvetlenül a múltbeli pénzügyi információkat követően az Unió által elfogadott 1606/2002/EK rendelet, illetve a kibocsátó által az éves pénzügyi kimutatások elkészítésekor alkalmazott számviteli alapelvek közötti különbségekről.
11.1.4. pont
Amennyiben az auditált pénzügyi információkat nemzeti számviteli standardok szerint állították össze, a pénzügyi információknak legalább a következőket kell tartalmaznia:
a)
a mérleg;
b)
az eredménykimutatás;
c)
számviteli politika és kiegészítő mellékletek.
11.1.5. pont
Konszolidált pénzügyi kimutatások
Amennyiben a kibocsátó külön éves beszámolót és konszolidált éves beszámolót is készít, a regisztrációs okmányban szerepelnie kell legalább a konszolidált éves beszámolónak.
11.1.6. pont
A pénzügyi információ dátuma
Az auditált pénzügyi kimutatások szerinti utolsó év mérlegfordulója nem lehet régebbi a regisztrációs okmány dátumától számított 18 hónapnál.
11.2. pont
Múltbeli pénzügyi információk könyvvizsgálata
11.2.1. pont
A múltbeli pénzügyi információk tekintetében független könyvvizsgálatot kell végezni. A könyvvizsgálói jelentést a 2014/56/EU irányelvvel és az 537/2014/EU rendelettel összhangban kell elkészíteni.
Amennyiben a 2014/56/EU irányelv és az 537/2014/EU rendelet nem alkalmazandó:
a)
a múltbeli pénzügyi információkat az adott tagállamban alkalmazandó könyvvizsgálati standardokkal, illetve azokkal egyenértékű standardokkal összhangban kell ellenőriztetni, illetve véleményeztetni annak megállapítása céljából, hogy a regisztrációs okmány céljának megfelelő valós és megbízható képet adnak-e.
Egyéb esetben a regisztrációs okmánynak a következő információkat kell tartalmaznia:
i.
jól látható nyilatkozat arról, hogy milyen könyvvizsgálati standardokat alkalmaztak;
ii.
a nemzetközi könyvvizsgálati standardoktól való lényeges eltérések magyarázata;
b)
amennyiben a múltbeli pénzügyi információkra vonatkozó könyvvizsgálói jelentés fenntartásokat, véleménymódosítást, felelősségkizárást vagy figyelemfelhívó megjegyzést tartalmaz, a fenntartásokat, véleménymódosítást, felelősségkizárást vagy figyelemfelhívó megjegyzést indoklással ellátva teljes egészében ismertetni kell.
11.2.2. pont
Utalás a regisztrációs okmányban található olyan további információkra, amelyeket a könyvvizsgálók auditáltak.
11.2.3. pont
Amennyiben a regisztrációs okmányban közölt pénzügyi információk nem a kibocsátó auditált pénzügyi kimutatásaiból származnak, jelezni kell az adatok forrását, és azt, hogy az adatokat nem ellenőrizték.
11.3. pont
Bírósági és választott bírósági eljárások
11.3.1. pont
Kormányzati, bírósági vagy választott bírósági eljárásra vonatkozó információk (ideértve a függőben lévő, illetve a kibocsátó tudomása szerint a jövőben megindítandó eljárásokat is) az elmúlt legalább 12 hónapos időszakra vonatkozóan, amelyek jelentős hatást gyakorolhatnak, vagy a közelmúltban azt gyakoroltak a kibocsátó és/vagy a csoport pénzügyi helyzetére vagy jövedelmezőségére; vagy pedig nyilatkozni kell ezek hiányáról.
11.4. pont
A kibocsátó pénzügyi helyzetében bekövetkezett jelentős változás
11.4.1. pont
A csoport pénzügyi helyzetében az utolsó olyan pénzügyi időszak vége óta bekövetkezett jelentős változások bemutatása, amelyre vonatkozóan vagy auditált pénzügyi információkat vagy évközi pénzügyi információkat tettek közzé; amennyiben ilyen változás nem következett be, erről nyilatkozni kell.
12. SZAKASZ
LÉNYEGES SZERZŐDÉSEK
12.1. pont
A kibocsátó szokásos üzletmenete során kötött szerződéseken kívül minden olyan fontosabb szerződés rövid összefoglalása, amelyek értelmében a csoport bármelyik tagját olyan kötelezettség terheli, illetve olyan jogosultsággal rendelkezik, ami jelentőséggel bír abból a szempontból, hogy a kibocsátó teljesíteni tudja-e a kibocsátandó értékpapírok tekintetében az értékpapír-tulajdonosokkal szembeni kötelezettségeit.
13. SZAKASZ
RENDELKEZÉSRE ÁLLÓ DOKUMENTUMOK
13.1. pont
Nyilatkozat arról, hogy a regisztrációs okmány érvényessége alatt a következő dokumentumokba adott esetben be lehet tekinteni:
a)
a kibocsátó aktuális alapító okirata és alapszabálya;
b)
az összes jelentés, levél és más dokumentum, a kibocsátó kérésére szakértő által készített értékelés vagy nyilatkozat, amelynek egyes részeit a regisztrációs okmány tartalmazza, vagy hivatkozik rá.
Azon weboldal feltüntetése, amelyen a dokumentumok megtekinthetők.
8. MELLÉKLET
TULAJDONVISZONYT MEGTESTESÍTŐNEK NEM MINŐSÜLŐ ÉRTÉKPAPÍROK MÁSODLAGOS KIBOCSÁTÁSAIRA VONATKOZÓ REGISZTRÁCIÓS OKMÁNY
1. SZAKASZ
FELELŐS SZEMÉLYEK, HARMADIK FÉLTŐL SZÁRMAZÓ INFORMÁCIÓ, SZAKÉRTŐI JELENTÉSEK ÉS AZ ILLETÉKES HATÓSÁG JÓVÁHAGYÁSA
1.1. pont
A regisztrációs okmányban megadott információkért vagy azok egy részéért felelős személyek azonosítása, az utóbbi esetben az érintett részek feltüntetésével. Természetes személyek esetén, ideértve a kibocsátó igazgatási, irányító vagy felügyelő testületeinek tagjait is, meg kell adni a személy nevét és beosztását; jogi személyek esetén fel kell tüntetni a nevet és a bejegyzett székhelyet.
1.2. pont
A regisztrációs okmányért felelős személyek nyilatkozata arról, hogy legjobb tudomásuk szerint a regisztrációs okmányban foglalt információk megfelelnek a tényeknek, és a regisztrációs okmányból nem maradt ki olyan tény, amely befolyásolhatná az abból levonható következtetéseket.
Adott esetben a regisztrációs okmány egyes részeiért felelős személyek nyilatkozata arról, hogy legjobb tudomásuk szerint a regisztrációs okmány azon részeiben foglalt információk, amelyekért felelősek, megfelelnek a tényeknek, és a regisztrációs okmány ezen részeiből nem maradt ki olyan tény, amely befolyásolhatná az azokból levonható következtetéseket.
1.3. pont
Amennyiben a regisztrációs okmány szakértői minőségben közreműködő személy nyilatkozatát vagy jelentését tartalmazza, meg kell adni a személy következő adatait:
a)
név;
b)
üzleti elérhetőség;
c)
szakképesítések;
d)
a kibocsátóban levő jelentős érdekeltség, ha van ilyen.
Ha a nyilatkozat vagy jelentés a kibocsátó kérésére készült, ki kell jelenteni, hogy a nyilatkozat vagy jelentés azon személy beleegyezésével került a regisztrációs okmányba, aki engedélyezte a regisztrációs okmány érintett részének tartalmát a tájékoztató céljára.
1.4. pont
Amennyiben az információk harmadik féltől származnak, meg kell erősíteni, hogy az információkat pontosan vették át, és a kibocsátó tudomása szerint, illetve amilyen mértékben erről a harmadik fél által közzétett információkból megbizonyosodhatott, az átvett információkból nem maradtak ki olyan tények, amelyek azokat pontatlanná vagy félrevezetővé tennék. Ezenfelül meg kell adni az információforrás(oka)t is.
1.5. pont
A következőkre vonatkozó nyilatkozat:
a)
a [regisztrációs okmányt/tájékoztatót] jóváhagyta a(z) [az illetékes hatóság neve] mint az (EU) 2017/1129 rendelet szerinti illetékes hatóság;
b)
a(z) [az illetékes hatóság neve] ezt a [regisztrációs okmányt/tájékoztatót] csak az (EU) 2017/1129 rendeletben a teljességre, érthetőségre és következetességre vonatkozóan meghatározott előírásoknak való megfelelés szempontjából hagyja jóvá;
c)
az ilyen jóváhagyás nem tekinthető az e [regisztrációs okmány/tájékoztató] tárgyát képező kibocsátó jóváhagyásaként;
d)
a [regisztrációs okmány/tájékoztató] egy egyszerűsített tájékoztató részeként készült az (EU) 2017/1129 rendelet 14. cikkével összhangban.
2. SZAKASZ
JOGSZABÁLY SZERINT ENGEDÉLYEZETT KÖNYVVIZSGÁLÓK
2.1. pont
A kibocsátó könyvvizsgálóinak neve (valamint szakmai testületekben való tagsága) a múltbeli pénzügyi információk által lefedett időszakra vonatkozóan.
3. SZAKASZ
KOCKÁZATI TÉNYEZŐK
3.1. pont
A kibocsátóra jellemző azon lényeges kockázatok bemutatása, amelyek befolyásolhatják a kibocsátó értékpapírok alapján fennálló kötelezettségeinek teljesítésére irányuló képességét, korlátozott számú kategóriában, a „Kockázati tényezők” című részben.
Minden egyes kategóriában a kibocsátó, az ajánlattevő vagy a szabályozott piacra történő bevezetést kérő személy értékelése alapján leglényegesebb kockázatokat – figyelemmel a kibocsátóra gyakorolt negatív hatásokra és az előfordulásuk valószínűségére – kell először feltüntetni. A kockázati tényezőket alá kell támasztania a regisztrációs okmány tartalmának.
4. SZAKASZ
A KIBOCSÁTÓRA VONATKOZÓ INFORMÁCIÓK
4.1. pont
A kibocsátó hivatalos és kereskedelmi neve.
4.2. pont
A kibocsátó székhelye és jogi formája, jogalany-azonosítója („LEI”), a működésére irányadó jogszabályok, az az ország, amelyben bejegyezték, bejegyzett székhelyének (vagy – amennyiben az eltér a bejegyzett székhelyétől – tevékenysége elsődleges helyének) címe, telefonszáma, valamint a kibocsátó weboldala, ha van ilyen, azzal a felelősségkizáró nyilatkozattal, hogy a weboldalon szereplő információk nem képezik a tájékoztató részét, kivéve, ha az érintett információk hivatkozás útján beépítésre kerültek a tájékoztatóba.
5. SZAKASZ
ÜZLETI ÁTTEKINTÉS
5.1. pont
A kibocsátó fő tevékenységeinek, az értékesített termékek és/vagy nyújtott szolgáltatások főbb kategóriáinak bemutatása.
6. SZAKASZ
TRENDEK
6.1. pont
A következők ismertetése:
a)
a legutóbbi auditált pénzügyi kimutatások közzététele óta bekövetkezett, a kibocsátó kilátásai szempontjából jelentős hátrányos változások;
b)
a csoport pénzügyi teljesítményében az utolsó olyan pénzügyi időszak vége óta a regisztrációs okmány közzétételének napjáig bekövetkezett jelentős változások bemutatása, amelyre vonatkozóan pénzügyi információkat tettek közzé.
Amennyiben sem az a) sem a b) pont nem alkalmazandó, a kibocsátónak erre vonatkozóan megfelelően nyilatkoznia kell.
6.2. pont (csak lakossági)
Az ismert trendek, a bizonytalansági tényezők, a kereslet, a kötelezettségvállalások vagy események bemutatása, amelyek valószínűleg jelentős hatást gyakorolhatnak a kibocsátó üzleti kilátásaira legalább a folyó pénzügyi évben.
7. SZAKASZ
NYERESÉG-ELŐREJELZÉS VAGY -BECSLÉS
7.1. pont
Amennyiben a kibocsátó önkéntes alapon nyereség-előrejelzést vagy nyereségbecslést tesz közzé (amely még mindig fennáll és érvényes), a regisztrációs okmányban szereplő előrejelzésnek vagy becslésnek tartalmaznia kell a 7.2. és 7.3. pontban meghatározott információkat. Amennyiben a közzétett nyereség-előrejelzés vagy -becslés fennáll, de már nem érvényes, nyilatkozni kell erről, valamint magyarázatot kell adni arra vonatkozóan, hogy a nyereség-előrejelzés vagy -becslés miért nem érvényes már. Az ilyen érvénytelen nyereség-előrejelzésre vagy -becslésre nem vonatkoznak a 7.2–7.3. pontban foglalt követelmények.
A kibocsátó saját belátása alapján benyújthat nyereség-előrejelzést vagy becslést. Amennyiben benyújt ilyen előrejelzést vagy becslést, a regisztrációs okmánynak tartalmaznia kell a 7.2. és 7.3. pontokban szereplő információkat.
7.2. pont
Amennyiben a kibocsátó úgy dönt, hogy új nyereség-előrejelzést vagy új nyereségbecslést nyújt be, vagy a kibocsátó a 7.1. pont értelmében korábban közzétett nyereség-előrejelzést vagy korábban közzétett nyereségbecslést nyújt be, a nyereség-előrejelzésnek vagy -becslésnek világosnak és egyértelműnek kell lennie, és tartalmaznia kell egy nyilatkozatot azokról a főbb feltételezésekről, amelyeken a kibocsátó előrejelzése vagy becslése alapul.
Az előrejelzésnek vagy becslésnek meg kell felelnie a következő elveknek:
a)
egyértelműen meg kell különböztetni az azokra a tényezőkre vonatkozó feltételezéseket, amelyeket az igazgatási, irányító vagy felügyelő testületek tagjai befolyásolni tudnak, és az azokra a tényezőkre vonatkozó feltételezéseket, amelyek egyértelműen az igazgatási, irányító vagy felügyelő testületek tagjainak a hatáskörén kívül esnek;
b)
a feltételezéseknek észszerűnek, a befektetők számára könnyen érthetőnek, egyedinek és pontosnak kell lenniük, és nem vonatkozhatnak az előrejelzések alapjául szolgáló becslések általános pontosságára; valamint
c)
előrejelzés esetén a feltételezéseknek fel kell hívniuk a befektetők figyelmét azokra a bizonytalan tényezőkre, amelyek lényegesen módosíthatják az előrejelzés kimenetét.
7.3. pont
A tájékoztatónak tartalmaznia kell egy nyilatkozatot arra vonatkozóan, hogy a nyereség-előrejelzés vagy -becslés összeállítása és elkészítése oly módon történt, amely egyszerre:
a)
összehasonlítható a múltbeli pénzügyi információkkal;
b)
összhangban van a kibocsátó számviteli politikájával.
8. SZAKASZ
IGAZGATÁSI, IRÁNYÍTÓ ÉS FELÜGYELŐ TESTÜLETEK ÉS VEZETŐ TISZTSÉGVISELŐK
8.1. pont
A következő személyek neve, üzleti elérhetősége és beosztása a kibocsátón belül, valamint az említett kibocsátón kívül általuk ellátott főbb tevékenységek, amennyiben ezek a kibocsátó szempontjából lényegesek:
a)
az igazgatási, irányító vagy felügyelő testületek tagjai;
b)
betéti részvénytársaság korlátlan felelősségű tagjai.
8.2. pont
A 8.1. pontban említett személyek által a kibocsátó javára végzett feladatok, az említett személyek magánérdeke vagy más feladatai közötti potenciális összeférhetetlenséget egyértelműen közölni kell. Amennyiben nem áll fenn összeférhetetlenség, erről nyilatkozatot kell tenni.
9. SZAKASZ
FŐRÉSZVÉNYESEK
9.1. pont
Amennyiben a kibocsátó számára ismert, tájékoztatás arról, hogy a kibocsátó közvetlenül vagy közvetve más személy tulajdonában vagy ellenőrzése alatt van-e, e más személy megnevezése, az ellenőrzés jellegének és az azzal való visszaélés megakadályozására hozott intézkedéseknek a leírása.
9.2. pont
A kibocsátó által ismert azon megállapodások bemutatása, amelyek végrehajtása egy későbbi időpontban a kibocsátó feletti ellenőrzés módosulásához vezethet.
10. SZAKASZ
A KIBOCSÁTÓ ESZKÖZEIRE, FORRÁSAIRA, PÉNZÜGYI HELYZETÉRE ÉS EREDMÉNYÉRE VONATKOZÓ PÉNZÜGYI INFORMÁCIÓK
10.1. pont
Pénzügyi kimutatások
A tájékoztató jóváhagyása előtti 12 hónapot lefedő időszakra vonatkozó, közzéteendő (éves és féléves) pénzügyi kimutatások.
Amennyiben éves és féléves pénzügyi kimutatásokat is közzétettek, csak az éves pénzügyi kimutatásokra van szükség, amennyiben azok kelte későbbi, mint a féléves kimutatásoké.
10.2. pont
Éves pénzügyi információk könyvvizsgálata
10.2.1. pont
A könyvvizsgálói jelentés
Az éves pénzügyi kimutatások tekintetében független könyvvizsgálatot kell végezni. A könyvvizsgálói jelentést a 2014/56/EU irányelvvel és az 537/2014/EU rendelettel összhangban kell elkészíteni.
Amennyiben a 2014/56/EU irányelv és az 537/2014/EU rendelet nem alkalmazandó:
a)
az éves pénzügyi kimutatásokat az adott tagállamban alkalmazandó könyvvizsgálati standardokkal, illetve azokkal egyenértékű standardokkal összhangban kell ellenőriztetni, illetve véleményeztetni annak megállapítása céljából, hogy a regisztrációs okmány céljának megfelelő valós és megbízható képet adnak-e. Egyéb esetben a regisztrációs okmánynak a következő információkat kell tartalmaznia:
i.
jól látható nyilatkozat arról, hogy milyen könyvvizsgálati standardokat alkalmaztak;
ii.
a nemzetközi könyvvizsgálati standardoktól való lényeges eltérések magyarázata;
b)
amennyiben az éves pénzügyi kimutatásokra vonatkozó könyvvizsgálói jelentés fenntartásokat, véleménymódosítást, felelősségkizárást vagy figyelemfelhívó megjegyzést tartalmaz, a fenntartásokat, véleménymódosítást, felelősségkizárást vagy figyelemfelhívó megjegyzést indoklással ellátva teljes egészében ismertetni kell.
10.2.2. pont
Utalás a regisztrációs okmányban található olyan további információkra, amelyeket a könyvvizsgálók auditáltak.
10.2.3. pont
Amennyiben a regisztrációs okmányban közölt pénzügyi információk nem a kibocsátó auditált pénzügyi kimutatásaiból származnak, jelezni kell az adatok forrását, és azt, hogy mely adatokat nem auditálták.
10.3. pont
Bírósági és választott bírósági eljárások
Kormányzati, bírósági vagy választott bírósági eljárásra vonatkozó információk (ideértve a függőben lévő, illetve a kibocsátó tudomása szerint a jövőben megindítandó eljárásokat is) az elmúlt legalább 12 hónapos időszakra vonatkozóan, amelyek jelentős hatást gyakorolhatnak, vagy a közelmúltban azt gyakoroltak a kibocsátó és/vagy a csoport pénzügyi helyzetére vagy jövedelmezőségére; vagy pedig nyilatkozni kell ezek hiányáról.
10.4. pont
A kibocsátó pénzügyi helyzetében bekövetkezett jelentős változás
A csoport pénzügyi helyzetében az utolsó olyan pénzügyi időszak vége óta bekövetkezett jelentős változás bemutatása, amelyre vonatkozóan vagy auditált pénzügyi kimutatásokat vagy évközi pénzügyi információkat tettek közzé; amennyiben ilyen változás nem következett be, erről nyilatkozni kell.
11. SZAKASZ
SZABÁLYOZÁSI KÖZZÉTÉTELEK
11.1. pont
Az 596/2014/EU rendelet alapján az elmúlt 12 hónap során közzétett és a tájékoztató dátumán releváns információk összefoglalása. Az összefoglalót könnyen elemezhető, tömör és érthető formában kell összeállítani, és nem lehet az 596/2014/EU rendelet alapján már közzétett információk megismétlése.
Az összefoglaló korlátozott számú kategóriából álljon, azok tárgyától függően.
12. SZAKASZ
LÉNYEGES SZERZŐDÉSEK
12.1. pont
A kibocsátó szokásos üzletmenete során kötött szerződéseken kívül minden olyan fontosabb szerződés rövid összefoglalása, amelyek értelmében a csoport bármelyik tagját olyan kötelezettség terheli, illetve olyan jogosultsággal rendelkezik, ami jelentőséggel bír abból a szempontból, hogy a kibocsátó teljesíteni tudja-e a kibocsátandó értékpapírok tekintetében az értékpapír-tulajdonosokkal szembeni kötelezettségeit.
13. SZAKASZ
RENDELKEZÉSRE ÁLLÓ DOKUMENTUMOK
13.1. pont
Nyilatkozat arról, hogy a regisztrációs okmány érvényessége alatt a következő dokumentumokba adott esetben be lehet tekinteni:
a)
a kibocsátó aktuális alapító okirata és alapszabálya;
b)
az összes jelentés, levél és más dokumentum, a kibocsátó kérésére szakértő által készített értékelés vagy nyilatkozat, amelynek egyes részeit a regisztrációs okmány tartalmazza, vagy hivatkozik rá.
Azon weboldal feltüntetése, amelyen a dokumentumok megtekinthetők.
9. MELLÉKLET
ESZKÖZFEDEZETŰ ÉRTÉKPAPÍROKRA VONATKOZÓ REGISZTRÁCIÓS OKMÁNY
1. SZAKASZ
FELELŐS SZEMÉLYEK, HARMADIK FÉLTŐL SZÁRMAZÓ INFORMÁCIÓ, SZAKÉRTŐI JELENTÉSEK ÉS AZ ILLETÉKES HATÓSÁG JÓVÁHAGYÁSA
1.1. pont
A regisztrációs okmányban megadott információkért vagy azok egy részéért felelős személyek azonosítása, az utóbbi esetben az érintett részek feltüntetésével. Természetes személyek esetén, ideértve a kibocsátó igazgatási, irányító vagy felügyelő testületeinek tagjait is, meg kell adni a személy nevét és beosztását; jogi személyek esetén fel kell tüntetni a nevet és a bejegyzett székhelyet.
1.2. pont
A regisztrációs okmányért felelős személyek nyilatkozata arról, hogy legjobb tudomásuk szerint a regisztrációs okmányban foglalt információk megfelelnek a tényeknek, és a regisztrációs okmányból nem maradt ki olyan tény, amely befolyásolhatná az abból levonható következtetéseket.
Adott esetben a regisztrációs okmány egyes részeiért felelős személyek nyilatkozata arról, hogy legjobb tudomásuk szerint a regisztrációs okmány azon részeiben foglalt információk, amelyekért felelősek, megfelelnek a tényeknek, és a regisztrációs okmány ezen részeiből nem maradt ki olyan tény, amely befolyásolhatná az azokból levonható következtetéseket.
1.3. pont
Amennyiben a regisztrációs okmány szakértői minőségben közreműködő személy nyilatkozatát vagy jelentését tartalmazza, meg kell adni a személy következő adatait:
a)
név;
b)
üzleti elérhetőség;
c)
szakképesítések;
d)
a kibocsátóban levő jelentős érdekeltség, ha van ilyen.
Ha a nyilatkozat vagy jelentés a kibocsátó kérésére készült, ki kell jelenteni, hogy a nyilatkozat vagy jelentés azon személy beleegyezésével került a regisztrációs okmányba, aki engedélyezte a regisztrációs okmány érintett részének tartalmát a tájékoztató céljára.
1.4. pont
Amennyiben az információk harmadik féltől származnak, meg kell erősíteni, hogy az információkat pontosan vették át, és a kibocsátó tudomása szerint, illetve amilyen mértékben a harmadik fél által közzétett információból erről megbizonyosodhatott, az átvett információkból nem maradtak ki olyan tények, amelyek azt pontatlanná vagy félrevezetővé tennék. Azonosítani kell az információforrást is.
1.5. pont
A következőkre vonatkozó nyilatkozat:
a)
a [regisztrációs okmányt/tájékoztatót] jóváhagyta a(z) [az illetékes hatóság neve] mint az (EU) 2017/1129 rendelet szerinti illetékes hatóság;
b)
a(z) [az illetékes hatóság neve] ezt a [regisztrációs okmányt/tájékoztatót] csak az (EU) 2017/1129 rendeletben a teljességre, érthetőségre és következetességre vonatkozóan meghatározott előírásoknak való megfelelés szempontjából hagyja jóvá;
c)
az ilyen jóváhagyás nem tekinthető az e [regisztrációs okmány/tájékoztató] tárgyát képező kibocsátó jóváhagyásaként.
2. SZAKASZ
JOGSZABÁLY SZERINT ENGEDÉLYEZETT KÖNYVVIZSGÁLÓK
2.1. pont
A kibocsátó könyvvizsgálóinak neve és címe (valamint szakmai testületekben való tagsága) a múltbeli pénzügyi információk által lefedett időszakra vonatkozóan.
3. SZAKASZ
KOCKÁZATI TÉNYEZŐK
3.1. pont
A kibocsátóra jellemző lényeges kockázatok bemutatása, korlátozott számú kategóriában, a „Kockázati tényezők” című részben.
Minden egyes kategóriában a kibocsátó, az ajánlattevő vagy a szabályozott piacra történő bevezetést kérő személy értékelése alapján leglényegesebb kockázatokat – figyelemmel a kibocsátóra gyakorolt negatív hatásokra és az előfordulásuk valószínűségére – kell először feltüntetni. A kockázati tényezőket alá kell támasztania a regisztrációs okmány tartalmának.
4. SZAKASZ
A KIBOCSÁTÓRA VONATKOZÓ INFORMÁCIÓK
4.1. pont
Nyilatkozni kell arról, hogy a kibocsátó eszközökkel fedezett értékpapírok kibocsátása céljára szolgáló különleges célú gazdasági egységként, illetve szervezetként alakult-e.
4.2. pont
A kibocsátó hivatalos és kereskedelmi neve, és jogalany-azonosítója („LEI”).
4.3. pont
A kibocsátó cégbejegyzésének helye és cégjegyzékszáma.
4.4. pont
A kibocsátó bejegyzésének időpontja és tevékenységének időtartama, kivéve, ha határozatlan időre hozták létre.
4.5. pont
A kibocsátó székhelye és jogi formája, a működésére irányadó jogszabályok, az az ország, amelyben bejegyezték, bejegyzett székhelyének (vagy – amennyiben az eltér a bejegyzett székhelyétől – tevékenysége elsődleges helyének) címe és telefonszáma, valamint a kibocsátó weboldala, ha van ilyen, vagy a harmadik fél vagy a garanciavállaló weboldala, azzal a felelősségkizáró nyilatkozattal, hogy a weboldalon szereplő információk nem képezik a tájékoztató részét, kivéve, ha az érintett információk hivatkozás útján beépítésre kerültek a tájékoztatóba.
4.6. pont
A kibocsátó engedélyezett és jegyzett tőkéjének összege, a kibocsátásra szánt tőke összege és az azt alkotó értékpapírok száma és osztálya.
5. SZAKASZ
ÜZLETI ÁTTEKINTÉS
5.1. pont
A kibocsátó fő tevékenységeinek bemutatása.
6. SZAKASZ
IGAZGATÁSI, IRÁNYÍTÓ ÉS FELÜGYELŐ TESTÜLETEK
6.1. pont
A következő személyek neve, üzleti elérhetősége és beosztása a kibocsátón belül, valamint az említett kibocsátón kívül általuk ellátott főbb tevékenységek, amennyiben ezek a kibocsátó szempontjából lényegesek:
a)
az igazgatási, irányító vagy felügyelő testületek tagjai;
b)
betéti részvénytársaság korlátlan felelősségű tagjai.
7. SZAKASZ
FŐRÉSZVÉNYESEK
7.1. pont
Amennyiben a kibocsátó számára ismert, tájékoztatás arról, hogy a kibocsátó közvetlenül vagy közvetve más személy tulajdonában vagy ellenőrzése alatt van-e, e más személy megnevezése, az ellenőrzés jellegének és az azzal való visszaélés megakadályozására hozott intézkedéseknek a leírása.
8. SZAKASZ
A KIBOCSÁTÓ ESZKÖZEIRE, FORRÁSAIRA, PÉNZÜGYI HELYZETÉRE ÉS EREDMÉNYÉRE VONATKOZÓ PÉNZÜGYI INFORMÁCIÓK
8.1. pont
Amennyiben a bejegyzés vagy alapítás óta a kibocsátó nem kezdte meg a tevékenységét, és a regisztrációs okmány dátumáig nem készített pénzügyi beszámolót, erről a regisztrációs okmányban nyilatkozni kell.
8.2. pont
Múltbeli pénzügyi információk
Amennyiben a bejegyzés vagy alapítás óta a kibocsátó már megkezdte gazdasági tevékenységét, és pénzügyi kimutatást készített, a regisztrációs okmánynak tartalmaznia kell a két legutolsó pénzügyi évre (legalább 24 hónapra, illetve rövidebb időszakra, ha a kibocsátó rövidebb ideje működik) vonatkozó auditált múltbeli pénzügyi információkat, továbbá könyvvizsgálói jelentést mindegyik évre.
8.2.1. pont
A mérlegfordulónap változása
Ha a kibocsátó a múltbeli pénzügyi információk szempontjából releváns időszakban megváltoztatta mérlegfordulónapját, a múltbeli pénzügyi információknak legalább 24 hónapot, vagy a kibocsátó tevékenységének teljes időszakát le kell fedniük, attól függően, hogy melyik időszak a rövidebb.
8.2.2. pont
Számviteli standardok
A pénzügyi információkat az Unió által az 1606/2002/EK rendelet alapján átvett nemzetközi pénzügyi beszámolási standardokkal összhangban kell összeállítani.
Amennyiben az 1606/2002/EK rendelet nem alkalmazandó, a pénzügyi kimutatásokat a következőkkel összhangban kell összeállítani:
a)
a tagállam EGT-beli kibocsátókra vonatkozó nemzeti számviteli standardjai a 2013/34/EU irányelvben előírtak szerint;
b)
harmadik ország 1606/2002/EK rendelettel egyenértékű nemzeti számviteli standardjai a harmadik országbeli kibocsátókra vonatkozóan. Amennyiben a harmadik ország nemzeti számviteli standardjai nem egyenértékűek az 1606/2002/EK rendelettel, a pénzügyi kimutatásokat az 1606/2002/EK rendeletnek megfelelően ismételten el kell készíteni.
8.2.3. pont
A számviteli keret változása
Az utolsó évi múltbeli pénzügyi információkat, amelyek tartalmazzák az előző évre vonatkozó összehasonlító adatokat, a kibocsátó legközelebb közzéteendő éves pénzügyi beszámolójában elfogadott számviteli keretnek megfelelő formában kell összeállítani és benyújtani, figyelembe véve az éves pénzügyi beszámolóra alkalmazandó számviteli standardokat, politikát és jogszabályokat.
A kibocsátó meglévő számviteli keretén belüli változások miatt nem kell ismételten elkészíteni a már auditált pénzügyi kimutatásokat. Amennyiben azonban a kibocsátó új számviteli keret elfogadását tervezi a következő közzétett pénzügyi kimutatásaiban, legalább egy teljeskörű pénzügyi kimutatást (az IAS 1 „Pénzügyi kimutatások prezentálása” standard definíciója szerint), beleértve az összehasonlító adatokat is, a kibocsátó legközelebb közzéteendő éves pénzügyi beszámolójában elfogadott formában kell elkészíteni, figyelembe véve az éves pénzügyi beszámolóra alkalmazandó számviteli standardokat, politikát és jogszabályokat.
8.2.4. pont
Amennyiben az auditált pénzügyi információkat nemzeti számviteli standardok szerint állították össze, az e pontban előírt pénzügyi információk között legalább a következőknek szerepelnie kell:
a)
a mérleg;
b)
az eredménykimutatás;
c)
számviteli politika és kiegészítő mellékletek.
8.2.a. pont
Ezt a bekezdést (8.2a., 8.2.a.1., 8.2.a.2. és 8.2.a.3. pont) csak olyan eszközfedezetű értékpapír-kibocsátásokra vonatkozóan lehet használni, amelyek legalább 100 000  EUR egységenkénti címletértékűek, vagy amelyek csak olyan szabályozott piacon és/vagy annak egy konkrét szegmensén belül lesznek forgalomban, ahol az ezen értékpapírokkal való kereskedés lehetősége csak minősített befektetők előtt nyitott.
Múltbeli pénzügyi információk
Amennyiben a bejegyzés vagy alapítás óta a kibocsátó már megkezdte gazdasági tevékenységét, és pénzügyi beszámolót készített, a regisztrációs okmánynak tartalmaznia kell a két legutolsó pénzügyi évre (legalább 24 hónapra, illetve rövidebb időszakra, ha a kibocsátó rövidebb ideje működik) vonatkozó auditált múltbeli pénzügyi információkat, továbbá könyvvizsgálói jelentést mindegyik évre.
8.2.a.1. pont
Számviteli standardok
A pénzügyi információkat az Unió által az 1606/2002/EK rendelet alapján elfogadott nemzetközi pénzügyi beszámolási standardokkal összhangban kell összeállítani.
Amennyiben az 1606/2002/EK rendelet nem alkalmazandó, a pénzügyi kimutatásokat a következőkkel összhangban kell összeállítani:
a)
a tagállam EGT-beli kibocsátókra vonatkozó nemzeti számviteli standardjai a 2013/34/EU irányelvben előírtak szerint;
b)
harmadik ország 1606/2002/EK rendelettel egyenértékű nemzeti számviteli standardjai a harmadik országbeli kibocsátókra vonatkozóan.
Egyéb esetben a regisztrációs okmánynak a következő információkat kell tartalmaznia:
a)
jól látható nyilatkozat arról, hogy a regisztrációs okmányban foglalt pénzügyi információkat nem az Unió által elfogadott 1606/2002/EK rendelettel összhangban állították össze, és hogy a pénzügyi információk jelentősen eltérhetnek, ha az 1606/2002/EK rendeletet alkalmazták volna a múltbeli pénzügyi információkra;
b)
szöveges ismertetés közvetlenül a múltbeli pénzügyi információkat követően az Unió által elfogadott 1606/2002/EK rendelet, illetve a kibocsátó által az éves pénzügyi kimutatások elkészítésekor alkalmazott számviteli alapelvek közötti különbségekről.
8.2.a.2. pont
Amennyiben az auditált pénzügyi információkat a nemzeti számviteli standardok szerint állították össze, annak legalább a következőket kell tartalmaznia:
a)
a mérleg;
b)
az eredménykimutatás;
c)
számviteli politika és kiegészítő mellékletek.
8.2.a.3. pont
A könyvvizsgálói jelentés
A múltbeli pénzügyi információk tekintetében független könyvvizsgálatot kell végezni. A könyvvizsgálói jelentést a 2014/56/EU irányelvvel és az 537/2014/EU rendelettel összhangban kell elkészíteni.
Amennyiben a 2014/56/EU irányelv és az 537/2014/EU rendelet nem alkalmazandó:
a)
a múltbeli pénzügyi információkat az adott tagállamban alkalmazandó könyvvizsgálati standardokkal, illetve azokkal egyenértékű standardokkal összhangban kell ellenőriztetni, illetve véleményeztetni annak megállapítása céljából, hogy a regisztrációs okmány céljának megfelelő valós és megbízható képet adnak-e. Egyéb esetben a regisztrációs okmánynak a következő információkat kell tartalmaznia:
i.
jól látható nyilatkozat arról, hogy milyen könyvvizsgálati standardokat alkalmaztak;
ii.
a nemzetközi könyvvizsgálati standardoktól való lényeges eltérések magyarázata;
b)
nyilatkozat a múltbeli pénzügyi információk könyvvizsgálatáról. Amennyiben a jogszabály szerint engedélyezett könyvvizsgálók megtagadják a múltbeli pénzügyi információkra vonatkozó könyvvizsgálói jelentés elkészítését, illetve a jelentés fenntartásokat, véleménymódosítást, felelősségkizárást vagy figyelemfelhívó megjegyzést tartalmaz, a jelentéskészítés megtagadását vagy a fenntartásokat, vagy véleménymódosítást, felelősségkizárást vagy figyelemfelhívó megjegyzést indoklással ellátva teljes egészében ismertetni kell.
8.3. pont
Bírósági és választott bírósági eljárások
Kormányzati, bírósági vagy választott bírósági eljárásra vonatkozó információk (ideértve a függőben lévő, illetve a társaság tudomása szerint a jövőben megindítandó eljárásokat is) az elmúlt legalább 12 hónapos időszakra vonatkozóan, amelyek jelentős hatást gyakorolhatnak, vagy a közelmúltban azt gyakoroltak a kibocsátó és/vagy a csoport pénzügyi helyzetére vagy jövedelmezőségére; vagy pedig nyilatkozni kell ezek hiányáról.
8.4. pont
A kibocsátó pénzügyi helyzetében bekövetkezett jelentős hátrányos változás
Amennyiben a kibocsátó pénzügyi kimutatásokat készített, nyilatkozni kell arról, hogy a legutóbbi auditált pénzügyi kimutatások közzététele óta nem következtek be a kibocsátó pénzügyi helyzete vagy kilátásai szempontjából jelentős hátrányos változások. Amennyiben jelentős hátrányos változás következett be, ezt a regisztrációs okmányban közölni kell.
9. SZAKASZ
RENDELKEZÉSRE ÁLLÓ DOKUMENTUMOK
9.1. pont
Nyilatkozat arról, hogy a regisztrációs okmány érvényessége alatt a következő dokumentumokba adott esetben be lehet tekinteni:
a)
a kibocsátó alapító okirata és aktuális alapszabálya;
b)
az összes jelentés, levél és más dokumentum, múltbeli pénzügyi információk, a kibocsátó kérésére szakértő által készített értékelés vagy nyilatkozat, amelynek egyes részeit a regisztrációs okmány tartalmazza, vagy hivatkozik rá.
Azon weboldal feltüntetése, amelyen a dokumentumok megtekinthetők.
10. MELLÉKLET
HARMADIK ORSZÁGOK ÉS AZOK REGIONÁLIS ÉS HELYI HATÓSÁGAI ÁLTAL KIBOCSÁTOTT TULAJDONVISZONYT MEGTESTESÍTŐNEK NEM MINŐSÜLŐ ÉRTÉKPAPÍROKRA VONATKOZÓ REGISZTRÁCIÓS OKMÁNYOK
1. SZAKASZ
FELELŐS SZEMÉLYEK, HARMADIK FÉLTŐL SZÁRMAZÓ INFORMÁCIÓ, SZAKÉRTŐI JELENTÉSEK ÉS AZ ILLETÉKES HATÓSÁG JÓVÁHAGYÁSA
1.1. pont
A regisztrációs okmányban megadott információkért vagy azok egy részéért felelős személyek azonosítása, az utóbbi esetben az érintett részek feltüntetésével. Természetes személyek esetén, ideértve a kibocsátó igazgatási, irányító vagy felügyelő testületeinek tagjait is, meg kell adni a személy nevét és beosztását; jogi személyek esetén fel kell tüntetni a nevet és a bejegyzett székhelyet.
1.2. pont
A regisztrációs okmányért felelős személyek nyilatkozata arról, hogy legjobb tudomásuk szerint a regisztrációs okmányban foglalt információk megfelelnek a tényeknek, és a regisztrációs okmányból nem maradt ki olyan tény, amely befolyásolhatná az abból levonható következtetéseket.
Adott esetben a regisztrációs okmány egyes részeiért felelős személyek nyilatkozata arról, hogy legjobb tudomásuk szerint a regisztrációs okmány azon részeiben foglalt információk, amelyekért felelősek, megfelelnek a tényeknek, és a regisztrációs okmány ezen részeiből nem maradt ki olyan tény, amely befolyásolhatná az azokból levonható következtetéseket.
1.3. pont
Amennyiben a regisztrációs okmány szakértői minőségben közreműködő személy nyilatkozatát vagy jelentését tartalmazza, meg kell adni a személy következő adatait:
a)
az érintett személy neve;
b)
üzleti elérhetőség;
c)
szakképesítések;
d)
a kibocsátóban levő jelentős érdekeltség, ha van ilyen.
Ha a nyilatkozat vagy jelentés a kibocsátó kérésére készült, ki kell jelenteni, hogy a nyilatkozat vagy jelentés azon személy beleegyezésével került a regisztrációs okmányba, aki engedélyezte a regisztrációs okmány érintett részének tartalmát a tájékoztató céljára.
Amennyiben a kibocsátónak tudomása van róla, nyilatkozni kell a szakértő esetleges érdekeltségéről, amely befolyásolhatja a szakértő függetlenségét a jelentés elkészítésekor.
1.4. pont
A következőkre vonatkozó nyilatkozat:
a)
a [regisztrációs okmányt/tájékoztatót] jóváhagyta a(z) [az illetékes hatóság neve] mint az (EU) 2017/1129 rendelet szerinti illetékes hatóság;
b)
a(z) [az illetékes hatóság neve] ezt a [regisztrációs okmányt/tájékoztatót] csak az (EU) 2017/1129 rendeletben a teljességre, érthetőségre és következetességre vonatkozóan meghatározott előírásoknak való megfelelés szempontjából hagyja jóvá;
c)
az ilyen jóváhagyás nem tekinthető az e [regisztrációs okmány/tájékoztató] tárgyát képező kibocsátó jóváhagyásaként.
2. SZAKASZ
KOCKÁZATI TÉNYEZŐK
2.1. pont
A kibocsátóra jellemző lényeges kockázatok bemutatása, korlátozott számú kategóriában, a „Kockázati tényezők” című részben.
Minden egyes kategóriában a kibocsátó, az ajánlattevő vagy a szabályozott piacra történő bevezetést kérő személy értékelése alapján leglényegesebb kockázatokat – figyelemmel a kibocsátóra gyakorolt negatív hatásokra és az előfordulásuk valószínűségére – kell először feltüntetni.
A kockázati tényezőket alá kell támasztania a regisztrációs okmány tartalmának.
3. SZAKASZ
A KIBOCSÁTÓRA VONATKOZÓ INFORMÁCIÓK
3.1. pont
A kibocsátó története és fejlődése.
A kibocsátó hivatalos neve és a nemzeti kormányzati rendszeren belüli pozíciójának rövid bemutatása.
3.2. pont
A kibocsátó székhelye vagy földrajzi elhelyezkedése, jogi formája, kapcsolattartási címe, telefonszáma és weboldala, ha van ilyen, azzal a felelősségkizáró nyilatkozattal, hogy a weboldalon szereplő információk nem képezik a tájékoztató részét, kivéve, ha az érintett információk hivatkozás útján beépítésre kerültek a tájékoztatóba.
3.3. pont
A kibocsátó fizetőképességének értékelése szempontjából releváns közelmúltbeli események.
3.4. pont
A kibocsátó gazdaságának bemutatása, ideértve a következőket:
a)
a gazdaság szerkezete, a főbb gazdasági ágazatok részletes ismertetése;
b)
a bruttó hazai termék a kibocsátó gazdasági ágazatai szerinti bontásban, a megelőző két pénzügyi évre vonatkoztatva.
3.5. pont
A kibocsátó politikai rendszerének és kormányának általános ismertetése, ideértve a kibocsátó irányító szervének részletes ismertetését is.
3.6. pont
A kibocsátónak a kibocsátó kérésére vagy a hitelminősítési eljárásban való közreműködésével készített hitelminősítése.
4. SZAKASZ
ÁLLAMHÁZTARTÁS ÉS KERESKEDELEM
4.1. pont
A regisztrációs okmány időpontját megelőző két pénzügyi évre vonatkoztatva információ a következőkről:
a)
adó- és költségvetési rendszerek;
b)
bruttó államadósság, ideértve az adósság összegzését, a tartozások esedékesség szerinti összetételét (különösen megjelölve a kevesebb mint egyéves hátralévő futamidejű adósságot) és a múltbeli törlesztéseket, valamint az adósságnak a kibocsátó hazai pénznemében, illetve külföldi pénznemben denominált részét;
c)
a külkereskedelmi adatok és a fizetési mérleg adatai;
d)
devizatartalékok, ideértve ezek esetleges megterhelését, például határidős szerződéseket vagy származtatott ügyleteket;
e)
pénzügyi helyzet és források, ideértve a hazai pénznemben azonnal rendelkezésre álló betéteket;
f)
bevételek és kiadások.
A kibocsátó kimutatásaira vonatkozó könyvvizsgálati vagy független felülvizsgálati eljárások ismertetése.
5. SZAKASZ
JELENTŐS VÁLTOZÁSOK
5.1. pont
A 4. pont alapján megadott információkban a legutóbbi pénzügyi év vége óta bekövetkezett jelentős változások részletes ismertetése; amennyiben nincs ilyen változás, nyilatkozni kell erről.
6. SZAKASZ
BÍRÓSÁGI ÉS VÁLASZTOTT BÍRÓSÁGI ELJÁRÁSOK
6.1. pont
Kormányzati, bírósági vagy választott bírósági eljárásra vonatkozó információk (ideértve a függőben lévő, illetve a kibocsátó tudomása szerint a jövőben megindítandó eljárásokat is) az elmúlt legalább 12 hónapos időszakra vonatkozóan, amelyek jelentős hatást gyakorolhatnak, vagy a közelmúltban azt gyakoroltak a kibocsátó pénzügyi helyzetére; vagy pedig nyilatkozni kell ezek hiányáról.
6.2. pont
Adott esetben a kibocsátó mentessége a bírósági eljárások alól.
7. SZAKASZ
RENDELKEZÉSRE ÁLLÓ DOKUMENTUMOK
7.1. pont
Nyilatkozat arról, hogy a regisztrációs okmány érvényessége alatt a következő dokumentumokba adott esetben be lehet tekinteni:
a)
a kibocsátó pénzügyi és könyvvizsgálói jelentései az utolsó két pénzügyi év tekintetében és a folyó pénzügyi év költségvetése;
b)
az összes jelentés, levél és más dokumentum, a kibocsátó kérésére szakértő által készített értékelés vagy nyilatkozat, amelynek egyes részeit a regisztrációs okmány tartalmazza, vagy hivatkozik rá.
Azon weboldal feltüntetése, amelyen a dokumentumok megtekinthetők.
11. MELLÉKLET
TULAJDONVISZONYT MEGTESTESÍTŐ ÉRTÉKPAPÍROKRA VAGY ZÁRT VÉGŰ KOLLEKTÍV BEFEKTETÉSI FORMÁK ÁLTAL KIBOCSÁTOTT BEFEKTETÉSI JEGYEKRE VONATKOZÓ ÉRTÉKPAPÍRJEGYZÉK
1. SZAKASZ
FELELŐS SZEMÉLYEK, HARMADIK FÉLTŐL SZÁRMAZÓ INFORMÁCIÓ, SZAKÉRTŐI JELENTÉSEK ÉS AZ ILLETÉKES HATÓSÁG JÓVÁHAGYÁSA
1.1. pont
Az értékpapírjegyzékben megadott információkért vagy azok egy részéért felelős személyek azonosítása, az utóbbi esetben az érintett részek feltüntetésével. Természetes személyek esetén, ideértve a kibocsátó igazgatási, irányító vagy felügyelő testületeinek tagjait is, meg kell adni a személy nevét és beosztását; jogi személyek esetén fel kell tüntetni a nevet és a bejegyzett székhelyet.
1.2. pont
Az értékpapírjegyzékért felelős személyek nyilatkozata arról, hogy legjobb tudomásuk szerint az értékpapírjegyzékben foglalt információk megfelelnek a tényeknek, és az értékpapírjegyzékből nem maradt ki olyan tény, amely befolyásolhatná az abból levonható következtetéseket.
Adott esetben az értékpapírjegyzék egyes részeiért felelős személyek nyilatkozata arról, hogy legjobb tudomásuk szerint az értékpapírjegyzék azon részeiben foglalt információk, amelyekért felelősek, megfelelnek a tényeknek, és az értékpapírjegyzék ezen részeiből nem maradt ki olyan tény, amely befolyásolhatná az azokból levonható következtetéseket.
1.3. pont
Amennyiben az értékpapírjegyzék szakértői minőségben közreműködő személy nyilatkozatát vagy jelentését tartalmazza, meg kell adni a személy következő adatait:
a)
név;
b)
üzleti elérhetőség;
c)
szakképesítések;
d)
a kibocsátóban levő jelentős érdekeltség, ha van ilyen.
Ha a nyilatkozat vagy jelentés a kibocsátó kérésére készült, ki kell jelenteni, hogy a nyilatkozat vagy jelentés azon személy beleegyezésével került az értékpapírjegyzékbe, aki engedélyezte az értékpapírjegyzék érintett részének tartalmát a tájékoztató céljára.
1.4. pont
Amennyiben az információk harmadik féltől származnak, meg kell erősíteni, hogy az információkat pontosan vették át, és a kibocsátó tudomása szerint, illetve amilyen mértékben erről a harmadik fél által közzétett információkból megbizonyosodhatott, az átvett információkból nem maradtak ki olyan tények, amelyek azokat pontatlanná vagy félrevezetővé tennék. Ezenfelül meg kell adni az információforrás(oka)t is.
1.5. pont
A következőkre vonatkozó nyilatkozat:
a)
ezt az [értékpapírjegyzéket/tájékoztatót] jóváhagyta a(z) [illetékes hatóság neve] mint az (EU) 2017/1129 rendelet szerinti illetékes hatóság;
b)
a(z) [az illetékes hatóság neve] ezt az [értékpapírjegyzéket/tájékoztatót] csak az (EU) 2017/1129 rendeletben a teljességre, érthetőségre és következetességre vonatkozóan meghatározott előírásoknak való megfelelés szempontjából hagyja jóvá;
c)
az ilyen jóváhagyás nem tekinthető az ezen [értékpapírjegyzék/tájékoztató] tárgyát képező értékpapírok minőségének jóváhagyásaként;
d)
a befektetők saját maguk értékeljék, hogy alkalmas-e számukra az ezen értékpapírokba történő befektetés.
2. SZAKASZ
KOCKÁZATI TÉNYEZŐK
2.1. pont
A felajánlott és/vagy piacra bevezetett értékpapírokra jellemző lényeges kockázatok bemutatása, korlátozott számú kategóriában, a „Kockázati tényezők” című részben.
Minden egyes kategóriában a kibocsátó, az ajánlattevő vagy a szabályozott piacra történő bevezetést kérő személy értékelése alapján leglényegesebb kockázatokat – figyelemmel a kibocsátóra és az értékpapírokra gyakorolt negatív hatásokra és az előfordulásuk valószínűségére – kell először feltüntetni. A kockázatokat alá kell támasztania az értékpapírjegyzék tartalmának.
3. SZAKASZ
ALAPVETŐ INFORMÁCIÓK
3.1. pont
A működő tőkéről szóló nyilatkozat
A kibocsátó nyilatkozata arról, hogy véleménye szerint a működő tőke elegendő-e a kibocsátó jelenlegi szükségleteire, és ha nem, akkor hogyan szándékozik biztosítani a további szükséges működő tőkét.
3.2. pont
Tőkeellátottság és kötelezettségek
A tőkeellátottságról és a kötelezettségekről szóló nyilatkozat (megkülönböztetve a garanciával, illetve biztosítékkal fedezett és a garanciával, illetve biztosítékkal nem fedezett kötelezettségeket), amelynek dátuma nem lehet régebbi a dokumentum dátumát megelőző 90 napnál. A „kötelezettségek” kifejezés magában foglalja a közvetett és a függő kötelezettségeket is.
A kibocsátó tőkeellátottságában és kötelezettségeiben a 90 napos időszakon belül beállt lényeges változás esetén kiegészítő információkat kell megadni a szóban forgó változások magyarázó leírás formájában történő bemutatásával vagy az érintett számadatok aktualizálásával.
3.3. pont
A kibocsátásban/ajánlattételben érintett természetes és jogi személyek érdekeltsége
A kibocsátás/ajánlattétel szempontjából lényeges érdekeltségek bemutatása, ideértve az összeférhetetlenségeket is, az érintett személyek és az érdekeltség jellegének részletezésével.
3.4. pont
Az ajánlattétel okai és a bevétel felhasználása
Az ajánlattétel okai, továbbá adott esetben a bevétel becsült nettó összege a főbb felhasználási célok szerinti bontásban, fontossági sorrendben. Amennyiben a kibocsátó tudja, hogy a várható bevétel nem lesz elegendő az összes felhasználási cél finanszírozására, akkor meg kell jelölni a szükséges kiegészítő finanszírozás összegét és forrását. Részletezni kell a bevételek felhasználását is, különösen akkor, ha az a szokásos üzletmeneten kívül eszközök megszerzésére, más vállalkozások bejelentett felvásárlásának finanszírozására, vagy tartozások kiegyenlítésére, csökkentésére vagy teljes törlesztésére szolgál.
4. SZAKASZ
A FELAJÁNLOTT/PIACRA BEVEZETETT ÉRTÉKPAPÍROKRA VONATKOZÓ INFORMÁCIÓK
4.1. pont
A felajánlott és/vagy piacra bevezetett értékpapírok fajtája és osztálya, a nemzetközi értékpapír-azonosító számmal („ISIN”) együtt.
4.2. pont
Az értékpapírok létrehozásának alapjául szolgáló jogszabályok.
4.3. pont
Tájékoztatás arról, hogy az értékpapírok névre vagy bemutatóra szólnak-e, illetve nyomdai úton vagy dematerializált formában készültek-e. Ez utóbbi esetében a nyilvántartást vezető szervezet neve és címe.
4.4. pont
Az értékpapír-kibocsátás pénzneme.
4.5. pont
Az értékpapírokhoz kapcsolódó jogok ismertetése, ideértve a jogok bármely korlátozását és a gyakorlásukra vonatkozó eljárást:
a)
osztalékjogok:
i.
a jogosultság keletkezésének rögzített időpontja(i);
ii.
az osztalékra való jogosultság elévülésének határideje, az ezt követően kedvezményezett személy megnevezése;
iii.
az osztalékkal kapcsolatos korlátozások és nem rezidens tulajdonosokra vonatkozó eljárások;
iv.
az osztalék mértéke vagy kiszámításának módja, az osztalékfizetés gyakorisága, halmozott vagy nem halmozott jellege;
b)
szavazati jogok;
c)
elővételi jog az azonos osztályú értékpapírok jegyzésekor;
d)
a kibocsátó nyereségéből való részesedés joga;
e)
likvidációs hányadhoz való jog;
f)
visszaváltási rendelkezések;
g)
átváltási rendelkezések.
4.6. pont
Új kibocsátások esetén nyilatkozat azon határozatokról, felhatalmazásokról és jóváhagyásokról, amelyek alapján az értékpapírokat előállították és/vagy kibocsátották, illetve a jövőben előállítják és/vagy kibocsátják.
4.7. pont
Új kibocsátások esetén, az értékpapírok kibocsátásának várható időpontja.
4.8. pont
Az értékpapírok átruházhatóságára vonatkozó korlátozások ismertetése.
4.9. pont
Nyilatkozat olyan felvásárlásra vonatkozó nemzeti szabályozás meglétéről – ha van ilyen –, amely a kibocsátóra alkalmazandó és meghiúsíthat ilyen esetleges felvásárlásokat.
A részvényesek jogainak és kötelezettségeinek rövid bemutatása az értékpapírokkal kapcsolatos kötelező vételi ajánlat és/vagy kiszorítási vagy kényszereladási rendelkezések esetén.
4.10. pont
Az előző pénzügyi évben és a folyó pénzügyi évben harmadik felek által a kibocsátó saját tőkéjére vonatkozóan tett nyilvános vételi ajánlat. Közölni kell az ajánlatbeli vételárat vagy átváltási feltételeket, valamint az eljárás végeredményét is.
4.11. pont
Arra vonatkozó figyelmeztetés, hogy a befektető tagállama és a kibocsátó bejegyzése szerinti ország adójogszabályai befolyással lehetnek az értékpapírokból származó jövedelemre.
Az értékpapírok adóügyi kezelésére vonatkozó információk, amennyiben a javasolt befektetés az adott befektetéstípusra alkalmazandó külön adózási szabályok alá tartozik.
4.12. pont
Adott esetben a 2014/59/EU európai parlamenti és tanácsi irányelv (1) szerinti szanálás esetén a befektetésekre gyakorolt lehetséges hatás.
4.13. pont
Amennyiben nem azonos a kibocsátóval, az értékpapírok ajánlattevőjének, és/vagy a szabályozott piacra történő bevezetést kérő személynek a megnevezése és elérhetőségei, ideértve a jogalany-azonosítóját („LEI”), amennyiben az ajánlattevő jogi személy.
5. SZAKASZ
AZ ÉRTÉKPAPÍROKRA VONATKOZÓ NYILVÁNOS AJÁNLATTÉTEL FELTÉTELEI
5.1. pont
Feltételek, ajánlati statisztikák, várható ütemezés és az ajánlattételhez szükséges intézkedések.
5.1.1. pont
Az ajánlattétel feltételei.
5.1.2. pont
A kibocsátás/ajánlattétel teljes mennyisége, megkülönböztetve az eladásra kínált és a jegyzésre kínált értékpapírokat; ha a mennyiséget nem rögzítették, a felajánlott értékpapírok maximális mennyisége (ha rendelkezésre áll), valamint a végleges ajánlati mennyiség nyilvános bejelentésére vonatkozó feltételek és időtartam ismertetése.
Amennyiben nem adható meg az értékpapírok maximális mennyisége a tájékoztatóban, a tájékoztató kijelenti, hogy az értékpapír-vásárlás vagy -jegyzés elfogadása a nyilvánosan felajánlott értékpapírok mennyiségének benyújtása után legalább két munkanapig visszavonható.
5.1.3. pont
Az ajánlattételre rendelkezésre álló idő, beleértve a lehetséges módosításokat is, és a jegyzési eljárás ismertetése.
5.1.4. pont
Tájékoztatás arról, hogy az ajánlattétel mikor és milyen körülmények között vonható vissza vagy függeszthető fel, illetve visszavonható-e a kereskedés megkezdését követően is.
5.1.5. pont
A jegyezhető mennyiség csökkentésének lehetőségével és az értékpapírt jegyzők által befizetett többlet visszafizetésének módjával kapcsolatos tájékoztatás.
5.1.6. pont
A jegyzés legalacsonyabb és/vagy legmagasabb mennyisége (az értékpapírok darabszámában vagy az összesített befektetendő összegben meghatározva).
5.1.7. pont
Annak az időtartamnak a megjelölése, amelyen belül a jegyzés visszavonható, feltéve, hogy a befektetőknek jogukban áll visszavonni a jegyzést.
5.1.8. pont
Az értékpapírok kifizetésének és szállításának módja és határideje.
5.1.9. pont
Az ajánlattétel eredményének nyilvánosságra hozatalára alkalmazott módszer teljeskörű bemutatása, a nyilvánosságra hozatal időpontja.
5.1.10. pont
Az elővételi jogok gyakorlásával, a jegyzési jog átruházhatóságával és a nem gyakorolt jegyzési jogok kezelésével kapcsolatos eljárás.
5.2. pont
Forgalmazási terv és allokáció.
5.2.1. pont
Azon lehetséges befektetők különböző kategóriáinak a megadása, akiknek felajánlják az értékpapírokat. Amennyiben az ajánlattétel egyidejűleg kettő vagy több ország piacán is zajlik, és az értékpapírok egy részét az említett piacok közül bizonyos piacok számára tartották fenn vagy tartják fenn, az elkülönített részsorozattal kapcsolatos tájékoztatás.
5.2.2. pont
Amennyiben a kibocsátó számára ismert, tájékoztatás arról, hogy főrészvényesek vagy a kibocsátó igazgatási, irányító és felügyelő testületének tagjai szándékoznak-e értékpapírt jegyezni, illetve vannak-e olyan személyek, akik az ajánlattételben megjelölt mennyiség több mint öt százalékát le kívánják jegyezni.
5.2.3. pont
Közzététel az allokáció előtt:
a)
az ajánlat részsorozatokra osztása, ideértve az intézményi és lakossági részsorozatot, a kibocsátó alkalmazottainak fenntartott és bármely más részsorozatot;
b)
a visszakövetelés feltételei, felső határa és az egyes részsorozatokra alkalmazandó legkisebb százalék;
c)
a lakossági és a kibocsátói alkalmazotti részsorozatra vonatkozó allokáció módja vagy módjai ezen részsorozatok túljegyzése esetén;
d)
az allokáció során egyes befektetői vagy rokoni csoportoknak (ideértve a baráti és családi programokat) biztosított, előre meghatározott elsőbbségi bánásmód bemutatása, az ajánlattételnek az elsőbbségi bánásmód számára fenntartott százaléka és az adott osztályba vagy csoportba történő bekerülés feltételei;
e)
az allokáció során a jegyzések vagy jegyzési ajánlattételek kezelése függ-e attól, hogy azt melyik vállalkozáson keresztül vagy által tették;
f)
a tervezett egyedi allokáció legkisebb összege a lakossági részsorozaton belül, ha van ilyen;
g)
az ajánlattétel lezárásának feltételei, valamint a legkorábbi lehetséges lezárás időpontja;
h)
elfogadható-e többszörös jegyzés, ha nem, miként fogják kezelni a többszörös jegyzéseket.
5.2.4. pont
Az értékpapírt jegyzőknek a részükre allokált mennyiségről történő értesítésének módja, és tájékoztatás arról, hogy az értesítést megelőzően megkezdődhet-e a kereskedés.
5.3. pont
Árazás
5.3.1. pont
Az értékpapírok várható ajánlati árával és az értékpapírt jegyzőre vagy vásárlóra terhelt költségek és adók összegével kapcsolatos tájékoztatás.
Amennyiben nem ismert az ár, az (EU) 2017/1129 rendelet 17. cikkével összhangban a következők valamelyikét kell megadni:
a)
a maximális ár, amennyiben rendelkezésre áll;
b)
az értékelési módszerek és kritériumok és/vagy azok a feltételek, amelyekkel összhangban a végleges ajánlati árat meghatározták vagy meghatározzák, valamint az alkalmazott értékelési módszerek magyarázata.
Amennyiben sem az a), sem a b) pontban szereplő információ nem adható meg az értékpapírjegyzékben, az értékpapírjegyzék kijelenti, hogy az értékpapír-vásárlás vagy -jegyzés elfogadása a nyilvánosságnak felajánlott értékpapírok végleges ajánlati árának benyújtása után legfeljebb két munkanapig visszavonható.
5.3.2. pont
Az ajánlati ár nyilvánosságra hozatala.
5.3.3. pont
Amennyiben a kibocsátó részvényesei elővásárlási joggal rendelkeznek, és ezt a jogukat korlátozzák vagy visszavonják, meg kell adni a kibocsátási ár alapját – ha a kibocsátott értékpapírokat készpénzért lehet megvásárolni –, valamint a korlátozás vagy visszavonás okait és kedvezményezettjeit.
5.3.4. pont
Amennyiben jelentős aránytalanság áll vagy állhatna fenn a nyilvános ajánlati ár és az ügyvezető, igazgatósági vagy a felügyelő testület tagjai vagy a vezető tisztségviselők, valamint a kapcsolódó személyek által az előző év során vásárolt vagy általuk vételi jogaik alapján megvásárolható értékpapírokért ténylegesen, készpénzben kifizetett költség között, összehasonlító áttekintést kell mellékelni a nyilvános ajánlattételben kért árról és az említett személyek által készpénzben ténylegesen fizetett árról.
5.4. pont
Elhelyezés és jegyzési garanciavállalás
5.4.1. pont
Az ajánlattétel egészéért és az egyes részekért felelős kapcsolattartók, továbbá – amennyiben a kibocsátó vagy ajánlattevő számára ismertek – a forgalmazók neve és címe azokban az országokban, ahol az ajánlattétel történik.
5.4.2. pont
A kifizetési ügynökök és letétkezelők neve és címe minden egyes országban.
5.4.3. pont
A kibocsátás átvételére kötelezettséget vállaló szervezetek neve és címe, valamint azoknak a szervezeteknek a neve és címe, amelyek készek a kibocsátást kötelezettségvállalás nélkül, illetve megállapodás alapján „a legjobb tudásuk szerint” elhelyezni. A megállapodások lényegi elemei, ideértve a kvótákat is. Amennyiben nem a teljes kibocsátásra vállaltak jegyzési garanciát, a fennmaradó hányadra vonatkozó nyilatkozat. A jegyzési garanciavállalási és az elhelyezési jutalék teljes összegére vonatkozó tájékoztatás.
5.4.4. pont
A jegyzési garanciavállalásra vonatkozó szerződés megkötésének időpontja.
6. SZAKASZ
A PIACRA TÖRTÉNŐ BEVEZETÉSRE ÉS A KERESKEDÉSRE VONATKOZÓ SZABÁLYOK
6.1. pont
Tájékoztatás arról, hogy a kínált értékpapírok tekintetében nyújtottak vagy nyújtanak-e be kérelmet piacra történő bevezetésre, és szabályozott piacon, harmadik országbeli piacon, kkv-tőkefinanszírozási piacon vagy multilaterális kereskedési rendszerben kívánják-e forgalmazni; ennek során meg kell nevezni a szóban forgó piacokat. E körülményt olyan formában kell meghatározni, hogy az ne keltse azt a benyomást, hogy a piacra történő bevezetést feltétlenül jóvá fogják hagyni. Amennyiben ismert, az értékpapírok piacra történő bevezetésének legkorábbi időpontja.
6.2. pont
Minden olyan szabályozott piac, harmadik országbeli piac, kkv-tőkefinanszírozási piac vagy multilaterális kereskedési rendszer, amelyen – a kibocsátó ismeretei szerint – a felajánlandó vagy bevezetendő értékpapírokkal azonos osztályú értékpapírokkal már kereskednek.
6.3. pont
Amennyiben az értékpapírok szabályozott piacra történő bevezetése iránti kérelem benyújtásával egyidejűleg vagy majdnem egyidejűleg azonos osztályú értékpapírokat jegyeznek vagy helyeznek el zárt körben, vagy más osztályú értékpapírokat állítanak elő nyilvános vagy zártkörű elhelyezés céljából, részletezni kell e műveletek jellegét, valamint az érintett értékpapírok számát, jellemzőit és árát.
6.4. pont
Szabályozott piacra történő bevezetés esetén azon szervezetek adatai, amelyek határozott kötelezettséget vállaltak arra, hogy közvetítőként működnek közre a másodlagos piacokon folytatott kereskedésben, és vételi és ajánlati árak révén biztosítják a likviditást, továbbá a kötelezettségvállalásaik főbb feltételeinek bemutatása.
6.5. pont
Minden stabilizációra vonatkozó információ a 6.5.1–6.6. ponttal összhangban olyan szabályozott piacra, harmadik országbeli piacra, kkv-tőkefinanszírozási piacra vagy multilaterális kereskedési rendszerbe történő bevezetés esetében, amelynél a kibocsátó vagy az eladni kívánó részvényes túljegyzési opciót biztosított, illetve az ajánlattétel keretén belül árstabilizáló intézkedések megtétele egyébként javasolt, a következőket kell figyelembe venni:
6.5.1. pont
Az a tény, hogy stabilizációs intézkedések bevezethetők, de azok nem tekinthetők biztosnak, és bármikor megszüntethetők;
6.5.1.1. pont
Annak ténye, hogy a stabilizációs ügyletek célja az értékpapírok piaci árfolyamának védelme a stabilizációs időszak alatt;
6.5.2. pont
Azon időszak kezdete és vége, amely alatt stabilizációra kerülhet sor;
6.5.3. pont
A stabilizációs intézkedésekért felelős személy kiléte minden egyes joghatóság tekintetében, kivéve, ha a közzététel időpontjában nem ismertek;
6.5.4. pont
Az a tény, hogy a stabilizációs ügyletek következtében az egyébként várhatónál magasabbak lehetnek a piaci árak;
6.5.5. pont
Az esetleges stabilizáció helyszíne, adott esetben a kereskedési helyszín(ek) megnevezésével.
6.6. pont
Túljegyzés és meghirdetett mennyiségen felüli értékpapírok eredeti árfolyamon történő vásárlási opciója („greenshoe”):
Szabályozott piacra, kkv-tőkefinanszírozási piacra vagy multilaterális kereskedési rendszerbe történő bevezetés esetén:
a)
a túljegyzés lehetőségének és/vagy greenshoe opciónak a megléte és mértéke;
b)
a túljegyzés lehetőségének és/vagy greenshoe opciónak a fennállási időtartama;
c)
a túljegyzés lehetőségének és a greenshoe opciónak az alkalmazási feltételei.
7. SZAKASZ
ELADÓ ÉRTÉKPAPÍROKKAL RENDELKEZŐK
7.1. pont
Az értékpapírt eladásra kínáló személy vagy szervezet neve és üzleti elérhetősége, bármely beosztás vagy más jelentős kapcsolat, amely az eladót az elmúlt három évben a kibocsátóhoz, annak jogelődjéhez vagy kapcsolt vállalkozásaihoz fűzte.
7.2. pont
Az egyes eladni kívánó értékpapír-tulajdonosok által ajánlott értékpapírok száma és osztálya.
7.3. pont
Amennyiben egy fő részvényes értékesíti az értékpapírokat, részesedésének nagysága a kibocsátás előtt és közvetlenül azután.
7.4. pont
Lekötési megállapodások esetén a következő adatokat kell megadni:
a)
az érintett felek;
b)
a megállapodás tartalma és kivételek;
c)
a lekötési időszak.
8. SZAKASZ
A KIBOCSÁTÁS/AJÁNLATTÉTEL KÖLTSÉGE
8.1. pont
A kibocsátás/ajánlattétel teljes nettó bevétele és a becsült összes költség.
9. SZAKASZ
FELHÍGULÁS
9.1. pont
A következők összehasonlítása:
a)
a meglévő részvényesek alaptőkében és a szavazati jogokban való részesedése a nyilvános ajánlattétel következtében történt tőkeemelés előtt és után azzal a feltételezéssel, hogy a meglévő részvényesek nem jegyeznek új részvényeket;
b)
az egy részvényre jutó nettó eszközérték a nyilvános ajánlattételt (eladási ajánlat és/vagy tőkeemelés) megelőző utolsó mérlegforduló dátumán és az egy részvényre jutó ajánlati ár az adott nyilvános ajánlaton belül.
9.2. pont
Amennyiben a meglévő részvényesek részesedése felhígul függetlenül attól, hogy jegyzik-e jogosultságukat, mert a vonatkozó részvénykibocsátás egy részét csak meghatározott befektetők számára tartják fenn (például intézményi kihelyezés a részvényeseknek szóló ajánlattétellel párosítva), jelezni kell a meglévő részvényesek által tapasztalható felhígulást abban az esetben is, ha élnek jogosultságukkal (a 9.1. pontban szereplő helyzeten felül, amikor is nem élnek azzal).
10. SZAKASZ
KIEGÉSZÍTŐ INFORMÁCIÓK
10.1. pont
Amennyiben az értékpapírjegyzékben a kibocsátással összefüggésben tanácsadókat is feltüntetnek, nyilatkozat arról, hogy a tanácsadók milyen minőségben működtek közre.
10.2. pont
Az értékpapírjegyzékben szereplő egyéb információk, amelyek könyvvizsgálatát vagy felülvizsgálatát jogszabály szerint engedélyezett könyvvizsgálók elvégezték, és erről jelentést készítettek. A jelentés másolata vagy – az illetékes hatóság engedélyével – a jelentés összefoglalója.
(1)  Az Európai Parlament és a Tanács 2014/59/EU irányelve (2014. május 15.) a hitelintézetek és befektetési vállalkozások helyreállítását és szanálását célzó keretrendszer létrehozásáról és a 82/891/EGK tanácsi irányelv, a 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/EU, 2012/30/EU és 2013/36/EU irányelv, valamint az 1093/2010/EU és a 648/2012/EU európai parlamenti és tanácsi rendelet módosításáról (HL L 173., 2014.6.12., 190. o.).
12. MELLÉKLET
TULAJDONVISZONYT MEGTESTESÍTŐ ÉRTÉKPAPÍROK VAGY ZÁRT VÉGŰ KOLLEKTÍV BEFEKTETÉSI FORMÁK ÁLTAL KIBOCSÁTOTT BEFEKTETÉSI JEGYEK MÁSODLAGOS KIBOCSÁTÁSAIRA VONATKOZÓ ÉRTÉKPAPÍRJEGYZÉK
1. SZAKASZ
FELELŐS SZEMÉLYEK, HARMADIK FÉLTŐL SZÁRMAZÓ INFORMÁCIÓ, SZAKÉRTŐI JELENTÉSEK ÉS AZ ILLETÉKES HATÓSÁG JÓVÁHAGYÁSA
1.1. pont
Az értékpapírjegyzékben megadott információkért vagy azok egy részéért felelős személyek azonosítása, az utóbbi esetben az érintett részek feltüntetésével. Természetes személyek esetén, ideértve a kibocsátó igazgatási, irányító vagy felügyelő testületeinek tagjait is, meg kell adni a személy nevét és beosztását; jogi személyek esetén fel kell tüntetni a nevet és a bejegyzett székhelyet.
1.2. pont
Az értékpapírjegyzékért felelős személyek nyilatkozata arról, hogy legjobb tudomásuk szerint az értékpapírjegyzékben foglalt információk megfelelnek a tényeknek, és az értékpapírjegyzékből nem maradt ki olyan tény, amely befolyásolhatná az abból levonható következtetéseket.
Adott esetben az értékpapírjegyzék egyes részeiért felelős személyek nyilatkozata arról, hogy legjobb tudomásuk szerint az értékpapírjegyzék azon részeiben foglalt információk, amelyekért felelősek, megfelelnek a tényeknek, és az értékpapírjegyzék ezen részeiből nem maradt ki olyan tény, amely befolyásolhatná az azokból levonható következtetéseket.
1.3. pont
Amennyiben az értékpapírjegyzék szakértői minőségben közreműködő személy nyilatkozatát vagy jelentését tartalmazza, meg kell adni a személy következő adatait:
a)
név;
b)
üzleti elérhetőség;
c)
szakképesítések;
d)
a kibocsátóban levő jelentős érdekeltség, ha van ilyen.
Ha a nyilatkozat vagy jelentés a kibocsátó kérésére készült, ki kell jelenteni, hogy a nyilatkozat vagy jelentés azon személy beleegyezésével került az értékpapírjegyzékbe, aki engedélyezte az értékpapírjegyzék érintett részének tartalmát a tájékoztató céljára.
1.4. pont
Amennyiben az információk harmadik féltől származnak, meg kell erősíteni, hogy az információkat pontosan vették át, és a kibocsátó tudomása szerint, illetve amilyen mértékben erről a harmadik fél által közzétett információkból megbizonyosodhatott, az átvett információkból nem maradtak ki olyan tények, amelyek azokat pontatlanná vagy félrevezetővé tennék. Ezenfelül meg kell adni az információforrás(oka)t is.
1.5. pont
A következőkre vonatkozó nyilatkozat:
a)
ezt az [értékpapírjegyzéket/tájékoztatót] jóváhagyta a(z) [illetékes hatóság neve] mint az (EU) 2017/1129 rendelet szerinti illetékes hatóság;
b)
a(z) [az illetékes hatóság neve] ezt az [értékpapírjegyzéket/tájékoztatót] csak az (EU) 2017/1129 rendeletben a teljességre, érthetőségre és következetességre vonatkozóan meghatározott előírásoknak való megfelelés szempontjából hagyja jóvá;
c)
az ilyen jóváhagyás nem tekinthető az ezen [értékpapírjegyzék/tájékoztató] tárgyát képező értékpapírok minőségének jóváhagyásaként;
d)
a befektetők saját maguk értékeljék, hogy alkalmas-e számukra az ezen értékpapírokba történő befektetés;
e)
az [értékpapírjegyzék/tájékoztató] egy egyszerűsített tájékoztató részeként készült az (EU) 2017/1129 rendelet 14. cikkével összhangban.
2. SZAKASZ
KOCKÁZATI TÉNYEZŐK
2.1. pont
A felajánlott értékpapírokra és/vagy piacra bevezetett értékpapírokra jellemző lényeges kockázatok bemutatása, korlátozott számú kategóriában, a „Kockázati tényezők” című részben.
Minden egyes kategóriában a kibocsátó, az ajánlattevő vagy a szabályozott piacra történő bevezetést kérő személy értékelése alapján leglényegesebb kockázatokat – figyelemmel a kibocsátóra és az értékpapírokra gyakorolt negatív hatásokra és az előfordulásuk valószínűségére – kell először feltüntetni. A kockázatokat alá kell támasztania az értékpapírjegyzék tartalmának.
3. SZAKASZ
ALAPVETŐ INFORMÁCIÓK
3.1. pont
A kibocsátásban/ajánlattételben érintett természetes és jogi személyek érdekeltsége
A kibocsátás/ajánlattétel szempontjából lényeges érdekeltségek bemutatása, ideértve az összeférhetetlenségeket is, az érintett személyek és az érdekeltség jellegének részletezésével.
3.2. pont
Az ajánlattétel okai és a bevétel felhasználása
Az ajánlattétel okai, továbbá adott esetben a bevétel becsült nettó összege a főbb felhasználási célok szerinti bontásban, fontossági sorrendben. Amennyiben a kibocsátó tudja, hogy a várható bevétel nem lesz elegendő az összes felhasználási cél finanszírozására, akkor meg kell jelölni a szükséges kiegészítő finanszírozás összegét és forrását. Részletezni kell a bevételek felhasználását is, különösen akkor, ha az a szokásos üzletmeneten kívül eszközök megszerzésére, más vállalkozások bejelentett felvásárlásának finanszírozására, vagy tartozások kiegyenlítésére, csökkentésére vagy teljes törlesztésére szolgál.
3.3. pont
A működő tőkéről szóló nyilatkozat
A kibocsátó nyilatkozata arról, hogy véleménye szerint a működő tőke elegendő-e a kibocsátó jelenlegi szükségleteire, és ha nem, akkor hogyan szándékozik biztosítani a további szükséges működő tőkét.
3.4. pont
Tőkeellátottság és kötelezettségek
A tőkeellátottságról és a kötelezettségekről szóló nyilatkozat (megkülönböztetve a garanciával, illetve biztosítékkal fedezett és a garanciával, illetve biztosítékkal nem fedezett kötelezettségeket), amelynek dátuma nem lehet régebbi a dokumentum dátumát megelőző 90 napnál. A „kötelezettségek” kifejezés magában foglalja a közvetett és a függő kötelezettségeket is.
A kibocsátó tőkeellátottságában és kötelezettségeiben a 90 napos időszakon belül beállt lényeges változás esetén kiegészítő információkat kell megadni a szóban forgó változások magyarázó leírás formájában történő bemutatásával vagy az érintett számadatok aktualizálásával.
4. SZAKASZ
A FELAJÁNLOTT/PIACRA BEVEZETETT ÉRTÉKPAPÍROKRA VONATKOZÓ INFORMÁCIÓK
4.1. pont
A felajánlott és/vagy piacra bevezetett értékpapírok fajtája, osztálya és mennyisége, a nemzetközi értékpapír-azonosító számmal („ISIN”) együtt.
4.2. pont
Az értékpapír-kibocsátás pénzneme.
4.3. pont
Új kibocsátások esetén nyilatkozat azon határozatokról, felhatalmazásokról és jóváhagyásokról, amelyek alapján az értékpapírokat előállították és/vagy kibocsátották, illetve a jövőben előállítják és/vagy kibocsátják.
4.4. pont
Az értékpapírok átruházhatóságára vonatkozó korlátozások ismertetése.
4.5. pont
Arra vonatkozó figyelmeztetés, hogy a befektető tagállama és a kibocsátó bejegyzése szerinti ország adójogszabályai befolyással lehetnek az értékpapírokból származó jövedelemre.
Az értékpapírok adóügyi kezelésére vonatkozó információk, amennyiben a javasolt befektetés az adott befektetéstípusra alkalmazandó külön adózási szabályok alá tartozik.
4.6. pont
Amennyiben nem azonos a kibocsátóval, az értékpapírok ajánlattevőjének, és/vagy a szabályozott piacra történő bevezetést kérő személynek a megnevezése és elérhetőségei, ideértve a jogalany-azonosítóját („LEI”), amennyiben az ajánlattevő jogi személy.
4.7. pont
Az értékpapírokhoz kapcsolódó jogok ismertetése, ideértve a jogok bármely korlátozását és a gyakorlásukra vonatkozó eljárást:
a)
osztalékjogok:
i.
a jogosultság keletkezésének rögzített időpontja(i);
ii.
az osztalékra való jogosultság elévülésének határideje, az ezt követően kedvezményezett személy megnevezése;
iii.
az osztalékkal kapcsolatos korlátozások és nem rezidens tulajdonosokra vonatkozó eljárások;
iv.
az osztalék mértéke vagy kiszámításának módja, az osztalékfizetés gyakorisága, halmozott vagy nem halmozott jellege;
b)
szavazati jogok;
c)
elővételi jog az azonos osztályú értékpapírok jegyzésekor;
d)
a kibocsátó nyereségéből való részesedés joga;
e)
likvidációs hányadhoz való jog;
f)
visszaváltási rendelkezések;
g)
átváltási rendelkezések.
4.8. pont
Nyilatkozat olyan felvásárlásra vonatkozó nemzeti szabályozás meglétéről – ha van ilyen –, amely a kibocsátóra alkalmazandó és meghiúsíthat ilyen esetleges felvásárlásokat.
4.9. pont
Az előző pénzügyi évben és a folyó pénzügyi évben harmadik felek által a kibocsátó saját tőkéjére vonatkozóan tett nyilvános vételi ajánlat. Közölni kell az ajánlatbeli vételárat vagy átváltási feltételeket, valamint az eljárás végeredményét is.
5. SZAKASZ
AZ AJÁNLATTÉTEL FELTÉTELEI
5.1. pont
Feltételek, ajánlati statisztikák, várható ütemezés és az ajánlattételhez szükséges intézkedések
5.1.1. pont
Az ajánlattétel feltételei.
5.1.2. pont
Az ajánlattételre rendelkezésre álló idő, beleértve a lehetséges módosításokat is, és a jegyzési eljárás ismertetése az új értékpapírok kibocsátásának dátumával együtt.
5.1.3. pont
A jegyezhető mennyiség csökkentésének lehetőségével és az értékpapírt jegyzők által befizetett többlet visszafizetésének módjával kapcsolatos tájékoztatás.
5.1.4. pont
A jegyzés legalacsonyabb és/vagy legmagasabb mennyisége (az értékpapírok darabszámában vagy az összesített befektetendő összegben meghatározva).
5.1.5. pont
Az értékpapírok kifizetésének és szállításának módja és határideje.
5.1.6. pont
Az ajánlattétel eredményének nyilvánosságra hozatalára alkalmazott módszer teljeskörű bemutatása, a nyilvánosságra hozatal időpontja.
5.1.7. pont
Az elővételi jogok gyakorlásával, a jegyzési jog átruházhatóságával és a nem gyakorolt jegyzési jogok kezelésével kapcsolatos eljárás.
5.1.8. pont
A kibocsátás/ajánlattétel teljes mennyisége, megkülönböztetve az eladásra kínált és a jegyzésre kínált értékpapírokat; ha a mennyiséget nem rögzítették, a felajánlott értékpapírok mennyisége (ha rendelkezésre áll), valamint a végleges ajánlati mennyiség nyilvános bejelentésére vonatkozó feltételek és idő ismertetése.
Amennyiben nem adható meg a felajánlott értékpapírok maximális mennyisége az értékpapírjegyzékben, az értékpapírjegyzék kijelenti, hogy az értékpapír-vásárlás vagy -jegyzés elfogadása a nyilvánosan felajánlott értékpapírok mennyiségének benyújtása után legfeljebb két munkanapig visszavonható.
5.1.9. pont
Tájékoztatás arról, hogy az ajánlattétel mikor és milyen körülmények között vonható vissza vagy függeszthető fel, illetve visszavonható-e a kereskedés megkezdését követően is.
5.1.10. pont
Annak az időtartamnak a megjelölése, amelyen belül a jegyzés visszavonható, feltéve, hogy a befektetőknek jogukban áll visszavonni a jegyzést.
5.2. pont
Forgalmazási terv és allokáció
5.2.1. pont
Az értékpapírt jegyzőknek a részükre allokált mennyiségről történő értesítésének módja, és tájékoztatás arról, hogy az értesítést megelőzően megkezdődhet-e a kereskedés.
5.2.2. pont
Amennyiben a kibocsátónak tudomása van róla, jelezni kell, hogy főrészvényesek vagy a kibocsátó igazgatási, irányító és felügyelő testületének tagjai szándékoznak-e értékpapírt jegyezni, illetve vannak-e olyan személyek, akik az ajánlattételben megjelölt mennyiség több mint öt százalékát le kívánják jegyezni.
5.3. pont
Árazás
5.3.1. pont
Az értékpapírok várható ajánlati árával és az értékpapírt jegyzőre vagy vásárlóra terhelt költségek és adók összegével kapcsolatos tájékoztatás.
Amennyiben nem ismert az ár, az (EU) 2017/1129 rendelet 17. cikkével összhangban a következők valamelyikét kell megadni:
a)
az értékpapírok maximális ára, amennyiben rendelkezésre áll;
b)
az értékelési módszerek és kritériumok és/vagy azok a feltételek, amelyekkel összhangban a végleges ajánlati árat meg kell határozni, valamint az alkalmazott értékelési módszerek magyarázata.
Amennyiben sem az a) sem a b) pontban szereplő információ nem adható meg az értékpapírjegyzékben, az értékpapírjegyzék kijelenti, hogy az értékpapír-vásárlás vagy -jegyzés elfogadása a nyilvánosságnak felajánlott értékpapírok végleges ajánlati árának benyújtása után legfeljebb két munkanapig visszavonható.
5.3.2. pont
Az ajánlati ár nyilvánosságra hozatala.
5.3.3. pont
Amennyiben a kibocsátó részvényesei elővásárlási joggal rendelkeznek, és ezt a jogukat korlátozzák vagy visszavonják, meg kell adni a kibocsátási ár alapját – ha a kibocsátott értékpapírokat készpénzért lehet megvásárolni –, valamint a korlátozás vagy visszavonás okait és kedvezményezettjeit.
5.4. pont
Elhelyezés és jegyzési garanciavállalás
5.4.1. pont
A teljes ajánlattétel és az egyes részei kapcsolattartójának (kapcsolattartóinak), valamint – amennyiben a kibocsátó vagy ajánlattevő számára ismertek – a forgalmazóknak a neve és címe azokban az országokban, ahol az ajánlattétel történik
5.4.2. pont
A kifizetési ügynökök és letétkezelők neve és címe minden egyes országban.
5.4.3. pont
A kibocsátás átvételére kötelezettséget vállaló szervezetek neve és címe, valamint azoknak a szervezeteknek a neve és címe, amelyek készek a kibocsátást kötelezettségvállalás nélkül, illetve megállapodás alapján „a legjobb tudásuk szerint” elhelyezni. A megállapodások lényegi elemei, ideértve a kvótákat is. Amennyiben nem a teljes kibocsátásra vállaltak jegyzési garanciát, a fennmaradó hányadra vonatkozó nyilatkozat. A jegyzési garanciavállalási és az elhelyezési jutalék teljes összegére vonatkozó tájékoztatás.
5.4.4. pont
A jegyzési garanciavállalásra vonatkozó szerződés megkötésének időpontja.
6. SZAKASZ
A PIACRA TÖRTÉNŐ BEVEZETÉSRE ÉS A KERESKEDÉSRE VONATKOZÓ SZABÁLYOK
6.1. pont
Tájékoztatás arról, hogy a kínált értékpapírok tekintetében nyújtottak vagy nyújtanak-e be kérelmet piacra történő bevezetésre, és szabályozott piacon, más egyenértékű harmadik országbeli piacokon vagy kkv-tőkefinanszírozási piacon kívánják-e forgalmazni; ennek során meg kell nevezni a szóban forgó piacokat. E körülményt olyan formában kell meghatározni, hogy az ne keltse azt a benyomást, hogy a piacra történő bevezetést feltétlenül jóvá fogják hagyni. Amennyiben ismert, az értékpapírok piacra történő bevezetésének legkorábbi időpontja.
6.2. pont
Minden olyan szabályozott piac vagy egyenértékű harmadik országbeli piac vagy kkv-tőkefinanszírozási piac, amelyen – a kibocsátó ismeretei szerint – a felajánlandó vagy piacra bevezetendő értékpapírokkal azonos osztályú értékpapírokkal már kereskednek.
6.3. pont
Amennyiben az értékpapírok szabályozott piacra történő bevezetése iránti kérelem benyújtásával egyidejűleg vagy majdnem egyidejűleg azonos osztályú értékpapírokat jegyeznek vagy helyeznek el zárt körben, vagy más osztályú értékpapírokat állítanak elő nyilvános vagy zártkörű elhelyezés céljából, részletezni kell e műveletek jellegét, valamint az érintett értékpapírok számát, jellemzőit és árát.
6.4. pont
Azon szervezetek adatai, amelyek határozott kötelezettséget vállaltak arra, hogy közvetítőként működnek közre a másodlagos piacokon folytatott kereskedésben, és vételi és ajánlati árak révén biztosítják a likviditást, továbbá a kötelezettségvállalásaik főbb feltételeinek bemutatása.
7. SZAKASZ
ELADÓ ÉRTÉKPAPÍROKKAL RENDELKEZŐK
7.1. pont
Lekötési megállapodások
Lekötési megállapodások esetén a következő adatokat kell megadni:
a)
az érintett felek;
b)
a megállapodás tartalma és kivételek;
c)
a lekötési időszak.
8. SZAKASZ
A KIBOCSÁTÁS/AJÁNLATTÉTEL KÖLTSÉGE
8.1. pont
A kibocsátás/ajánlattétel teljes nettó bevétele és a becsült összes költség.
9. SZAKASZ
FELHÍGULÁS
9.1. pont
A következők összehasonlítása:
a)
a meglévő részvényesek alaptőkében és a szavazati jogokban való részesedése a nyilvános ajánlattétel következtében történt tőkeemelés előtt és után azzal a feltételezéssel, hogy a meglévő részvényesek nem jegyeznek új részvényeket;
b)
az egy részvényre jutó nettó eszközérték a nyilvános ajánlattételt (eladási ajánlat és/vagy tőkeemelés) megelőző utolsó mérlegforduló dátumán és az egy részvényre jutó ajánlati ár az adott nyilvános ajánlaton belül.
9.2. pont
Amennyiben a meglévő részvényesek részesedése felhígul függetlenül attól, hogy jegyzik-e jogosultságukat, mert a vonatkozó részvénykibocsátás egy részét csak meghatározott befektetők számára tartják fenn (például intézményi kihelyezés a részvényeseknek szóló ajánlattétellel párosítva), jelezni kell a meglévő részvényesek által tapasztalható felhígulást abban az esetben is, ha élnek jogosultságukkal (azon helyzeten felül, amikor is nem élnek azzal).
10. SZAKASZ
KIEGÉSZÍTŐ INFORMÁCIÓK
10.1. pont
Amennyiben az értékpapírjegyzékben a kibocsátással összefüggésben tanácsadókat is feltüntetnek, nyilatkozat arról, hogy a tanácsadók milyen minőségben működtek közre.
10.2. pont
Az értékpapírjegyzékben szereplő egyéb információk, amelyek könyvvizsgálatát vagy felülvizsgálatát jogszabály szerint engedélyezett könyvvizsgálók elvégezték, és erről jelentést készítettek. A jelentés másolata vagy – az illetékes hatóság engedélyével – a jelentés összefoglalója.
13. MELLÉKLET
A RÉSZVÉNYEKRE KIBOCSÁTOTT LETÉTI IGAZOLÁSOKRA VONATKOZÓ ÉRTÉKPAPÍRJEGYZÉK
1. SZAKASZ
ALAPVETŐ INFORMÁCIÓK
Elsődleges kibocsátás
Másodlagos kibocsátás
1.1. pont
A működő tőkéről szóló nyilatkozat
A mögöttes értékpapírok kibocsátójának nyilatkozata arról, hogy véleménye szerint a működő tőke elegendő-e a mögöttes értékpapírok kibocsátójának jelenlegi szükségleteire, és ha nem, akkor hogyan szándékozik biztosítani a további szükséges működő tőkét.
√
√
1.2. pont
Tőkeellátottság és kötelezettségek
A mögöttes értékpapírok kibocsátójának tőkeellátottságáról és kötelezettségeiről szóló nyilatkozat (megkülönböztetve a garanciával, illetve biztosítékkal fedezett és a garanciával, illetve biztosítékkal nem fedezett kötelezettségeket), amelynek dátuma nem lehet régebbi a dokumentum dátumát megelőző 90 napnál. A „kötelezettségek” kifejezés magában foglalja a közvetett és a függő kötelezettségeket is.
A kibocsátó tőkeellátottságában és kötelezettségeiben a 90 napos időszakon belül beállt lényeges változás esetén kiegészítő információkat kell megadni a szóban forgó változások magyarázó leírás formájában történő bemutatásával vagy az érintett számadatok aktualizálásával.
√
√
1.3. pont
A mögöttes részvények fajtája és osztálya, a nemzetközi értékpapír-azonosító számmal („ISIN”) együtt.
√
√
1.4. pont
Az értékpapírok létrehozásának alapjául szolgáló jogszabályok.
√
√
1.5. pont
Tájékoztatás arról, hogy a mögöttes részvények névre vagy bemutatóra szólnak-e, illetve nyomdai úton vagy dematerializált formában készültek-e. Ez utóbbi esetében a nyilvántartást vezető szervezet neve és címe.
√
√
1.6. pont
A mögöttes részvények pénzneme.
√
√
1.7. pont
A mögöttes részvényekhez kapcsolódó jogok ismertetése, ideértve e jogok bármely korlátozását és a gyakorlásukra vonatkozó eljárást.
√
√
1.8. pont
osztalékjogok:
a)
a jogosultság keletkezésének rögzített időpontja(i);
b)
az osztalékra való jogosultság elévülésének határideje, az ezt követően kedvezményezett személy megnevezése;
c)
az osztalékkal kapcsolatos korlátozások és nem rezidens tulajdonosokra vonatkozó eljárások;
d)
az osztalék mértéke vagy kiszámításának módja, az osztalékfizetés gyakorisága, halmozott vagy nem halmozott jellege;
√
√
1.9. pont
Szavazati jogok.
Elővételi jog az azonos osztályú értékpapírok jegyzésekor.
A kibocsátó nyereségéből való részesedés joga.
Likvidációs hányadhoz való jog.
Visszaváltási rendelkezések.
Átváltási rendelkezések.
√
√
1.10. pont
A mögöttes részvények kibocsátásának időpontja, amennyiben a letéti igazolások kibocsátása céljából új mögöttes részvényeket állítanak elő, és ezek a letéti igazolások kibocsátásakor még nem léteznek.
√
√
1.11. pont
Amennyiben a letéti igazolások kibocsátása céljából új mögöttes részvényeket állítanak elő, nyilatkozni kell azokról a határozatokról, engedélyekről és jóváhagyásokról, amelyek alapján a mögöttes részvényeket előállították vagy kibocsátották, illetve a jövőben előállítják vagy kibocsátják.
√
√
1.12. pont
A mögöttes részvények átruházhatóságára vonatkozó korlátozások leírása.
√
√
1.13. pont
Arra vonatkozó figyelmeztetés, hogy a befektető tagállama és a kibocsátó bejegyzése szerinti ország adójogszabályai befolyással lehetnek az értékpapírokból származó jövedelemre.
Az értékpapírok adóügyi kezelésére vonatkozó információk, amennyiben a javasolt befektetés az adott befektetéstípusra alkalmazandó külön adózási szabályok alá tartozik.
√
√
1.14. pont
a)
Nyilatkozat olyan felvásárlásra vonatkozó nemzeti szabályozás meglétéről – ha van ilyen –, amely a kibocsátóra alkalmazandó és meghiúsíthat ilyen esetleges felvásárlásokat.
√
√
b)
A részvényesek jogainak és kötelezettségeinek rövid bemutatása az értékpapírokkal kapcsolatos kötelező vételi ajánlat és/vagy kiszorítási vagy kényszereladási rendelkezések esetén.
√
1.15. pont
Az előző pénzügyi évben és a folyó pénzügyi évben harmadik felek által a kibocsátó saját tőkéjére vonatkozóan tett nyilvános vételi ajánlat. Közölni kell az ajánlatbeli vételárat vagy átváltási feltételeket, valamint az eljárás végeredményét is.
√
√
1.16. pont
Adott esetben a 2014/59/EU irányelv szerinti szanálás esetén a befektetésekre gyakorolt lehetséges hatás.
√
1.17. pont
Lekötési megállapodások
a)
Az érintett felek.
b)
A megállapodás tartalma és a megállapodás alóli kivételek.
c)
A lekötési időszak.
√
√
1.18. pont
A részvényeiket értékesítő részvényesekre – ha léteznek ilyenek – vonatkozó információk.
√
√
1.18.1. pont
A mögöttes részvényeket eladásra kínáló személy vagy szervezet neve és üzleti elérhetősége, bármely beosztás vagy más jelentős kapcsolat, amely az eladót az elmúlt három évben a kibocsátóhoz, annak jogelődjéhez vagy kapcsolt vállalkozásaihoz fűzte.
√
√
1.19. pont
Felhígulás
1.19.1. pont
A következők összehasonlítása:
a)
a meglévő részvényesek alaptőkében és a szavazati jogokban való részesedése a nyilvános ajánlattétel következtében történt tőkeemelés előtt és után azzal a feltételezéssel, hogy a meglévő részvényesek nem jegyeznek új részvényeket;
b)
az egy részvényre jutó nettó eszközérték a nyilvános ajánlattételt (eladási ajánlat és/vagy tőkeemelés) megelőző utolsó mérlegforduló dátumán és az egy részvényre jutó ajánlati ár az adott nyilvános ajánlaton belül.
√
√
1.19.2. pont
Amennyiben a meglévő részvényesek részesedése felhígul függetlenül attól, hogy jegyzik-e jogosultságukat, mert a vonatkozó részvénykibocsátás egy részét csak meghatározott befektetők számára tartják fenn (például intézményi kihelyezés a részvényeseknek szóló ajánlattétellel párosítva), jelezni kell a meglévő részvényes által tapasztalható felhígulást abban az esetben is, ha élnek jogosultságukkal (az 1.19.1. pontban szereplő helyzeten felül, amikor is nem élnek azzal).
√
√
1.20. pont
Kiegészítő információk arra az esetre, ha egyidejűleg vagy majdnem egyidejűleg a letéti igazolások mögöttes részvényeivel azonos osztályú mögöttes részvényeket ajánlanak fel, vagy vezetnek be szabályozott piacra.
√
√
1.20.1. pont
Amennyiben a szabályozott piacra bevezetendő letéti igazolások előállításával egyidejűleg vagy majdnem egyidejűleg a letéti igazolások mögöttes részvényeivel azonos osztályú mögöttes részvényeket jegyeznek vagy helyeznek el zárt körben, részletezni kell e műveletek jellegét és az érintett mögöttes részvények számát és jellemzőit.
√
√
1.20.2. pont
Minden olyan szabályozott piacnak vagy azzal egyenértékű piacnak az ismertetése, ahol a letéti igazolások kibocsátójának ismeretei szerint a letéti igazolások mögöttes részvényeivel azonos osztályú mögöttes részvényeket ajánlanak fel, vagy azokkal kereskednek.
√
√
1.20.3. pont
Amennyiben a letéti igazolások kibocsátójának tudomása van róla, jelezni kell, hogy főrészvényesek vagy a kibocsátó igazgatási, irányító vagy felügyelő testületeinek tagjai szándékoznak-e értékpapírt jegyezni, illetve vannak-e olyan személyek, akik az ajánlattétel több mint öt százalékát jegyezni kívánják.
√
√
2. SZAKASZ
A LETÉTI IGAZOLÁSOKRA VONATKOZÓ INFORMÁCIÓK
Elsődleges kibocsátás
Másodlagos kibocsátás
2.1. pont
Az egyes letéti igazolások által képviselt részvények számának feltüntetése.
√
√
2.2. pont
A felajánlott és/vagy szabályozott piacra bevezetett letéti igazolások fajtája és osztálya.
√
√
2.3. pont
A letéti igazolások létrehozása alapjául szolgáló jogszabályok.
√
√
2.4. pont
Tájékoztatás arról, hogy a letéti igazolások névre vagy bemutatóra szólnak-e, illetve nyomdai úton vagy dematerializált formában készültek-e. Ez utóbbi esetben a nyilvántartást vezető szervezet neve és címe.
√
√
2.5. pont
A letéti igazolások pénzneme.
√
√
2.6. pont
A letéti igazoláshoz kapcsolódó jogok ismertetése, ideértve a jogok bármely korlátozását és a gyakorlásukra vonatkozó eljárást.
√
√
2.7. pont
Amennyiben a letéti igazolásokhoz kapcsolódó osztalékjogok eltérnek a mögöttes részvényekkel kapcsolatban közzétett osztalékjogoktól, a következő információkat kell közzétenni az osztalékjogokról:
a)
a jogosultság keletkezésének rögzített időpontja(i);
b)
az osztalékra való jogosultság elévülésének határideje, az ezt követően kedvezményezett személy megnevezése;
c)
az osztalékkal kapcsolatos korlátozások és nem rezidens tulajdonosokra vonatkozó eljárások;
d)
az osztalék mértéke vagy kiszámításának módja, az osztalékfizetés gyakorisága, halmozott vagy nem halmozott jellege;
√
√
2.8. pont
Amennyiben a letéti igazolásokkal kapcsolatos szavazati jogok eltérnek a mögöttes részvényekkel kapcsolatban közzétett szavazati jogoktól, a következőket kell közzétenni a szóban forgó jogokról:
a)
szavazati jogok;
b)
elővételi jog az azonos osztályú értékpapírok jegyzésekor;
c)
a kibocsátó nyereségéből való részesedés joga;
d)
likvidációs hányadhoz való jog;
e)
visszaváltási rendelkezések;
f)
átváltási rendelkezések.
√
√
2.9. pont
Ismertetni kell a mögöttes részvényekhez kapcsolódó jogok gyakorlását és az azokból eredő előnyöket, különös tekintettel a szavazati jogokra, illetve azokra a feltételekre, amelyekkel a letéti igazolások kibocsátója gyakorolhatja ezeket a jogokat, továbbá azokra az intézkedésekre, amelyek révén a letéti igazolások birtokosainak utasításai megszerezhetők, továbbá ismertetni kell a nyereségből való részesedéshez és a likvidációs hányadhoz fűződő jogot, amely nem száll át a letéti igazolás birtokosára.
√
√
2.10. pont
A letéti igazolások kibocsátásának várható időpontja.
√
√
2.11. pont
A letéti igazolások átruházhatóságára vonatkozó korlátozások leírása.
√
√
2.12. pont
Arra vonatkozó figyelmeztetés, hogy a befektető tagállama és a kibocsátó bejegyzése szerinti ország adójogszabályai befolyással lehetnek az értékpapírokból származó jövedelemre.
A letéti igazolások adóügyi kezelésére vonatkozó információk, amennyiben a javasolt befektetés az adott befektetéstípusra alkalmazandó külön adózási szabályok alá tartozik.
√
√
2.13. pont
A letéti igazolásokhoz kapcsolódó banki vagy más garancia, amelynek célja a kibocsátó kötelezettségeinek biztosítása.
√
√
2.14. pont
A letéti igazolások eredeti részvényekre történő átváltásának lehetősége és az átváltási eljárás.
√
√
3. SZAKASZ
A LETÉTI IGAZOLÁSOKRA VONATKOZÓ AJÁNLATTÉTEL FELTÉTELEI
Elsődleges kibocsátás
Másodlagos kibocsátás
3.1. pont
Feltételek, ajánlati statisztikák, várható ütemezés és az ajánlattételhez szükséges intézkedések
3.1.1. pont
A kibocsátás/ajánlattétel teljes mennyisége, megkülönböztetve az eladásra kínált és a jegyzésre kínált értékpapírokat; ha a mennyiséget nem rögzítették, a felajánlott értékpapírok maximális mennyisége (ha rendelkezésre áll), valamint a végleges ajánlati mennyiség nyilvános bejelentésére vonatkozó feltételek és időtartam ismertetése.
Amennyiben nem adható meg a felajánlott értékpapírok maximális mennyisége a tájékoztatóban, a tájékoztató kijelenti, hogy az értékpapír-vásárlás vagy -jegyzés elfogadása a nyilvánosságnak felajánlott értékpapírok mennyiségének benyújtása után legalább két munkanapig visszavonható.
√
√
3.1.2. pont
Az ajánlattételre rendelkezésre álló idő, beleértve a lehetséges módosításokat is, és a jegyzési eljárás ismertetése.
√
√
3.1.3. pont
Tájékoztatás arról, hogy az ajánlattétel mikor és milyen körülmények között vonható vissza vagy függeszthető fel, illetve visszavonható-e a kereskedés megkezdését követően is.
√
√
3.1.4. pont
A jegyezhető mennyiség csökkentésének lehetőségével és az értékpapírt jegyzők által befizetett többlet visszafizetésének módjával kapcsolatos tájékoztatás.
√
√
3.1.5. pont
A jegyzés legalacsonyabb és/vagy legmagasabb mennyisége (az értékpapírok darabszámában vagy az összesített befektetendő összegben meghatározva).
√
√
3.1.6. pont
Annak az időtartamnak a megjelölése, amelyen belül a jegyzés visszavonható, feltéve, hogy a befektetőknek jogukban áll visszavonni a jegyzést.
√
√
3.1.7. pont
Az értékpapírok kifizetésének és szállításának módja és határideje.
√
√
3.1.8. pont
Az ajánlattétel eredményének nyilvánosságra hozatalára alkalmazott módszer teljeskörű bemutatása, a nyilvánosságra hozatal időpontja.
√
√
3.1.9. pont
Az elővételi jogok gyakorlásával, a jegyzési jog átruházhatóságával és a nem gyakorolt jegyzési jogok kezelésével kapcsolatos eljárás.
√
√
3.2. pont
Forgalmazási terv és allokáció
3.2.1. pont
Azon lehetséges befektetők különböző kategóriáinak a megadása, akiknek felajánlják az értékpapírokat. Amennyiben az ajánlattétel egyidejűleg kettő vagy több ország piacán is zajlik, és az értékpapírok egy részét az említett piacok közül bizonyos piacok számára tartották fenn vagy tartják fenn, az elkülönített részsorozattal kapcsolatos tájékoztatás.
√
√
3.2.2. pont
Amennyiben a kibocsátó számára ismert, tájékoztatás arról, hogy főrészvényesek vagy a kibocsátó igazgatási, irányító és felügyelő testületének tagjai szándékoznak-e értékpapírt jegyezni, illetve vannak-e olyan személyek, akik az ajánlattételben megjelölt mennyiség több mint öt százalékát le kívánják jegyezni.
√
√
3.2.3. pont
Közzététel az allokáció előtt:
a)
az ajánlat részsorozatokra osztása, ideértve az intézményi és lakossági részsorozatot, a kibocsátó alkalmazottainak fenntartott és bármely más részsorozatot;
b)
a visszakövetelés feltételei, felső határa és az egyes részsorozatokra alkalmazandó legkisebb százalék;
c)
a lakossági és a kibocsátói alkalmazotti részsorozatra vonatkozó allokáció módja vagy módjai ezen részsorozatok túljegyzése esetén;
d)
az allokáció során egyes befektetői vagy rokoni csoportoknak (ideértve a baráti és családi programokat) biztosított, előre meghatározott elsőbbségi bánásmód bemutatása, az ajánlattételnek az elsőbbségi bánásmód számára fenntartott százaléka és az adott osztályba vagy csoportba történő bekerülés feltételei;
e)
az allokáció során a jegyzések vagy jegyzési ajánlattételek kezelése függ-e attól, hogy azt melyik vállalkozáson keresztül vagy által tették;
f)
a tervezett egyedi allokáció legkisebb összege a lakossági részsorozaton belül, ha van ilyen;
g)
az ajánlattétel lezárásának feltételei, valamint a legkorábbi lehetséges lezárás időpontja;
h)
elfogadható-e többszörös jegyzés, ha nem, miként fogják kezelni a többszörös jegyzéseket.
√
√
3.2.4. pont
Az értékpapírt jegyzőknek a részükre allokált mennyiségről történő értesítésének módja, és tájékoztatás arról, hogy az értesítést megelőzően megkezdődhet-e a kereskedés.
√
√
3.3. pont
Árazás
3.3.1. pont
Az értékpapírok várható ajánlati árával és az értékpapírt jegyzőre vagy vásárlóra terhelt költségek és adók összegével kapcsolatos tájékoztatás.
Amennyiben nem ismert az ár, az (EU) 2017/1129 rendelet 17. cikkével összhangban a következők valamelyikét kell megadni:
a)
az értékpapírok maximális ára, amennyiben rendelkezésre áll;
b)
az értékelési módszerek és kritériumok és/vagy azok a feltételek, amelyekkel összhangban a végleges ajánlati árat meghatározták vagy meghatározzák, valamint az alkalmazott értékelési módszerek magyarázata.
Amennyiben sem az a) sem a b) pontban szereplő információ nem adható meg a tájékoztatóban, a tájékoztató kijelenti, hogy az értékpapír-vásárlás vagy -jegyzés elfogadása a nyilvánosságnak felajánlott értékpapírok végleges ajánlati árának benyújtása után legalább két munkanapig visszavonható.
√
√
3.3.2. pont
Az ajánlati ár nyilvánosságra hozatala.
√
√
3.3.3. pont
Amennyiben jelentős aránytalanság áll vagy állhatna fenn a nyilvános ajánlati ár és az ügyvezető, igazgatósági vagy a felügyelő testület tagjai vagy a vezető tisztségviselők, valamint a kapcsolódó személyek által az előző év során vásárolt vagy általuk vételi jogaik alapján megvásárolható értékpapírokért ténylegesen, készpénzben kifizetett költség között, összehasonlító áttekintést kell mellékelni a nyilvános ajánlattételben kért árról és az említett személyek által készpénzben ténylegesen fizetett árról.
√
√
3.4. pont
Elhelyezés és jegyzési garanciavállalás
3.4.1. pont
Az ajánlattétel egészéért és az egyes részekért felelős kapcsolattartók, továbbá – amennyiben a kibocsátó vagy ajánlattevő számára ismertek – a forgalmazók neve és címe azokban az országokban, ahol az ajánlattétel történik.
√
√
3.4.2. pont
A kifizetési ügynökök és letétkezelők neve és címe minden egyes országban.
√
√
3.4.3. pont
A kibocsátás átvételére kötelezettséget vállaló szervezetek neve és címe, valamint azoknak a szervezeteknek a neve és címe, amelyek készek a kibocsátást kötelezettségvállalás nélkül, illetve megállapodás alapján „a legjobb tudásuk szerint” elhelyezni. A megállapodások lényegi elemei, ideértve a kvótákat is. Amennyiben nem a teljes kibocsátásra vállaltak jegyzési garanciát, a fennmaradó hányadra vonatkozó nyilatkozat. A jegyzési garanciavállalási és az elhelyezési jutalék teljes összegére vonatkozó tájékoztatás.
√
√
3.4.4. pont
A jegyzési garanciavállalásra vonatkozó szerződés megkötésének időpontja.
√
√
4. SZAKASZ
A PIACRA TÖRTÉNŐ BEVEZETÉSRE ÉS A KERESKEDÉSRE VONATKOZÓ SZABÁLYOK LETÉTI IGAZOLÁSOK ESETÉBEN
Elsődleges kibocsátás
Másodlagos kibocsátás
4.1. pont
Tájékoztatás arról, hogy a kínált értékpapírok tekintetében nyújtottak vagy nyújtanak-e be kérelmet piacra történő bevezetésre, és szabályozott piacon, azzal egyenértékű harmadik országbeli piacon, kkv-tőkefinanszírozási piacon vagy multilaterális kereskedési rendszerben kívánják-e forgalmazni; ennek során meg kell nevezni a szóban forgó piacokat. E körülményt olyan formában kell meghatározni, hogy az ne keltse azt a benyomást, hogy a piacra történő bevezetést feltétlenül jóvá fogják hagyni. Amennyiben ismert, az értékpapírok piacra történő bevezetésének legkorábbi időpontja.
√
√
4.2. pont
Minden olyan szabályozott vagy egyenértékű harmadik országbeli piac vagy kkv-tőkefinanszírozási piac vagy multilaterális kereskedési rendszer, amelyen – a kibocsátó ismeretei szerint – a felajánlandó vagy piacra bevezetendő értékpapírokkal azonos osztályú értékpapírokkal már kereskednek.
√
√
4.3. pont
Amennyiben a szabályozott piacra bevezetendő értékpapírok előállításával egyidejűleg vagy majdnem egyidejűleg azonos osztályú értékpapírokat jegyeznek vagy helyeznek el zárt körben, vagy más osztályú értékpapírokat állítanak elő nyilvános vagy zártkörű elhelyezés céljából, részletezni kell e műveletek jellegét, valamint az érintett értékpapírok számát és jellemzőit.
√
√
Szabályozott piacra történő bevezetés esetén azon szervezetek adatai, amelyek határozott kötelezettséget vállaltak arra, hogy közvetítőként működnek közre a másodlagos piacokon folytatott kereskedésben, és vételi és ajánlati árak révén biztosítják a likviditást, továbbá a kötelezettségvállalásaik főbb feltételeinek bemutatása.
√
√
4.4. pont
Az értékpapírok kibocsátási ára
√
√
A stabilizációra vonatkozó adatok: ha a kibocsátó vagy az eladni kívánó részvényes túljegyzési opciót biztosított, illetve az ajánlattétel keretén belül árstabilizáló intézkedések megtétele egyébként javasolt, a következőket kell figyelembe venni:
√
√
Az a tény, hogy stabilizációs intézkedések bevezethetőek, de a bevezetésük nem tekinthető biztosnak, és bármikor megszüntethetőek.
√
4.5. pont
Annak ténye, hogy a stabilizációs ügyletek célja az értékpapírok piaci árfolyamának védelme a stabilizációs időszak alatt.
√
Azon időszak kezdete és vége, amely alatt stabilizációra kerülhet sor.
√
A stabilizációs intézkedésekért felelős személyek kiléte az adott joghatóság szerint, kivéve, ha a közzététel időpontjában nem ismertek.
√
Az a tény, hogy a stabilizációs ügyletek következtében az egyébként várhatónál magasabbak lehetnek a piaci árak.
√
4.6. pont
Az esetleges stabilizáció helyszíne, adott esetben a kereskedési helyszín(ek) megnevezésével.
√
Túljegyzés és meghirdetett mennyiségen felüli értékpapírok eredeti árfolyamon történő vásárlási opciója („greenshoe”):
Szabályozott piacra történő bevezetés esetén:
a)
a túljegyzés lehetőségének és/vagy greenshoe opciónak a megléte és mértéke;
b)
a túljegyzés lehetőségének és/vagy greenshoe opciónak a fennállási időtartama;
c)
a túljegyzés lehetőségének és a greenshoe opciónak az alkalmazási feltételei.
√
√
5. SZAKASZ
A LETÉTI IGAZOLÁSOK KIBOCSÁTÁSÁRA VONATKOZÓ ALAPVETŐ INFORMÁCIÓK
Elsődleges kibocsátás
Másodlagos kibocsátás
5.1. pont
Az ajánlattétel okai és a bevétel felhasználása
5.1.1. pont
Az ajánlattétel okai, továbbá adott esetben a bevétel becsült nettó összege a főbb felhasználási célok szerinti bontásban, fontossági sorrendben. Amennyiben a kibocsátó tudja, hogy a várható bevétel nem lesz elegendő az összes felhasználási cél finanszírozására, akkor meg kell jelölni a szükséges kiegészítő finanszírozás összegét és forrását. Részletezni kell a bevételek felhasználását is, különösen akkor, ha az a szokásos üzletmeneten kívül eszközök megszerzésére, más vállalkozások bejelentett felvásárlásának finanszírozására, vagy tartozások kiegyenlítésére, csökkentésére vagy teljes törlesztésére szolgál.
√
√
5.2. pont
A kibocsátásban/ajánlattételben érintett természetes és jogi személyek érdekeltsége
5.2.1. pont
A kibocsátás/ajánlattétel szempontjából lényeges érdekeltségek bemutatása, ideértve az összeférhetetlenségeket is, az érintett személyek és az érdekeltség jellegének részletezésével.
√
√
5.3. pont
Kockázati tényezők
5.3.1. pont
A felajánlott és/vagy piacra bevezetett értékpapírokra jellemző lényeges kockázatok bemutatása, korlátozott számú kategóriában, a „Kockázati tényezők” című részben.
Minden egyes kategóriában a kibocsátó, az ajánlattevő vagy a szabályozott piacra történő bevezetést kérő személy értékelése alapján leglényegesebb kockázatokat – figyelemmel a kibocsátóra és az értékpapírokra gyakorolt negatív hatásokra és az előfordulásuk valószínűségére – kell először feltüntetni. A kockázatokat alá kell támasztania a tájékoztató tartalmának.
√
√
6. SZAKASZ
A LETÉTI IGAZOLÁSOK KIBOCSÁTÁSÁNAK/AJÁNLATTÉTELÉNEK KÖLTSÉGE
Elsődleges kibocsátás
Másodlagos kibocsátás
6.1. pont
A kibocsátás/ajánlattétel teljes nettó bevétele és a becsült összes költség.
√
√
14. MELLÉKLET
TULAJDONVISZONYT MEGTESTESÍTŐNEK NEM MINŐSÜLŐ LAKOSSÁGI ÉRTÉKPAPÍROKRA VONATKOZÓ ÉRTÉKPAPÍRJEGYZÉK
1. SZAKASZ
FELELŐS SZEMÉLYEK, HARMADIK FÉLTŐL SZÁRMAZÓ INFORMÁCIÓ, SZAKÉRTŐI JELENTÉSEK ÉS AZ ILLETÉKES HATÓSÁG JÓVÁHAGYÁSA
1.1. pont
Az értékpapírjegyzékben megadott információkért vagy azok egy részéért felelős személyek azonosítása, az utóbbi esetben az érintett részek feltüntetésével. Természetes személyek esetén, ideértve a kibocsátó igazgatási, irányító vagy felügyelő testületeinek tagjait is, meg kell adni a személy nevét és beosztását; jogi személyek esetén fel kell tüntetni a nevet és a bejegyzett székhelyet.
A kategória
1.2. pont
Az értékpapírjegyzékért felelős személyek nyilatkozata arról, hogy legjobb tudomásuk szerint az értékpapírjegyzékben foglalt információk megfelelnek a tényeknek, és az értékpapírjegyzékből nem maradt ki olyan tény, amely befolyásolhatná az abból levonható következtetéseket.
Adott esetben az értékpapírjegyzék egyes részeiért felelős személyek nyilatkozata arról, hogy legjobb tudomásuk szerint az értékpapírjegyzék azon részeiben foglalt információk, amelyekért felelősek, megfelelnek a tényeknek, és az értékpapírjegyzék ezen részeiből nem maradt ki olyan tény, amely befolyásolhatná az azokból levonható következtetéseket.
A kategória
1.3. pont
Amennyiben az értékpapírjegyzék szakértői minőségben közreműködő személy nyilatkozatát vagy jelentését tartalmazza, meg kell adni a személy következő adatait:
a)
név;
b)
üzleti elérhetőség;
c)
szakképesítések;
d)
a kibocsátóban levő jelentős érdekeltség, ha van ilyen.
Ha a nyilatkozat vagy jelentés a kibocsátó kérésére készült, ki kell jelenteni, hogy a nyilatkozat vagy jelentés azon személy beleegyezésével került az értékpapírjegyzékbe, aki engedélyezte az értékpapírjegyzék érintett részének tartalmát a tájékoztató céljára.
A kategória
1.4. pont
Amennyiben az információk harmadik féltől származnak, meg kell erősíteni, hogy az információkat pontosan vették át, és a kibocsátó tudomása szerint, illetve amilyen mértékben erről a harmadik fél által közzétett információkból megbizonyosodhatott, az átvett információkból nem maradtak ki olyan tények, amelyek azokat pontatlanná vagy félrevezetővé tennék. Ezenfelül meg kell adni az információforrás(oka)t is.
C kategória
1.5. pont
A következőkre vonatkozó nyilatkozat:
a)
ezt az [értékpapírjegyzéket/tájékoztatót] jóváhagyta a(z) [illetékes hatóság neve] mint az (EU) 2017/1129 rendelet szerinti illetékes hatóság;
b)
a(z) [az illetékes hatóság neve] ezt az [értékpapírjegyzéket/tájékoztatót] csak az (EU) 2017/1129 rendeletben a teljességre, érthetőségre és következetességre vonatkozóan meghatározott előírásoknak való megfelelés szempontjából hagyja jóvá;
c)
az ilyen jóváhagyás nem tekinthető az ezen [értékpapírjegyzék/tájékoztató] tárgyát képező értékpapírok minőségének jóváhagyásaként;
d)
a befektetők saját maguk értékeljék, hogy alkalmas-e számukra az ezen értékpapírokba történő befektetés.
A kategória
2. SZAKASZ
KOCKÁZATI TÉNYEZŐK
2.1. pont
A felajánlott és/vagy piacra bevezetett értékpapírokra jellemző lényeges kockázatok bemutatása, korlátozott számú kategóriában, a „Kockázati tényezők” című részben.
A közzéteendő kockázatok a következőket tartalmazzák:
a)
az értékpapír alárendeltségi szintjéből eredő kockázatok, valamint a csődeljárás, vagy egyéb hasonló eljárás – ideértve adott esetben a hitelintézetek fizetésképtelenségét, illetve a 2014/59/EU irányelv szerinti szanálását vagy átszervezését is – alatt álló értékpapír-tulajdonosoknak teljesítendő kifizetések várható terjedelmére és ütemezésére gyakorolt hatást is;
b)
a garantált értékpapírok esetében a garanciavállalóra vonatkozó egyedi és lényeges kockázatok, amennyiben azok relevánsak a garancia alapján fennálló kötelezettségeinek teljesítésére irányuló képessége szempontjából.
Minden egyes kategóriában a kibocsátó, az ajánlattevő vagy a szabályozott piacra történő bevezetést kérő személy értékelése alapján leglényegesebb kockázatokat – figyelemmel a kibocsátóra és az értékpapírokra gyakorolt negatív hatásokra és az előfordulásuk valószínűségére – kell először feltüntetni. A kockázatokat alá kell támasztania az értékpapírjegyzék tartalmának.
A kategória
3. SZAKASZ
ALAPVETŐ INFORMÁCIÓK
3.1. pont
A kibocsátásban/ajánlattételben érintett természetes és jogi személyek érdekeltsége
A kibocsátás/ajánlattétel szempontjából lényeges érdekeltségek bemutatása, ideértve az összeférhetetlenségeket is, az érintett személyek és az érdekeltség jellegének részletezésével.
C kategória
3.2. pont
Az ajánlattétel okai és a bevétel felhasználása
A nyilvános ajánlattétel, illetve a piacra történő bevezetés okai. Adott esetben a kibocsátás/ajánlattétel becsült összes költsége és a nettó bevétel becsült összege. A költségeket és a bevételeket a főbb felhasználási célok szerinti bontásban, fontossági sorrendben kell ismertetni. Amennyiben a kibocsátó tudja, hogy a várható bevétel nem lesz elegendő az összes felhasználási cél finanszírozására, akkor meg kell jelölni a szükséges kiegészítő finanszírozás összegét és forrását.
C kategória
4. SZAKASZ
A NYILVÁNOSAN FELAJÁNLANDÓ/PIACRA BEVEZETENDŐ ÉRTÉKPAPÍROKRA VONATKOZÓ INFORMÁCIÓK
4.1. pont
a)
A nyilvánosan felajánlott és/vagy piacra bevezetésre kerülő értékpapírok fajtája és osztálya.
B kategória
b)
Az a) pontban említett értékpapír-osztályok nemzetközi értékpapír-azonosító száma („ISIN”).
C kategória
4.2. pont
Az értékpapírok létrehozásának alapjául szolgáló jogszabályok.
A kategória
4.3. pont
a)
Tájékoztatás arról, hogy az értékpapírok névre vagy bemutatóra szólnak-e, illetve nyomdai úton vagy dematerializált formában készültek-e.
A kategória
b)
Dematerializált formában nyilvántartott értékpapírok esetében a nyilvántartást vezető szervezet neve és címe.
C kategória
4.4. pont
A nyilvánosan felajánlott/piacra bevezetett értékpapírok teljes mennyisége. Ha a mennyiséget nem rögzítették, a felajánlott értékpapírok maximális mennyisége (ha rendelkezésre áll), a végleges ajánlati mennyiség nyilvános bejelentésére vonatkozó feltételek bemutatása és időpontja.
Amennyiben nem adható meg a felajánlott értékpapírok maximális mennyisége az értékpapírjegyzékben, az értékpapírjegyzék kijelenti, hogy az értékpapír-vásárlás vagy -jegyzés elfogadása a nyilvánosságnak felajánlott értékpapírok mennyiségének benyújtása után legfeljebb két munkanapig visszavonható.
C kategória
4.5. pont
Az értékpapír-kibocsátás pénzneme.
C kategória
4.6. pont
Az értékpapírok kielégítési sorrendben betöltött helye a kibocsátó tőkestruktúrájában fizetésképtelenség esetén, ideértve adott esetben az arra vonatkozó információkat, hogy a 2014/59/EU irányelv szerinti szanálás esetén az értékpapíroknak milyen az alárendeltségi szintje és az potenciálisan milyen hatással jár a befektetésre.
A kategória
4.7. pont
Az értékpapírokhoz kapcsolódó jogok ismertetése, ideértve a jogok bármely korlátozását és a gyakorlásukra vonatkozó eljárást.
B kategória
4.8. pont
a)
A névleges kamatláb;
C kategória
b)
a fizetendő kamatra vonatkozó rendelkezések;
B kategória
c)
a kamat esedékessé válásának időpontja;
C kategória
d)
a kamatfizetési időpontok;
C kategória
e)
a kamat és a tőkeösszeg visszafizetésére irányuló követelések határideje.
B kategória
Amennyiben a kamatláb nem rögzített:
a)
a mögöttes eszköz fajtájának ismertetése;
A kategória
b)
a kamatláb alapját képező mögöttes eszköz ismertetése;
C kategória
c)
a kamatláb mögöttes eszközzel való összekapcsolására használt módszer;
B kategória
d)
tájékoztatás arról, hogy hol szerezhető be információ a mögöttes eszköz múltbeli és jövőbeli teljesítményére, valamint volatilitására vonatkozóan elektronikus úton, valamint hogy az térítésmentesen beszerezhető-e;
C kategória
e)
a mögöttes eszközt érintő esetleges piaci vagy elszámolási fennakadások;
B kategória
f)
a mögöttes eszközt érintő eseményekkel kapcsolatos kiigazítási szabályok;
B kategória
g)
a számítást végző ügynök neve;
C kategória
h)
amennyiben az értékpapír utáni kamatfizetésnek származtatott összetevője is van, egyértelmű és teljeskörű magyarázatot kell nyújtani a befektetők részére arról, hogy a mögöttes eszköz(ök) értéke miként befolyásolja a befektetésük értékét, különösen olyan körülmények között, amikor a kockázat a legnyilvánvalóbb.
B kategória
4.9. pont
a)
Lejárat napja.
C kategória
b)
A kölcsön kiegyenlítésére vonatkozó rendelkezések részletei, ideértve a visszafizetési eljárásokat. Amennyiben a kibocsátó vagy az értékpapír-tulajdonos kezdeményezésére előtörlesztést terveznek, erről tájékoztatást kell nyújtani, megadva a törlesztési feltételeket.
B kategória
4.10. pont
a)
A várható hozam.
C kategória
b)
Röviden ismertetni kell az a) pontban szereplő hozam kiszámításának módját.
B kategória
4.11. pont
A tulajviszonyt megtestesítőnek nem minősülő értékpapírok tulajdonosainak képviselete, ideértve a befektetőket képviselő szervezet megnevezését és a képviseletre vonatkozó rendelkezéseket. Azon weboldal megjelölése, ahol a képviselettel kapcsolatos szerződések nyilvánosan megtekinthetők.
B kategória
4.12. pont
Új kibocsátások esetén nyilatkozat azon határozatokról, felhatalmazásokról és jóváhagyásokról, amelyek alapján az értékpapírokat előállították és/vagy kibocsátották, illetve a jövőben előállítják és/vagy kibocsátják.
C kategória
4.13. pont
A kibocsátás időpontja, illetve új kibocsátások esetén az értékpapírok kibocsátásának várható időpontja.
C kategória
4.14. pont
Az értékpapírok átruházhatóságára vonatkozó korlátozások ismertetése.
A kategória
4.15. pont
Arra vonatkozó figyelmeztetés, hogy a befektető tagállama és a kibocsátó bejegyzése szerinti ország adójogszabályai befolyással lehetnek az értékpapírokból származó jövedelemre.
Az értékpapírok adóügyi kezelésére vonatkozó információk, amennyiben a javasolt befektetés az adott befektetéstípusra alkalmazandó külön adózási szabályok alá tartozik.
A kategória
4.16. pont
Amennyiben nem azonos a kibocsátóval, az értékpapírok ajánlattevőjének és/vagy a szabályozott piacra történő bevezetést kérő személynek a megnevezése és elérhetőségei, ideértve a jogalany-azonosítóját („LEI”), amennyiben az ajánlattevő jogi személy.
C kategória
5. SZAKASZ
AZ ÉRTÉKPAPÍROKRA VONATKOZÓ NYILVÁNOS AJÁNLATTÉTEL FELTÉTELEI
5.1. pont
Feltételek, ajánlati statisztikák, várható ütemezés és az ajánlattételhez szükséges intézkedések.
5.1.1. pont
Az ajánlattétel feltételei.
C kategória
5.1.2. pont
Az ajánlattételre rendelkezésre álló idő, beleértve a lehetséges módosításokat is. A jegyzési eljárás ismertetése.
C kategória
5.1.3. pont
A jegyezhető mennyiség csökkentésének lehetőségével és az értékpapírt jegyzők által befizetett többlet visszafizetésének módjával kapcsolatos tájékoztatás.
C kategória
5.1.4. pont
A jegyzés legalacsonyabb és/vagy legmagasabb mennyisége (az értékpapírok darabszámában vagy az összesített befektetendő összegben meghatározva).
C kategória
5.1.5. pont
Az értékpapírok kifizetésének és szállításának módja és határideje.
C kategória
5.1.6. pont
Az ajánlattétel eredményének nyilvánosságra hozatalára alkalmazott módszer teljeskörű bemutatása, a nyilvánosságra hozatal időpontja.
C kategória
5.1.7. pont
Az elővételi jogok gyakorlásával, a jegyzési jog átruházhatóságával és a nem gyakorolt jegyzési jogok kezelésével kapcsolatos eljárás.
C kategória
5.2. pont
Forgalmazási terv és allokáció.
5.2.1. pont
Azon lehetséges befektetők különböző kategóriáinak a megadása, akiknek felajánlják az értékpapírokat.
Amennyiben az ajánlattétel egyidejűleg kettő vagy több ország piacán is zajlik, és az értékpapírok egy részét az említett piacok közül bizonyos piacok számára tartották fenn vagy tartják fenn, az elkülönített részsorozattal kapcsolatos tájékoztatás.
C kategória
5.2.2. pont
Az értékpapírt jegyzőknek a részükre allokált mennyiségről történő értesítésének módja, és tájékoztatás arról, hogy az értesítést megelőzően megkezdődhet-e a kereskedés.
C kategória
5.3. pont
Árazás
5.3.1. pont
a)
Az értékpapírok várható ajánlati ára.
C kategória
b)
Amennyiben nem adható meg a várható ár, az ár meghatározására szolgáló módszert kell ismertetni az (EU) 2017/1129 rendelet 17. cikkével összhangban, valamint a közzétételének folyamatát.
B kategória
c)
Az értékpapírt jegyzőre vagy vásárlóra terhelt költségek és adók összegével kapcsolatos tájékoztatás. Amennyiben a kibocsátó az 1286/2014/EU rendelet vagy a 2014/65/EU irányelv hatálya alá tartozik, és amennyire azok ismertek, az árban foglalt költségek bemutatása.
C kategória
5.4. pont
Elhelyezés és jegyzési garanciavállalás
5.4.1. pont
A teljes ajánlattétel és az egyes részei kapcsolattartójának (kapcsolattartóinak), valamint – amennyiben a kibocsátó vagy ajánlattevő számára ismertek – a forgalmazóknak a neve és címe azokban az országokban, ahol az ajánlattétel történik.
C kategória
5.4.2. pont
A kifizetési ügynökök és letétkezelők neve és címe minden egyes országban.
C kategória
5.4.3. pont
A kibocsátás átvételére kötelezettséget vállaló szervezetek neve és címe, valamint azoknak a szervezeteknek a neve és címe, amelyek készek a kibocsátást kötelezettségvállalás nélkül, illetve megállapodás alapján „a legjobb tudásuk szerint” elhelyezni. A megállapodások lényegi elemei, ideértve a kvótákat is. Amennyiben nem a teljes kibocsátásra vállaltak jegyzési garanciát, a fennmaradó hányadra vonatkozó nyilatkozat. A jegyzési garanciavállalási és az elhelyezési jutalék teljes összegére vonatkozó tájékoztatás.
C kategória
5.4.4. pont
A jegyzési garanciavállalásra vonatkozó szerződés megkötésének időpontja.
C kategória
6. SZAKASZ
A PIACRA TÖRTÉNŐ BEVEZETÉSRE ÉS A KERESKEDÉSRE VONATKOZÓ SZABÁLYOK
6.1. pont
a)
tájékoztatás arról, hogy a kínált értékpapírok tekintetében nyújtottak vagy nyújtanak-e be kérelmet piacra történő bevezetésre, és szabályozott piacon, más harmadik országbeli piacokon, kkv-tőkefinanszírozási piacon vagy multilaterális kereskedési rendszerben kívánják-e forgalmazni; ennek során meg kell nevezni a szóban forgó piacokat. E körülményt olyan formában kell meghatározni, hogy az ne keltse azt a benyomást, hogy a piacra történő bevezetést feltétlenül jóvá fogják hagyni.
B kategória
b)
Amennyiben ismert, meg kell adni az értékpapírok piacra történő bevezetésének legkorábbi időpontját.
C kategória
6.2. pont
Minden olyan szabályozott piac vagy harmadik országbeli piac, kkv-tőkefinanszírozási piac vagy multilaterális kereskedési rendszer, amelyen – a kibocsátó ismeretei szerint – a nyilvánosan felajánlandó vagy bevezetendő értékpapírokkal azonos osztályú értékpapírokkal már kereskednek.
C kategória
6.3. pont
Szabályozott piacra történő bevezetés esetén azon szervezetek neve és címe, amelyek határozott kötelezettséget vállaltak arra, hogy közvetítőként működnek közre a másodlagos piacokon folytatott kereskedésben, és vételi és ajánlati árak révén biztosítják a likviditást, továbbá a kötelezettségvállalásaik főbb feltételeinek bemutatása.
C kategória
6.4. pont
Az értékpapírok kibocsátási ára.
C kategória
7. SZAKASZ
KIEGÉSZÍTŐ INFORMÁCIÓK
7.1. pont
Amennyiben az értékpapírjegyzékben a kibocsátással összefüggésben tanácsadókat is feltüntetnek, nyilatkozat arról, hogy a tanácsadók milyen minőségben működtek közre.
C kategória
7.2. pont
Az értékpapírjegyzékben szereplő egyéb információk, amelyek könyvvizsgálatát vagy felülvizsgálatát jogszabály szerint engedélyezett könyvvizsgálók elvégezték, és erről jelentést készítettek. A jelentés másolata vagy – az illetékes hatóság engedélyével – a jelentés összefoglalója.
A kategória
7.3. pont
Az értékpapírnak a kibocsátó kérésére vagy a hitelminősítési eljárásban való közreműködésével készített hitelminősítése. A minősítések jelentésének rövid magyarázata, ha ezt a hitelminősítést végző szervezet korábban már közzétette.
C kategória
7.4. pont
Amennyiben az összefoglalót részben helyettesítik az 1286/2014/EU rendelet 8. cikke (3) bekezdésének c)–i) pontjában szereplő információkkal, minden ilyen információt – amennyiben azokat az értékpapírjegyzékben másutt még nem tették közzé –, közzé kell tenni.
C kategória
15. MELLÉKLET
TULAJDONVISZONYT MEGTESTESÍTŐNEK NEM MINŐSÜLŐ NAGYKERESKEDELMI ÉRTÉKPAPÍROKRA VONATKOZÓ ÉRTÉKPAPÍRJEGYZÉK
1. SZAKASZ
FELELŐS SZEMÉLYEK, HARMADIK FÉLTŐL SZÁRMAZÓ INFORMÁCIÓ, SZAKÉRTŐI JELENTÉSEK ÉS AZ ILLETÉKES HATÓSÁG JÓVÁHAGYÁSA
1.1. pont
Az értékpapírjegyzékben megadott információkért vagy azok egy részéért felelős személyek azonosítása, az utóbbi esetben az érintett részek feltüntetésével. Természetes személyek esetén, ideértve a kibocsátó igazgatási, irányító vagy felügyelő testületeinek tagjait is, meg kell adni a személy nevét és beosztását; jogi személyek esetén fel kell tüntetni a nevet és a bejegyzett székhelyet.
A kategória
1.2. pont
Az értékpapírjegyzékért felelős személyek nyilatkozata arról, hogy legjobb tudomásuk szerint az értékpapírjegyzékben foglalt információk megfelelnek a tényeknek, és az értékpapírjegyzékből nem maradt ki olyan tény, amely befolyásolhatná az abból levonható következtetéseket.
Adott esetben az értékpapírjegyzék egyes részeiért felelős személyek nyilatkozata arról, hogy legjobb tudomásuk szerint az értékpapírjegyzék azon részeiben foglalt információk, amelyekért felelősek, megfelelnek a tényeknek, és az értékpapírjegyzék ezen részeiből nem maradt ki olyan tény, amely befolyásolhatná az azokból levonható következtetéseket.
A kategória
1.3. pont
Amennyiben az értékpapírjegyzék szakértői minőségben közreműködő személy nyilatkozatát vagy jelentését tartalmazza, meg kell adni a személy következő adatait:
a)
név;
b)
üzleti elérhetőség;
c)
szakképesítések;
d)
a kibocsátóban levő jelentős érdekeltség, ha van ilyen.
Ha a nyilatkozat vagy jelentés a kibocsátó kérésére készült, ki kell jelenteni, hogy a nyilatkozat vagy jelentés azon személy beleegyezésével került az értékpapírjegyzékbe, aki engedélyezte az értékpapírjegyzék érintett részének tartalmát a tájékoztató céljára.
A kategória
1.4. pont
Amennyiben az információk harmadik féltől származnak, meg kell erősíteni, hogy az információkat pontosan vették át, és a kibocsátó tudomása szerint, illetve amilyen mértékben erről a harmadik fél által közzétett információkból megbizonyosodhatott, az átvett információkból nem maradtak ki olyan tények, amelyek azokat pontatlanná vagy félrevezetővé tennék. Ezenfelül meg kell adni az információforrás(oka)t is.
C kategória
1.5. pont
A következőkre vonatkozó nyilatkozat:
a)
ezt az [értékpapírjegyzéket/tájékoztatót] jóváhagyta a(z) [illetékes hatóság neve] mint az (EU) 2017/1129 rendelet szerinti illetékes hatóság;
b)
a(z) [az illetékes hatóság neve] ezt az [értékpapírjegyzéket/tájékoztatót] csak az (EU) 2017/1129 rendeletben a teljességre, érthetőségre és következetességre vonatkozóan meghatározott előírásoknak való megfelelés szempontjából hagyja jóvá;
c)
az ilyen jóváhagyás nem tekinthető az ezen [értékpapírjegyzék/tájékoztató] tárgyát képező értékpapírok minőségének jóváhagyásaként; valamint
d)
a befektetők saját maguk értékeljék, hogy alkalmas-e számukra az ezen értékpapírokba történő befektetés.
A kategória
2. SZAKASZ
KOCKÁZATI TÉNYEZŐK
2.1. pont
A felajánlott és/vagy piacra bevezetett értékpapírokra jellemző lényeges kockázatok bemutatása, korlátozott számú kategóriában, a „Kockázati tényezők” című részben.
A közzéteendő kockázatok a következőket tartalmazzák:
a)
az értékpapír alárendeltségi szintjéből eredő kockázatok, valamint a csődeljárás, vagy egyéb hasonló eljárás – ideértve adott esetben a hitelintézetek fizetésképtelenségét, illetve a 2014/59/EU irányelv szerinti szanálását vagy átszervezését is – alatt álló értékpapír-tulajdonosoknak teljesítendő kifizetések várható terjedelmére és ütemezésére gyakorolt hatást is;
b)
a garantált értékpapírok esetében a garanciavállalóra vonatkozó egyedi és lényeges kockázatok, amennyiben azok relevánsak a garancia alapján fennálló kötelezettségeinek teljesítésére irányuló képessége szempontjából.
Minden egyes kategóriában a kibocsátó, az ajánlattevő vagy a szabályozott piacra történő bevezetést kérő személy értékelése alapján leglényegesebb kockázatokat – figyelemmel a kibocsátóra és az értékpapírokra gyakorolt negatív hatásokra és az előfordulásuk valószínűségére – kell először feltüntetni. A kockázatokat alá kell támasztania az értékpapírjegyzék tartalmának.
A kategória
3. SZAKASZ
ALAPVETŐ INFORMÁCIÓK
3.1. pont
A kibocsátásban érintett természetes és jogi személyek érdekeltsége.
A kibocsátás szempontjából lényeges érdekeltségek bemutatása, ideértve az összeférhetetlenségeket is, az érintett személyek és az érdekeltség jellegének részletezésével.
C kategória
3.2. pont
A bevétel becsült nettó összege és annak felhasználása.
C kategória
4. SZAKASZ
A PIACRA BEVEZETENDŐ ÉRTÉKPAPÍROKRA VONATKOZÓ INFORMÁCIÓK
4.1. pont
A piacra bevezetendő értékpapírok teljes mennyisége.
C kategória
4.2. pont
a)
A piacra bevezetett értékpapírok fajtája és osztálya;
B kategória
b)
a nemzetközi értékpapír-azonosító szám („ISIN”).
C kategória
4.3. pont
Az értékpapírok létrehozásának alapjául szolgáló jogszabályok.
A kategória
4.4. pont
a)
Tájékoztatás arról, hogy az értékpapírok névre vagy bemutatóra szólnak-e, illetve nyomdai úton vagy dematerializált formában készültek-e.
A kategória
b)
Dematerializált formában nyilvántartott értékpapírok esetében a nyilvántartást vezető szervezet neve és címe.
C kategória
4.5. pont
Az értékpapír-kibocsátás pénzneme.
C kategória
4.6. pont
Az értékpapírok kielégítési sorrendben betöltött helye a kibocsátó tőkestruktúrájában fizetésképtelenség esetén, ideértve adott esetben az arra vonatkozó információkat, hogy a 2014/59/EU irányelv szerinti szanálás esetén az értékpapíroknak milyen az alárendeltségi szintje és az potenciálisan milyen hatással jár a befektetésre.
A kategória
4.7. pont
Az értékpapírokhoz kapcsolódó jogok ismertetése, ideértve a jogok bármely korlátozását és a gyakorlásukra vonatkozó eljárást.
B kategória
4.8. pont
a)
A névleges kamatláb;
C kategória
b)
a fizetendő kamatra vonatkozó rendelkezések;
B kategória
c)
a kamat esedékessé válásának időpontja;
C kategória
d)
a kamatfizetési időpontok;
C kategória
e)
a kamat és a tőkeösszeg visszafizetésére irányuló követelések határideje.
B kategória
Amennyiben a kamatláb nem rögzített:
a)
a mögöttes eszköz fajtájának ismertetése;
A kategória
b)
a kamatláb alapját képező mögöttes eszköz ismertetése;
C kategória
c)
a kamatláb mögöttes eszközzel való összekapcsolására használt módszer;
B kategória
d)
a mögöttes eszközt érintő esetleges piaci vagy elszámolási fennakadások;
B kategória
e)
a mögöttes eszközt érintő eseményekkel kapcsolatos kiigazítási szabályok;
C kategória
f)
a számítást végző ügynök neve.
C kategória
4.9. pont
a)
Lejárat napja.
C kategória
b)
A kölcsön kiegyenlítésére vonatkozó rendelkezések részletei, ideértve a visszafizetési eljárásokat. Amennyiben a kibocsátó vagy az értékpapír-tulajdonos kezdeményezésére előtörlesztést terveznek, erről tájékoztatást kell nyújtani, megadva a törlesztési feltételeket.
B kategória
4.10. pont
A várható hozam.
C kategória
4.11. pont
A hitelviszonyt megtestesítő értékpapírok tulajdonosainak képviselete, ideértve a befektetőket képviselő szervezet megnevezését és a képviseletre vonatkozó rendelkezéseket. Azon weboldal megjelölése, ahol a képviselettel kapcsolatos szerződések a befektetők által ingyenesen megtekinthetők.
B kategória
4.12. pont
Nyilatkozat azon határozatokról, engedélyekről és jóváhagyásokról, amelyek alapján az értékpapírokat létrehozták és/vagy kibocsátották.
C kategória
4.13. pont
Az értékpapírok kibocsátásának időpontja.
C kategória
4.14. pont
Az értékpapírok átruházhatóságára vonatkozó korlátozások ismertetése.
A kategória
4.15. pont
Amennyiben nem azonos a kibocsátóval, az értékpapírok ajánlattevőjének, és/vagy a szabályozott piacra történő bevezetést kérő személynek a megnevezése és elérhetőségei, ideértve a jogalany-azonosítóját („LEI”), amennyiben az ajánlattevő jogi személy.
C kategória
5. SZAKASZ
A PIACRA TÖRTÉNŐ BEVEZETÉSRE ÉS A KERESKEDÉSRE VONATKOZÓ SZABÁLYOK
5.1. pont
a)
Tájékoztatás arról, hogy az értékpapírokat mely szabályozott piacon vagy más harmadik országbeli piacon, kkv-tőkefinanszírozási piacon vagy multilaterális kereskedési rendszerben fogják forgalmazni, és a tájékoztatót mely piacok tekintetében tették közzé.
B kategória
b)
Amennyiben ismert, meg kell adni az értékpapírok piacra történő bevezetésének legkorábbi időpontját.
C kategória
5.2. pont
A kifizetési ügynökök és letétkezelők neve és címe minden egyes országban.
C kategória
6. SZAKASZ
A PIACRA TÖRTÉNŐ BEVEZETÉS KÖLTSÉGE
6.1. pont
A piaci bevezetéssel kapcsolatos összes becsült költség.
C kategória
7. SZAKASZ
KIEGÉSZÍTŐ INFORMÁCIÓK
7.1. pont
Amennyiben az értékpapírjegyzékben tanácsadókat is feltüntetnek, nyilatkozat arról, hogy a tanácsadók milyen minőségben működtek közre.
C kategória
7.2. pont
Az értékpapírjegyzékben szereplő egyéb információk, amelyek könyvvizsgálatát vagy felülvizsgálatát könyvvizsgálók elvégezték, és erről jelentést készítettek. A jelentés másolata vagy – az illetékes hatóság engedélyével – a jelentés összefoglalója.
A kategória
7.3. pont
Az értékpapírnak a kibocsátó kérésére vagy a hitelminősítési eljárásban való közreműködésével készített hitelminősítése. A minősítések jelentésének rövid magyarázata, ha ezt a hitelminősítést végző szervezet korábban már közzétette.
C kategória
16. MELLÉKLET
TULAJDONVISZONYT MEGTESTESÍTŐNEK NEM MINŐSÜLŐ ÉRTÉKPAPÍROK MÁSODLAGOS KIBOCSÁTÁSAIRA VONATKOZÓ ÉRTÉKPAPÍRJEGYZÉK
1. SZAKASZ
FELELŐS SZEMÉLYEK, HARMADIK FÉLTŐL SZÁRMAZÓ INFORMÁCIÓ, SZAKÉRTŐI JELENTÉSEK ÉS AZ ILLETÉKES HATÓSÁG JÓVÁHAGYÁSA
1.1. pont
Az értékpapírjegyzékben megadott információkért vagy azok egy részéért felelős személyek azonosítása, az utóbbi esetben az érintett részek feltüntetésével. Természetes személyek esetén, ideértve a kibocsátó igazgatási, irányító vagy felügyelő testületeinek tagjait is, meg kell adni a személy nevét és beosztását; jogi személyek esetén fel kell tüntetni a nevet és a bejegyzett székhelyet.
A kategória
1.2. pont
Az értékpapírjegyzékért felelős személyek nyilatkozata arról, hogy legjobb tudomásuk szerint az értékpapírjegyzékben foglalt információk megfelelnek a tényeknek, és az értékpapírjegyzékből nem maradt ki olyan tény, amely befolyásolhatná az abból levonható következtetéseket.
Adott esetben az értékpapírjegyzék egyes részeiért felelős személyek nyilatkozata arról, hogy legjobb tudomásuk szerint az értékpapírjegyzék azon részeiben foglalt információk, amelyekért felelősek, megfelelnek a tényeknek, és az értékpapírjegyzék ezen részeiből nem maradt ki olyan tény, amely befolyásolhatná az azokból levonható következtetéseket.
A kategória
1.3. pont
Amennyiben az értékpapírjegyzék szakértői minőségben közreműködő személy nyilatkozatát vagy jelentését tartalmazza, meg kell adni a személy következő adatait:
a)
név;
b)
üzleti elérhetőség;
c)
szakképesítések;
d)
a kibocsátóban levő jelentős érdekeltség, ha van ilyen.
Ha a nyilatkozat vagy jelentés a kibocsátó kérésére készült, ki kell jelenteni, hogy a nyilatkozat vagy jelentés azon személy beleegyezésével került az értékpapírjegyzékbe, aki engedélyezte az értékpapírjegyzék érintett részének tartalmát a tájékoztató céljára.
A kategória
1.4. pont
Amennyiben az információk harmadik féltől származnak, meg kell erősíteni, hogy az információkat pontosan vették át, és a kibocsátó tudomása szerint, illetve amilyen mértékben erről a harmadik fél által közzétett információkból megbizonyosodhatott, az átvett információkból nem maradtak ki olyan tények, amelyek azokat pontatlanná vagy félrevezetővé tennék. Ezenfelül meg kell adni az információforrás(oka)t is.
C kategória
1.5. pont
A következőkre vonatkozó nyilatkozat:
a)
ezt az [értékpapírjegyzéket/tájékoztatót] jóváhagyta a(z) [illetékes hatóság neve] mint az (EU) 2017/1129 rendelet szerinti illetékes hatóság;
b)
a(z) [az illetékes hatóság neve] ezt az [értékpapírjegyzéket/tájékoztatót] csak az (EU) 2017/1129 rendeletben a teljességre, érthetőségre és következetességre vonatkozóan meghatározott előírásoknak való megfelelés szempontjából hagyja jóvá;
c)
az ilyen jóváhagyás nem tekinthető az ezen [értékpapírjegyzék/tájékoztató] tárgyát képező értékpapírok minőségének jóváhagyásaként;
d)
a befektetők saját maguk értékeljék, hogy alkalmas-e számukra az ezen értékpapírokba történő befektetés; valamint
e)
az [értékpapírjegyzék/tájékoztató] egy egyszerűsített tájékoztatóként készült az (EU) 2017/1129 rendelet 14. cikkével összhangban.
A kategória
2. SZAKASZ
KOCKÁZATI TÉNYEZŐK
2.1. pont
A felajánlott értékpapírokra és/vagy piacra bevezetett értékpapírokra jellemző lényeges kockázatok bemutatása, korlátozott számú kategóriában, a „Kockázati tényezők” című részben.
A közzéteendő kockázatok a következőket tartalmazzák:
a)
az értékpapír alárendeltségi szintjéből eredő kockázatok, valamint a csődeljárás, vagy egyéb hasonló eljárás – ideértve adott esetben a hitelintézetek fizetésképtelenségét, illetve a 2014/59/EU irányelv szerinti szanálását vagy átszervezését is – alatt álló értékpapír-tulajdonosoknak teljesítendő kifizetések várható terjedelmére és ütemezésére gyakorolt hatást is;
b)
a garantált értékpapírok esetében a garanciavállalóra vonatkozó egyedi és lényeges kockázatok, amennyiben azok relevánsak a garancia alapján fennálló kötelezettségeinek teljesítésére irányuló képessége szempontjából.
Minden egyes kategóriában a kibocsátó, az ajánlattevő vagy a szabályozott piacra történő bevezetést kérő személy értékelése alapján leglényegesebb kockázatokat – figyelemmel a kibocsátóra és az értékpapírokra gyakorolt negatív hatásokra és az előfordulásuk valószínűségére – kell először feltüntetni. A kockázatokat alá kell támasztania az értékpapírjegyzék tartalmának.
A kategória
3. SZAKASZ
ALAPVETŐ INFORMÁCIÓK
3.1. pont
A kibocsátásban/ajánlattételben érintett természetes és jogi személyek érdekeltsége
A kibocsátás/ajánlattétel szempontjából lényeges érdekeltségek bemutatása, ideértve az összeférhetetlenségeket is, az érintett személyek és az érdekeltség jellegének részletezésével.
C kategória
3.2. pont (csak lakossági)
A nyilvános ajánlattétel, illetve a piacra történő bevezetés okai, ha az nem nyereségszerzés és/vagy egyes kockázatok fedezése. Nyilvános ajánlattétel esetében a kibocsátás/ajánlattétel becsült összes költsége és a nettó bevétel becsült összege. A költségeket és a bevételeket a főbb felhasználási célok szerinti bontásban, fontossági sorrendben kell ismertetni. Amennyiben a kibocsátó tudja, hogy a várható bevétel nem lesz elegendő az összes felhasználási cél finanszírozására, akkor meg kell jelölni a szükséges kiegészítő finanszírozás összegét és forrását.
C kategória
3.3. pont (csak nagykereskedelmi)
A kibocsátás okai, ha az nem nyereségszerzés és/vagy egyes kockázatok fedezése.
C kategória
4. SZAKASZ
A FELAJÁNLOTT/PIACRA BEVEZETETT ÉRTÉKPAPÍROKRA VONATKOZÓ INFORMÁCIÓK
4.1. pont
a)
a felajánlott és/vagy piacra bevezetett értékpapírok fajtája, osztálya és mennyisége;
A kategória
b)
a felajánlott és/vagy piacra bevezetett értékpapírok nemzetközi értékpapír-azonosító száma („ISIN”).
C kategória
4.2. pont
Az értékpapír-kibocsátás pénzneme.
C kategória
4.3. pont
Új kibocsátások esetén nyilatkozat azon határozatokról, felhatalmazásokról és jóváhagyásokról, amelyek alapján az értékpapírokat előállították és/vagy kibocsátották, illetve a jövőben előállítják és/vagy kibocsátják.
C kategória
4.4. pont
Az értékpapírok átruházhatóságára vonatkozó korlátozások ismertetése.
B kategória
4.5. pont (csak lakossági)
Arra vonatkozó figyelmeztetés, hogy a befektető tagállama és a kibocsátó bejegyzése szerinti ország adójogszabályai befolyással lehetnek az értékpapírokból származó jövedelemre.
Az értékpapírok adóügyi kezelésére vonatkozó információk, amennyiben a javasolt befektetés az adott befektetéstípusra alkalmazandó külön adózási szabályok alá tartozik.
A kategória
4.6. pont
Amennyiben nem azonos a kibocsátóval, az értékpapírok ajánlattevőjének, és/vagy a szabályozott piacra történő bevezetést kérő személynek a megnevezése és elérhetőségei, ideértve a jogalany-azonosítóját („LEI”), amennyiben az ajánlattevő jogi személy.
C kategória
4.7. pont
Az értékpapírok kielégítési sorrendben betöltött helye a kibocsátó tőkestruktúrájában fizetésképtelenség esetén, ideértve adott esetben az arra vonatkozó információkat, hogy a 2014/59/EU irányelv szerinti szanálás esetén az értékpapíroknak milyen az alárendeltségi szintje és az potenciálisan milyen hatással jár a befektetésre.
A kategória
4.8. pont
Az értékpapírokhoz kapcsolódó jogok ismertetése, ideértve a jogok bármely korlátozását.
B kategória
4.9. pont
a)
A névleges kamatláb;
C kategória
b)
a fizetendő kamatra vonatkozó rendelkezések;
B kategória
c)
a kamat esedékessé válásának időpontja és a kamatfizetési időpontok;
C kategória
d)
a kamat és a tőkeösszeg visszafizetésére irányuló követelések határideje.
B kategória
Amennyiben a kamatláb nem rögzített:
a)
a mögöttes eszköz fajtájának ismertetése;
A kategória
b)
a kamatláb alapját képező mögöttes eszköz, valamint a kamatláb mögöttes eszközzel való összekapcsolására használt módszer ismertetése;
C kategória
c)
tulajdonviszonyt megtestesítőnek nem minősülő lakossági értékpapírok esetében tájékoztatás arról, hogy hol szerezhető be információ a mögöttes eszköz korábbi és jövőbeli teljesítményének alakulásáról és a volatilitásáról;
C kategória
d)
a mögöttes eszközt érintő esetleges piaci vagy elszámolási fennakadások;
B kategória
e)
a mögöttes eszközt érintő eseményekkel kapcsolatos kiigazítási szabályok;
B kategória
f)
a számítást végző ügynök neve;
C kategória
g)
tulajdonviszonyt megtestesítőnek nem minősülő lakossági értékpapírok esetében, amennyiben az értékpapír utáni kamatfizetésnek származtatott összetevője is van, egyértelmű és teljeskörű magyarázatot kell nyújtani a befektetők részére arról, hogy a mögöttes eszköz(ök) értéke miként befolyásolja a befektetésük értékét, különösen olyan körülmények között, amikor a kockázat a legnyilvánvalóbb.
B kategória
4.10. pont
a)
Lejárat napja.
C kategória
b)
A kölcsön kiegyenlítésére vonatkozó rendelkezések részletei, ideértve a visszafizetési eljárásokat.
Amennyiben a kibocsátó vagy az értékpapír-tulajdonos kezdeményezésére előtörlesztést terveznek, erről tájékoztatást kell nyújtani, megadva a törlesztési feltételeket.
B kategória
4.11. pont
a)
A várható hozam.
C kategória
b)
tulajdonviszonyt megtestesítőnek nem minősülő lakossági értékpapírok esetében a hozam számításának módja összefoglalás formájában.
B kategória
4.15. pont
A hitelviszonyt megtestesítő értékpapírok tulajdonosainak képviselete, ideértve a befektetőket képviselő szervezet megnevezését és a képviseletre vonatkozó rendelkezéseket. Azon weboldal megjelölése, ahol a képviselettel kapcsolatos szerződések nyilvánosan megtekinthetők.
B kategória
4.16. pont
Amennyiben nincs ajánlattétel, az értékpapírok kibocsátásának időpontja.
C kategória
5. SZAKASZ
AZ AJÁNLATTÉTEL FELTÉTELEI (CSAK LAKOSSÁGI)
5.1. pont
Feltételek, ajánlati statisztikák, várható ütemezés és az ajánlattételhez szükséges intézkedések
5.1.1. pont
Az ajánlattétel feltételei.
C kategória
5.1.2. pont
Az ajánlattételre rendelkezésre álló idő, beleértve a lehetséges módosításokat is, és a jegyzési eljárás ismertetése az új értékpapírok kibocsátásának dátumával együtt.
C kategória
5.1.3. pont
A jegyezhető mennyiség csökkentésének lehetőségével és az értékpapírt jegyzők által befizetett többlet visszafizetésének módjával kapcsolatos tájékoztatás.
C kategória
5.1.4. pont
A jegyzés legalacsonyabb és/vagy legmagasabb mennyisége (az értékpapírok darabszámában vagy az összesített befektetendő összegben meghatározva).
C kategória
5.1.5. pont
Az értékpapírok kifizetésének és szállításának módja és határideje.
C kategória
5.1.6. pont
Az ajánlattétel eredményének nyilvánosságra hozatalára alkalmazott módszer teljeskörű bemutatása, a nyilvánosságra hozatal időpontja.
C kategória
5.1.7. pont
Az elővételi jogok gyakorlásával, a jegyzési jog átruházhatóságával és a nem gyakorolt jegyzési jogok kezelésével kapcsolatos eljárás.
C kategória
5.1.8. pont
A kibocsátás/ajánlattétel teljes mennyisége; ha a mennyiséget nem rögzítették, a felajánlott értékpapírok mennyisége (ha rendelkezésre áll), a végleges ajánlati összeg nyilvános bejelentésére vonatkozó feltételek és idő bemutatása.
Amennyiben nem adható meg a felajánlott értékpapírok maximális mennyisége a tájékoztatóban, a tájékoztató kijelenti, hogy az értékpapír-vásárlás vagy -jegyzés elfogadása a nyilvánosságnak felajánlott értékpapírok mennyiségének benyújtása után legalább két munkanapig visszavonható.
C kategória
5.2. pont
Forgalmazási terv és allokáció
5.2.1. pont
Az értékpapírt jegyzőknek a részükre allokált mennyiségről történő értesítésének módja, és tájékoztatás arról, hogy az értesítést megelőzően megkezdődhet-e a kereskedés.
C kategória
5.3. pont
Árazás
5.3.1. pont
a)
az értékpapírok várható ajánlati ára; vagy
C kategória
b)
tájékoztatás az ár meghatározásának módjára és a közzétételének folyamatára vonatkozóan.
B kategória
c)
Az értékpapírt jegyzőre vagy vásárlóra terhelt költségek és adók összegével kapcsolatos tájékoztatás. Amennyiben a kibocsátó az 1286/2014/EU rendelet vagy a 2014/65/EU irányelv hatálya alá tartozik, és amennyire azok ismertek, az árban foglalt költségek bemutatása.
C kategória
5.4. pont
Elhelyezés és jegyzési garanciavállalás
5.4.1. pont
A teljes ajánlattétel és az egyes részei kapcsolattartójának (kapcsolattartóinak), valamint – amennyiben a kibocsátó vagy ajánlattevő számára ismertek – a forgalmazóknak a neve és címe azokban az országokban, ahol az ajánlattétel történik
C kategória
5.4.2. pont
A kifizetési ügynökök és letétkezelők neve és címe minden egyes országban.
C kategória
5.4.3. pont
A kibocsátás átvételére kötelezettséget vállaló szervezetek neve és címe, valamint azoknak a szervezeteknek a neve és címe, amelyek készek a kibocsátást kötelezettségvállalás nélkül, illetve megállapodás alapján „a legjobb tudásuk szerint” elhelyezni. A megállapodások lényegi elemei, ideértve a kvótákat is. Amennyiben nem a teljes kibocsátásra vállaltak jegyzési garanciát, a fennmaradó hányadra vonatkozó nyilatkozat. A jegyzési garanciavállalási és az elhelyezési jutalék teljes összegére vonatkozó tájékoztatás.
C kategória
5.4.4. pont
A jegyzési garanciavállalásra vonatkozó szerződés megkötésének időpontja.
C kategória
6. SZAKASZ
A PIACRA TÖRTÉNŐ BEVEZETÉSRE ÉS A KERESKEDÉSRE VONATKOZÓ SZABÁLYOK
6.1. pont
Tájékoztatás arról, hogy a kínált értékpapírok tekintetében nyújtottak vagy nyújtanak-e be kérelmet piacra történő bevezetésre, és szabályozott piacon, más egyenértékű harmadik országbeli piacokon vagy kkv-tőkefinanszírozási piacon kívánják-e forgalmazni; ennek során meg kell nevezni a szóban forgó piacokat. E körülményt olyan formában kell meghatározni, hogy az ne keltse azt a benyomást, hogy a piacra történő bevezetést feltétlenül jóvá fogják hagyni. Amennyiben ismert, az értékpapírok piacra történő bevezetésének legkorábbi időpontja.
B kategória
6.2. pont (csak lakossági)
Minden olyan szabályozott vagy azzal egyenértékű harmadik országbeli piac vagy kkv-tőkefinanszírozási piac, amelyen – a kibocsátó ismeretei szerint – a felajánlott vagy bevezetett értékpapírokkal azonos osztályú értékpapírokkal már kereskednek.
C kategória
6.3. pont (csak lakossági)
Az értékpapírok kibocsátási ára.
C kategória
6.4. pont (csak nagykereskedelmi)
A piaci bevezetéssel kapcsolatos összes becsült költség.
C kategória
6.5. pont
A kifizető ügynökök és a letétkezelők neve és címe az egyes országokban.
C kategória
7. SZAKASZ
KIEGÉSZÍTŐ INFORMÁCIÓK
7.1. pont
Amennyiben az értékpapírjegyzékben a kibocsátással összefüggésben tanácsadókat is feltüntetnek, nyilatkozat arról, hogy a tanácsadók milyen minőségben működtek közre.
C kategória
7.2. pont
Az értékpapírjegyzékben szereplő egyéb információk, amelyek könyvvizsgálatát vagy felülvizsgálatát jogszabály szerint engedélyezett könyvvizsgálók elvégezték, és erről jelentést készítettek. A jelentés másolata vagy – az illetékes hatóság engedélyével – a jelentés összefoglalója.
A kategória
7.3. pont (csak lakossági)
Az értékpapírnak a kibocsátó kérésére vagy a hitelminősítési eljárásban való közreműködésével készített hitelminősítése. A minősítések jelentésének rövid magyarázata, ha ezt a hitelminősítést végző szervezet korábban már közzétette.
C kategória
7.4. pont (csak nagykereskedelmi)
A piaci bevezetéssel kapcsolatos összes becsült költség.
C kategória
7.5. pont (csak nagykereskedelmi)
Az értékpapírnak a kibocsátó kérésére vagy a hitelminősítési eljárásban való közreműködésével készített hitelminősítése.
C kategória
17. MELLÉKLET
MÖGÖTTES ESZKÖZHÖZ KAPCSOLÓDÓ FIZETÉSI VAGY SZÁLLÍTÁSI KÖTELEZETTSÉGET KELETKEZTETŐ ÉRTÉKPAPÍROK
1. SZAKASZ
KOCKÁZATI TÉNYEZŐK
1.1. pont
A „Kockázati tényezők” szakaszban a felajánlott és/vagy piacra bevezetett értékpapírokra vonatkozó lényeges kockázati tényezők jól látható bemutatása, hogy értékelni lehessen az érintett értékpapírokhoz kapcsolódó piaci kockázatokat. Adott esetben ennek olyan figyelmeztetést kell tartalmaznia, amely szerint a befektetők adott esetben részben vagy teljesen elveszíthetik befektetésük értékét, és, ha a befektető kötelezettsége nem korlátozódik a befektetése értékére, egy ennek megfelelő tartalmú nyilatkozat, valamint ismertetni kell, hogy milyen körülmények között merülnek fel többletkötelezettségek és be kell mutatni ezek várható pénzügyi hatásait.
A kategória
2. SZAKASZ
A FELAJÁNLOTT/PIACRA BEVEZETETT ÉRTÉKPAPÍROKRA VONATKOZÓ INFORMÁCIÓK
2.1. pont
Az értékpapírokra vonatkozó információk
2.1.1. pont
Egyértelmű és teljeskörű magyarázatot kell adni a befektetőknek arról, hogy a mögöttes eszköz(ök) értéke miként befolyásolja a befektetésük értékét, különösen olyan körülmények között, amikor a kockázat a legnyilvánvalóbb, kivéve, ha az értékpapírok egységenkénti címletértéke legalább 100 000  EUR, illetve ha értékpapíronként legalább 100 000  EUR összegben kell vásárolni, vagy ha csak olyan szabályozott piacon vagy egy szabályozott piac olyan konkrét szegmensében lesznek forgalomban, amely csak minősített befektetők előtt nyitott.
B kategória
2.1.2. pont
A származtatott értékpapírok lejárati ideje és lehívásuk időpontja vagy a végső referencia-időpont.
C kategória
2.1.3. pont
A származtatott értékpapírok elszámolási eljárásának ismertetése.
B kategória
2.1.4. pont
A következők ismertetése:
a)
a származtatott értékpapírok hozama keletkezésének módja;
B kategória
b)
a kifizetés vagy szállítás időpontja;
C kategória
c)
a hozam kiszámításának módja.
B kategória
2.2. pont
A mögöttes eszközökre vonatkozó információk
2.2.1. pont
A mögöttes eszköz lehívási ára vagy végső referenciaára.
C kategória
2.2.2. pont
A mögöttes eszköz fajtájára vonatkozó nyilatkozat.
A kategória
Tájékoztatás arról, hogy hol szerezhető be információ a mögöttes eszközre vonatkozóan, annak feltüntetésével, hogy hol szerezhető be információ elektronikus úton a mögöttes eszköz múltbeli és jövőbeli teljesítményére, valamint volatilitására vonatkozóan, illetve, hogy az térítésmentesen beszerezhető-e.
C kategória
Amennyiben a mögöttes eszköz értékpapír:
a)
az értékpapír kibocsátójának neve;
C kategória
b)
a nemzetközi értékpapír-azonosító szám („ISIN”);
C kategória
amennyiben a mögöttes eszköz alaptermék-kibocsátó vagy referenciakötelezettség (hitelkockázathoz kapcsolt értékpapíroknál):
a)
amennyiben az alaptermék-kibocsátó vagy referenciakötelezettség egyetlen szervezetből vagy kötelezettségből áll, vagy olyan mögöttes eszközök portfóliója esetében, ahol az egyetlen alaptermék-kibocsátó vagy referenciakötelezettség a portfólió 20 %-át vagy azt meghaladó hányadát képviseli:
i.
ha az alaptermék-kibocsátó (vagy a referenciakötelezettség kibocsátója) nem rendelkezik szabályozott piacra, azzal egyenértékű harmadik országbeli piacra vagy kkv-tőkefinanszírozási piacra bevezetett értékpapírokkal, az alaptermék-kibocsátóra (vagy a referenciakötelezettség kibocsátójára) vonatkozó információk, amennyiben a kibocsátónak azokról tudomása van, és/vagy azokról az alaptermék-kibocsátó (vagy a referenciakötelezettség kibocsátója) által közzétett információból megbizonyosodhatott, mintha ő maga lenne a kibocsátó (a tulajdonviszonyt megtestesítőnek nem minősülő nagykereskedelmi értékpapírokra vonatkozó regisztrációs okmánnyal összhangban);
A kategória
ii.
ha az alaptermék-kibocsátó (vagy a referenciakötelezettség kibocsátója) szabályozott piacra, azzal egyenértékű harmadik országbeli piacra vagy kkv-tőkefinanszírozási piacra már bevezetett értékpapírokkal rendelkezik, a neve, az ISIN, a címe, a bejegyzése szerinti ország, azon ágazat vagy ágazatok, amelyben az alaptermék-kibocsátó (vagy a referenciakötelezettség kibocsátójára) működik, és azon piac neve, ahová az értékpapírokat bevezették, amennyiben a kibocsátónak azokról tudomása van, és/vagy azokról az alaptermék-kibocsátó (vagy a referenciakötelezettség kibocsátója) által közzétett információból megbizonyosodhatott.
C kategória
b)
a mögöttes eszközök portfóliója esetében, amennyiben egyetlen alaptermék-kibocsátó vagy referenciakötelezettség a portfólió kevesebb mint 20 %-át képviseli:
i.
az alaptermék-kibocsátók vagy a referenciakötelezettséget kibocsátók neve; valamint
C kategória
ii.
az ISIN.
C kategória
Amennyiben a mögöttes eszköz index:
a)
az index neve;
C kategória
b)
az index leírása, ha azt a kibocsátó vagy a kibocsátóéval azonos csoporthoz tartozó jogi személy állítja össze;
A kategória
c)
a kibocsátóval együttműködésben vagy a kibocsátó nevében eljáró jogi vagy természetes személy által biztosított index leírása, kivéve, ha a tájékoztató tartalmazza az alábbi nyilatkozatokat:
i.
az indexre vonatkozó szabályok teljeskörű leírása és az index teljesítményére vonatkozó adatok szabadon elérhetők a kibocsátó vagy az indexszolgáltató honlapján;
ii.
az indexre vonatkozó szabályok (köztük az index összetevőinek kiválasztására és kiegyensúlyozására vonatkozó módszertan, valamint a piaci zavart okozó események leírása és a kiigazítási szabályok) előre meghatározott és objektív feltételeken alapulnak.
B kategória
A b) és c) pont nem vonatkozik arra az esetre, amikor az index kezelője szerepel az ESMA által az (EU) 2016/1011 rendelet (1) 36. cikke alapján vezetett közhiteles nyilvántartásban.
d)
Amennyiben az indexet nem a kibocsátó állítja össze, tájékoztatás az indexszel kapcsolatos információk fellelhetőségéről.
C kategória
Amennyiben a mögöttes eszköz kamatláb, a kamatláb bemutatása.
C kategória
Amennyiben a mögöttes eszköz egyik fenti kategóriába sem tartozik, az értékpapírjegyzékben ennek megfelelő információt kell közölni.
C kategória
Amennyiben a mögöttes eszköz egy értékpapírokból álló eszközkosár, közzé kell tenni az egyes mögöttes eszközökre vonatkozó fenti információkat, és ismertetni kell a kosárban lévő egyes mögöttes eszközök súlyozását.
C kategória
2.2.3. pont
A mögöttes eszközt érintő esetleges piaci vagy elszámolási fennakadások vagy hitelesemények.
B kategória
2.2.4. pont
A mögöttes eszközt érintő eseményekkel kapcsolatos kiigazítási szabályok.
B kategória
3. SZAKASZ
KIEGÉSZÍTŐ INFORMÁCIÓK
3.1. pont
Jelezni kell a tájékoztatóban, hogy a kibocsátó kíván-e a kibocsátás után információkat közzétenni. Amennyiben a kibocsátó jelezte, hogy közzé kíván tenni ilyen információkat, a kibocsátónak a tájékoztatóban meg kell adnia, hogy milyen információkat fog közzétenni, és azt, hogy azok hol szerezhetők be.
C kategória
(1)  Az Európai Parlament és a Tanács (EU) 2016/1011 rendelete (2016. június 8.) a pénzügyi eszközökben és pénzügyi ügyletekben referenciamutatóként vagy a befektetési alapok teljesítményének méréséhez felhasznált indexekről.
18. MELLÉKLET
MÖGÖTTES RÉSZVÉNY
1. SZAKASZ
A MÖGÖTTES RÉSZVÉNY ISMERTETÉSE
1.1. pont
A részvények fajtájának és osztályának bemutatása.
A kategória
1.2. pont
A részvények létrehozása alapjául szolgáló jogszabályok.
A kategória
1.3. pont
a)
Tájékoztatás arról, hogy az értékpapírok névre vagy bemutatóra szólnak-e, illetve nyomdai úton vagy dematerializált formában készültek-e.
A kategória
b)
Dematerializált formában nyilvántartott értékpapírok esetében a nyilvántartást vezető szervezet neve és címe.
C kategória
1.4. pont
A részvénykibocsátás pénzneme
A kategória
1.5. pont
Az értékpapírokhoz kapcsolódó jogok ismertetése, ideértve a jogok bármely korlátozását és a gyakorlásukra vonatkozó eljárást:
a)
osztalékjogok:
i.
a jogosultság keletkezésének rögzített időpontja(i);
ii.
az osztalékra való jogosultság elévülésének határideje, az ezt követően kedvezményezett személy megnevezése;
iii.
az osztalékkal kapcsolatos korlátozások és nem rezidens tulajdonosokra vonatkozó eljárások;
iv.
az osztalék mértéke vagy kiszámításának módja, az osztalékfizetés gyakorisága, halmozott vagy nem halmozott jellege;
b)
szavazati jogok;
c)
elővételi jog az azonos osztályú értékpapírok jegyzésekor;
d)
a kibocsátó nyereségéből való részesedés joga;
e)
likvidációs hányadhoz való jog;
f)
visszaváltási rendelkezések;
g)
átváltási rendelkezések.
A kategória
1.6. pont
Új kibocsátások esetén nyilatkozat azon határozatokról, felhatalmazásokról és jóváhagyásokról, amelyek alapján a részvényeket előállították és/vagy kibocsátották, illetve a jövőben előállítják és/vagy kibocsátják, valamint a kibocsátás időpontja.
C kategória
1.7. pont
A részvények szabályozott piacra történő bevezetésének helye és ideje.
C kategória
1.8. pont
A részvények átruházhatóságára vonatkozó korlátozások leírása.
A kategória
1.9. pont
Nyilatkozat olyan felvásárlásra vonatkozó nemzeti szabályozás meglétéről – ha van ilyen –, amely a kibocsátóra alkalmazandó és meghiúsíthat ilyen esetleges felvásárlásokat. A részvényesek jogainak és kötelezettségeinek rövid bemutatása kötelező vételi ajánlat, kiszorítás vagy kényszereladás esetén.
A kategória
1.10. pont
Az előző pénzügyi évben és a folyó pénzügyi évben harmadik felek által a kibocsátó saját tőkéjére vonatkozóan tett nyilvános vételi ajánlat.
Közölni kell az ajánlatbeli vételárat vagy átváltási feltételeket, valamint az eljárás végeredményét is.
C kategória
1.11. pont
A következők összehasonlítása:
a)
a meglévő részvényesek alaptőkében és a szavazati jogokban való részesedése a nyilvános ajánlattétel következtében történt tőkeemelés előtt és után azzal a feltételezéssel, hogy a meglévő részvényesek nem jegyeznek új részvényeket;
C kategória
b)
az egy részvényre jutó nettó eszközérték a nyilvános ajánlattételt (eladási ajánlat és/vagy tőkeemelés) megelőző utolsó mérlegforduló dátumán és az egy részvényre jutó ajánlati ár az adott nyilvános ajánlaton belül.
C kategória
2. SZAKASZ
AZOKBAN AZ ESETEKBEN FELTÜNTETENDŐ INFORMÁCIÓK, AMIKOR A MÖGÖTTES ESZKÖZ KIBOCSÁTÓJA UGYANAHHOZ A CSOPORTHOZ TARTOZÓ SZERVEZET
C kategória
2.1. pont
Amennyiben a mögöttes eszköz kibocsátója ugyanahhoz a csoporthoz tartozik, a kibocsátóra vonatkozóan azokat au információkat kell megadni, amelyeket a tulajdonviszonyt megtestesítő értékpapírokra vonatkozó regisztrációs okmány, vagy adott esetben tulajdonviszonyt megtestesítő értékpapírok másodlagos kibocsátásaira vonatkozó regisztrációs okmány vagy a növekvő vállalatok uniós regisztrációs okmánya tulajdonviszonyt megtestesítő értékpapírok esetében előír.
A kategória
19. MELLÉKLET
ESZKÖZFEDEZETŰ ÉRTÉKPAPÍROK
1. SZAKASZ
AZ ÉRTÉKPAPÍROK
1.1. pont
Nyilatkozat arra vonatkozóan, hogy a bejelentést megtették vagy megtenni tervezik az ESMA felé – adott esetben – az egyszerű, átlátható és egységesített („STS”) értékpapírosításnak való megfelelést illetően. Ezt az adott bejelentés jelentésére vonatkozó magyarázatnak kell kísérnie az ESMA adatbázisára mutató hivatkozással vagy hiperhivatkozással, amely jelzi, hogy az STS-bejelentés szükség esetén letölthető.
A kategória
1.2. pont
Amennyiben a tájékoztató arra vonatkozó nyilatkozatot tartalmaz, hogy az ügylet megfelel az STS kritériumoknak, figyelmeztetés, hogy valamely ügylet STS-státusza nem statikus, és a befektetők ellenőrizzék az ügylet aktuális státuszát az ESMA weboldalán.
B kategória
1.3. pont
A kibocsátás legkisebb címlete.
C kategória
1.4. pont
Amennyiben a kibocsátásban nem érintett vállalkozásról/kötelezettről hoznak nyilvánosságra információt, meg kell erősíteni, hogy a vállalkozásra/kötelezettre vonatkozó információt a vállalkozás/kötelezett által közzétett információkból pontosan vették át. A kibocsátó tudomása szerint, illetve amilyen mértékben a vállalkozás/kötelezett által közzétett információból erről megbizonyosodhatott, az átvett információkból nem maradtak ki olyan tények, amelyek miatt az átvett információk félrevezetők lennének.
Meg kell adni az értékpapírjegyzékben szereplő azon információk forrását is, amelyeket a vállalkozás/kötelezett által közzétett információkból vettek át.
C kategória
2. SZAKASZ
A MÖGÖTTES ESZKÖZÖK
2.1. pont
Igazolás arról, hogy a kibocsátást fedező értékpapírosított eszközök olyan jellemzőkkel rendelkeznek, amelyek alkalmassá teszik őket az értékpapírokkal kapcsolatos kifizetésekhez szükséges pénzeszközök biztosítására.
A kategória
2.2. pont
A kibocsátást fedező külön eszközökből álló eszközállomány tekintetében:
2.2.1. pont
Az eszközállományra irányadó joghatóság.
C kategória
2.2.2. pont
a)
Kevés számú, könnyen beazonosítható kötelezett esetén, az egyes kötelezettek általános bemutatása.
C kategória
b)
Minden egyéb esetben a kötelezettek és a gazdasági környezet általános jellemzőinek leírása.
B kategória
c)
A b) pontban szereplő kötelezettek vonatkozásában az értékpapírosított eszközökre vonatkozó általános statisztikai adatok.
C kategória
2.2.3. pont
Az eszközök jogi jellege.
C kategória
2.2.4. pont
Az eszközök lejáratának vagy esedékességének időpontja(i).
C kategória
2.2.5. pont
Az eszközök összege.
C kategória
2.2.6. pont
A hitelfedezeti arány vagy a fedezet mértéke.
B kategória
2.2.7. pont
Az eszközök keletkeztetésének vagy létrehozásának módja, valamint a kölcsönök és hitelmegállapodások esetében az alapvető hitelezési feltételek, továbbá azon hitelek megjelölése, amelyek nem teljesítik ezeket a feltételeket, és a további előlegek nyújtására vonatkozó jogok vagy kötelezettségek.
B kategória
2.2.8. pont
Az eszközökkel összefüggésben a kibocsátónak nyújtott jelentősebb jótállások és biztosítékok.
C kategória
2.2.9. pont
Az eszközökkel kapcsolatos helyettesítési jog, a helyettesítés módja és az ilyen módon helyettesíthető eszközök fajtája; ha lehetőség van az eszközöket más osztályú vagy minőségű eszközökkel helyettesíteni, az erre vonatkozó nyilatkozat és a helyettesítés hatásának ismertetése.
B kategória
2.2.10. pont
Az eszközökre vonatkozó biztosítási kötvények ismertetése. Amennyiben az ügylet szempontjából lényeges, jelezni kell, ha ezek egy biztosító kezében koncentrálódnak.
B kategória
2.2.11. pont
Amennyiben az eszközök öt vagy ennél kevesebb, jogi személynek minősülő kötelezett kötelezettségeiből állnak, vagy azokat öt vagy ennél kevesebb jogi személy garantálja, illetve egy kötelezettre vagy a kötelezettségeket garantáló szervezetre az eszközök legalább 20 %-a jut, vagy egyetlen garanciavállaló garantálja az eszközök legalább 20 %-át, a következők valamelyikét kell közölni a kibocsátó ismeretei és/vagy a kötelezett(ek) vagy garanciavállaló(k) által közzétettekből a kibocsátó számára megállapítható információk alapján:
a)
az egyes kötelezettekre vagy garanciavállalókra vonatkozó információ, mintha olyan tulajdonviszonyt megtestesítőnek nem minősülő értékpapírokra vonatkozó regisztrációs okmányt készítő kibocsátó volna, amelyek egységenkénti címletértéke legalább 100 000  EUR, és/vagy az értékpapír csak olyan szabályozott piacon vagy annak egy konkrét szegmensén belül lesz forgalomban, ahol az ezen értékpapírokkal való kereskedés lehetősége csak minősített befektetők előtt nyitott;
A kategória
b)
ha egy kötelezett vagy garanciavállaló szabályozott piacra vagy azzal egyenértékű harmadik országbeli piacra vagy kkv-tőkefinanszírozási piacra már bevezetett értékpapírokkal rendelkezik, a neve, címe, bejegyzése szerinti ország, jelentős üzleti tevékenységei/befektetési politikája és annak a piacnak a neve, ahová az értékpapírokat bevezették.
C kategória
2.2.12. pont
Amennyiben a kibocsátó, a garanciavállal és a kötelezett között a kibocsátás szempontjából jelentőséggel bíró kapcsolat áll fenn, a kapcsolat alapvető feltételei.
C kategória
2.2.13. pont
Amennyiben az eszközök között olyan értékpapírokra vonatkozó kötelezettségek szerepelnek, amelyekkel szabályozott piacon vagy azzal egyenértékű harmadik országbeli piacon vagy kkv-tőkefinanszírozási piacon kereskednek, az értékpapírok és a piac rövid bemutatása, továbbá egy elektronikus hivatkozás, amelyen keresztül elérhető a kötelezettségekre vonatkozó dokumentáció a szabályozott piacon vagy azzal egyenértékű harmadik országbeli piacon vagy kkv-tőkefinanszírozási piacon.
C kategória
2.2.14. pont
Amennyiben az eszközök között olyan értékpapírokra vonatkozó kötelezettségek szerepelnek, amelyekkel nem kereskednek szabályozott piacon vagy azzal egyenértékű harmadik országbeli piacon vagy kkv-tőkefinanszírozási piacon, a kötelezettségek alapvető feltételei.
B kategória
2.2.15. pont
Amennyiben az eszközök között olyan tulajdonviszonyt megtestesítő értékpapírok szerepelnek, amelyekkel szabályozott piacon vagy azzal egyenértékű harmadik országbeli piacon vagy kkv-tőkefinanszírozási piacon kereskednek, a következőket kell ismertetni:
C kategória
a)
az értékpapírok leírása;
b)
azon piac leírása, amelyen az értékpapírokkal kereskednek, ideértve a piac alapításának időpontját, az árinformációk közzétételének módját, a napi forgalmat, a piac jelentőségét az érintett országban és a piac felügyeleti hatóságának nevét, továbbá egy elektronikus hivatkozást, amelyen keresztül elérhető az értékpapírokra vonatkozó dokumentáció a szabályozott piacon vagy azzal egyenértékű harmadik országbeli piacon vagy kkv-tőkefinanszírozási piacon;
C kategória
c)
az érintett értékpapírok árának közlési gyakorisága.
C kategória
2.2.16. pont
Amennyiben az eszközök több mint 10 %-a olyan tulajdonviszonyt megtestesítő értékpapírokból áll, amelyekkel szabályozott piacon vagy azzal egyenértékű harmadik országbeli vagy kkv-tőkefinanszírozási piacon nem kereskednek, az érintett tulajdonviszonyt megtestesítő értékpapírok ismertetése és a tulajdonviszonyt megtestesítő értékpapírokra vonatkozó regisztrációs okmányban, vagy adott esetben a zárt végű kollektív befektetési formá által kibocsátott értékpapírokra vonatkozó regisztrációs okmányban foglaltakkal egyenértékű információ az értékpapírok minden egyes kibocsátója tekintetében.
A kategória
2.2.17. pont
Amennyiben az eszközök jelentős hányadát ingatlannal fedezik vagy biztosítják, az ingatlan-értékbecslési jelentés, amely tartalmazza mind az ingatlan, mind pedig a cash flow értékelését.
A fenti tájékoztatás nem kötelező abban az esetben, ha az értékpapír-kibocsátást ingatlannal fedezett jelzáloghitellel biztosítják, az ingatlanokat a kibocsátás céljából nem értékelték fel, és egyértelműen nyilatkoznak arról, hogy a benyújtott értékelések az eredeti jelzáloghitel megadásának időpontjában készültek.
A kategória
2.3. pont
A kibocsátást fedező, aktívan kezelt eszközállomány tekintetében:
2.3.1. pont
A 2.1. és a 2.2. pontnak megfelelő információk, hogy értékelhető legyen a kibocsátást biztosító portfólió eszközeinek fajtája, minősége, elegendősége és likviditása.
Lásd a 2.1. és a 2.2. pontot.
2.3.2. pont
A befektetések végrehajtásának paraméterei, az ilyen tevékenység irányításáért felelős szervezet neve és ismertetése, ideértve az érintett szervezetnél meglévő szakértelem és szakmai tapasztalat bemutatását, a megbízás felmondására és a tevékenység irányításért felelős másik szervezet kijelölésére vonatkozó rendelkezések összefoglalóját, továbbá a szervezetnek a kibocsátásban részt vevő más felekhez fűződő viszonyát.
A kategória
2.4. pont
Amennyiben a kibocsátó ugyanazon eszközök fedezetével további értékpapírokat kíván kibocsátani, ezt jól láthatóan jelezni kell, és hacsak az újabb értékpapírok nem helyettesíthetők a meglévő adósság osztályaival, illetve azoknak nem alárendeltek, nyilatkozni kell arról, hogy az érintett értékpapírosztályok tulajdonosait miként fogják tájékoztatni.
C kategória
3. SZAKASZ
SZERKEZET ÉS CASH FLOW
3.1. pont
Az ügylet szerkezetének bemutatása, az ügylet és a cash flow-k áttekintésével, szerkezeti diagrammal együtt.
A kategória
3.2. pont
A kibocsátásban részt vevő szervezetek és az általuk végrehajtandó feladatok bemutatása az érintettek közötti közvetlen vagy közvetett tulajdoni vagy ellenőrzési viszonyokra vonatkozó információkon felül.
A kategória
3.3. pont
Azon módszer és időpont ismertetése, ahogyan és amikor az eszközöknek vagy az eszközökből származó, kibocsátóval szembeni jogoknak és/vagy kötelezettségnek az értékesítése, átruházása, megújítása vagy átengedése megtörténik, illetve adott esetben az a módszer és időtartam, ahogyan és amikor a kibocsátó a kibocsátásból származó bevételt teljes mértékben befekteti.
B kategória
3.4. pont
A pénzáramlások ismertetése, ideértve a következőket:
3.4.1. pont
a)
az eszközökből származó cash flow miként teljesíti a kibocsátó értékpapír-tulajdonosokkal szembeni kötelezettségeit, ideértve szükség esetén:
A kategória
b)
egy táblázat a pénzügyi kötelezettségek teljesítéséről, továbbá a táblázat elkészítésekor alkalmazott feltételezések leírása;
C kategória
3.4.2. pont
információk a hitelminőség javításáról, jelezve, hogy hol fordulhat elő jelentős likviditáshiány, továbbá pótlólagos likviditási források rendelkezésre állásának, és a kamat- vagy tőkehiány kockázatainak fedezésére szolgáló rendelkezéseknek az ismertetése;
B kategória
3.4.3. pont
a)
adott esetben az ügyletre vonatkozó kockázatmegtartási követelmények;
A kategória
b)
az értékpapírosítást kezdeményező, a szponzor vagy az eredeti hitelező által megtartott jelentős mértékű nettó gazdasági érdekeltség (1);
C kategória
3.4.4. pont
a 3.4.2. pont sérelme nélkül az alárendelt adósságok finanszírozása;
C kategória
3.4.5. pont
az átmeneti likviditási többletek befektetésére vonatkozó befektetési paraméterek, és az ilyen jellegű befektetésekért felelős felek bemutatása;
B kategória
3.4.6. pont
az eszközökkel kapcsolatos kifizetések beszedése;
A kategória
3.4.7. pont
a kibocsátó által a kérdéses értékpapírosztályok tulajdonosainak teljesített kifizetések elsőbbségi sorrendje;
A kategória
3.4.8. pont
egyéb rendelkezések, amelyektől a befektetők részére történő kamat- és a tőkefizetés függ;
B kategória
3.5. pont
az értékpapírosított eszközök kezdeményezőjének neve, címe és fő üzleti tevékenysége.
C kategória
3.6. pont
Amennyiben az értékpapír hozama és/vagy visszafizetése a kibocsátó eszközeitől eltérő más eszközök vagy mögöttes eszközök teljesítményéhez vagy hitelképességéhez kötött, minden egyes érintett referenciaeszköz vagy mögöttes eszköz tekintetében rendelkezésre kell bocsátani a következők valamelyikét;
a)
a 2.2. és a 2.3. pont szerinti adatok közlése;
b)
amennyiben a tőkeösszeg tekintetében nem áll fenn kockázat, a referenciaeszköz kibocsátójának neve, nemzetközi értékpapír-azonosító száma („ISIN”), és tájékoztatás arról, hogy hol szerezhető be információ a referenciaeszköz múltbeli és jövőbeli teljesítményére vonatkozóan;
c)
amennyiben a referenciaeszköz egy index, a 17. melléklet 1. és 2. része.
Lásd a 17. mellékletet
3.7. pont
A kezelő, a számítást végző ügynök vagy az ezzel egyenértékű feladatokat végző személy neve, címe és fő üzleti tevékenysége, a kezelő/számítást végző ügynök feladatainak összefoglalása, az eszközök kezdeményezőjéhez vagy létrehozójához fűződő kapcsolata, a kezelő/számítást végző ügynök megbízatásának felmondására és másik kezelő/számítást végző ügynök kinevezésére vonatkozó rendelkezések összefoglalója;
C kategória
3.8. pont
A következő felek neve, címe és rövid bemutatása:
a)
swapügyletekben részt vevő szerződő felek, továbbá a hitelminőség vagy a likviditás egyéb lényegi javítását biztosító felek;
A kategória
b)
az ügyletekkel kapcsolatos fő számlákat vezető bankok.
C kategória
4. SZAKASZ
A KIBOCSÁTÁS UTÁNI JELENTÉS
4.1. pont
Jelezni kell a tájékoztatóban, hogy a kibocsátó köteles-e, illetve kíván-e kibocsátás utáni tájékoztatást adni a piacra bevezetendő értékpapírokról és a mögöttes biztosítékok teljesítményéről. A kibocsátónak jeleznie kell, hogy milyen információkat fognak közzétenni, azok elérhetőségét és a közzététel gyakoriságát.
C kategória
(1)  Ez változhat a végleges értékpapírosítási szabályozási követelményektől függően.
20. MELLÉKLET
ELŐZETES INFORMÁCIÓK
1. SZAKASZ
AZ ELŐZETES PÉNZÜGYI INFORMÁCIÓK TARTALMA
1.1. pont
Az előzetes pénzügyi információknak a következőket kell tartalmazniuk:
a)
egy bevezető rész, amely meghatározza az alábbiakat:
i.
az előzetes pénzügyi információk összeállításának célja, az ügylet vagy jelentős kötelezettségvállalás és az érintett vállalkozások vagy szervezetek bemutatásával;
ii.
az előzetes pénzügyi információk által lefedett időszak vagy dátum;
iii.
azon tény, hogy az előzetes pénzügyi információk kizárólag tájékoztató jellegűek;
iv.
arra vonatkozó magyarázat, hogy:
i.
az előzetes pénzügyi információk azt szemléltetik, hogy az ügylet milyen hatást gyakorolt volna, ha azt egy korábbi időpontban hajtják végre;
ii.
az előzetes pénzügyi információk szerinti feltételezett pénzügyi helyzet vagy eredmény eltérhet a szervezet tényleges pénzügyi helyzetétől vagy eredményétől;
b)
eredménykimutatás, mérleg vagy mindkettő, a következőkből álló oszlopos formában bemutatott körülményektől függően:
i.
múltbeli, helyesbítés nélküli információk;
ii.
szükség esetén a számviteli politika helyesbítései;
iii.
előzetes helyesbítések;
iv.
az előzetes pénzügyi információk eredménye az utolsó oszlopban;
c)
magyarázó megjegyzések a következőkre vonatkozóan:
i.
a helyesbítés nélküli pénzügyi információk forrása, és az, hogy tettek-e közzé könyvvizsgálói vagy vizsgálati jelentést a forrásra vonatkozóan;
ii.
az előzetes pénzügyi információk összeállításának alapja;
iii.
az egyes helyesbítések forrása és magyarázata;
iv.
várhatóan gyakorolnak-e az előzetes eredménykimutatás egyes helyesbítései folyamatos hatást a kibocsátóra;
d)
a tájékoztatónak adott esetben tartalmaznia kell a megszerzett (vagy megszerzendő) vállalkozások vagy szervezetek előzetes pénzügyi információk összeállításához felhasznált pénzügyi információit és évközi pénzügyi információit.
2. SZAKASZ
AZ ELŐZETES PÉNZÜGYI INFORMÁCIÓK ÖSSZEÁLLÍTÁSÁRA ÉS BEMUTATÁSÁRA VONATKOZÓ ELVEK
2.1. pont
Az előzetes pénzügyi információkat ilyenként kell azonosítani annak érdekében, hogy azokat meg lehessen különböztetni a múltbeli pénzügyi információktól.
Az előzetes pénzügyi információt a kibocsátó által a legutóbbi vagy következő pénzügyi beszámolóban alkalmazott számviteli politikával összhangban kell elkészíteni.
2.2. pont
Előzetes információkat a következők tekintetében lehet közölni:
a)
a legutolsó lezárt pénzügyi időszak; és/vagy
b)
a legutolsó évközi időszak, amelyre vonatkozóan helyesbítés nélküli releváns információt tettek közzé, vagy szerepel a regisztrációs okmányban/tájékoztatóban.
2.3. pont
Az előzetes helyesbítéseknek eleget kell tenniük a következőknek:
a)
egyértelműen bemutatottak és magyarázattal ellátottak;
b)
bemutatják az ügylethez közvetlenül hozzárendelhető összes jelentős hatást;
c)
tényekkel alátámaszthatók.
3. SZAKASZ
A KÖNYVSZAKÉRTŐI/KÖNYVVIZSGÁLÓI JELENTÉSRE VONATKOZÓ KÖVETELMÉNYEK
A tájékoztatónak tartalmaznia kell egy független könyvszakértők vagy könyvvizsgálók által készített jelentést, amely megállapítja, hogy a könyvszakértő vagy könyvvizsgáló véleménye szerint:
a)
az előzetes pénzügyi információkat a jelzett alapon és helyesen állították össze;
b)
az a) pontban említett alap összhangban áll a kibocsátó számviteli politikájával.
21. MELLÉKLET
GARANCIÁK
1. SZAKASZ
A GARANCIA JELLEGE
Azon intézkedések bemutatása, amelyek biztosítják, hogy a kibocsátással összefüggő lényeges kötelezettségeket megfelelően teljesítsék, garancia, kezesség, tőkeellátási garancia, monoline biztosítási kötvény vagy más ezekkel egyenértékű kötelezettségvállalás formájában („garancia”), és ezek nyújtójának („garanciavállaló”) bemutatása.
Ezen intézkedések magukban foglalják azokat a kötelezettségvállalásokat – ideértve a feltételhez kötötteket is –, amelyek biztosítják a tulajdonviszonyt megtestesítőnek nem minősülő értékpapírok visszafizetésére és/vagy a kamatfizetésre irányuló kötelezettségek teljesítését, továbbá az ismertetésben közölni kell, hogy az intézkedés miként fogja biztosítani a garantált kifizetés teljesítését.
2. SZAKASZ
A GARANCIA HATÁLYA
Részletesen ismertetni kell a garancia feltételeit és hatályát. E részleteknek ki kell terjedniük a garancia alkalmazásának feltételeire abban az esetben, ha az értékpapír feltételei és az esetleges monoline biztosítás vagy a kibocsátó és a garanciavállaló között létrejött tőkeellátási garanciamegállapodás lényeges feltételei értelmében nemteljesítés állna elő. Részletesen ismertetni kell továbbá a garanciavállalónak az értékpapír-tulajdonosok jogainak megváltoztatására vonatkozó vétójogát, miként ez a monoline biztosítások esetében gyakran előfordul.
3. SZAKASZ
A GARANCIAVÁLLALÓRÓL KÖZZÉTEENDŐ INFORMÁCIÓK
A garanciavállalónak olyan módon kell információkat nyilvánosságra hoznia magáról, mint a garancia tárgyát képező értékpapírokkal azonos fajtájú értékpapírok kibocsátójának.
4. SZAKASZ
RENDELKEZÉSRE ÁLLÓ DOKUMENTUMOK
Tájékoztatás azon weboldalról, ahol a nyilvánosság hozzáférhet a garanciával kapcsolatos lényeges szerződésekhez és egyéb dokumentumokhoz.
22. MELLÉKLET
BELEEGYEZÉS
1. SZAKASZ
A KIBOCSÁTÓ VAGY A TÁJÉKOZTATÓ ELKÉSZÍTÉSÉÉRT FELELŐS SZEMÉLY ÁLTAL ADOTT BELEEGYEZÉSSEL KAPCSOLATOS INFORMÁCIÓK
1.1. pont
A kibocsátónak vagy a tájékoztató elkészítéséért felelős személynek a tájékoztató felhasználására vonatkozó kifejezett beleegyezése, valamint nyilatkozat arról, hogy e személy az értékpapírok pénzügyi közvetítők általi későbbi újraértékesítésére vagy végleges elhelyezésére vonatkozóan is felelősséget vállal a tájékoztató tartalmáért mindazon pénzügyi közvetítők tekintetében, amelyek részére megadta a beleegyezést a tájékoztató felhasználásához.
A kategória
1.2. pont
A tájékoztató felhasználására vonatkozó beleegyezés időtartama.
A kategória
1.3. pont
A jegyzési időszak megjelölése, amely alatt a pénzügyi közvetítők az értékpapírokat újraértékesíthetik vagy véglegesen elhelyezhetik.
C kategória
1.4. pont
Azon tagállamok megjelölése, amelyekben a pénzügyi közvetítők felhasználhatják a tájékoztatót az értékpapírok későbbi újraértékesítése vagy végleges elhelyezése céljából.
A kategória
1.5. pont
A tájékoztató felhasználása szempontjából lényeges, a beleegyezéshez kapcsolódó további egyértelmű és objektív feltételek megadása.
C kategória
1.6. pont
Vastag betűvel kiemelt megjegyzés a befektetők tájékoztatására arról, hogy amennyiben pénzügyi közvetítő kínálja fel az értékpapírokat, a pénzügyi közvetítő fogja tájékoztatni a befektetőket az ajánlat feltételeiről az ajánlat megtételének időpontjában.
A kategória
2A. SZAKASZ
KIEGÉSZÍTŐ INFORMÁCIÓK AZOKBAN AZ ESETEKBEN, AMIKOR A BELEEGYEZÉST EGY VAGY TÖBB MEGHATÁROZOTT PÉNZÜGYI KÖZVETÍTŐ RÉSZÉRE ADJÁK MEG
2A.1. pont
Azon pénzügyi közvetítők felsorolása és megnevezése (neve és címe), amelyek felhasználhatják a tájékoztatót.
C kategória
2A.2. pont
A tájékoztató vagy az alaptájékoztató jóváhagyásakor, illetve – adott esettől függően – a végleges feltételek benyújtásakor még nem ismert, pénzügyi közvetítőkkel kapcsolatos új információk közzététele módjának és az információk fellelhetőségének megadása.
A kategória
2B. SZAKASZ
KIEGÉSZÍTŐ INFORMÁCIÓK AZOKBAN AZ ESETEKBEN, AMIKOR A BELEEGYEZÉST AZ ÖSSZES PÉNZÜGYI KÖZVETÍTŐ RÉSZÉRE MEGADJÁK
2B.1. pont
Vastag betűvel kiemelt megjegyzés a befektetők tájékoztatására arról, hogy a tájékoztatót felhasználó pénzügyi közvetítőknek jelezniük kell a honlapjukon, hogy a tájékoztatót a beleegyezéssel és a beleegyezéshez kapcsolt feltételekkel összhangban használják.
A kategória
23. MELLÉKLET
A NÖVEKVŐ VÁLLALATOK UNIÓS TÁJÉKOZTATÓJÁNAK EGYEDI ÖSSZEFOGLALÓJA
1. SZAKASZ
BEVEZETÉS
1.1. pont
Az értékpapír megnevezése és nemzetközi értékpapír-azonosító száma („ISIN”).
1.2. pont
A kibocsátó megnevezése és elérhetőségei, ideértve a jogalany-azonosítóját („LEI”) is.
1.3. pont
A tájékoztatót jóváhagyó illetékes hatóság megnevezése és elérhetőségei, továbbá, ha az előbbitől eltér, annak az illetékes hatóságnak a megnevezése, amely a regisztrációs okmányt jóváhagyta.
1.4. pont
A növekvő vállalatok uniós tájékoztatója jóváhagyásának dátuma.
1.5. pont
Figyelmeztetések
1.5.1. pont
A kibocsátó nyilatkozatai a következőkre vonatkozóan:
a)
az összefoglalót a növekvő vállalatok uniós tájékoztatójának bevezető részeként kell értelmezni, és az értékpapírokba történő befektetésre vonatkozó döntést a növekvő vállalatok uniós tájékoztatója egészének ismeretében kell a befektetőnek meghoznia;
b)
adott esetben azt, hogy a befektető elveszítheti a befektetett tőke egészét vagy annak egy részét, továbbá amennyiben a befektető felelőssége nem korlátozódik a befektetés összegére, hogy a befektető a befektetett tőkénél nagyobb összeget is veszíthet, megadva az ilyen lehetséges veszteség mértékét;
c)
ha a növekvő vállalatok uniós tájékoztatójában foglalt információkkal kapcsolatban keresetindításra kerül sor, előfordulhat, hogy a tagállamok nemzeti joga alapján a felperes befektetőnek kell viselnie a növekvő vállalatok uniós tájékoztatója bírósági eljárás megindítását megelőző fordításának költségeit;
d)
annak ténye, hogy polgári jogi felelősség kizárólag azokat a személyeket terheli, akik az összefoglalót – annak esetleges fordításával együtt – benyújtották, de csak abban az esetben, ha az összefoglaló félrevezető, pontatlan vagy nem áll összhangban a növekvő vállalatok uniós tájékoztatójának többi részével, vagy ha – a növekvő vállalatok uniós tájékoztatójának többi részével együtt értelmezve – nem tartalmaz kiemelt információkat annak érdekében, hogy elősegítse a befektetőknek az értékpapírba való befektetésre vonatkozó döntését;
e)
adott esetben az 1286/2014/EU rendelet 8. cikke (3) bekezdése b) pontjának megfelelően előírt, az összetettségre utaló figyelmeztetés.
2. SZAKASZ
A KIBOCSÁTÓRA VONATKOZÓ KIEMELT INFORMÁCIÓK
2.1. pont
Ki az értékpapír kibocsátója?
2.1.1. pont
A kibocsátóra vonatkozó információk:
a)
jogi formája, működésére irányadó jogszabályok, valamint az ország, amelyben bejegyezték;
b)
fő tevékenysége;
c)
többségi részvényesei, beleértve azt is, hogy közvetlen vagy közvetett ellenőrzés alatt áll-e;
d)
vezérigazgatójának (vagy azzal egyenértékű tisztviselő) neve.
2.2. pont
Melyek a kibocsátóra vonatkozó kiemelt pénzügyi információk?
2.2.1. pont
Kiemelt pénzügyi információk a különböző múltbeli pénzügyi információk által lefedett időszak minden egyes pénzügyi évére vonatkozóan, valamint – ha az szerepel a tájékoztatóban – minden ezt követő évközi pénzügyi időszakra vonatkozóan, az előző pénzügyi év ugyanazon időszakából származó összehasonlító adatokkal együtt. Az összehasonlító mérleginformációkra vonatkozó követelményt az év végi mérleginformáció benyújtásával kell teljesíteni.
A kiemelt pénzügyi információk között szerepelniük kell a tájékoztatóban szereplő pénzügyi mérőszámoknak. E pénzügyi mérőszámoknak a következőkre vonatkozóan kell információt szolgáltatniuk:
a)
bevétel, jövedelmezőség, eszközök, tőkeszerkezet és – amennyiben szerepel a tájékoztatóban – cash flow; valamint
b)
kulcsfontosságú teljesítménymutatók, amennyiben szerepelnek a tájékoztatóban.
A kiemelt pénzügyi információk között adott esetben szerepelniük kell az alábbiaknak:
a)
tömörített előzetes pénzügyi információk és annak rövid magyarázata, hogy mit szemléltetnek az előzetes pénzügyi információk, valamint az elvégzett helyesbítések;
b)
ha a múltbeli pénzügyi információkra vonatkozóan a könyvvizsgálói jelentésben minősítések szerepelnek, ezek rövid ismertetése.
2.3. pont
Melyek a kibocsátóra jellemző legfontosabb kockázatok?
2.3.1. pont
A növekvő vállalatok uniós tájékoztatójában szereplő, kibocsátóra jellemző leglényegesebb kockázati tényezők rövid leírása, amely kockázati tényezők száma nem haladhatja meg az e rendelet 33. cikkének (8) bekezdésében megállapított teljes számot.
3. SZAKASZ
AZ ÉRTÉKPAPÍROKRA VONATKOZÓ KIEMELT INFORMÁCIÓK
3.1. pont
Melyek az értékpapírok fő jellemzői?
3.1.1. pont
Az értékpapírokra vonatkozó információk:
a)
fajtájuk és osztályuk;
b)
adott esetben az értékpapírok pénzneme és címlete, a kibocsátott értékpapírok száma és az értékpapírok futamideje;
c)
az értékpapírhoz fűződő jogok;
d)
az értékpapírok kielégítési sorrendben betöltött helye a kibocsátó tőkestruktúrájában fizetésképtelenség esetén, ideértve adott esetben az arra vonatkozó információkat, hogy az értékpapíroknak milyen az alárendeltségi szintje;
e)
adott esetben az osztalék-, illetve kifizetési politika.
3.2. pont
Hol kereskednek az értékpapírokkal?
3.2.1. pont
Adott esetben arra vonatkozó információ, hogy az értékpapírokra vonatkozóan benyújtottak-e, illetve be fognak-e nyújtani multilaterális kereskedési rendszerbe vagy kkv-tőkefinanszírozási piacra való bevezetés iránti kérelmet, valamint az összes olyan piac megnevezése, amelyen az értékpapírokkal kereskednek vagy kereskedni fognak, továbbá a multilaterális kereskedési rendszerbe vagy kkv-tőkefinanszírozási piacra történő bevezetés részletei.
3.3. pont
Kötődik-e valamilyen garancia az értékpapírokhoz?
a)
A garancia jellegének és hatályának rövid leírása;
b)
a garanciavállaló rövid jellemzése, ideértve jogalany-azonosítóját (LEI) is;
c)
azon releváns kiemelt pénzügyi információk, amelyek segítségével megállapítható, hogy a garanciavállaló képes-e teljesíteni a garanciához kapcsolódó kötelezettségeit;
d)
az (EU) 2017/1129 rendelet 16. cikke (3) bekezdésének megfelelően a növekvő vállalatok uniós tájékoztatójában szereplő, a garanciavállalóra vonatkozó leglényegesebb kockázati tényezők rövid leírása, amely kockázati tényezők száma nem haladhatja meg az e rendelet 33. cikkének (8) bekezdésében megállapított teljes számot.
3.4. pont
Melyek az értékpapírra jellemző legfontosabb kockázatok?
3.4.1. pont
A növekvő vállalatok uniós tájékoztatójában szereplő, az értékpapírokra jellemző leglényegesebb kockázati tényezők rövid leírása, amely kockázati tényezők száma nem haladhatja meg az e rendelet 33. cikkének (8) bekezdésében megállapított teljes számot.
4. SZAKASZ
AZ ÉRTÉKPAPÍROKRA VONATKOZÓ NYILVÁNOS AJÁNLATTÉTELRE VONATKOZÓ KIEMELT INFORMÁCIÓK
4.1. pont
Mely feltételek és ütemezés alapján fektethetek be ebbe az értékpapírba?
Adott esetben az ajánlattétel általános feltételei és várható ütemezése, a forgalombahozatali terv, az ajánlattételből fakadó közvetlen felhígulás összege és százalékos aránya, valamint a kibocsátás és/vagy ajánlattétel becsült összköltsége, beleértve a kibocsátó vagy ajánlattevő által a befektetőnek felszámított költségeket.
4.2. pont
Miért készült ez a növekvő vállalatok uniós tájékoztatója?
4.2.1. pont
Az ajánlattétel okainak rövid leírása, valamint adott esetben:
a)
a bevétel becsült nettó összege és annak felhasználása;
b)
amennyiben az ajánlattételre vonatkozik jegyzési garanciavállalási megállapodás, minden olyan rész megadása, amelyre az nem vonatkozik;
c)
a tájékoztatóban leírt, az ajánlattételre vagy a szabályozott piacra történő bevezetésre vonatkozó lényeges összeférhetetlenségi okok bemutatása.
4.3. pont
Ki az ajánlattevő és/vagy a szabályozott piacra történő bevezetést kérő személy?
4.3.1. pont
Amennyiben nem azonos a kibocsátóval, meg kell adni az értékpapírok ajánlattevőjének, és/vagy a multilaterális kereskedési rendszerbe vagy kkv-tőkefinanszírozási piacra történő bevezetést kérő személynek a rövid leírását, amelynek ki kell terjednie a székhelyére és jogi formájára, a működésére irányadó jogszabályokra, valamint azon országra, amelyben bejegyezték.
24. MELLÉKLET
NÖVEKVŐ VÁLLALATOK UNIÓS REGISZTRÁCIÓS OKMÁNYA TULAJDONVISZONYT MEGTESTESÍTŐ ÉRTÉKPAPÍROK ESETÉBEN
1. SZAKASZ
FELELŐS SZEMÉLYEK, HARMADIK FÉLTŐL SZÁRMAZÓ INFORMÁCIÓ, SZAKÉRTŐI JELENTÉSEK ÉS AZ ILLETÉKES HATÓSÁG JÓVÁHAGYÁSA
Ebben a szakaszban a növekvő vállalatok uniós regisztrációs okmánya tartalmáért felelős személyekre vonatkozó információkat kell megadni. E szakasz célja, hogy biztosítsa a befektetőket a tájékoztatóban közzétett adatok pontosságáról. Ez a szakasz továbbá információval szolgál a növekvő vállalatok uniós regisztrációs okmányának jogalapjára és az illetékes hatóság általi jóváhagyására vonatkozóan.
1.1. pont
A regisztrációs okmányban megadott információkért vagy azok egy részéért felelős személyek azonosítása, az utóbbi esetben az érintett részek feltüntetésével. Természetes személyek esetén, ideértve a kibocsátó igazgatási, irányító vagy felügyelő testületeinek tagjait is, meg kell adni a személy nevét és beosztását; jogi személyek esetén fel kell tüntetni a nevet és a bejegyzett székhelyet.
1.2. pont
A regisztrációs okmányért felelős személyek nyilatkozata arról, hogy legjobb tudomásuk szerint a regisztrációs okmányban foglalt információk megfelelnek a tényeknek, és a regisztrációs okmányból nem maradt ki olyan tény, amely befolyásolhatná az abból levonható következtetéseket.
Adott esetben a regisztrációs okmány egyes részeiért felelős személyek nyilatkozata arról, hogy legjobb tudomásuk szerint a regisztrációs okmány azon részeiben foglalt információk, amelyekért felelősek, megfelelnek a tényeknek, és a regisztrációs okmány ezen részeiből nem maradt ki olyan tény, amely befolyásolhatná az azokból levonható következtetéseket.
1.3. pont
Amennyiben a regisztrációs okmány szakértői minőségben közreműködő személy nyilatkozatát vagy jelentését tartalmazza, meg kell adni a személy következő adatait:
a)
név;
b)
üzleti elérhetőség;
c)
szakképesítések;
d)
a kibocsátóban levő jelentős érdekeltség, ha van ilyen.
Ha a nyilatkozat vagy jelentés a kibocsátó kérésére készült, ki kell jelenteni, hogy a nyilatkozat vagy jelentés azon személy beleegyezésével került a regisztrációs okmányba, aki engedélyezte a regisztrációs okmány érintett részének tartalmát a tájékoztató céljára.
1.4. pont
Amennyiben az információk harmadik féltől származnak, meg kell erősíteni, hogy az információkat pontosan vették át, és a kibocsátó tudomása szerint, illetve amilyen mértékben erről a harmadik fél által közzétett információkból megbizonyosodhatott, az átvett információkból nem maradtak ki olyan tények, amelyek azokat pontatlanná vagy félrevezetővé tennék. Ezenfelül meg kell adni az információforrás(oka)t is.
1.5. pont
A következőkre vonatkozó nyilatkozat:
a)
a [regisztrációs okmányt/tájékoztatót] jóváhagyta a(z) [az illetékes hatóság neve] mint az (EU) 2017/1129 rendelet szerinti illetékes hatóság;
b)
a(z) [az illetékes hatóság neve] ezt a [regisztrációs okmányt/tájékoztatót] csak az (EU) 2017/1129 rendeletben a teljességre, érthetőségre és következetességre vonatkozóan meghatározott előírásoknak való megfelelés szempontjából hagyja jóvá;
c)
az ilyen jóváhagyás nem tekinthető az e [regisztrációs okmány/tájékoztató] tárgyát képező kibocsátó jóváhagyásaként.
d)
a [regisztrációs okmány/tájékoztató] egy növekvő vállalatok uniós tájékoztatójának részeként készült az (EU) 2017/1129 rendelet 15. cikkével összhangban.
2. SZAKASZ
STRATÉGIA, TELJESÍTMÉNY ÉS ÜZLETI KÖRNYEZET
Ennek a szakasznak a célja, hogy közölje a kibocsátó kilétét, a vállalkozására, stratégiájára és céljaira vonatkozó információkat. E szakasz olvasásával a befektetőknek egyértelműen meg kell érteniük a kibocsátó tevékenységeit és a teljesítményét befolyásoló fő trendeket, szervezeti felépítését és lényeges beruházásait. Adott esetben a kibocsátó ebben a részben adja meg a jövőbeli teljesítményére vonatkozó becsléseket vagy előrejelzéseket. Ezenkívül a 200 000 000  EUR-t meghaladó piaci tőkeértékkel rendelkező kibocsátóknak ebben a részben valós és kiegyensúlyozott áttekintést kell adniuk a társaság múltbeli teljesítményéről.
2.1. pont
A kibocsátóra vonatkozó információk:
a)
a kibocsátó hivatalos és kereskedelmi neve;
b)
a kibocsátó cégbejegyzésének helye, cégjegyzékszáma és jogalany-azonosítója („LEI”);
c)
a kibocsátó bejegyzésének időpontja és tevékenységének időtartama, kivéve, ha határozatlan időre hozták létre;
d)
a kibocsátó székhelye és jogi formája, a működésére irányadó jogszabályok, az az ország, amelyben bejegyezték, bejegyzett székhelyének (vagy – amennyiben az eltér a bejegyzett székhelyétől – tevékenysége elsődleges helyének) címe, telefonszáma, valamint a kibocsátó weboldala, ha van ilyen, azzal a felelősségkizáró nyilatkozattal, hogy a weboldalon szereplő információk nem képezik a tájékoztató részét, kivéve, ha az érintett információk hivatkozás útján beépítésre kerültek a tájékoztatóba.
2.1.1. pont
Információ a kibocsátó hitelfelvételi és finanszírozási szerkezetében azon legutolsó pénzügyi időszak vége óta beállt lényeges változásokról, amelyre vonatkozóan információk szerepelnek a regisztrációs okmányban. Amennyiben a regisztrációs okmány évközi pénzügyi információt tartalmaz, ez az információ megadható azon utolsó évközi időszak végétől, amelyre vonatkozóan pénzügyi információk szerepelnek a regisztrációs okmányban;
2.1.2. pont
A kibocsátó tevékenységei várható finanszírozásának leírása.
2.2. pont
Üzleti áttekintés
2.2.1. pont
Stratégia és célok
A kibocsátó üzleti stratégiájának és stratégiai céljainak (pénzügyi és nem pénzügyi, ha van ilyen) bemutatása. Ennek a leírásnak figyelembe kell vennie a kibocsátó jövőbeli kihívásait és kilátásait.
Amennyiben releváns, a leírásnak figyelembe kell vennie azt a szabályozási környezetet, amelyben a kibocsátó működik.
2.2.2. pont
Fő tevékenységek
A kibocsátó fő tevékenységeinek ismertetése, beleértve a következőket:
a)
az értékesített termékek és/vagy a nyújtott szolgáltatások fő kategóriái;
b)
azon jelentős új termékek, szolgáltatások vagy tevékenységek ismertetése, amelyeket az utolsó auditált pénzügyi kimutatások közzététele óta vezettek be.
2.2.3. pont
Legfontosabb piacok
Azon főbb piacok bemutatása, amelyeken a kibocsátó verseng.
2.3. pont
Szervezeti felépítés
2.3.1. pont
Ha a kibocsátó egy csoport tagja, és amennyiben a regisztrációs okmány máshol nem ismerteti, továbbá amennyiben az szükséges a kibocsátó vállalkozása egészének megértéséhez, a szervezeti felépítés ábrája.
A kibocsátó választása szerint az ilyen ábra kiváltható, vagy kísérhető a csoport és a kibocsátó csoporton belül elfoglalt helyzetének rövid bemutatásával, ha az segíti a felépítés tisztázását.
2.3.2. pont
Amennyiben a kibocsátó a csoporton belüli más szervezetektől függ, ezt egyértelműen jelezni kell, és meg kell magyarázni a függőségi helyzet mibenlétét.
2.4. pont
Beruházások
2.4.1. pont
Amennyiben a regisztrációs okmány máshol nem ismerteti, a kibocsátó lényeges beruházásainak bemutatása (összegszerűen is) a tájékoztatóban szereplő múltbeli pénzügyi információk által lefedett időszak végétől a regisztrációs okmány dátumáig.
2.4.2. pont
A kibocsátó folyamatban levő azon lényeges beruházásainak bemutatása, amelyek tekintetében már vállalt biztos elkötelezettséget, ideértve – amennyiben lényeges a kibocsátó vállalkozás szempontjából – a finanszírozás módját (belső vagy külső forrásokból).
2.5. pont
Az üzleti tevékenység és a pénzügyi helyzet áttekintése (a 200 000 000  EUR-t meghaladó piaci tőkeértékkel rendelkező részvénykibocsátóknak csak akkor kell ezt megadnia, ha a vezetés 2013/34/EU irányelv 19. és 29. cikkével összhangban összeállított és benyújtott beszámolóját nem tartalmazza a növekvő vállalatok uniós tájékoztatója).
2.5.1. pont
Amennyiben a regisztrációs okmány máshol nem ismerteti, és amennyiben az szükséges a kibocsátó vállalkozása egészének megértéséhez, a következőket kell megadni:
a)
kiegyensúlyozott és átfogó elemzés a kibocsátó üzleti vállalkozásának és helyzetének alakulásáról és teljesítményéről, az üzleti vállalkozás méretének és összetettségének megfelelően minden olyan évre vonatkozóan, amelyre múltbeli pénzügyi információkat kell megadni, beleértve a lényeges változások okait;
b)
a következők jelzése:
i.
a kibocsátó várható jövőbeli fejlődése;
ii.
a kutatás és fejlesztés területén folytatott tevékenységek.
A kibocsátó fejlődésének, teljesítményének, illetve helyzetének megértéséhez szükséges mértékben az elemzésnek tartalmaznia kell a pénzügyi és adott esetben azon kulcsfontosságú, nem pénzügyi jellegű teljesítménymutatókat, amelyek lényegesek az adott üzleti tevékenység szempontjából, beleértve a környezetvédelmi és a személyzeti kérdésekre vonatkozó információkat is. Ennek az elemzésnek adott esetben hivatkoznia kell az éves pénzügyi kimutatásokban szereplő összegekre, valamint azokra vonatkozó kiegészítő magyarázatokat kell tartalmaznia.
2.6. pont
Trendek
2.6.1. pont
A gyártásra, értékesítésre és készletekre, a költségekre és értékesítési árakra vonatkozó legjelentősebb közelmúltbeli trendek bemutatása az utolsó pénzügyi év vége és a regisztrációs okmány dátuma közötti időszakra vonatkozóan.
2.7. pont
Nyereség-előrejelzés vagy -becslés
2.7.1. pont
Amennyiben a kibocsátó nyereség-előrejelzést vagy nyereségbecslést tett közzé (amely még mindig fennáll és érvényes), a regisztrációs okmánynak tartalmaznia kell ezt a nyereség-előrejelzést vagy -becslést.
Amennyiben a közzétett nyereség-előrejelzés vagy -becslés fennáll, de már nem érvényes, nyilatkozni kell erről, valamint magyarázatot kell adni arra vonatkozóan, hogy az előrejelzés vagy becslés miért nem érvényes már. Az ilyen érvénytelen nyereség-előrejelzésre vagy -becslésre nem vonatkoznak a 2.7.2–2.7.3. pontban foglalt követelmények.
2.7.2. pont
Amennyiben a kibocsátó úgy dönt, hogy új nyereség-előrejelzést vagy új nyereségbecslést nyújt be, vagy a kibocsátó a 2.7.1. pont értelmében korábban közzétett nyereség-előrejelzést, vagy korábban közzétett nyereségbecslést nyújt be, a nyereség-előrejelzésnek vagy -becslésnek világosnak és egyértelműnek kell lennie, és tartalmaznia kell egy nyilatkozatot azokról a főbb feltételezésekről, amelyeken a kibocsátó előrejelzése vagy becslése alapul.
Az előrejelzésnek vagy becslésnek meg kell felelnie a következő elveknek:
a)
egyértelműen meg kell különböztetni az azokra a tényezőkre vonatkozó feltételezéseket, amelyeket az igazgatási, irányító vagy felügyelő testületek tagjai befolyásolni tudnak, és az azokra a tényezőkre vonatkozó feltételezéseket, amelyek egyértelműen az igazgatási, irányító vagy felügyelő testületek tagjainak a hatáskörén kívül esnek;
b)
a feltételezéseknek észszerűnek, a befektetők számára könnyen érthetőnek, egyedinek és pontosnak kell lenniük, és nem vonatkozhatnak az előrejelzések alapjául szolgáló becslések általános pontosságára;
c)
előrejelzés esetén a feltételezéseknek fel kell hívniuk a befektetők figyelmét azokra a bizonytalan tényezőkre, amelyek lényegesen módosíthatják az előrejelzés kimenetét.
2.7.3. pont
A tájékoztatónak tartalmaznia kell egy nyilatkozatot arra vonatkozóan, hogy a nyereség-előrejelzés vagy -becslés összeállítása és elkészítése oly módon történt, amely egyszerre:
a)
összehasonlítható az éves pénzügyi kimutatásokkal;
b)
összhangban van a kibocsátó számviteli politikájával.
3. SZAKASZ
KOCKÁZATI TÉNYEZŐK
Ennek a szakasznak célja, hogy ismertesse azokat a fő kockázatokat, amelyekkel a kibocsátó szembesül, továbbá azok kibocsátó jövőbeli teljesítményére gyakorolt hatását.
3.1. pont
A kibocsátóra jellemző lényeges kockázatok bemutatása, korlátozott számú kategóriában, a „Kockázati tényezők” című részben.
Minden egyes kategóriában a kibocsátó vagy az ajánlattevő értékelése alapján leglényegesebb kockázatokat – figyelemmel a kibocsátóra gyakorolt negatív hatásokra és az előfordulásuk valószínűségére – kell először feltüntetni. A kockázatokat alá kell támasztania a regisztrációs okmány tartalmának.
4. SZAKASZ
VÁLLALATIRÁNYÍTÁS
Ez a szakasz magyarázza el a kibocsátó igazgatását és a társaság vezetésében részt vevő személyek szerepét. Ezért információkat szolgáltat a vezető tisztségviselők hátteréről, javadalmazásáról és annak a kibocsátó teljesítményéhez való esetleges kapcsolásáról.
4.1. pont
Igazgatási, irányító és felügyelő testületek és vezető tisztségviselők
4.1.1. pont
A következő személyek neve, üzleti elérhetősége és beosztása a kibocsátón belül, valamint az említett kibocsátón kívül általuk ellátott főbb tevékenységek, amennyiben ezek a kibocsátó szempontjából lényegesek:
a)
az igazgatási, irányító és/vagy felügyelő testületek tagjai;
b)
betéti részvénytársaság korlátlan felelősségű tagjai;
c)
bármely vezető tisztségviselő, akinek személye hozzájárulhat annak megállapításához, hogy a kibocsátó megfelelő szakértelemmel és tapasztalattal rendelkezik a kibocsátó üzleti tevékenységének vezetéséhez.
Az a)–c) pontban említett bármely személyek közötti családi kapcsolatok jellegének részletei.
4.1.2. pont
A kibocsátó igazgatási, irányító vagy felügyelő testületének minden tagja esetében, továbbá a 4.1.1. pont b) és c) alpontjában említett személyek esetében részletezni kell az adott személy vezetői szakértelmét és tapasztalatát, valamint a következő információkat:
a)
ha a személyt csalárd bűncselekmény miatt elítélték, annak részletei legalább az elmúlt öt évre vonatkozóan;
b)
törvényben meghatározott hatóság vagy szabályozó szerv (ideértve a kijelölt szakmai szervezeteket is) által indított olyan hivatalos vádemelés és/vagy szankciók ismertetése, amelyben a fenti személy érintett volt; annak ismertetése, hogy az érintett személyt bírósági ítélettel eltiltották-e valamely kibocsátó igazgatási, irányító vagy felügyelő testületében betöltött tagságától, vagy bármely kibocsátó üzleti tevékenységének irányításától vagy ügyeinek vitelétől legalább az elmúlt öt évben.
Amennyiben nincs ilyen jellegű, kötelezően nyilvánosságra hozandó információ, erről nyilatkozatot kell tenni.
4.2. pont
Javadalmazás és juttatások
Amennyiben a regisztrációs okmány máshol nem ismerteti, a 4.1.1. pont a) és c) alpontjában említett személyek vonatkozásában az utolsó teljes pénzügyi évre vonatkozóan.
4.2.1. pont
A kibocsátó és leányvállalatai által a kibocsátó és leányvállalatai számára bármely személy által bármely minőségben végzett szolgáltatásért az érintett személyeknek fizetett javadalmazás (ideértve a sikerdíjakat és utólagos javadalmazást is) és természetbeni juttatások összege. Ezt az információt egyénenkénti alapon kell megadni, kivéve, ha a kibocsátó székhelye szerinti országban nincs ilyen kötelezettség, vagy a kibocsátó más módon nem teszi nyilvánossá ezeket az információkat.
4.2.2. pont
A kibocsátó vagy leányvállalatai által nyugdíj, öregségi nyugdíj vagy más hasonló juttatás kifizetése céljából elhatárolt vagy felhalmozott összegek.
4.3. pont
Részvénytulajdon és részvényopciók
A 4.1.1. pont a) és c) alpontjában említett személyek vonatkozásában a lehető legaktuálisabb információkat kell megadni a kibocsátó részvényeiből való részesedésükről és a részvényopciókról.
5. SZAKASZ
PÉNZÜGYI INFORMÁCIÓK ÉS KULCSFONTOSSÁGÚ TELJESÍTMÉNYMUTATÓK (KPI-k)
Ebben a szakaszban kell megadni a múltbeli pénzügyi információkat a kibocsátó pénzügyi információinak és kulcsfontosságú teljesítménymutatóinak közlésével. Információkat kell szolgáltatnia továbbá a kibocsátó osztalékpolitikájáról, és adott esetben közölni kell az előzetes pénzügyi információkat.
5.1. pont
Múltbeli pénzügyi információk
5.1.1. pont
A két utolsó pénzügyi évre (illetve rövidebb időszakra, ha a kibocsátó rövidebb ideje működik) vonatkozó auditált múltbeli pénzügyi információk, továbbá könyvvizsgálói jelentés mindegyik évre.
5.1.2. pont
A mérlegfordulónap változása
Ha a kibocsátó a múltbeli pénzügyi információk szempontjából releváns időszakban megváltoztatta mérlegfordulónapját, az auditált múltbeli pénzügyi információknak legalább 24 hónapot, vagy a kibocsátó tevékenységének teljes időszakát le kell fedniük, attól függően, hogy melyik időszak a rövidebb.
5.1.3. pont
Számviteli standardok
A pénzügyi információkat az Unió által az 1606/2002/EK rendelet alapján átvett nemzetközi pénzügyi beszámolási standardokkal összhangban kell összeállítani.
Amennyiben az 1606/2002/EK rendelet nem alkalmazandó, a pénzügyi információkat a következőkkel összhangban kell összeállítani:
a)
a tagállam EGT-beli kibocsátókra vonatkozó nemzeti számviteli standardjai a 2013/34/EU irányelvben előírtak szerint;
b)
harmadik ország 1606/2002/EK rendelettel egyenértékű nemzeti számviteli standardjai a harmadik országbeli kibocsátókra vonatkozóan. Amennyiben a harmadik ország nemzeti számviteli standardjai nem egyenértékűek az 1606/2002/EK rendelettel, a pénzügyi kimutatásokat az említett rendeletnek megfelelően ismételten el kell készíteni.
5.1.4. pont
A számviteli keret változása
A legutóbbi auditált múltbeli pénzügyi információkat, amelyek tartalmazzák az előző évre vonatkozó összehasonlító adatokat, a kibocsátó legközelebb közzéteendő éves pénzügyi beszámolójában elfogadott számviteli keretnek megfelelő formában kell összeállítani és benyújtani, figyelembe véve az éves pénzügyi beszámolóra alkalmazandó számviteli standardokat, politikát és jogszabályokat.
A kibocsátóra vonatkozó számviteli kereten belüli változások miatt nem kell ismételten elkészíteni a már auditált pénzügyi kimutatásokat. Amennyiben azonban a kibocsátó új számviteli keret elfogadását tervezi a következő közzétett pénzügyi kimutatásaiban, legalább egy teljeskörű pénzügyi kimutatást (az IAS 1 „Pénzügyi kimutatások prezentálása” standard definíciója szerint), beleértve az összehasonlító adatokat is, a kibocsátó legközelebb közzéteendő éves pénzügyi beszámolójában elfogadott formában kell összeállítani, figyelembe véve az éves pénzügyi beszámolóra alkalmazandó számviteli standardokat, politikát és jogszabályokat.
5.1.5. pont
Amennyiben az auditált pénzügyi információkat nemzeti számviteli standardok szerint állították össze, annak legalább a következőket kell tartalmaznia:
a)
a mérleg;
b)
az eredménykimutatás;
c)
számviteli politika és kiegészítő mellékletek.
5.1.6. pont
Konszolidált pénzügyi kimutatások
Amennyiben a kibocsátó külön éves beszámolót és konszolidált éves beszámolót is készít, a regisztrációs okmányban szerepelnie kell legalább a konszolidált éves beszámolónak.
5.1.7. pont
A pénzügyi információ dátuma
Az utolsó évi auditált pénzügyi információk mérlegfordulónapja nem lehet régebbi a következők egyikénél:
a)
a regisztrációs okmány dátumától számított 18 hónap, ha a kibocsátó auditált évközi pénzügyi kimutatást közöl a regisztrációs okmányban;
b)
a regisztrációs okmány dátumától számított 16 hónap, ha a kibocsátó nem auditált évközi pénzügyi kimutatást közöl a regisztrációs okmányban.
Amennyiben a regisztrációs okmány nem tartalmaz évközi pénzügyi információkat, az auditált pénzügyi kimutatások szerinti utolsó év mérlegfordulója nem lehet régebbi a regisztrációs okmány dátumától számított 16 hónapnál.
5.2. pont
Évközi és egyéb pénzügyi információk
5.2.1. pont
Amennyiben a kibocsátó az utolsó auditált pénzügyi kimutatásainak időpontja óta negyedévente vagy félévente pénzügyi információkat tett közzé, ezeket fel kell tüntetni a regisztrációs okmányban. Amennyiben a negyedéves vagy féléves pénzügyi információkat auditálták vagy felülvizsgálták, a könyvvizsgálói vagy felülvizsgálati jelentést is közölni kell. Amennyiben a negyedéves vagy féléves pénzügyi információkat nem auditálták vagy nem vizsgálták felül, ezt is jelezni kell.
A 2013/34/EU irányelv vagy adott esetben az 1606/2002/EK rendelet követelményeivel összhangban összeállított évközi pénzügyi információk.
A 2013/34/EU irányelv vagy az 1606/2002/EK rendelet hatálya alá nem tartozó kibocsátók esetében az évközi pénzügyi információknak az előző pénzügyi év azonos időszakára vonatkozó összehasonlító kimutatást is tartalmazniuk kell, azzal a kivétellel, hogy az összehasonlító mérlegadatokra vonatkozó követelmény az év végi mérleg benyújtásával teljesíthető az alkalmazandó pénzügyi beszámolási keretnek megfelelően.
5.3. pont
Éves pénzügyi információk könyvvizsgálata
5.3.1. pont
A múltbeli éves pénzügyi információkat függetlenül kell auditálni. A könyvvizsgálói jelentést a 2014/56/EU irányelvvel és az 537/2014/EU rendelettel összhangban kell elkészíteni.
Amennyiben a 2014/56/EU irányelv és az 537/2014/EU rendelet nem alkalmazandó:
a)
a múltbeli éves pénzügyi információkat az adott tagállamban alkalmazandó könyvvizsgálati standardokkal, illetve azokkal egyenértékű standardokkal összhangban kell ellenőriztetni, illetve véleményeztetni annak megállapítása céljából, hogy a regisztrációs okmány céljának megfelelő valós és megbízható képet adnak-e;
b)
amennyiben a múltbeli pénzügyi információkra vonatkozó könyvvizsgálói jelentés fenntartásokat, véleménymódosítást, felelősségkizárást vagy figyelemfelhívó megjegyzést tartalmaz, a fenntartásokat, véleménymódosítást, felelősségkizárást vagy figyelemfelhívó megjegyzést indoklással ellátva teljes egészében ismertetni kell.
5.3.2. pont
Utalás a regisztrációs okmányban található olyan további információkra, amelyeket a könyvvizsgálók auditáltak.
5.3.3. pont
Amennyiben a regisztrációs okmányban közölt pénzügyi információk nem a kibocsátó auditált pénzügyi kimutatásaiból származnak, jelezni kell az információk forrását, és azt, hogy az információkat nem ellenőrizték.
5.4. pont
Kulcsfontosságú teljesítménymutatók (KPI-k)
5.4.1. pont
Amennyiben a regisztrációs okmány máshol nem ismerteti, és amennyiben a kibocsátó közzétett pénzügyi és/vagy működési KPI-ket, vagy úgy dönt, hogy szerepelteti ezeket az adatokat a regisztrációs okmányban, a regisztrációs okmányban meg kell adni a kibocsátó KPI-jeit a múltbeli pénzügyi információk által lefedett időszak minden egyes pénzügyi évére vonatkozóan.
A KPI-ket összehasonlítható alapon kell kiszámítani. Amennyiben a KPI-ket a könyvvizsgálók auditálták, ennek tényét közölni kell.
5.5. pont
A kibocsátó pénzügyi helyzetében bekövetkezett jelentős változás
A csoport pénzügyi helyzetében az utolsó olyan pénzügyi időszak vége óta bekövetkezett jelentős változás bemutatása, amelyre vonatkozóan vagy auditált pénzügyi kimutatásokat vagy évközi pénzügyi információkat tettek közzé; amennyiben ilyen változás nem következett be, erről nyilatkozni kell.
5.6. pont
Osztalékpolitika
A kibocsátó osztalékfizetéssel és az arra vonatkozó korlátozásokkal kapcsolatos politikája. Ha a kibocsátó nem rendelkezik ilyen politikával, megfelelően nyilatkozni kell erről.
Az éves pénzügyi kimutatások által lefedett időszak minden egyes pénzügyi éve tekintetében az egy részvényre jutó osztalék összege; amennyiben a kibocsátó részvényeinek száma megváltozott, az összehasonlíthatóság érdekében ennek megfelelően ki kell igazítani az összeget, amennyiben az a pénzügyi kimutatásokban nem szerepel.
5.7. pont
Előzetes pénzügyi információk
Jelentős bruttó változás esetén annak bemutatása, hogy az ügylet milyen hatást gyakorolhatott volna a kibocsátó eszközeire, forrásaira és bevételeire, ha azt a jelentés szerinti időszak kezdetén vagy a jelentési napon hajtották volna végre.
Ez a követelmény általában előzetes pénzügyi információk megadásával teljesíthető. Az előzetes pénzügyi információkat a 20. mellékletben megállapított módon kell bemutatni, és az ott előírt adatokat kell tartalmazniuk.
Az előzetes pénzügyi információkhoz mellékelni kell független könyvelő vagy könyvvizsgáló jelentését.
6. SZAKASZ
A RÉSZVÉNYESEKRE ÉS ÉRTÉKPAPÍR-TULAJDONOSOKRA VONATKOZÓ INFORMÁCIÓK
Ez a rész információt szolgáltat a kibocsátó fő részvényeseire, a vezető tisztségviselők és a kibocsátó közötti esetlegesen fennálló összeférhetetlenségekre, a kibocsátó alaptőkéjére, valamint a kapcsolt felekkel folytatott ügyletekre, a jogi és választott bírósági eljárásokra, illetve a lényeges szerződésekre vonatkozóan.
6.1. pont
Főrészvényesek
6.1.1. pont
Amennyiben a kibocsátó számára ismert, azon személyek neve, akik a regisztrációs okmány keltének napján közvetlenül vagy közvetve 5 %-os vagy azt meghaladó érdekeltséggel rendelkeznek a kibocsátó tőkéjében vagy szavazati jogai tekintetében, az egyes ilyen személyek érdekeltségének megfelelő összeg feltüntetésével, vagy amennyiben nincs ilyen személy, erre vonatkozóan nyilatkozni kell.
6.1.2. pont
Tájékoztatás arról, hogy a kibocsátó főrészvényesei megkülönböztetett szavazati jogokkal rendelkeznek-e; amennyiben nem, egy erről szóló nyilatkozat.
6.1.3. pont
Amennyiben a kibocsátó számára ismert, tájékoztatás arról, hogy a kibocsátó közvetlenül vagy közvetve más személy tulajdonában vagy ellenőrzése alatt van-e, e más személy megnevezése, az ellenőrzés jellegének és az azzal való visszaélés megakadályozására hozott intézkedéseknek a leírása.
6.1.4. pont
A kibocsátó által ismert megállapodások bemutatása, amelyek végrehajtása egy későbbi időpontban a kibocsátó feletti ellenőrzés megváltoztatásához vezethet, vagy megakadályozhatja az ellenőrzés megváltoztatását.
6.2. pont
Bírósági és választott bírósági eljárások
6.2.1. pont
Kormányzati, bírósági vagy választott bírósági eljárásra vonatkozó információk (ideértve a függőben lévő, illetve a kibocsátó tudomása szerint a jövőben megindítandó eljárásokat is) az elmúlt legalább 12 hónapos időszakra vonatkozóan, amelyek jelentős hatást gyakorolhatnak, vagy a közelmúltban azt gyakoroltak a kibocsátó és/vagy a csoport pénzügyi helyzetére vagy jövedelmezőségére; vagy pedig nyilatkozni kell ezek hiányáról.
6.3. pont
Az igazgatási, irányító és felügyelő testületek és a vezető tisztségviselők összeférhetetlensége
6.3.1. pont
A 4.1.1. pontban említett személyek által a kibocsátó számára végzett feladatok, az említett személyek magánérdeke és/vagy más feladatai közötti potenciális összeférhetetlenséget egyértelműen közölni kell. Amennyiben nem áll fenn összeférhetetlenség, erről nyilatkozatot kell tenni.
Meg kell nevezni a fő részvényesekkel, ügyfelekkel, szállítókkal vagy egyéb személyekkel kötött megállapodásokat vagy egyezségeket, amelynek alapján a 4.1.1. pontban említett személyeket igazgatási, irányító vagy felügyelő testületek tagjává vagy vezető tisztségviselővé választották.
A 4.1.1. pontban említett személyekkel kötött olyan megállapodások ismertetése, amelyek értelmében meghatározott időtartamra korlátozzák a kibocsátó társaság értékpapírjaiban való részesedésük elidegenítését.
6.4. pont
Kapcsolt felekkel folytatott ügyletek
6.4.1. pont
Amennyiben a kibocsátóra nem alkalmazandók az 1606/2002/EK rendelettel összhangban elfogadott nemzetközi pénzügyi beszámolási standardok, a múltbeli pénzügyi információk által lefedett időszakra és a regisztrációs okmány dátumáig a következő információkat kell nyilvánosságra hozni:
a)
a kibocsátó számára – ügyletenként vagy összességükben – jelentőséggel bíró, kapcsolt felekkel folytatott ügyletek (1) jellege és terjedelme. Amennyiben a kapcsolt felekkel folytatott ügyletek nem piaci alapon jöttek létre, indokolni kell ennek okát. Visszafizetetlen kölcsön esetén, beleértve a bármely jellegű garanciát is, meg kell adni a hátralékos összeget;
b)
a kapcsolt felekkel folytatott ügyletek mekkora összeget, illetve százalékos arányt képviselnek a kibocsátó forgalmában.
Amennyiben a kibocsátóra alkalmazandók az 1606/2002/EK rendelettel összhangban elfogadott nemzetközi pénzügyi beszámolási standardok, az a) és b) pontban meghatározott információkat csak azokra az ügyletekre vonatkozóan kell nyilvánosságra hozni, amelyekre az utolsó olyan pénzügyi időszak vége óta került sor, amelyre vonatkozóan auditált pénzügyi információkat tettek közzé.
6.5. pont
Alaptőke
6.5.1. pont
A 6.5.2–6.5.7. pontban szereplő következő információk a legutolsó mérleg időpontjában érvényes éves pénzügyi kimutatásokban:
6.5.2. pont
A jegyzett tőke összege, és az alaptőke minden osztálya tekintetében a következők:
a)
a kibocsátó engedélyezett alaptőkéje összesen;
b)
a kibocsátott és teljesen befizetett részvények, illetve a kibocsátott, de nem teljesen befizetett részvények száma;
c)
a részvények névértéke, illetve nyilatkozat arról, hogy a részvényeknek nincs névértékük; valamint
d)
az év elején és végén forgalomban levő részvények számának egyeztetése.
Amennyiben a tőke több mint 10 %-át nem készpénzzel fizették be az éves pénzügyi kimutatások által lefedett időszakban, ezt a körülményt jelezni kell.
6.5.3. pont
Amennyiben léteznek olyan részvények, amelyek nem képviselnek tőkét, meg kell adni ezek számát és fő jellemzőit.
6.5.4. pont
A kibocsátó által, annak nevében vagy a leányvállalatai által birtokolt kibocsátói részvények száma, könyv szerinti értéke és névértéke.
6.5.5. pont
Az átváltható értékpapírok, cserélhető értékpapírok vagy opciós utalványok mennyisége az irányadó feltételek és az átváltási, cserélési vagy jegyzési eljárások ismertetésével.
6.5.6. pont
A jóváhagyott, de ki nem bocsátott alaptőke megszerzési jogára és/vagy az ezzel kapcsolatos kötelezettségekre, illetve a tőkeemeléssel kapcsolatos kötelezettségvállalásra vonatkozó információk és feltételek.
6.5.7. pont
Információ a csoport bármelyik tagjának tőkéjéről, amelyre opciós jog vonatkozik, illetve feltételes vagy feltétel nélküli megállapodás alapján opciós joghoz köthető, továbbá az opciós jog részletes ismertetése, ideértve azon személyeket is, akikhez az opciós jog kapcsolódik.
6.6. pont
A társaság alapító okirata és alapszabálya
6.6.1. pont
A kibocsátó alapszabályában, alapító okiratában, társasági szerződésében vagy belső szabályzatában rögzített azon rendelkezések rövid bemutatása, amelyek adott esetben késleltetik, elhalasztják vagy akár megakadályozzák a kibocsátó fölötti ellenőrzés megváltoztatását.
6.7. pont
Lényeges szerződések
6.7.1. pont
A szokásos üzletmenet során kötött szerződéseken kívül minden olyan fontosabb szerződés rövid összefoglalása, amelyben a regisztrációs okmány közzétételét közvetlenül megelőző évben a kibocsátó vagy a csoport bármely tagja szerződő félként szerepel.
7. SZAKASZ
RENDELKEZÉSRE ÁLLÓ DOKUMENTUMOK
7.1. pont
Nyilatkozat arról, hogy a regisztrációs okmány érvényessége alatt a következő dokumentumokba adott esetben be lehet tekinteni:
a)
a kibocsátó aktuális alapító okirata és alapszabálya;
b)
az összes jelentés, levél és más dokumentum, a kibocsátó kérésére szakértő által készített értékelés vagy nyilatkozat, amelynek egyes részeit a regisztrációs okmány tartalmazza, vagy hivatkozik rá.
Azon weboldal feltüntetése, amelyen a dokumentumok megtekinthetők.
(1)  E célból a kapcsolt felekkel folytatott ügylet az 1606/2002/EK rendelettel összhangban elfogadott standardokban meghatározott ügyleteket jelenti.
25. MELLÉKLET
NÖVEKVŐ VÁLLALATOK UNIÓS REGISZTRÁCIÓS OKMÁNYA TULAJDONVISZONYT MEGTESTESÍTŐNEK NEM MINŐSÜLŐ ÉRTÉKPAPÍROK ESETÉBEN
1. SZAKASZ
FELELŐS SZEMÉLYEK, HARMADIK FÉLTŐL SZÁRMAZÓ INFORMÁCIÓ, SZAKÉRTŐI JELENTÉSEK ÉS AZ ILLETÉKES HATÓSÁG JÓVÁHAGYÁSA
Ebben a szakaszban a növekvő vállalatok uniós regisztrációs okmánya tartalmáért felelős személyekre vonatkozó információkat kell megadni. E szakasz célja, hogy biztosítsa a befektetőket a tájékoztatóban közzétett adatok pontosságáról. Ez a szakasz továbbá információval szolgál a növekvő vállalatok uniós regisztrációs okmányának jogalapjára és az illetékes hatóság általi jóváhagyására vonatkozóan.
1.1. pont
A regisztrációs okmányban megadott információkért vagy azok egy részéért felelős személyek azonosítása, az utóbbi esetben az érintett részek feltüntetésével. Természetes személyek esetén, ideértve a kibocsátó igazgatási, irányító vagy felügyelő testületeinek tagjait is, meg kell adni a személy nevét és beosztását; jogi személyek esetén fel kell tüntetni a nevet és a bejegyzett székhelyet.
1.2. pont
A regisztrációs okmányért felelős személyek nyilatkozata arról, hogy legjobb tudomásuk szerint a regisztrációs okmányban foglalt információk megfelelnek a tényeknek, és a regisztrációs okmányból nem maradt ki olyan tény, amely befolyásolhatná az abból levonható következtetéseket.
Adott esetben a regisztrációs okmány egyes részeiért felelős személyek nyilatkozata arról, hogy legjobb tudomásuk szerint a regisztrációs okmány azon részeiben foglalt információk, amelyekért felelősek, megfelelnek a tényeknek, és a regisztrációs okmány ezen részeiből nem maradt ki olyan tény, amely befolyásolhatná az azokból levonható következtetéseket.
1.3. pont
Amennyiben a regisztrációs okmány szakértői minőségben közreműködő személy nyilatkozatát vagy jelentését tartalmazza, meg kell adni a személy következő adatait:
a)
név;
b)
üzleti elérhetőség;
c)
szakképesítések;
d)
a kibocsátóban levő jelentős érdekeltség, ha van ilyen.
Ha a jelentés a kibocsátó kérésére készült, ki kell jelenteni, hogy a jelentés azon személy beleegyezésével került a regisztrációs okmányba, aki engedélyezte a regisztrációs okmány érintett részének tartalmát a tájékoztató céljára.
1.4. pont
Amennyiben az információk harmadik féltől származnak, meg kell erősíteni, hogy az információkat pontosan vették át, és a kibocsátó tudomása szerint, illetve amilyen mértékben erről a harmadik fél által közzétett információkból megbizonyosodhatott, az átvett információkból nem maradtak ki olyan tények, amelyek azokat pontatlanná vagy félrevezetővé tennék. Ezenfelül meg kell adni az információforrás(oka)t is.
1.5. pont
A következőkre vonatkozó nyilatkozat:
a)
a [regisztrációs okmányt/tájékoztatót] jóváhagyta a(z) [az illetékes hatóság neve] mint az (EU) 2017/1129 rendelet szerinti illetékes hatóság;
b)
a(z) [az illetékes hatóság neve] ezt a [regisztrációs okmányt/tájékoztatót] csak az (EU) 2017/1129 rendeletben a teljességre, érthetőségre és következetességre vonatkozóan meghatározott előírásoknak való megfelelés szempontjából hagyja jóvá;
c)
az ilyen jóváhagyás nem tekinthető az e [regisztrációs okmány/tájékoztató] tárgyát képező kibocsátó jóváhagyásaként.
d)
a [regisztrációs okmány/tájékoztató] egy növekvő vállalatok uniós tájékoztatójának részeként készült az (EU) 2017/1129 rendelet 15. cikkével összhangban.
2. SZAKASZ
STRATÉGIA, TELJESÍTMÉNY ÉS ÜZLETI KÖRNYEZET
Ennek a szakasznak a célja, hogy közölje a kibocsátó kilétét, a vállalkozására, stratégiájára és céljaira vonatkozó információkat. E szakasz olvasásával a befektetőknek egyértelműen meg kell érteniük a kibocsátó tevékenységeit és a teljesítményét befolyásoló fő trendeket, szervezeti felépítését és lényeges beruházásait. Adott esetben a kibocsátó ebben a részben adja meg a jövőbeli teljesítményére vonatkozó becsléseket vagy előrejelzéseket.
2.1. pont
A kibocsátóra vonatkozó információk:
a)
a kibocsátó hivatalos és kereskedelmi neve;
b)
a kibocsátó cégbejegyzésének helye, cégjegyzékszáma és jogalany-azonosítója („LEI”);
c)
a kibocsátó bejegyzésének időpontja és tevékenységének időtartama, kivéve, ha határozatlan időre hozták létre;
d)
a kibocsátó székhelye és jogi formája, a működésére irányadó jogszabályok, az az ország, amelyben bejegyezték, bejegyzett székhelyének (vagy – amennyiben az eltér a bejegyzett székhelyétől – tevékenysége elsődleges helyének) címe, telefonszáma, valamint a kibocsátó weboldala, ha van ilyen, azzal a felelősségkizáró nyilatkozattal, hogy a weboldalon szereplő információk nem képezik a tájékoztató részét, kivéve, ha az érintett információk hivatkozás útján beépítésre kerültek a tájékoztatóba;
e)
a kibocsátót érintő közelmúltbeli események, amelyek jelentős mértékben befolyásolhatják a kibocsátó fizetőképességének értékelését;
f)
a kibocsátónak a kibocsátó kérésére vagy a hitelminősítési eljárásban való közreműködésével készített hitelminősítése.
2.1.1. pont
Információ a kibocsátó hitelfelvételi és finanszírozási szerkezetében azon legutolsó pénzügyi időszak vége óta beállt lényeges változásokról, amelyre vonatkozóan információk szerepelnek a regisztrációs okmányban. Amennyiben a regisztrációs okmány évközi pénzügyi információt tartalmaz, ez az információ megadható azon utolsó évközi időszak végétől, amelyre vonatkozóan pénzügyi információk szerepelnek a regisztrációs okmányban;
2.1.2. pont
A kibocsátó tevékenységei várható finanszírozásának leírása.
2.2. pont
Üzleti áttekintés
2.2.1. pont
Fő tevékenységek
A kibocsátó fő tevékenységeinek ismertetése, beleértve a következőket:
a)
az értékesített termékek és/vagy a nyújtott szolgáltatások fő kategóriái;
b)
azon jelentős új termékek, szolgáltatások vagy tevékenységek ismertetése, amelyeket az utolsó auditált pénzügyi kimutatások közzététele óta vezettek be.
2.2.2. pont
Legfontosabb piacok
Azon főbb piacok bemutatása, amelyeken a kibocsátó verseng.
2.3. pont
Szervezeti felépítés
2.3.1. pont
Ha a kibocsátó egy csoport tagja, és amennyiben a regisztrációs okmány máshol nem ismerteti, továbbá amennyiben az szükséges a kibocsátó vállalkozása egészének megértéséhez, a szervezeti felépítés ábrája.
A kibocsátó választása szerint az ilyen ábra kiváltható, vagy kísérhető a csoport és a kibocsátó csoporton belül elfoglalt helyzetének rövid bemutatásával, ha az segíti a felépítés tisztázását.
2.3.2. pont
Amennyiben a kibocsátó a csoporton belüli más szervezetektől függ, ezt egyértelműen jelezni kell, és meg kell magyarázni a függőségi helyzet mibenlétét.
2.4. pont
Trendek
2.4.1. pont
A következők ismertetése:
a)
a legutóbbi auditált pénzügyi kimutatások közzététele óta bekövetkezett, a kibocsátó kilátásai szempontjából jelentős hátrányos változások;
b)
a csoport pénzügyi teljesítményében az utolsó olyan pénzügyi időszak vége óta a regisztrációs okmány közzétételének napjáig bekövetkezett jelentős változások bemutatása, amelyre vonatkozóan pénzügyi információkat tettek közzé.
Amennyiben az a) és a b) pont nem alkalmazandó, a kibocsátónak erre vonatkozóan megfelelő nyilatkozato(ka)t kell tennie.
2.5. pont
Nyereség-előrejelzés vagy -becslés
2.5.1. pont
Amennyiben a kibocsátó önkéntes alapon nyereség-előrejelzést vagy -becslést szerepeltet a tájékoztatóban, a nyereség-előrejelzésnek vagy -becslésnek világosnak és egyértelműnek kell lennie, és tartalmaznia kell egy nyilatkozatot azokról a főbb feltételezésekről, amelyeken a kibocsátó előrejelzése vagy becslése alapul.
Az előrejelzésnek vagy becslésnek meg kell felelnie a következő elveknek:
a)
egyértelműen meg kell különböztetni az azokra a tényezőkre vonatkozó feltételezéseket, amelyeket az igazgatási, irányító vagy felügyelő testületek tagjai befolyásolni tudnak, és az azokra a tényezőkre vonatkozó feltételezéseket, amelyek egyértelműen az igazgatási, irányító vagy felügyelő testületek tagjainak a hatáskörén kívül esnek;
b)
a feltételezéseknek észszerűnek, a befektetők számára könnyen érthetőnek, egyedinek és pontosnak kell lenniük, és nem vonatkozhatnak az előrejelzések alapjául szolgáló becslések általános pontosságára;
c)
előrejelzés esetén a feltételezéseknek fel kell hívniuk a befektetők figyelmét azokra a bizonytalan tényezőkre, amelyek lényegesen módosíthatják az előrejelzés kimenetét.
2.5.2. pont
A tájékoztatónak tartalmaznia kell egy nyilatkozatot arra vonatkozóan, hogy a nyereség-előrejelzés vagy -becslés összeállítása és elkészítése oly módon történt, amely egyszerre:
a)
összehasonlítható az éves pénzügyi kimutatásokkal;
b)
összhangban van a kibocsátó számviteli politikájával.
3. SZAKASZ
KOCKÁZATI TÉNYEZŐK
Ennek a szakasznak célja, hogy ismertesse azokat a fő kockázatokat, amelyekkel a kibocsátó szembesül, továbbá azok kibocsátó jövőbeli teljesítményére gyakorolt hatását.
3.1. pont
A kibocsátóra jellemző azon lényeges kockázatok bemutatása, amelyek befolyásolhatják a kibocsátó értékpapírok alapján fennálló kötelezettségeinek teljesítésére irányuló képességét, korlátozott számú kategóriában, a „Kockázati tényezők” című részben.
Minden egyes kategóriában a kibocsátó vagy az ajánlattevő értékelése alapján leglényegesebb kockázatokat – figyelemmel a kibocsátóra gyakorolt negatív hatásokra és az előfordulásuk valószínűségére – kell először feltüntetni. A kockázatokat alá kell támasztania a regisztrációs okmány tartalmának.
4. SZAKASZ
VÁLLALATIRÁNYÍTÁS
Ez a szakasz magyarázza el a kibocsátó igazgatását és a társaság vezetésében részt vevő személyek szerepét.
4.1. pont
Igazgatási, irányító és felügyelő testületek és vezető tisztségviselők
4.1.1. pont
A következő személyek neve, üzleti elérhetősége és beosztása a kibocsátón belül, valamint az említett kibocsátón kívül általuk ellátott főbb tevékenységek, amennyiben ezek a kibocsátó szempontjából lényegesek:
a)
az igazgatási, irányító és/vagy felügyelő testületek tagjai;
b)
betéti részvénytársaság korlátlan felelősségű tagjai.
5. SZAKASZ
PÉNZÜGYI INFORMÁCIÓK ÉS KULCSFONTOSSÁGÚ TELJESÍTMÉNYMUTATÓK
Ebben a szakaszban kell megadni a múltbeli pénzügyi információkat a kibocsátó pénzügyi információinak és KPI-inak közlésével.
5.1. pont
Múltbeli pénzügyi információk
5.1.1. pont
Az utolsó pénzügyi évre (illetve rövidebb időszakra, ha a kibocsátó rövidebb ideje működik) vonatkozó auditált múltbeli pénzügyi információk, továbbá könyvvizsgálói jelentés az adott évre vonatkozóan.
5.1.2. pont
A mérlegfordulónap változása
Ha a kibocsátó a múltbeli pénzügyi információk szempontjából releváns időszakban megváltoztatta mérlegfordulónapját, az auditált múltbeli pénzügyi információknak legalább 12 hónapot, vagy a kibocsátó tevékenységének teljes időszakát le kell fedniük, attól függően, hogy melyik időszak a rövidebb.
5.1.3. pont
Számviteli standardok
A pénzügyi információkat az Unió által az 1606/2002/EK rendelet alapján átvett nemzetközi pénzügyi beszámolási standardokkal összhangban kell összeállítani.
Amennyiben az 1606/2002/EK rendelet nem alkalmazandó, a pénzügyi információkat a következőkkel összhangban kell összeállítani:
a)
a tagállam EGT-beli kibocsátókra vonatkozó nemzeti számviteli standardjai a 2013/34/EU irányelvben előírtak szerint;
b)
harmadik ország 1606/2002/EK rendelettel egyenértékű nemzeti számviteli standardjai a harmadik országbeli kibocsátókra vonatkozóan. Amennyiben a harmadik ország nemzeti számviteli standardjai nem egyenértékűek az 1606/2002/EK rendelettel, a pénzügyi kimutatásokat az említett rendeletnek megfelelően ismételten el kell készíteni.
5.1.4. pont
A számviteli keret változása
A legutóbbi auditált múltbeli pénzügyi információkat a kibocsátó legközelebb közzéteendő éves pénzügyi beszámolójában elfogadott számviteli keretnek megfelelő formában kell összeállítani és benyújtani.
A kibocsátó meglévő számviteli keretén belüli változások miatt nem kell ismételten elkészíteni a már auditált pénzügyi kimutatásokat. Amennyiben azonban a kibocsátó új számviteli keret elfogadását tervezi a következő közzétett pénzügyi kimutatásaiban, a legutolsó évre vonatkozó pénzügyi kimutatásokat az új keretnek megfelelően kell elkészíteni és auditálni.
5.1.5. pont
Amennyiben az auditált pénzügyi információkat nemzeti számviteli standardok szerint állították össze, annak legalább a következőket kell tartalmaznia:
a)
a mérleg;
b)
az eredménykimutatás;
c)
számviteli politika és kiegészítő mellékletek.
5.1.6. pont
Konszolidált pénzügyi kimutatások
Amennyiben a kibocsátó külön éves beszámolót és konszolidált éves beszámolót is készít, a regisztrációs okmányban szerepelnie kell legalább a konszolidált éves beszámolónak.
5.1.7. pont
A pénzügyi információ dátuma
Az auditált pénzügyi információk szerinti utolsó év mérlege nem lehet régebbi a regisztrációs okmány dátumától számított 18 hónapnál.
5.2. pont
Évközi és egyéb pénzügyi információk
5.2.1. pont
Amennyiben a kibocsátó az utolsó auditált pénzügyi kimutatásainak időpontja óta negyedévente vagy félévente pénzügyi információkat tett közzé, ezeket fel kell tüntetni a regisztrációs okmányban. Amennyiben a negyedéves vagy féléves pénzügyi információkat auditálták vagy felülvizsgálták, a könyvvizsgálói vagy felülvizsgálati jelentést is közölni kell. Amennyiben a negyedéves vagy féléves pénzügyi információkat nem auditálták vagy nem vizsgálták felül, ezt is jelezni kell.
A 2013/34/EU irányelv vagy adott esetben az 1606/2002/EK rendelet követelményeivel összhangban összeállított évközi pénzügyi információk.
A 2013/34/EU irányelv vagy az 1606/2002/EK rendelet hatálya alá nem tartozó kibocsátók esetében az évközi pénzügyi információknak az előző pénzügyi év azonos időszakára vonatkozó összehasonlító kimutatást is tartalmazniuk kell, azzal a kivétellel, hogy az összehasonlító mérlegadatokra vonatkozó követelmény az év végi mérleg benyújtásával teljesíthető az alkalmazandó pénzügyi beszámolási keretnek megfelelően.
5.3. pont
A múltbeli éves pénzügyi információk könyvvizsgálata
5.3.1. pont
A múltbeli éves pénzügyi információkat függetlenül kell auditálni. A könyvvizsgálói jelentést a 2014/56/EU irányelvvel és az 537/2014/EU rendelettel összhangban kell elkészíteni.
Amennyiben a 2014/56/EU irányelv és az 537/2014/EU rendelet nem alkalmazandó:
a)
a múltbeli éves pénzügyi információkat az adott tagállamban alkalmazandó könyvvizsgálati standardokkal, illetve azokkal egyenértékű standardokkal összhangban kell ellenőriztetni, illetve véleményeztetni annak megállapítása céljából, hogy a regisztrációs okmány céljának megfelelő valós és megbízható képet adnak-e;
b)
amennyiben a múltbeli pénzügyi információkra vonatkozó könyvvizsgálói jelentés fenntartásokat, véleménymódosítást, felelősségkizárást vagy figyelemfelhívó megjegyzést tartalmaz, a fenntartásokat, véleménymódosítást, felelősségkizárást vagy figyelemfelhívó megjegyzést indoklással ellátva teljes egészében ismertetni kell.
5.3.2. pont
Utalás a regisztrációs okmányban található olyan további információkra, amelyeket a könyvvizsgálók auditáltak.
5.3.3. pont
Amennyiben a regisztrációs okmányban közölt pénzügyi információk nem a kibocsátó auditált pénzügyi kimutatásaiból származnak, jelezni kell az információk forrását, és azt, hogy az információkat nem ellenőrizték.
5.4. pont
Kulcsfontosságú teljesítménymutatók (KPI-k)
5.4.1. pont
Amennyiben a regisztrációs okmány máshol nem ismerteti, és amennyiben a kibocsátó közzétett pénzügyi és/vagy működési KPI-ket, vagy úgy dönt, hogy szerepelteti ezeket az adatokat a regisztrációs okmányban, a regisztrációs okmányban meg kell adni a kibocsátó kulcsfontosságú teljesítménymutatóit a múltbeli pénzügyi információk által lefedett időszak minden egyes évére vonatkozóan.
A KPI-ket összehasonlítható alapon kell kiszámítani. Amennyiben a KPI-ket a könyvvizsgálók auditálták, ennek tényét közölni kell.
5.5. pont
A kibocsátó pénzügyi helyzetében bekövetkezett jelentős változás
A csoport pénzügyi helyzetében az utolsó olyan pénzügyi időszak vége óta bekövetkezett jelentős változás bemutatása, amelyre vonatkozóan vagy auditált pénzügyi kimutatásokat vagy évközi pénzügyi információkat tettek közzé; amennyiben ilyen változás nem következett be, erről nyilatkozni kell.
6. SZAKASZ
A RÉSZVÉNYESEKRE ÉS ÉRTÉKPAPÍR-TULAJDONOSOKRA VONATKOZÓ INFORMÁCIÓK
Ez a rész információt szolgáltat a kibocsátó fő részvényeseire, a vezető tisztségviselők és a kibocsátó közötti esetlegesen fennálló összeférhetetlenségekre, a kibocsátó alaptőkéjére, valamint a kapcsolt felekkel folytatott ügyletekre, a jogi és választott bírósági eljárásokra, illetve a lényeges szerződésekre vonatkozóan.
6.1. pont
Főrészvényesek
6.1.1. pont
Amennyiben a kibocsátó számára ismert, tájékoztatás arról, hogy a kibocsátó közvetlenül vagy közvetve más személy tulajdonában vagy ellenőrzése alatt van-e, e más személy megnevezése, az ellenőrzés jellegének és az azzal való visszaélés megakadályozására hozott intézkedéseknek a leírása.
6.1.2. pont
A kibocsátó által ismert megállapodások bemutatása, amelyek végrehajtása egy későbbi időpontban a kibocsátó feletti ellenőrzés megváltoztatásához vezethet, vagy megakadályozhatja az ellenőrzés megváltoztatását.
6.2. pont
Bírósági és választott bírósági eljárások
6.2.1. pont
Kormányzati, bírósági vagy választott bírósági eljárásra vonatkozó információk (ideértve a függőben lévő, illetve a kibocsátó tudomása szerint a jövőben megindítandó eljárásokat is) az elmúlt legalább 12 hónapos időszakra vonatkozóan, amelyek jelentős hatást gyakorolhatnak, vagy a közelmúltban azt gyakoroltak a kibocsátó és/vagy a csoport pénzügyi helyzetére vagy jövedelmezőségére; vagy pedig nyilatkozni kell ezek hiányáról.
6.3. pont
Az igazgatási, irányító és felügyelő testületek és a vezető tisztségviselők összeférhetetlensége
6.3.1. pont
A 4.1.1. pontban említett személyek által a kibocsátó számára végzett feladatok, az említett személyek magánérdeke és/vagy más feladatai közötti potenciális összeférhetetlenséget egyértelműen közölni kell. Amennyiben nem áll fenn összeférhetetlenség, erről nyilatkozatot kell tenni.
6.4. pont
Lényeges szerződések
6.4.1. pont
A kibocsátó szokásos üzletmenete során kötött szerződéseken kívül minden olyan fontosabb szerződés rövid összefoglalása, amelyek értelmében a csoport bármelyik tagját olyan kötelezettség terheli, illetve olyan jogosultsággal rendelkezik, ami jelentőséggel bír abból a szempontból, hogy a kibocsátó teljesíteni tudja-e a kibocsátandó értékpapírok tekintetében az értékpapír-tulajdonosokkal szembeni kötelezettségeit.
7. SZAKASZ
RENDELKEZÉSRE ÁLLÓ DOKUMENTUMOK
7.1. pont
Nyilatkozat arról, hogy a regisztrációs okmány érvényessége alatt a következő dokumentumokba adott esetben be lehet tekinteni:
a)
a kibocsátó aktuális alapító okirata és alapszabálya;
b)
az összes jelentés, levél és más dokumentum, a kibocsátó kérésére szakértő által készített értékelés vagy nyilatkozat, amelynek egyes részeit a regisztrációs okmány tartalmazza, vagy hivatkozik rá.
Azon weboldal feltüntetése, amelyen a dokumentumok megtekinthetők.
26. MELLÉKLET
NÖVEKVŐ VÁLLALATOK UNIÓS ÉRTÉKPAPÍRJEGYZÉKE TULAJDONVISZONYT MEGTESTESÍTŐ ÉRTÉKPAPÍROK ESETÉBEN
1. SZAKASZ
CÉL, FELELŐS SZEMÉLYEK, HARMADIK FÉLTŐL SZÁRMAZÓ INFORMÁCIÓ, SZAKÉRTŐI JELENTÉSEK ÉS AZ ILLETÉKES HATÓSÁG JÓVÁHAGYÁSA
Ebben a szakaszban a növekvő vállalatok uniós értékpapírjegyzékének tartalmáért felelős személyekre vonatkozó információkat kell megadni. E szakasz célja, hogy biztosítsa a befektetőket a tájékoztatóban közzétett adatok pontosságáról. Ezenkívül ez a szakasz információt szolgáltat az ajánlattételben érintett személyek érdekeltségeire, valamint az ajánlattétel okaira, a bevételek felhasználására és az ajánlattétel költségeire vonatkozóan. Ez a szakasz továbbá információval szolgál a növekvő vállalatok uniós értékpapírjegyzékének jogalapjára és az illetékes hatóság általi jóváhagyására vonatkozóan is.
1.1. pont
Az értékpapírjegyzékben megadott információkért vagy azok egy részéért felelős személyek azonosítása, az utóbbi esetben az érintett részek feltüntetésével. Természetes személyek esetén, ideértve a kibocsátó igazgatási, irányító vagy felügyelő testületeinek tagjait is, meg kell adni a személy nevét és beosztását; jogi személyek esetén fel kell tüntetni a nevet és a bejegyzett székhelyet.
1.2. pont
Az értékpapírjegyzékért felelős személyek nyilatkozata arról, hogy legjobb tudomásuk szerint az értékpapírjegyzékben foglalt információk megfelelnek a tényeknek, és az értékpapírjegyzékből nem maradt ki olyan tény, amely befolyásolhatná az abból levonható következtetéseket.
Adott esetben az értékpapírjegyzék egyes részeiért felelős személyek nyilatkozata arról, hogy legjobb tudomásuk szerint az értékpapírjegyzék azon részeiben foglalt információk, amelyekért felelősek, megfelelnek a tényeknek, és az értékpapírjegyzék ezen részeiből nem maradt ki olyan tény, amely befolyásolhatná az azokból levonható következtetéseket.
1.3. pont
Amennyiben az értékpapírjegyzék szakértői minőségben közreműködő személy nyilatkozatát vagy jelentését tartalmazza, meg kell adni a személy következő adatait:
a)
név;
b)
üzleti elérhetőség;
c)
szakképesítések;
d)
a kibocsátóban levő jelentős érdekeltség, ha van ilyen.
Ha a nyilatkozat vagy jelentés a kibocsátó kérésére készült, ki kell jelenteni, hogy a nyilatkozat vagy jelentés azon személy beleegyezésével került az értékpapírjegyzékbe, aki engedélyezte az értékpapírjegyzék érintett részének tartalmát a tájékoztató céljára.
1.4. pont
Amennyiben az információk harmadik féltől származnak, meg kell erősíteni, hogy az információkat pontosan vették át, és a kibocsátó tudomása szerint, illetve amilyen mértékben erről a harmadik fél által közzétett információkból megbizonyosodhatott, az átvett információkból nem maradtak ki olyan tények, amelyek azokat pontatlanná vagy félrevezetővé tennék. Ezenfelül meg kell adni az információforrás(oka)t is.
1.5. pont
A következőkre vonatkozó nyilatkozat:
a)
ezt az [értékpapírjegyzéket/tájékoztatót] jóváhagyta a(z) [adja meg az illetékes hatóság nevét] mint az (EU) 2017/1129 rendelet szerinti illetékes hatóság;
b)
a(z) [az illetékes hatóság neve] ezt az [értékpapírjegyzéket/tájékoztatót] csak az (EU) 2017/1129 rendeletben a teljességre, érthetőségre és következetességre vonatkozóan meghatározott előírásoknak való megfelelés szempontjából hagyja jóvá;
c)
az ilyen jóváhagyás nem tekinthető az ezen [értékpapírjegyzék/tájékoztató] tárgyát képező értékpapírok minőségének jóváhagyásaként;
d)
a befektetők saját maguk értékeljék, hogy alkalmas-e számukra az ezen értékpapírokba történő befektetés; valamint
e)
az [értékpapírjegyzék/tájékoztató] egy növekvő vállalatok uniós tájékoztatója részeként készült az (EU) 2017/1129 rendelet 15. cikkével összhangban.
1.6. pont
A kibocsátásban/ajánlattételben érintett természetes és jogi személyek érdekeltsége
A kibocsátás/ajánlattétel szempontjából lényeges érdekeltségek bemutatása, ideértve az összeférhetetlenségeket is, az érintett személyek és az érdekeltség jellegének részletezésével.
1.7. pont
Az ajánlattétel okai, a bevételek felhasználása és a kibocsátás/ajánlattétel költségei
1.7.1. pont
Az ajánlattétel okai, továbbá adott esetben a bevétel becsült nettó összege a főbb felhasználási célok szerinti bontásban, fontossági sorrendben. Amennyiben a kibocsátó tudja, hogy a várható bevétel nem lesz elegendő az összes felhasználási cél finanszírozására, akkor meg kell jelölni a szükséges kiegészítő finanszírozás összegét és forrását. Részletezni kell a bevételek felhasználását is, különösen akkor, ha az a szokásos üzletmeneten kívül eszközök megszerzésére, más vállalkozások bejelentett felvásárlásának finanszírozására, vagy tartozások kiegyenlítésére, csökkentésére vagy teljes törlesztésére szolgál. A kibocsátás/ajánlattétel teljes nettó bevétele és a becsült összes költség.
1.7.2. pont
Annak magyarázata, hogy a jelen ajánlattételből származó bevételek hogyan egyeztethetők össze a vállalkozás regisztrációs okmányban szereplő stratégiájával és stratégiai célkitűzéseivel.
1.8. pont
Kiegészítő információk
1.8.1. pont
Amennyiben az értékpapírjegyzékben a kibocsátással összefüggésben tanácsadókat is feltüntetnek, nyilatkozat arról, hogy a tanácsadók milyen minőségben működtek közre.
1.8.2. pont
Az értékpapírjegyzékben szereplő egyéb információk, amelyek könyvvizsgálatát vagy felülvizsgálatát jogszabály szerint engedélyezett könyvvizsgálók elvégezték, és erről jelentést készítettek. A jelentés másolata vagy – az illetékes hatóság engedélyével – a jelentés összefoglalója.
2. SZAKASZ
A MŰKÖDŐ TŐKÉRŐL SZÓLÓ NYILATKOZAT, VALAMINT A TŐKEELLÁTOTTSÁGRÓL ÉS KÖTELEZETTSÉGEKRŐL SZÓLÓ NYILATKOZAT
E szakaszban csak a 200 000 000  EUR-t meghaladó piaci tőkeértékkel rendelkező tulajdonviszonyt megtestesítő értékpapír-kibocsátóknak kell adatot szolgáltatniuk. Információt szolgáltat a kibocsátó működő tőkéjére, valamint tőkeellátottságára és kötelezettségeire vonatkozóan.
2.1. pont
Csak a 200 000 000  EUR-t meghaladó piaci tőkeértékkel rendelkező kibocsátók
A működő tőkéről szóló nyilatkozat
A kibocsátó nyilatkozata arról, hogy véleménye szerint a működő tőke elegendő-e a kibocsátó jelenlegi szükségleteire, és ha nem, akkor hogyan szándékozik biztosítani a további szükséges működő tőkét.
2.2. pont
Csak a 200 000 000  EUR-t meghaladó piaci tőkeértékkel rendelkező kibocsátók
Tőkeellátottság és kötelezettségek
A tőkeellátottságról és a kötelezettségekről szóló nyilatkozat (megkülönböztetve a garanciával, illetve biztosítékkal fedezett és a garanciával, illetve biztosítékkal nem fedezett kötelezettségeket), amelynek dátuma nem lehet régebbi a dokumentum dátumát megelőző 90 napnál. A „kötelezettségek” kifejezés magában foglalja a közvetett és a függő kötelezettségeket is.
A kibocsátó tőkeellátottságában és kötelezettségeiben a 90 napos időszakon belül beállt lényeges változás esetén kiegészítő információkat kell megadni a szóban forgó változások magyarázó leírás formájában történő bemutatásával vagy az érintett számadatok aktualizálásával.
3. SZAKASZ
KOCKÁZATI TÉNYEZŐK
E szakasz célja, hogy ismertesse az értékpapírok kibocsátó szempontjából specifikus fő kockázatait.
3.1. pont
A felajánlott értékpapírokra jellemző lényeges kockázatok bemutatása, korlátozott számú kategóriában, a „Kockázati tényezők” című részben.
Minden egyes kategóriában a kibocsátó vagy az ajánlattevő értékelése alapján leglényegesebb kockázatokat – figyelemmel azok kibocsátóra és értékpapírokra gyakorolt hatására és előfordulásuk valószínűségére – kell először feltüntetni. A kockázatokat alá kell támasztania az értékpapírjegyzék tartalmának.
4. SZAKASZ
AZ ÉRTÉKPAPÍRRA VONATKOZÓ FELTÉTELEK
E szakasz célja ismertetni az értékpapírokra vonatkozó feltételeket, és azok jellemzőinek részletes bemutatása.
4.1. pont
A felajánlott értékpapírokra vonatkozó információk.
4.1.1. pont
A felajánlott értékpapírok típusa és osztálya, a nemzetközi értékpapír-azonosító számmal („ISIN”) együtt.
4.1.2. pont
Az értékpapírok létrehozásának alapjául szolgáló jogszabályok.
4.1.3. pont
Tájékoztatás arról, hogy az értékpapírok névre vagy bemutatóra szólnak-e, illetve nyomdai úton vagy dematerializált formában készültek-e.
Dematerializált formájú nyilvántartás esetében a nyilvántartást vezető szervezet neve és címe.
4.1.4. pont
Az értékpapír-kibocsátás pénzneme.
4.1.5. pont
Az értékpapírokhoz kapcsolódó jogok ismertetése, ideértve a jogok bármely korlátozását és a gyakorlásukra vonatkozó eljárást:
a)
osztalékjogok:
i.
a jogosultság keletkezésének rögzített időpontja(i);
ii.
az osztalékra való jogosultság elévülésének határideje, az ezt követően kedvezményezett személy megnevezése;
iii.
az osztalékkal kapcsolatos korlátozások és nem rezidens tulajdonosokra vonatkozó eljárások;
iv.
az osztalék mértéke vagy kiszámításának módja, az osztalékfizetés gyakorisága, halmozott vagy nem halmozott jellege;
b)
szavazati jogok;
c)
elővételi jog az azonos osztályú értékpapírok jegyzésekor;
d)
a kibocsátó nyereségéből való részesedés joga;
e)
likvidációs hányadhoz való jog;
f)
visszaváltási rendelkezések;
g)
átváltási rendelkezések.
4.1.6. pont
Új kibocsátások esetén nyilatkozat azon határozatokról, felhatalmazásokról és jóváhagyásokról, amelyek alapján az értékpapírokat előállították és/vagy kibocsátották, illetve a jövőben előállítják és/vagy kibocsátják.
4.1.7. pont
A kibocsátás időpontja (tulajdonviszonyt megtestesítőnek nem minősülő értékpapírok esetében), illetve új kibocsátások esetén az értékpapírok kibocsátásának várható időpontja.
4.1.8. pont
Az értékpapírok átruházhatóságára vonatkozó korlátozások ismertetése.
4.1.9. pont
Arra vonatkozó figyelmeztetés, hogy a befektető tagállama és a kibocsátó bejegyzése szerinti ország adójogszabályai befolyással lehetnek az értékpapírokból származó jövedelemre.
Az értékpapírok adóügyi kezelésére vonatkozó információk, amennyiben a javasolt befektetés az adott befektetéstípusra alkalmazandó külön adózási szabályok alá tartozik.
4.1.10. pont
Amennyiben nem azonos a kibocsátóval, az értékpapírok ajánlattevőjének, és/vagy a szabályozott piacra történő bevezetést kérő személynek a megnevezése és elérhetőségei, ideértve a jogalany-azonosítóját („LEI”), amennyiben az ajánlattevő jogi személy.
4.1.11. pont
a)
Nyilatkozat olyan felvásárlásra vonatkozó nemzeti szabályozás meglétéről, amely a kibocsátóra alkalmazandó, valamint a megvalósulást akadályozó intézkedések – ha van ilyen – lehetősége;
b)
a részvényesek jogainak és kötelezettségeinek rövid bemutatása értékpapírokkal kapcsolatos kötelező vételi ajánlat és/vagy kiszorítási vagy kényszereladási rendelkezések esetén;
c)
az előző pénzügyi évben és a folyó pénzügyi évben harmadik felek által a kibocsátó saját tőkéjére vonatkozóan tett nyilvános vételi ajánlat. Közölni kell az ajánlatbeli vételárat vagy a csereügylet feltételeit, valamint az ajánlattétel eredményét.
4.1.12. pont
Adott esetben a 2014/59/EU irányelv szerinti szanálás esetén a befektetésekre gyakorolt lehetséges hatás.
5. SZAKASZ
AZ AJÁNLATTÉTEL/SZABÁLYOZOTT PIACRA TÖRTÉNŐ BEVEZETÉS RÉSZLETEI
E szakasz célja meghatározni az értékpapírok kibocsátásának egyedi feltételeit, azok forgalmazására és allokációjára vonatkozó tervet, valamint árazásukat. Ezenkívül információt szolgáltat az értékpapírok elhelyezéséről, a jegyzési garanciavállalási megállapodásokról és a piacra történő bevezetésre vonatkozó megállapodásokról. Tartalmazza továbbá az értékpapírokat értékesítő személyekre, valamint a meglévő részvényeseket érintő felhígulásra vonatkozó információkat is.
5.1. pont
Az értékpapírokra vonatkozó nyilvános ajánlattétel feltételei.
Feltételek, ajánlati statisztikák, várható ütemezés és az ajánlattételhez szükséges intézkedések.
5.1.1. pont
Az ajánlattétel feltételei.
5.1.2. pont
A kibocsátás/ajánlattétel teljes mennyisége, megkülönböztetve az eladásra kínált és a jegyzésre kínált értékpapírokat; ha a mennyiséget nem rögzítették, a felajánlott értékpapírok maximális mennyisége (ha rendelkezésre áll), valamint a végleges ajánlati mennyiség nyilvános bejelentésére vonatkozó feltételek és időtartam ismertetése.
Amennyiben nem adható meg az értékpapírok maximális mennyisége a tájékoztatóban, a tájékoztató kijelenti, hogy az értékpapír-vásárlás vagy -jegyzés elfogadása a nyilvánosan felajánlott értékpapírok mennyiségének benyújtása után legalább két munkanapig visszavonható.
5.1.3. pont
Az ajánlattételre rendelkezésre álló idő, beleértve a lehetséges módosításokat is, és a jegyzési eljárás ismertetése.
5.1.4. pont
Tájékoztatás arról, hogy az ajánlattétel mikor és milyen körülmények között vonható vissza vagy függeszthető fel, illetve visszavonható-e a kereskedés megkezdését követően is.
5.1.5. pont
A jegyezhető mennyiség csökkentésének lehetőségével és az értékpapírt jegyzők által befizetett többlet visszafizetésének módjával kapcsolatos tájékoztatás.
5.1.6. pont
A jegyzés legalacsonyabb és/vagy legmagasabb mennyisége (az értékpapírok darabszámában vagy az összesített befektetendő összegben meghatározva).
5.1.7. pont
Annak az időtartamnak a megjelölése, amelyen belül a jegyzés visszavonható, feltéve, hogy a befektetőknek jogukban áll visszavonni a jegyzést.
5.1.8. pont
Az értékpapírok kifizetésének és szállításának módja és határideje.
5.1.9. pont
Az ajánlattétel eredményének nyilvánosságra hozatalára alkalmazott módszer teljeskörű bemutatása, a nyilvánosságra hozatal időpontja.
5.1.10. pont
Az elővételi jogok gyakorlásával, a jegyzési jog átruházhatóságával és a nem gyakorolt jegyzési jogok kezelésével kapcsolatos eljárás.
5.2. pont
Forgalmazási terv és allokáció
5.2.1. pont
Azon lehetséges befektetők különböző kategóriáinak a megadása, akiknek felajánlják az értékpapírokat.
Amennyiben az ajánlattétel egyidejűleg kettő vagy több ország piacán is zajlik, és az értékpapírok egy részét az említett piacok közül bizonyos piacok számára tartották fenn vagy tartják fenn, az elkülönített részsorozattal kapcsolatos tájékoztatás.
5.2.2. pont
Amennyiben a kibocsátónak tudomása van róla, jelezni kell, hogy főrészvényesek vagy a kibocsátó igazgatási, irányító és felügyelő testületének tagjai szándékoznak-e értékpapírt jegyezni, illetve vannak-e olyan személyek, akik az ajánlattételben megjelölt mennyiség több mint öt százalékát le kívánják jegyezni.
5.2.3. pont
Közzététel az allokáció előtt:
a)
az ajánlat részsorozatokra osztása, ideértve az intézményi és lakossági részsorozatot, a kibocsátó alkalmazottainak fenntartott és bármely más részsorozatot;
b)
a visszakövetelés feltételei, felső határa és az egyes részsorozatokra alkalmazandó legkisebb százalék;
c)
a lakossági és a kibocsátói alkalmazotti részsorozatra vonatkozó allokáció módja vagy módjai ezen részsorozatok túljegyzése esetén;
d)
az allokáció során egyes befektetői vagy rokoni csoportoknak (ideértve a baráti és családi programokat) biztosított, előre meghatározott elsőbbségi bánásmód bemutatása, az ajánlattételnek az elsőbbségi bánásmód számára fenntartott százaléka és az adott osztályba vagy csoportba történő bekerülés feltételei;
e)
az allokáció során a jegyzések vagy jegyzési ajánlattételek kezelése függ-e attól, hogy azt melyik vállalkozáson keresztül vagy által tették;
f)
a tervezett egyedi allokáció legkisebb összege a lakossági részsorozaton belül, ha van ilyen;
g)
az ajánlattétel lezárásának feltételei, valamint a legkorábbi lehetséges lezárás időpontja;
h)
elfogadható-e többszörös jegyzés, ha nem, miként fogják kezelni a többszörös jegyzéseket.
5.3. pont
Az értékpapírt jegyzőknek a részükre allokált mennyiségről történő értesítésének módja, és tájékoztatás arról, hogy az értesítést megelőzően megkezdődhet-e a kereskedés.
5.4. pont
Árazás
5.4.1. pont
Az értékpapírok várható ajánlati árával és az értékpapírt jegyzőre vagy vásárlóra terhelt költségek és adók összegével kapcsolatos tájékoztatás.
5.4.2. pont
Amennyiben nem ismert az ár, az (EU) 2017/1129 rendelet 17. cikkével összhangban a következők valamelyikét kell megadni:
a)
a maximális ár, amennyiben rendelkezésre áll;
b)
az értékelési módszerek és kritériumok és/vagy azok a feltételek, amelyekkel összhangban a végleges ajánlati árat meghatározták vagy meghatározzák, valamint az alkalmazott értékelési módszerek magyarázata.
Amennyiben sem az a), sem a b) pontban szereplő információ nem adható meg az értékpapírjegyzékben, az értékpapírjegyzék kijelenti, hogy az értékpapír-vásárlás vagy -jegyzés elfogadása a nyilvánosságnak felajánlott értékpapírok végleges ajánlati árának benyújtása után legfeljebb két munkanapig visszavonható.
5.4.3. pont
Az ajánlati ár nyilvánosságra hozatala.
Amennyiben a kibocsátó részvényesei elővásárlási joggal rendelkeznek, és ezt a jogukat korlátozzák vagy visszavonják, meg kell adni a kibocsátási ár alapját – ha a kibocsátott értékpapírokat készpénzért lehet megvásárolni –, valamint a korlátozás vagy visszavonás okait és kedvezményezettjeit.
Amennyiben jelentős aránytalanság áll vagy állhatna fenn a nyilvános ajánlati ár és az ügyvezető, igazgatósági vagy a felügyelő testület tagjai vagy a vezető tisztségviselők, valamint a kapcsolódó személyek által az előző év során vásárolt vagy általuk vételi jogaik alapján megvásárolható értékpapírokért ténylegesen, készpénzben kifizetett költség között, összehasonlító áttekintést kell mellékelni a nyilvános ajánlattételben kért árról és az említett személyek által készpénzben ténylegesen fizetett árról.
5.5. pont
Elhelyezés és jegyzési garanciavállalás
5.5.1. pont
A teljes ajánlattétel és az egyes részei kapcsolattartójának (kapcsolattartóinak), valamint – amennyiben a kibocsátó vagy ajánlattevő számára ismertek – a forgalmazóknak a neve és címe azokban az országokban, ahol az ajánlattétel történik.
5.5.2. pont
A kifizetési ügynökök és letétkezelők neve és címe minden egyes országban.
5.5.3. pont
A kibocsátás átvételére kötelezettséget vállaló szervezetek neve és címe, valamint azoknak a szervezeteknek a neve és címe, amelyek készek a kibocsátást kötelezettségvállalás nélkül, illetve megállapodás alapján „a legjobb tudásuk szerint” elhelyezni. A megállapodások lényegi elemei, ideértve a kvótákat is. Amennyiben nem a teljes kibocsátásra vállaltak jegyzési garanciát, a fennmaradó hányadra vonatkozó nyilatkozat. A jegyzési garanciavállalási és az elhelyezési jutalék teljes összegére vonatkozó tájékoztatás.
5.5.4. pont
A jegyzési garanciavállalásra vonatkozó szerződés megkötésének időpontja.
5.6. pont
A piacra történő bevezetésre és a kereskedésre vonatkozó szabályok
5.6.1. pont
Tájékoztatás arról, hogy a kínált értékpapírok tekintetében nyújtottak vagy nyújtanak-e be kérelmet kkv-tőkefinanszírozási piacra vagy multilaterális kereskedési rendszerbe történő bevezetésre, és kkv-tőkefinanszírozási piacon vagy multilaterális kereskedési rendszerben kívánják-e forgalmazni; ennek során meg kell nevezni a szóban forgó piacokat. E körülményt olyan formában kell meghatározni, hogy az ne keltse azt a benyomást, hogy a piacra történő bevezetést feltétlenül jóvá fogják hagyni. Amennyiben ismert, az értékpapírok piacra történő bevezetésének legkorábbi időpontja.
5.6.2. pont
Minden olyan kkv-tőkefinanszírozási piac vagy multilaterális kereskedési rendszer, amelyen vagy amelyben – a kibocsátó ismeretei szerint – a felajánlandó vagy bevezetendő értékpapírokkal azonos osztályú értékpapírokkal már kereskednek.
5.6.3. pont
Amennyiben a kkv-tőkefinanszírozási piacra vagy multilaterális kereskedési rendszerbe bevezetendő vagy a nyilvánosságnak felajánlott értékpapírok előállításával egyidejűleg vagy majdnem egyidejűleg azonos osztályú értékpapírokat jegyeznek vagy helyeznek el zárt körben, vagy más osztályú értékpapírokat állítanak elő nyilvános vagy zártkörű elhelyezés céljából, részletezni kell a műveletek jellegét, valamint az érintett értékpapírok számát és jellemzőit.
5.6.4. pont
Kkv-tőkefinanszírozási piacra vagy multilaterális kereskedési rendszerbe történő bevezetés esetén azon szervezetek adatai, amelyek határozott kötelezettséget vállaltak arra, hogy közvetítőként működnek közre a másodlagos piacokon folytatott kereskedésben, és vételi és ajánlati árak révén biztosítják a likviditást, továbbá a kötelezettségvállalásaik főbb feltételeinek bemutatása.
5.6.5. pont
Minden stabilizációra vonatkozó információ az 5.6.5.1–5.6.5.6. ponttal összhangban olyan kkv-tőkefinanszírozási piacra vagy multilaterális kereskedési rendszerbe történő bevezetés esetében, amikor a kibocsátó vagy az eladni kívánó részvényes túljegyzési opciót biztosított, illetve az ajánlattétel keretén belül árstabilizáló intézkedések megtétele egyébként javasolt, a következőket kell figyelembe venni:
5.6.5.1. pont
Az a tény, hogy stabilizációs intézkedések bevezethetők, de azok nem tekinthetők biztosnak, és bármikor megszüntethetők;
5.6.5.2. pont
Annak ténye, hogy a stabilizációs ügyletek célja az értékpapírok piaci árfolyamának védelme a stabilizációs időszak alatt;
5.6.5.3. pont
Azon időszak kezdete és vége, amely alatt stabilizációra kerülhet sor;
5.6.5.4. pont
A stabilizációs intézkedésekért felelős személy kiléte minden egyes joghatóság tekintetében, kivéve, ha a közzététel időpontjában nem ismertek;
5.6.5.5. pont
Az a tény, hogy a stabilizációs ügyletek következtében az egyébként várhatónál magasabbak lehetnek a piaci árak; valamint
5.6.5.6. pont
Az esetleges stabilizáció helyszíne, adott esetben a kereskedési helyszín(ek) megnevezésével.
5.6.6. pont
Túljegyzés és meghirdetett mennyiségen felüli értékpapírok eredeti árfolyamon történő vásárlási opciója („greenshoe”)
Kkv-tőkefinanszírozási piacra vagy multilaterális kereskedési rendszerbe történő bevezetés esetén:
a)
a túljegyzés lehetőségének és/vagy greenshoe opciónak a megléte és mértéke;
b)
a túljegyzés lehetőségének és/vagy greenshoe opciónak a fennállási időtartama; valamint
c)
a túljegyzés lehetőségének és a greenshoe opciónak az alkalmazási feltételei.
5.7. pont
Eladó értékpapírokkal rendelkezők
5.7.1. pont
Az értékpapírt eladásra kínáló személy vagy szervezet neve és üzleti elérhetősége, bármely beosztás vagy más jelentős kapcsolat, amely az eladót az elmúlt három évben a kibocsátóhoz, annak jogelődjéhez vagy kapcsolt vállalkozásaihoz fűzte.
5.7.2. pont
Az egyes eladni kívánó értékpapír-tulajdonosok által ajánlott értékpapírok száma és osztálya.
5.7.3. pont
Lekötési megállapodások esetén a következő adatokat kell megadni:
a)
az érintett felek;
b)
a megállapodás tartalma és kivételek;
c)
a lekötési időszak.
5.8. pont
Felhígulás
5.8.1. pont
A meglévő részvényesek alaptőkében és a szavazati jogokban való részesedésének összehasonlítása a nyilvános ajánlattétel következtében történt tőkeemelés előtt és után azzal a feltételezéssel, hogy a meglévő részvényesek nem jegyeznek új részvényeket.
5.8.2. pont
Amennyiben a meglévő részvényesek részesedése felhígul függetlenül attól, hogy jegyzik-e jogosultságukat, mert a vonatkozó részvénykibocsátás egy részét csak meghatározott befektetők számára tartják fenn (például intézményi kihelyezés a részvényeseknek szóló ajánlattétellel párosítva), jelezni kell a meglévő részvényes által tapasztalható felhígulást abban az esetben is, ha élnek jogosultságukkal (az 5.8.1. pontban szereplő helyzeten felül, amikor is nem élnek azzal).
27. MELLÉKLET
NÖVEKVŐ VÁLLALATOK UNIÓS ÉRTÉKPAPÍRJEGYZÉKE TULAJDONVISZONYT MEGTESTESÍTŐNEK NEM MINŐSÜLŐ ÉRTÉKPAPÍROK ESETÉBEN
1. SZAKASZ
CÉL, FELELŐS SZEMÉLYEK, HARMADIK FÉLTŐL SZÁRMAZÓ INFORMÁCIÓ, SZAKÉRTŐI JELENTÉSEK ÉS AZ ILLETÉKES HATÓSÁG JÓVÁHAGYÁSA
Ebben a szakaszban a növekvő vállalatok uniós értékpapírjegyzékének tartalmáért felelős személyekre vonatkozó információkat kell megadni. E szakasz célja, hogy biztosítsa a befektetőket a tájékoztatóban közzétett adatok pontosságáról. Ezenkívül ez a szakasz információt szolgáltat az ajánlattételben érintett személyek érdekeltségeire, valamint az ajánlattétel okaira, a bevételek felhasználására és az ajánlattétel költségeire vonatkozóan. Ez a szakasz továbbá információval szolgál a növekvő vállalatok uniós értékpapírjegyzékének jogalapjára és az illetékes hatóság általi jóváhagyására vonatkozóan is.
1.1. pont
Az értékpapírjegyzékben megadott információkért vagy azok egy részéért felelős személyek azonosítása, az utóbbi esetben az érintett részek feltüntetésével. Természetes személyek esetén, ideértve a kibocsátó igazgatási, irányító vagy felügyelő testületeinek tagjait is, meg kell adni a személy nevét és beosztását; jogi személyek esetén fel kell tüntetni a nevet és a bejegyzett székhelyet.
A kategória
1.2. pont
Az értékpapírjegyzékért felelős személyek nyilatkozata arról, hogy legjobb tudomásuk szerint az értékpapírjegyzékben foglalt információk megfelelnek a tényeknek, és az értékpapírjegyzékből nem maradt ki olyan tény, amely befolyásolhatná az abból levonható következtetéseket.
Adott esetben az értékpapírjegyzék egyes részeiért felelős személyek nyilatkozata arról, hogy legjobb tudomásuk szerint az értékpapírjegyzék azon részeiben foglalt információk, amelyekért felelősek, megfelelnek a tényeknek, és az értékpapírjegyzék ezen részeiből nem maradt ki olyan tény, amely befolyásolhatná az azokból levonható következtetéseket.
A kategória
1.3. pont
Amennyiben az értékpapírjegyzék szakértői minőségben közreműködő személy nyilatkozatát vagy jelentését tartalmazza, meg kell adni a személy következő adatait:
a)
név;
b)
üzleti elérhetőség;
c)
szakképesítések;
d)
a kibocsátóban levő jelentős érdekeltség, ha van ilyen.
Ha a nyilatkozat vagy jelentés a kibocsátó kérésére készült, ki kell jelenteni, hogy a nyilatkozat vagy jelentés azon személy beleegyezésével került az értékpapírjegyzékbe, aki engedélyezte az értékpapírjegyzék érintett részének tartalmát a tájékoztató céljára.
A kategória
1.4. pont
Amennyiben az információk harmadik féltől származnak, meg kell erősíteni, hogy az információkat pontosan vették át, és a kibocsátó tudomása szerint, illetve amilyen mértékben erről a harmadik fél által közzétett információkból megbizonyosodhatott, az átvett információkból nem maradtak ki olyan tények, amelyek azokat pontatlanná vagy félrevezetővé tennék. Ezenfelül meg kell adni az információforrás(oka)t is.
C kategória
1.5. pont
A következőkre vonatkozó nyilatkozat:
a)
ezt az [értékpapírjegyzéket/tájékoztatót] jóváhagyta a(z) [adja meg az illetékes hatóság nevét] mint az (EU) 2017/1129 rendelet szerinti illetékes hatóság;
b)
/a(z) [az illetékes hatóság neve] ezt az [értékpapírjegyzéket/tájékoztatót] csak az (EU) 2017/1129 rendeletben a teljességre, érthetőségre és következetességre vonatkozóan meghatározott előírásoknak való megfelelés szempontjából hagyja jóvá;
c)
az ilyen jóváhagyás nem tekinthető az ezen [értékpapírjegyzék/tájékoztató] tárgyát képező értékpapírok minőségének jóváhagyásaként;
d)
a befektetők saját maguk értékeljék, hogy alkalmas-e számukra az ezen értékpapírokba történő befektetés; valamint
e)
az [értékpapírjegyzék/tájékoztató] egy növekvő vállalatok uniós tájékoztatójaként készült az (EU) 2017/1129 rendelet 15. cikkével összhangban.
A kategória
1.6. pont
A kibocsátásban/ajánlattételben érintett természetes és jogi személyek érdekeltsége
A kibocsátás/ajánlattétel szempontjából lényeges érdekeltségek bemutatása, ideértve az összeférhetetlenségeket is, az érintett személyek és az érdekeltség jellegének részletezésével.
C kategória
1.7. pont
Az ajánlattétel okai, a bevételek felhasználása és a kibocsátás/ajánlattétel költségei
A nyilvános ajánlattétel, illetve a piacra történő bevezetés okai. Adott esetben a kibocsátás/ajánlattétel becsült összes költsége és a nettó bevétel becsült összege. A költségeket és a bevételeket a főbb felhasználási célok szerinti bontásban, fontossági sorrendben kell ismertetni. Amennyiben a kibocsátó tudja, hogy a várható bevétel nem lesz elegendő az összes felhasználási cél finanszírozására, akkor meg kell jelölni a szükséges kiegészítő finanszírozás összegét és forrását.
C kategória
1.8. pont
Kiegészítő információk
1.8.1. pont
Amennyiben az értékpapírjegyzékben a kibocsátással összefüggésben tanácsadókat is feltüntetnek, nyilatkozat arról, hogy a tanácsadók milyen minőségben működtek közre.
C kategória
1.8.2. pont
Az értékpapírjegyzékben szereplő egyéb információk, amelyek könyvvizsgálatát vagy felülvizsgálatát jogszabály szerint engedélyezett könyvvizsgálók elvégezték, és erről jelentést készítettek. A jelentés másolata vagy – az illetékes hatóság engedélyével – a jelentés összefoglalója.
A kategória
1.8.3. pont
Az értékpapírnak a kibocsátó kérésére vagy a hitelminősítési eljárásban való közreműködésével készített hitelminősítése. A minősítések jelentésének rövid magyarázata, ha ezt a hitelminősítést végző szervezet korábban már közzétette.
C kategória
1.8.4. pont
Amennyiben az összefoglalót részben helyettesítik az 1286/2014/EU rendelet 8. cikke (3) bekezdésének c)–i) pontjában szereplő információk, minden ilyen információ, amennyiben azokat az értékpapírjegyzékben másutt még nem tették közzé.
C kategória
2. SZAKASZ
KOCKÁZATI TÉNYEZŐK
E szakasz célja, hogy ismertesse az értékpapírok kibocsátó szempontjából specifikus fő kockázatait.
2.1. pont
A felajánlott értékpapírokra jellemző lényeges kockázatok bemutatása, korlátozott számú kategóriában, a „Kockázati tényezők” című részben.
A közzéteendő kockázatok a következőket tartalmazzák:
a)
az értékpapír alárendeltségi szintjéből eredő kockázatok, valamint a csődeljárás, vagy egyéb hasonló eljárás – ideértve adott esetben a hitelintézetek fizetésképtelenségét, illetve a 2014/59/EU irányelv szerinti szanálását vagy átszervezését is – alatt álló értékpapír-tulajdonosoknak teljesítendő kifizetések várható terjedelmére és ütemezésére gyakorolt hatást is;
b)
a garantált értékpapírok esetében a garanciavállalóra vonatkozó egyedi és lényeges kockázatok, amennyiben azok relevánsak a garancia alapján fennálló kötelezettségeinek teljesítésére irányuló képessége szempontjából.
Minden egyes kategóriában a kibocsátó vagy az ajánlattevő értékelése alapján leglényegesebb kockázatokat – figyelemmel azok kibocsátóra és értékpapírokra gyakorolt hatására és előfordulásuk valószínűségére – kell először feltüntetni. A kockázatokat alá kell támasztania az értékpapírjegyzék tartalmának.
A kategória
3. SZAKASZ
AZ ÉRTÉKPAPÍRRA VONATKOZÓ FELTÉTELEK
3.1. pont
A felajánlott értékpapírokra vonatkozó információk
3.1.1. pont
A felajánlott értékpapírok fajtája és osztálya.
A kategória
A felajánlott értékpapírok nemzetközi értékpapír-azonosító száma („ISIN”).
C kategória
3.1.2. pont
Az értékpapírok létrehozásának alapjául szolgáló jogszabályok.
A kategória
3.1.3. pont
Tájékoztatás arról, hogy az értékpapírok névre vagy bemutatóra szólnak-e, illetve nyomdai úton vagy dematerializált formában készültek-e.
A kategória
Dematerializált formájú nyilvántartás esetében a nyilvántartást vezető szervezet neve és címe.
C kategória
3.1.4. pont
Az értékpapír-kibocsátás pénzneme.
C kategória
3.1.5. pont
Az értékpapírok kielégítési sorrendben betöltött helye a kibocsátó tőkestruktúrájában fizetésképtelenség esetén, ideértve adott esetben az arra vonatkozó információkat, hogy a 2014/59/EU irányelv szerinti szanálás esetén az értékpapíroknak milyen az alárendeltségi szintje és az potenciálisan milyen hatással jár a befektetésre.
A kategória
3.1.6. pont
Az értékpapírokhoz kapcsolódó jogok ismertetése, ideértve a jogok bármely korlátozását és a gyakorlásukra vonatkozó eljárást.
B kategória
3.1.7. pont
a)
A névleges kamatláb;
C kategória
b)
a fizetendő kamatra vonatkozó rendelkezések;
B kategória
c)
a kamat esedékessé válásának időpontja;
C kategória
d)
a kamatfizetési időpontok;
C kategória
e)
a kamat és a tőkeösszeg visszafizetésére irányuló követelések határideje.
B kategória
Amennyiben a kamatláb nem rögzített:
a)
a mögöttes eszköz fajtájának ismertetése;
A kategória
b)
a kamatláb alapját képező mögöttes eszköz ismertetése;
C kategória
c)
a kamatláb mögöttes eszközzel való összekapcsolására használt módszer;
B kategória
d)
tájékoztatás arról, hogy hol szerezhető be információ a mögöttes eszköz múltbeli és további teljesítményére, valamint volatilitására vonatkozóan elektronikus úton, valamint hogy az térítésmentesen beszerezhető-e;
C kategória
e)
a mögöttes eszközt érintő esetleges piaci vagy elszámolási fennakadások;
B kategória
f)
a mögöttes eszközt érintő eseményekkel kapcsolatos kiigazítási szabályok;
B kategória
g)
a számítást végző ügynök neve;
C kategória
h)
amennyiben az értékpapír utáni kamatfizetésnek származtatott összetevője is van, egyértelmű és teljeskörű magyarázatot kell nyújtani a befektetők részére arról, hogy a mögöttes eszköz(ök) értéke miként befolyásolja a befektetésük értékét, különösen olyan körülmények között, amikor a kockázat a legnyilvánvalóbb.
B kategória
3.1.8. pont
a)
Lejárat napja.
C kategória
b)
A kölcsön kiegyenlítésére vonatkozó rendelkezések részletei, ideértve a visszafizetési eljárásokat. Amennyiben a kibocsátó vagy az értékpapír-tulajdonos kezdeményezésére előtörlesztést terveznek, erről tájékoztatást kell nyújtani, részletezve a törlesztési feltételeket.
B kategória
3.1.9. pont
a)
A várható hozam.
C kategória
b)
A hozam kiszámítása módjának ismertetése összefoglaló formájában.
B kategória
3.1.10. pont
A tulajviszonyt megtestesítőnek nem minősülő értékpapírok tulajdonosainak képviselete, ideértve a befektetőket képviselő szervezet megnevezését és a képviseletre vonatkozó rendelkezéseket. Azon weboldal megjelölése, ahol a képviselettel kapcsolatos szerződések nyilvánosan megtekinthetők.
B kategória
3.1.11. pont
Új kibocsátások esetén nyilatkozat azon határozatokról, felhatalmazásokról és jóváhagyásokról, amelyek alapján az értékpapírokat előállították és/vagy kibocsátották, illetve a jövőben előállítják és/vagy kibocsátják.
C kategória
3.1.12. pont
A kibocsátás időpontja, illetve új kibocsátások esetén az értékpapírok kibocsátásának várható időpontja.
C kategória
3.1.13. pont
Az értékpapírok átruházhatóságára vonatkozó korlátozások ismertetése.
A kategória
3.1.14. pont
Arra vonatkozó figyelmeztetés, hogy a befektető tagállama és a kibocsátó bejegyzése szerinti ország adójogszabályai befolyással lehetnek az értékpapírokból származó jövedelemre.
Az értékpapírok adóügyi kezelésére vonatkozó információk, amennyiben a javasolt befektetés az adott befektetéstípusra alkalmazandó külön adózási szabályok alá tartozik.
A kategória
3.1.15. pont
Amennyiben nem azonos a kibocsátóval, az értékpapírok ajánlattevőjének, és/vagy a szabályozott piacra történő bevezetést kérő személynek a megnevezése és elérhetőségei, ideértve a jogalany-azonosítóját („LEI”), amennyiben az ajánlattevő jogi személy.
C kategória
3.1.16. pont
Adott esetben a 2014/59/EU irányelv szerinti szanálás esetén a befektetésekre gyakorolt lehetséges hatás.
3.1.17. pont
A származtatott értékpapírokra vonatkozó információk
A növekvő vállalatok uniós tájékoztatója részeként kibocsátott származtatott értékpapírok esetében a 17. mellékletben előírt információk.
4. SZAKASZ
AZ AJÁNLATTÉTEL/SZABÁLYOZOTT PIACRA TÖRTÉNŐ BEVEZETÉS RÉSZLETEI
E szakasz célja meghatározni az értékpapírok kibocsátásának egyedi feltételeit, azok forgalmazására és allokációjára vonatkozó tervet, valamint árazásukat. Ezenkívül információt szolgáltat az értékpapírok elhelyezéséről, a jegyzési garanciavállalási megállapodásokról és a piacra történő bevezetésre vonatkozó megállapodásokról. Tartalmazza továbbá az értékpapírokat értékesítő személyekre, valamint a meglévő részvényeseket érintő felhígulásra vonatkozó információkat is.
4.1. pont
Az értékpapírokra vonatkozó nyilvános ajánlattétel feltételei
(Feltételek, ajánlati statisztikák, várható ütemezés és az ajánlattételhez szükséges intézkedések)
4.1.1. pont
Az ajánlattétel feltételei
C kategória
4.1.2. pont
A nyilvánosan felajánlott értékpapírok teljes mennyisége. Ha a mennyiséget nem rögzítették, a felajánlott értékpapírok maximális mennyisége (ha rendelkezésre áll), és a végleges ajánlati mennyiség nyilvános bejelentése feltételeinek és időtartamának bemutatása.
Amennyiben nem adható meg a felajánlott értékpapírok maximális mennyisége a tájékoztatóban, a tájékoztató kijelenti, hogy az értékpapír-vásárlás vagy -jegyzés elfogadása a nyilvánosságnak felajánlott értékpapírok mennyiségének benyújtása után legalább két munkanapig visszavonható.
C kategória
4.1.3. pont
Az ajánlattételre rendelkezésre álló idő, beleértve a lehetséges módosításokat is, és a jegyzési eljárás ismertetése.
C kategória
4.1.4. pont
A jegyezhető mennyiség csökkentésének lehetőségével és az értékpapírt jegyzők által befizetett többlet visszafizetésének módjával kapcsolatos tájékoztatás.
C kategória
4.1.5. pont
A jegyzés legalacsonyabb és/vagy legmagasabb mennyisége (az értékpapírok darabszámában vagy az összesített befektetendő összegben meghatározva).
C kategória
4.1.6. pont
Az értékpapírok kifizetésének és szállításának módja és határideje.
C kategória
4.1.7. pont
Az ajánlattétel eredményének nyilvánosságra hozatalára alkalmazott módszer teljeskörű bemutatása, a nyilvánosságra hozatal időpontja.
C kategória
4.1.8. pont
Az elővételi jogok gyakorlásával, a jegyzési jog átruházhatóságával és a nem gyakorolt jegyzési jogok kezelésével kapcsolatos eljárás.
C kategória
4.2. pont
Forgalmazási terv és allokáció
4.2.1. pont
Azon lehetséges befektetők különböző kategóriáinak a megadása, akiknek felajánlják az értékpapírokat.
Amennyiben az ajánlattétel egyidejűleg kettő vagy több ország piacán is zajlik, és az értékpapírok egy részét az említett piacok közül bizonyos piacok számára tartották fenn vagy tartják fenn, az elkülönített részsorozattal kapcsolatos tájékoztatás.
C kategória
4.3. pont
Az értékpapírt jegyzőknek a részükre allokált mennyiségről történő értesítésének módja, és tájékoztatás arról, hogy az értesítést megelőzően megkezdődhet-e a kereskedés.
C kategória
4.4. pont
Árazás
4.4.1. pont
Az értékpapírok várható ajánlati ára;
C kategória
4.4.2. pont
A 4.4.1. pont alternatív lehetőségeként az ár meghatározására szolgáló módszert kell ismertetni az (EU) 2017/1129 rendelet 17. cikkével összhangban, valamint a közzétételének folyamatát.
B kategória
4.4.3. pont
Meg kell adni az értékpapírt jegyzőre vagy vásárlóra terhelt költségek és adók összegét. Amennyiben a kibocsátó nem tartozik az 1286/2014/EU rendelet és/vagy a 2014/65/EU irányelv hatálya alá, és amennyire azok ismertek, az árban foglalt költségek bemutatása.
C kategória
4.5. pont
Elhelyezés és jegyzési garanciavállalás
4.5.1. pont
A teljes ajánlattétel és az egyes részei kapcsolattartójának (kapcsolattartóinak), valamint – amennyiben a kibocsátó vagy ajánlattevő számára ismertek – a forgalmazóknak a neve és címe azokban az országokban, ahol az ajánlattétel történik.
C kategória
4.5.2. pont
A kifizetési ügynökök és letétkezelők neve és címe minden egyes országban.
C kategória
4.5.3. pont
A kibocsátás átvételére kötelezettséget vállaló szervezetek neve és címe, valamint azoknak a szervezeteknek a neve és címe, amelyek készek a kibocsátást kötelezettségvállalás nélkül, illetve megállapodás alapján „a legjobb tudásuk szerint” elhelyezni. A megállapodások lényegi elemei, ideértve a kvótákat is. Amennyiben nem a teljes kibocsátásra vállaltak jegyzési garanciát, a fennmaradó hányadra vonatkozó nyilatkozat. A jegyzési garanciavállalási és az elhelyezési jutalék teljes összegére vonatkozó tájékoztatás.
C kategória
4.5.4. pont
A jegyzési garanciavállalásra vonatkozó szerződés megkötésének időpontja.
C kategória
4.6. pont
A piacra történő bevezetésre és a kereskedésre vonatkozó szabályok
4.6.1. pont
Tájékoztatás arról, hogy a kínált értékpapírok tekintetében nyújtottak vagy nyújtanak-e be kérelmet kkv-tőkefinanszírozási piacra vagy multilaterális kereskedési rendszerbe történő bevezetésre, és kkv-tőkefinanszírozási piacon vagy multilaterális kereskedési rendszerben kívánják-e forgalmazni; ennek során meg kell nevezni a szóban forgó piacokat. E körülményt olyan formában kell meghatározni, hogy az ne keltse azt a benyomást, hogy a piacra történő bevezetést feltétlenül jóvá fogják hagyni. Amennyiben ismert, az értékpapírok piacra történő bevezetésének legkorábbi időpontja.
B kategória
4.6.2. pont
Minden olyan kkv-tőkefinanszírozási piac vagy multilaterális kereskedési rendszer, amelyen vagy amelyben – a kibocsátó ismeretei szerint – a felajánlandó vagy bevezetendő értékpapírokkal azonos osztályú értékpapírokkal már kereskednek.
C kategória
4.6.3. pont
Kkv-tőkefinanszírozási piacra vagy multilaterális kereskedési rendszerbe történő bevezetés esetén azon szervezetek adatai, amelyek határozott kötelezettséget vállaltak arra, hogy közvetítőként működnek közre a másodlagos piacokon folytatott kereskedésben, és vételi és ajánlati árak révén biztosítják a likviditást, továbbá a kötelezettségvállalásaik főbb feltételeinek bemutatása.
C kategória
4.6.4. pont
Az értékpapírok kibocsátási ára
C kategória
5. SZAKASZ
A GARANCIAVÁLLALÓRA VONATKOZÓ INFORMÁCIÓK (ADOTT ESETBEN)
5.1. pont
Az értékpapírokhoz kapcsolódó garancia esetében a 21. mellékletben előírt információk.
28. MELLÉKLET
A VÉGLEGES FELTÉTELEK KÖZÖTT KÖZÖLT KIEGÉSZÍTŐ INFORMÁCIÓK JEGYZÉKE
1.
Példa (példák) az összetett származtatott értékpapírokra annak ismertetése érdekében, hogy a befektetés értékét miként befolyásolja a mögöttes eszköz értéke, és ezeknek az értékpapíroknak a jellege.
2.
Az adott értékpapírjegyzékre vonatkozó melléklet által nem előírt, a mögöttes eszközre vonatkozó kiegészítő rendelkezések.
3.
Azon ország(ok) megnevezése, ahol nyilvános ajánlattételre sor kerül.
4.
Azon ország(ok) megnevezése, ahol szabályozott piacra történő bevezetést kezdeményeznek.
5.
Azon ország(ok) megnevezése, ahová a vonatkozó alaptájékoztatót megküldték.
6.
EKB-képesség.
7.
Értékpapír sorozatszáma.
8.
Értékpapír részsorozatának száma.
29. MELLÉKLET
KÜLÖNLEGES KIBOCSÁTÓK JEGYZÉKE
a)
Ingatlantársaságok;
b)
Bányatársaságok;
c)
Befektetési társaságok;
d)
Tudományos kutatással foglalkozó társaságok;
e)
Induló vállalkozások;
f)
Hajózási társaságok.

Summary:
Az értékpapírokra vonatkozó nyilvános ajánlattételkor vagy értékpapíroknak a szabályozott piacra történő bevezetésekor közzéteendő tájékoztató
Az értékpapírokra vonatkozó nyilvános ajánlattételkor vagy értékpapíroknak a szabályozott piacra történő bevezetésekor közzéteendő tájékoztató
 
ÖSSZEFOGLALÓ AZ ALÁBBI DOKUMENTUMOKRÓL:
(EU) 2017/1129 rendelet az értékpapírokra vonatkozó nyilvános ajánlattételkor vagy értékpapíroknak a szabályozott piacra történő bevezetésekor közzéteendő tájékoztatóról
(EU) 2019/979 felhatalmazáson alapuló rendelet az (EU) 2017/1129 rendeletnek a tájékoztató összefoglalójában szereplő kiemelt pénzügyi információkra, a tájékoztatók közzétételére és besorolására, az értékpapírreklámokra, a tájékoztató kiegészítéseire és az iratküldési portálra vonatkozó szabályozástechnikai standardok tekintetében történő kiegészítéséről
(EU) 2019/980 felhatalmazáson alapuló rendelet az (EU) 2017/1129 rendeletnek az értékpapírokra vonatkozó nyilvános ajánlattételkor vagy értékpapíroknak a szabályozott piacra történő bevezetésekor közzéteendő tájékoztató formátuma, tartalma, ellenőrzése és jóváhagyása tekintetében történő kiegészítéséről
(EU) 2021/528 felhatalmazáson alapuló rendelet az (EU) 2017/1129 rendeletnek a vállalkozás feletti ellenőrzés csereajánlat révén történő megszerzésével, az egyesüléssel vagy a szétválással kapcsolatos, tájékoztató alóli mentességhez közzéteendő dokumentum minimális információtartalma tekintetében történő kiegészítéséről
MI A RENDELET CÉLJA?
Az (EU) 2019/979, 2019/980 és 2019/528 felhatalmazáson alapuló rendeletek által kiegészített (EU) 2017/1129 rendelet (a tájékoztatóról szóló rendelet) célja, hogy segítse vállalkozások, különösen a kis- és középvállalkozások (kkv-k) különböző finanszírozási forrásokhoz jutását az Európai Unióban (EU). Ezt úgy éri el, hogy egyszerűsíti és észszerűsíti annak a tájékoztatónak* a megfogalmazására, jóváhagyására és terjesztésére vonatkozó szabályokat és eljárásokat, amelyet akkor tesznek közzé, amikor értékpapírokra* vonatkozó nyilvános ajánlattételt tesznek vagy értékpapírokat a szabályozott piacra bevezetnek. A jogszabály csökkenti a cégek számára költséges és terhes bürokráciát, és érthető, könnyen elemezhető és tömör tájékoztatás biztosítása révén lehetővé teszi a befektetők számára, hogy helyes befektetési döntéseket hozzanak.
FŐBB PONTOK
A rendelet:megszünteti a tájékoztató szükségességét minden olyan nyilvános értékesítésre történő értékpapír-ajánlattétel esetében – ideértve a közösségi finanszírozási projekteket, vagyis az emberek nagy csoportjától, sok esetben internet útján történő pénzszerzést –, amely nem haladja meg az 1 millió EUR-t (korábban a limit 100 000 EUR volt); lehetővé teszi az uniós tagállamok számára, hogy a 8 millió EUR-t meg nem haladó értékpapír-ajánlattételek esetében mentességet élvezzenek a tájékoztatókészítés alól, feltéve, hogy azokra nem vonatkozik iratküldési eljárás („uniós szintű engedély”); szabályokat állapít meg annak a tendenciának az ellensúlyozására, hogy a tájékoztatók nagy számú általános kockázati tényezőkről adnak ismertetést; a tájékoztatók ellenőrzésének és jóváhagyásának (ideértve az alkalmazandó ütemterveket) harmonizálásával megerősíti a felügyeleti konvergenciát az egész EU-ban; lehetővé teszi, hogy azok a társaságok, amelyek gyakran bocsátanak ki értékpapírokat, használják az egyetemes regisztrációs okmányt, ami biztosítja a gyorsított jóváhagyást a felügyeletek részéről, 5 napon belül; bevezet egy olyan európai online adatbázist, amelyet az Európai Értékpapír-piaci Hatóság (ESMA) ingyenesen működtet, és amely valamennyi, az Európai Gazdasági Térségben jóváhagyott tájékoztatót tartalmazza.A rendelet azért írja elő a tájékoztatót, hogy a befektető megalapozott döntést hozhasson. A tájékoztatónak a következőket kell tartalmaznia:a kibocsátó és az esetleges garanciavállaló eszközei, kötelezettségei, nyeresége, vesztesége, pénzügyi helyzete és kilátásai; az értékpapírokhoz fűződő jogok; az értékpapír-kibocsátás okai és annak hatása a kibocsátóra; egyértelmű és pontos hétoldalas összefoglaló (kivéve a minősített befektetőknek szánt, tulajdonviszonyt megtestesítőnek nem minősülő értékpapírok esetében), amely az alábbiakat tartalmazza:egy bevezető, amely figyelmeztet arra, hogy a befektető elveszítheti a befektetett tőke egy részét vagy egészét,a legfontosabb információk az értékpapírról, beleértve az értékpapír típusát és osztályát, valamint az értékpapírokhoz fűződő jogokat,tájékoztatás a kibocsátóról,a garancia jellegének és hatókörének rövid ismertetése.A rendelet létrehozza a növekvő vállalatok egységesített és egyszerűsített uniós tájékoztatóját a következő szereplők számára:a 2014/65/EU irányelvben (MiFID II. irányelv) (lásd az összefoglalót) meghatározott kkv-k, amelyek vállalkozásként a következő három feltétel közül legalább kettőt teljesítenek:a munkavállalók átlagos száma a pénzügyi év folyamán 250-nél kevesebb,a mérlegfőösszeg nem haladja meg a 43 millió EUR-t, ésaz éves nettó árbevétel nem haladja meg az 50 millió EUR-t; azok a kibocsátók – az olyan kkv-k kivételével, amelyeknek értékpapírjaival egy kkv-tőkefinanszírozási piacon (a kkv-k tőkéjéhez való hozzáférést kínáló piacon) kereskednek vagy kereskedni fognak –, amelyek átlagos piaci tőkeértéke (a társaság részvényeinek piaci értéke) 500 millió EUR-nál kevesebb; a fenti két pontban említett kibocsátók által kibocsátott értékpapírokat kínáló ajánlattevők; nem jegyzett társaságok (részvényeiket egyik tőzsdén sem jegyzik), amelyek bármely adott 12 hónap folyamán 20 millió EUR-nál kisebb értékben kínálják fel nyilvános értékesítésre értékpapírjaikat, feltéve, hogy 500-nál kevesebb munkavállalójuk van; kkv-któl eltérő olyan kibocsátók, amelyek részvényekre vonatkozó nyilvános ajánlattételeket tesznek, és e részvényeket valamely kkv-tőkefinanszírozási piacra kívánják bevezetni, feltéve hogy:e kibocsátóknak nincs kkv-tőkefinanszírozási piacra bevezetett értékpapírjuk,a végleges ajánlati ár (vagy ha az nem áll rendelkezésre, a maximális ár) és a közvetlenül a nyilvános ajánlattétel után a forgalomban lévő részvények teljes számának kombinált értéke kevesebb, mint 200 millió EUR.A fenti társaságok számára rendelkezésre áll ez a rájuk szabott tájékoztató, feltéve, hogy szabályozott piacra bevezetett értékpapírjaik nincsenek.
A rendelet egyszerűsített tájékoztatóról rendelkezik a legalább 18 hónapja egy szabályozott piacra vagy kkv-tőkefinanszírozási piacra bevezetett olyan társaságok esetében, amelyek további részvényeket vagy adósságpapírokat kívánnak kibocsátani (másodlagos kibocsátás).
A rendelet harmonizálja a vállalkozás feletti ellenőrzés csereajánlat révén történő megszerzésével, az egyesüléssel vagy a szétválással kapcsolatos, tájékoztató alóli mentességhez közzéteendő dokumentum minimális információtartalmát.
Módosító rendeletekAz (EU) 2019/2115 rendelet célja a kkv-tőkefinanszírozási piacok használatának előmozdítása a kkv-kat a közzétételi kötelezettségek terén terhelő formalitások és adminisztratív terhek csökkentésével és az egyszerűsített tájékoztatóval. Az (EU) 2020/1503 rendelet bevezeti a tájékoztató alóli mentességet a közösségi finanszírozási szolgáltatók értékpapírokra vonatkozó nyilvános ajánlattételére nézve, feltéve, hogy az a rendeletben előírt feltételeknek megfelelően nem haladja meg az 5 millió EUR küszöbértéket. Az (EU) 2021/337 rendelet bevezeti az új „uniós helyreállítási tájékoztatót”, hogy segítse a vállalatok helyreállását a Covid19-válságot követően. Ez a rövidebb (legfeljebb 30 oldal terjedelmű) tájékoztató, amelyhez egy kétoldalas összefoglaló tartozik, megkönnyíti a vállalatok számára a finanszírozási igényeik kielégítéséhez szükséges tőkebevonást, ugyanakkor biztosítja a befektetők megfelelő tájékoztatását. A helyreállítási tájékoztató a forgalomban lévő tőke legfeljebb 150 %-ával megegyező mértékű tőkeemelések céljára lesz elérhető egy 12 hónapos időszakban, és 2022 végéig érvényes.Felhatalmazáson alapuló jogi aktusok
Az Európai Bizottság a következő jogi aktusokat fogadta el:Az (EU) 2019/980 felhatalmazáson alapuló rendelet, amely a tájékoztató pontos tartalmával és formátumával, valamint ellenőrzésével és jóváhagyásával kapcsolatban állapít meg részleteket. Az (EU) 2019/979 felhatalmazáson alapuló rendelet, amely a tájékoztató összefoglalójában szereplő kiemelt pénzügyi információkra, a tájékoztatók közzétételére és besorolására, az értékpapírreklámokra és a tájékoztató kiegészítéseire vonatkozó részleteket állapítja meg. Az (EU) 2020/1273 felhatalmazáson alapuló rendelet, amely a 2019/980/EU rendeletet módosítja és helyesbíti. Az (EU) 2020/1272 felhatalmazáson alapuló rendelet, amely a 2019/979/EU rendeletet módosítja és helyesbíti. Az (EU) 2021/528 felhatalmazáson alapuló rendelet, amely a vállalkozás feletti ellenőrzés csereajánlat révén történő megszerzésével, az egyesüléssel vagy a szétválással kapcsolatos, tájékoztató alóli mentességhez közzéteendő dokumentum minimális információtartalmáról rendelkezik.Jelentés
Az Európai Bizottság a jogszabály alkalmazásáról 2022. július 21-ig jelentést tesz.
MIKORTÓL ALKALMAZANDÓK A RENDELETEK?
Az (EU) 2017/1129 rendelet, valamint az (EU) 2019/979 és az (EU) 2019/980 felhatalmazáson alapuló rendeletek 2019. július 21-én léptek hatályba. Az (EU) 2021/528 felhatalmazáson alapuló rendelet 2021. április 15. óta hatályos.
HÁTTÉR
A 2003/71/EK irányelvet úgy alakították ki, hogy az egész EU-ban megkönnyítse a társaságok számára a tőkebevonást, egyetlen nemzeti felügyelet jóváhagyása alapján. Ez egy „uniós szintű engedélyt” biztosított a határokon átnyúló ajánlattételeket tartalmazó tájékoztatók számára. Az (EU) 2017/1129 rendelet, amely a 2003/71/EK irányelvet helyezi hatályon kívül és annak helyébe lép, a jogbizonytalanság és az indokolatlan adminisztratív terhek idővel felmerült kérdéseivel foglalkozik. A rendelet jelentős mérföldkőnek számít az Európai Tőkepiaci Unió felé vezető úton.További információk:Értékpapír-tájékoztató (Európai Bizottság) Tájékoztató (Európai Értékpapír-piaci Hatóság).
KULCSFOGALMAK
Tájékoztató. Jogi dokumentum, amely ismerteti a társaság fő üzletágát, pénzügyeit és részvényesi struktúráját. A potenciális befektetők arra használják, hogy eldöntsék, megvásárolják-e a társaság által kínált értékpapírokat.
Értékpapírok. részvények, kötvények és származtatott termékek.
FŐ DOKUMENTUMOK
Az Európai Parlament és a Tanács (EU) 2017/1129 rendelete (2017. június 14.) az értékpapírokra vonatkozó nyilvános ajánlattételkor vagy értékpapíroknak a szabályozott piacra történő bevezetésekor közzéteendő tájékoztatóról és a 2003/71/EK irányelv hatályon kívül helyezéséről (HL L 168., 2017.6.30., 12–82. o.)
Az eredeti szöveg tartalmazza az (EU) 2017/1129 rendelet egymást követő módosításait. Ez az egységes szerkezetbe foglalt változat kizárólag tájékoztató jellegű.
A Bizottság (EU) 2019/979 felhatalmazáson alapuló rendelete (2019. március 14.) az (EU) 2017/1129 európai parlamenti és tanácsi rendeletnek a tájékoztató összefoglalójában szereplő kiemelt pénzügyi információkra, a tájékoztatók közzétételére és besorolására, az értékpapírreklámokra, a tájékoztató kiegészítéseire és az iratküldési portálra vonatkozó szabályozástechnikai standardok tekintetében történő kiegészítéséről, valamint a 382/2014/EU és az (EU) 2016/301 felhatalmazáson alapuló bizottsági rendeletnek a hatályon kívül helyezéséről (HL L 166., 2019.6.21., 1–25. o.)
Lásd az egységes szerkezetbe foglalt változatot.
A Bizottság (EU) 2019/980 felhatalmazáson alapuló rendelete (2019. március 14.) az (EU) 2017/1129 európai parlamenti és tanácsi rendeletnek az értékpapírokra vonatkozó nyilvános ajánlattételkor vagy értékpapíroknak a szabályozott piacra történő bevezetésekor közzéteendő tájékoztató formátuma, tartalma, ellenőrzése és jóváhagyása tekintetében történő kiegészítéséről, valamint a 809/2004/EK bizottsági rendelet hatályon kívül helyezéséről (HL L 166., 2019.6.21., 26–176. o.)
Lásd az egységes szerkezetbe foglalt változatot.
A Bizottság (EU) 2021/528 felhatalmazáson alapuló rendelete (2020. december 16.) az (EU) 2017/1129 európai parlamenti és tanácsi rendeletnek a vállalkozás feletti ellenőrzés csereajánlat révén történő megszerzésével, az egyesüléssel vagy a szétválással kapcsolatos, tájékoztató alóli mentességhez közzéteendő dokumentum minimális információtartalma tekintetében történő kiegészítéséről (HL L 106., 2021.3.26., 32–46. o.)
KAPCSOLÓDÓ DOKUMENTUMOK
Az Európai Parlament és a Tanács (EU) 2021/337 rendelete (2021. február 16. ) a Covid19-válságot követő helyreállítás támogatása érdekében az (EU) 2017/1129 rendeletnek az uniós helyreállítási tájékoztató és a pénzügyi közvetítőkre vonatkozó célzott kiigazítások tekintetében történő, valamint a 2004/109/EK irányelvnek az egységes elektronikus beszámolási formátum éves pénzügyi beszámolók elkészítéséhez való használata tekintetében történő módosításáról (HL L 68., 2021.2.26., 1–13. o.)
Az Európai Parlament és a Tanács (EU) 2020/1503 rendelete (2020. október 7.) az európai közösségi finanszírozási üzleti szolgáltatókról, valamint az (EU) 2017/1129 rendelet és az (EU) 2019/1937 irányelv módosításáról (HL L 347., 2020.10.20., 1–49. o.)
Az Európai Parlament és a Tanács (EU) 2019/2115 rendelete (2019. november 27. a 2014/65/EU irányelvnek, valamint az 596/2014/EU rendeletnek és az (EU) 2017/1129 rendeletnek a kkv-tőkefinanszírozási piacok használatának előmozdítása tekintetében történő módosításáról (HL L 320., 2019.12.11., 1–10. o.)
utolsó frissítés 22.11.2021